
PRELIMINARII 

Actualitatea temei. În contextul prefacerilor de la nivel socio-politic, intern şi european, 
consilierea, în şcoală, constituie unul dintre cele mai importante instrumente de flexibilizare a factorilor 
educaţionali, menite să atenueze posibilele dezechilibre, să valorifice potenţe şi să responsabilizeze 
adaptarea dinamică a adolescenților la viaţa şcolară şi ulterior la inserția lor în socialul național şi 
universal. 

Consilierea şi orientarea şcolară (COŞ) este astăzi tot mai mult înţeleasă ca o activitate complexă, 
indispensabilă vieţii adolescentului. Adolescentul nu are încă identitate, el este în căutarea şi în 
formarea sinelui. COŞ îl ajută să conştientizeze unicitatea sa, să şi-o accepte şi să şi-o asume. Dacă nu 
ştie să se înțeleagă şi să se accepte, adolescentul poate avea probleme de conflict interior acerb, să se 
revolte contra modelelor pedagogice şi tipurilor instituţionale; ca răspuns la incapacitatea de adaptare, 
acesta poate să-şi piardă sensul valoric şi echilibrul emoțional, să refuze să accepte norme şi valori, fapt 
care conduce la o stare de insecuritate; să refuze de a se accepta pe sine, pentru că nu i s-a dezvoltat o 
imagine pozitivă despre sine. El adesea trece prin faze de căutare a unor motivații şi de răspunsuri la 
întrebări gen: Pentru ce fac lucrul acesta? Sunt eu potrivit pentru acest rol? Pot eu să depăşesc toate 
obstacolele? Sunt capabil să lupt cu propriile-mi defecte? Pot să mă împac cu limitele mele? Şi aceasta 
pentru că adolescenţii trăiesc într-o lume puternic divizată, fragmentată, care le creează limite de 
adaptare. Răspunsurile raționale, la această vârstă, nu-l conduc pe subiect la împăcare cu sine, ci, 
dimpotrivă, pot să declanşeze nemulțumiri interioare şi manifestări exterioare deviante: eşec şcolar, 
abandon şcolar, stări conflictuale, neîncredere, suspiciune. Aceste caracteristici sunt proprii tuturor 
adolescenților. În şcoala însă COŞ este aplicată doar asupra subiecţilor cu probleme de comportament 
deviant şi cu eşec şcolar, pe când această activitate ar trebui să-i afecteze pe toţi adolescenţii, să-i ajute 
să-şi autodefinească/să-şi formeze identitatea, să-şi dezvolte respectul de sine şi încrederea în forțele 
proprii, şcoala urmând să-i înţeleagă şi să-i accepte ca individualităţi unice, oferindu-le asistență şi 
tratament diferențiat. 

Gradul de cercetare a problemei. Abordarea din perspectiva impactului comunicării cu subiecții s- 
a făcut, în studiile de până acum, cu predilecție pe abordări gnoseologice, psihologice, sociologice sau 
pedagogice, studiile fiind axate preponderent pe comunicarea adolescenților cu specialistul: psiholog 
sau profesor-consilier, pentru situaţiile de consiliere. Conceptul de consiliere psihologică şi consiliere 
pedagogică este cercetat de J.Nelson-Jons, L.K.Mitchell, J.D.Krumboltz, Gh. Tomşa. Teoria şi practica 
consilierii este examinată de P.Lisievici şi Nelson-Jons. Teorii de consiliere şi psihoterapie au elaborat 
Ch.Petterson, J.Piaget, etc. COŞ ca educație formativă, ca modificare pozitivă a comportamentul 


tânărului şi ca act de comunicare este cercetată de A.Pică, I.Dafinoiu, A.Neculau, P.Watzlawick, 


W.I.Thomas, R.Rosenthal, care justifică acest lucru prin faptul că întregul comportament uman este 
determinat de realitatea psihologică construită. Aspecte adiacente consilierii şi orientării şcolare 
(diagnosticarea psihologică, prevenirea şi soluționarea conflictelor, rolul empatiei în remanierea 
relaţiilor profesor-elev) au fost cercetate, în R.Moldova, de C.Platon, L.Şofron, S.Chiţu. 

În România, COŞ este reglementată de documentele curriculare — planuri cadru şi programe de 
învățământ, întemeiate pe principii educaţionale speciale: al racordării la social, al flexibilității şi al 
egalității şanselor, al funcționalități. 

Aceste realizări oferă deschideri spre noi sugestii şi soliţii, în special cu privire la subiecţii şi 
obiectul COŞ şi la extinderea acesteia asupra tuturor subiecților educaţiei, în primul rând, asupra 
părinților şi cadrelor didactice. De asemenea, COŞ ar trebui examinată/reglementată în funcție de tipul 
de cunoaştere/activitate care se află la baza disciplinei şcolare, ca şi de principiile pedagogice ale 
acesteia. În cadrul disciplinei şcolare Limba şi literatura română, de ex., COŞ se va sprijini pe 
principiile comunicării/artei/literaturii şi ale educaţiei lingvistice/literar-artistice (EL/ELA). Un aspect 
important al COŞ moderne este caracterul interdisciplinar al materiilor şi tehnologiilor educaţionale 
antrenate în această activitate. 

Învăţământul românesc modern, aflat în plină reformă conceptuală, axiologică şi metodologică, 
avansând în calitate de subiect al educaţiei copilul/elevul/studentul, revendică cu necesitate cercetări 
actuale cu privire la natura relaţiilor educator-subiect educat, conținuturile activităţii de consiliere şi 
orientare şcolară, metodologiile acestei activităţi, etc. 

Or, educaţia în societatea românească este marcată de criza axiologică şi de lipsa motivaţiei 
educatorului şi educatului. În acest context, definim problema cercetării noastre prin întrebarea: Cum 
trebuie să fie consilierea şi orientarea şcolară ca să contribuţie la întemeierea axiologică a educaţiei 
şi la crearea unei motivații suficiente pentru activitatea educaţională a profesorului şi cea didactică a 
elevului? 

Obiectul cercetării: Activitatea de consiliere şi orientare şcolară a liceenilor ca formă esențială 
de manifestare a relației dintre subiectul educat şi educator. 

Scopul investigaţiei: Validarea teoretică, praxiologică şi experimentală a unui posibil model de 
dezvoltare a unor relaţii pozitive, constructive şi eficiente între consilier (profesor) şi subiectul educat 
(elev), în contextul educaţiei lingvistice şi literare. 

Ipoteza cercetării. Consilierea psihopedagogică şi orientarea şcolară a liceenilor este eficientă, 
obținându-se dezvoltarea personală a oricărei persoane nu doar a acelora aflate în criză, dacă: 

- se desfăşoară într-un sistem nou de relații, întemeiat pe principii şi aptitudini speciale de 


comunicare didactică, literară, estetică, etică etc., în cadrul căreia consilierul oferă soluții pertinente 


pentru satisfacerea trebuințelor specifice adolescenților, precum şi pentru optimizarea implicării 
elevului în propria formare/dezvoltare generală, lingvistică şi literar-artistică; 

- actul educațional este precedat de analiza reperelor psihologice ale subiectului educat (status şi 
rol, contextul grupului social; cunoaşterii subiectului) şi analiza reperelor pedagogice (câmpuri 
relaționale, conținuturi educaţionale); 

- conținuturile educaţionale sunt focalizate pe axa valorică a realităților social-culturale, moral- 
spirituale şi politice şi sunt valorificate poliaspectual: cognitiv-estetic, moral-spiritual, intelectual, 
pragmatic etc., prin metodologii specifice consilierii şi orientării şcolare. 

Obiectivele generale ale cercetării: 

- Prezentarea conceptelor teoretice din domeniul consilierii şi orientării, a unor teorii ale 
sociologiei, psihologiei şi pedagogiei utilizate în consiliere. 

- Relevarea personalității complexe a adolescentului şi a consilierului. 

- Abordarea consilierii şi orientării şcolare din perspectiva educaţiei literare şi lingvistice. 

- Modelizarea teoretico-experimentală a activităţii de consiliere şi orientare şcolară şi conturarea 
unei metodologii specifice acestei activităţi. 

- Validarea prin experiment a modelelor de consiliere şi orientare şcolară specifice educaţiei 
lingvistice şi literare. 

- Elaborarea concluziilor şi recomandărilor practice cu privire la consilierea şi orientarea şcolară 
eficientă. 

Epistemologia cercetării este reprezentată de teorii, concepte, idei: 

filosofia educației (J.Monteil, C.Bîrzea); obiectivele educației morale (B.Spinoza, L.Blaga, 
C.Noica); obiectivele educației (A.Cosmovici, E.Joiţa, A.Băban); funcţia axiologică a educaţiei 
(C.Narly, P.Petersen, E.Planchard, C. Cucoş); teoria şi practica comunicării (J.de Vito, A.Mattelart, 
M.Mattelart, M.Bahtin, E.Bemveniste, N.Chomsky, F. de Saussure); teoria educaţiei literar-artistice 
(C.Parfene, VI.Pâslaru); morfologia consilierii şi orientării (conform Legii învățământului); teorii de 
consiliere şi psihoterapie (Ch.Petterson, Gh.Tomşa, A.Băban, A.Rotaru); conceptul de consiliere 
psihologică şi consiliere pedagogică (J.Nelson-Jons, Gh.Tomşa, L.K.Mitchell, J.D.Krumboltz, 
A.Rotaru, E.Cocoradă); teoria şi practica consilierii (P.Lisievici, J.Nelson, A.Ivey);, metode de 
investigație ale personalității (J.Piaget, C.Jung, G.Allport, A.Maslow, A.Cosmovici, S.Barnett, 
C.Schifirneţ, P.Iluţ). 

Metodologia cercetării a antrenat: cercetarea teoretică, modelizarea teoretico-experimentală, 
observarea, culegerea de date, prelucrarea statistică, testele de control, fisa de observaţie, 


sondajul/tehnici de apreciere, ancheta, studiul de caz, analiza dramaturgică. 


Inovația ştiinţifică şi valoarea teoretică a investigației constă în fundamentarea / dezvoltarea 
teoretică a: 

- conceptelor şi teoriilor de consiliere şi orientare şcolară ca repere pedagogice ale educaţiei 
adolescenților în contextul educaţiei lingvistice şi literare 

- conţinutului şi a structurii multiaspectuale ale conceptelor de consiliere şi orientare şcolară: 
caracterul general al consilierii şi orientării şcolare; centrarea acesteia pe trebuinţele specifice 
adolescenților; 

- teoriei educației literar-artistice, fertilizată cu principii de consiliere şi orientare şcolară; 

- modelelor de consiliere şi orientare şcolară şi de formare profesorului-consilier a competenţelor 
de consiliere şi orientare şcolară a adolescenților; 

- metodologiei implementării modelului teoretic de consiliere, de formare şi orientare a tinerilor. 

Valoarea practică a cercetării constă în posibilitatea aplicării modelelor de COŞ care oferă 
consilierului/profesorului de LLR sisteme curriculare (obiective-conţinuturi-metodologii) de realizare 
ştiinţific întemeiată a COŞ în contextul EI/ELA, în funcție de trebuințele specifice adolescenților, în 
special a trebuinţelor estetice, teoretice, etico-morale şi religioase, aferente ELA, şi de principiile 
comunicării/artei/literaturii şi ale EL/ELA 

Valoare practică au şi exerciţiile elaborate (de constatare, de formare, de evaluare) pentru COŞ în 
contextul EL/ELA, precum şi chestionarele şi fişele utilizate în cercetare şi prezentate în teză. 

Tezele înaintate pentru susţinere: 

1. Consilierea şi orientarea şcolară şi profesională este o acțiune educaţională complexă, specifică 
învățământului modern, în primul rând educaţiei lingvistice şi literare, având în demersul educațional 
subiectul educat şi relațiile acestuia cu subiecții consilieri. 

2. Subiecţii principali ai consilierii şi orientării şcolare sunt profesorul de LLR şi diriginte, 
consilierul şcolar şi subiectul educat — consiliatul. 

3. Competenţele necesare adulţilor (profesorului, părinţilor etc.) în consiliere şi orientare sunt 
empatia, simpatia, asertivitatea, medierea, negocierea, ascultarea, influențarea, etc. Consilierea şi 
orientarea şcolară revendică în mod necesar consilierilor responsabilitate socială şi deprinderi de 
relaționare pozitivă pentru asigurarea unei bune adaptări consiliatului la circumstanțele vieţii şcolare, 
sociale şi de familie. 

4. Un posibil model eficient de consiliere şi orientare şcolară a liceenilor include drept 
componente definitorii un sistem specific de obiective, conținuturi educaționale complexe, axate 
axiologic şi interdisciplinar pe domeniile comunicativ şi literar, cultural, moral-spiritual, social-politic, 


care sunt valorificate poliaspectual: cognitiv-estetic, moral-spiritual, intelectual, pragmatic, etc. 


5. Conceptul şi valorile unui model de consiliere şi orientare şcolară eficientă sunt determinate 
esențial de reperele teoretice şi experiențele educaţionale ale subiecților angajaţi în consiliere şi 
orientare şcolară. 

Eşantionul cercetării: 190 elevi din 2 unități de învățământ liceal din Cluj-Napoca, România: 
Colegiul Naţional Emil Racoviţă si Grup Şcolar Victor Babeş. 

Etapele cercetării: 

2000-2001: Documentarea ştiinţifică, elaborarea sintezelor teoretice. 

2001-2002: Analiza psihopedagogică a procesului de consiliere şi orientare. 

2002-2003: Elaborarea modelului de consiliere şi orientare şcolară. 

2003-2004: Validarea prin experiment a Modelului. Analiza şi sinteza rezultatelor obținute; 
validarea ipotezelor; elaborarea concluziilor şi recomandărilor. 

Confirmarea rezultatelor cercetării s-a făcut prin 10 publicaţii şi comunicări la conferinţe şi 
simpozioane internaţionale: Viarregio, Italia, 2004; naţionale: Festivalul „R. Ladea”, Sesiunea de 
comunicări Ştiinţifice, Cluj-Napoca, 2005; Chişinău, 2003, 2004; interjudeţene: Cluj-Napoca, 2002, 
2003; locale, ale Casei Corpului Didactic Cluj-Napoca, 2001, 2002, 2003, 2004; rapoarte ştiinţifice în 
laboratorul Teoria educaţiei, Institutul de Ştiinţe ale Educaţiei; activitate interdisciplinară ca profesor 
şcolar şi profesor formator, 2000-2005. 

Structura tezei include preliminarii, două capitole, concluzii generale, adnotare (română, engleză 
şi rusă), termenii cheie, un glosar de termeni, bibliografie (266 surse), 4 anexe. În textul tezei sunt 


inserate 21 de tabele şi 14 figuri. 


Abrevierile şi prescurtările utilizate în textul tezei 


COŞ - Consiliere şi orientare şcolară 

LLR - Limba şi literatura română 

EL - Educație lingvistică 

ELA - Educație literar-artistică 

MEC - Ministerul Educaţiei şi Cercetării (România) 
OSP - Orientare şcolară şi profesională 

De ex. - De exemplu 


CAPITOLUL I. CONCEPTUL DE CONSILIERE ȘI ORIENTARE ŞCOLARĂ ÎN 
INVĂȚĂMÂNTUL LICEAL 


1.1. Repere teoretice privind conceptele de consiliere şi orientare şcolară 


Cercetarea noastră este centrată pe ideea potrivit căreia, aşa cum afirma şi |.Negrilă, activitatea de 
consiliere şi orientare şcolară (COŞ) trebuie să ajute elevul să dobândească un set de atitudini realiste şi 
cu un conținut pozitiv. Ideea de orientare pozitivă a acțiunii educative este avansată la rang de principiu 
constitutiv al educaţiei de prof. VI.Pâslaru [183]. Or, finalitatea intervențiilor şi interacțiunilor educative 
asupra subiectului educat revendică şi instanțelor de consiliere eliminarea modelelor de gândire 
negativă. 

Urmând ideile, tezele şi conceptele celor mai mulţi specialişti în domeniul consilierii şi orientării 
şcolare [5, 6, 9, 16, 22, 24, 44, 46, 50, 51, 79, 80, 89, 120, 129, 132, 146, 161, 165, 176, 177, 183, 
187, 188, 189, 198, 200, 220, 229, 240, 241, 249, 250, 258], cercetarea noastră se doreşte ea însăşi a se 
constitui într-un reper psihopedagogic cu privire la activitatea de COŞ, care însă este abordată din 
perspectiva educaţiei lingvistice şi literare a elevilor. Ne-am propus de aceea să fertilizăm conceptul şi 
metodologia educaţiei lingvistice (EL) şi literar-artistice (ELA) cu temeiuri de COŞ, adecvate 
formării/dezvoltării lingvistice/literare în şcoala românească modernă şi care să servească profesorilor, 
părinților, consilierilor psiho-pedagogi sau altor specialişti din sfera educaţiei şi socialului, aflați în 
legătură directă cu elevul şi responsabili de starea intelectuală şi psiho-afectivă a acestuia. 

În capitolul teoretic, ne propunem să prezentăm şi să analizăm perspectivele teoretice deja 
existente pentru acest tip de activitate şcolară, urmând ca în cea de-a doua parte a tezei să oferim câteva 
repere psihopedagogice pe care ni le-au facilitat domeniul educaţiei lingvistice şi literare. Cercetarea 
pune în discuţie o problemă extrem de sensibilă: Cine este persoana care face/trebuie să facă 
consilierea? Răspunsul/soluţia găsită ne aduce pe o direcţie care plasează activitatea de consiliere în 
sfera interdisciplinarităţii. Am optat şi am adus argumente pro cu privire la cadrul didactic, căruia nu-i 
putem eluda calitatea de consilier, dat fiind faptul că acesta petrece cel mai mult timp cu elevul. Astfel 
că îl poate observa în cele mai multe ipostaze, îl poate monitoriza mai bine, îl poate evalua. Beneficiu, 
de care nu pot dispune, la fel de mult, instanţele clasice de consiliere precum profesorul consilier sau 
psihologul. Or, cadrul didactic nu are cum să nu desfăşoare obligatoriu acest gen de serviciu: asistență, 
suport şi prevenire. Profesorului de limba şi literatura română, în special, îi este propriu acest rol prin 
calitatea de care dispune: de a lucra cu modele provenite din opere literare. Prin aceste atribute am 
definit şi competențele pe care trebuie să şi le formeze şi să le execute cadrul didactic. În esenţă, este 


arhicunoscut faptul că el face dintotdeauna consiliere dublându-şi/completându-şi astfel calitatea de 


deținător/transmițător al informaţiei ştiinţifice. Cercetarea noastră încearcă să susțină nu doar teoretic, 
ci şi practic acest lucru. 

Intervenția socio-educativă este un concept care descrie acțiuni de: informare, orientare şi sprijin, 
în educaţia elevilor şi în consilierea psiho-pedagogică. Pe această linie se înscrie pledoaria noastră, care 
aşa cum am afirmat plasează activitatea de consiliere şi orientare în sfera interdisciplinarităţii din care 
fac parte domenii precum sociologia, psihologia, lingvistica, literatura, etica, morala. 


Abordările domeniului Consilierii şi Orientării Şcolare. Termenii puşi în relaţie pentru domeniul 


consilierii şi orientării şcolare sunt: consilierul şi consiliatul. Activitatea care îi reuneşte se desfăşoară 
în funcţie de trebuinţele constatate de adult şi în funcţie de solicitările adolescenților. 

Activitatea de COŞ are ca suport operaţional principiile fundamentale ale educaţiei: relația 
profesor - elev, echilibrul dintre caracterul formativ şi informativ, principiul accesibilităţii. Consilierul 
Consilierul este o persoană cu o pregătire adecvată (licenţiat în psihologie, pedagogie, sociologie), care 
desfăşoară în şcoală activitatea de consiliere şi consultaţii de O S P, sprijinind diriginţii, prinții, elevii în 
activitatea de OSP. În ţara noastră acest termen este sinonim cu acela de psiholog şcolar. 

Studiile de specialitate [22, 51, 220, 250, 258] tratează COŞ ca pe o activitate ce intră în sfera: 

a. serviciilor: consiliere individuală, consiliere de grup, asigurată de psihologi sau pedagogi; 

b. educaţiei: ora de dirigenţie, asigurată de cadrul didactic; 

c. curriculară: opțional-consiliere şi orientare, asigurată de cadrul didactic; 

d. extracurriculară: consiliere educaţională, asigurată de consilierii educativi, cadrul didactic; 

e. activității didactice: ora de curs, asigurată de cadrul didactic. 

La această ultimă sferă a activităţii, am încercat, pe parcursul lucrării, să vedem cât de implicat 
este cadrul didactic prin disciplina pe care o predă, adică Limba şi literatura română, în activitatea de 
consiliere şi orientare. Studiul nostru reconsideră activitatea de consiliere şi orientare ca pe o activitate 
care nu poate să lipsească/face parte integrantă din activitatea oricărui cadru didactic, la diverse 
niveluri. Pentru această demonstrație, însă, avem nevoie să cunoaştem şi să înțelegem ce se petrece în 
celelalte domenii care abordează clasic COŞ: consilierea şi orientarea şi ora de dirigenție. 

Aşadar, în învățământul românesc, COŞ se realizează ca disciplină opțională cuprinsă în 
curriculumul la decizia şcolii, susținută de orice cadru didactic cu aprobarea Consiliului de 
Administraţie, prin orele educative susţinute de profesorii diriginţi, prin şedinţe de consiliere 
desfăşurate de psihologi şi psihopedagogi, în afară de clasă, prin consiliere educațională asigurată de 
consilierii educativi, cadrul didactic. Cercetarea de faţă introduce o sferă nouă: ora de clasă, în special 


cea de LLR, în care rolul de consilier este jucat atât de cadrul didactic cât şi de operele literare. 


Aşadar, în învăţământul românesc, COŞ se realizează ca disciplină opțională cuprinsă în 
curriculumul la decizia şcolii, prin orele educative susținute de profesorii diriginţi şi prin şedinţe de 
consiliere desfăşurate de psihologi şi psihopedagogi. 


Contextul consilierii şi orientării şcolare la adolescenții aflaţi în perioada studiilor secundare sau 


liceale. În general, se consideră că nu se face COŞ, fără ca să existe o motivaţie de ordin negativ 
precum: abandon şcolar, eşec şcolar, dificultăţi de adaptare şi agresivitate. Aceşti elevi au caracteristici 
aptitudinale pentru şcoală scăzute. Acestora le lipsesc însuşiri intelectuale şi psihice care să-i conducă la 
rezultate pozitive. Ei au nevoie de consiliere pastorală întrucât un comportament deviant nu poate fi 
corectat decât printr-o înălțare spirituală; de consiliere suportivă, pentru a le oferi sprijin moral, şi 
consiliere de dezvoltare, pentru a li se forma atitudini şi abilități care să le permită atingerea stării de 
bine. Elevii cu rezultate excepționale la învățătură, olimpicii au trebuinţe specifice statusului lor. Rolul 
consilierului este de a le oferi repere în planificarea viitoarei cariere cât şi jaloane practice pentru 
păstrarea unei stări de sănătate mentală, emoțională şi fizică de nivel înalt. Aceştia, la rândul lor, au 
nevoie de consiliere psihopedagogică care să le ofere repere pentru menținerea sănătății emoţionale, 
fizice şi spirituale. 

Acţiunea de consiliere şi orientare şcolară poate fi urmărită pe anumite niveluri: 

a. la nivel sociologic: o atitudine civică de calitate faţă de comunitate, familie, şcoală, grup de 
elevi, etc. 

b. la nivel pedagogic: o atitudine morală faţă de semeni şi de stimă de sine. 

COŞ are ca activitate specifică orientarea şcolară şi profesională a elevilor cuprinşi în 
învățământul secundar. 

Ea are trei aspecte: 

- consiliere pentru orientare profesională şi vocațională (descoperirea înclinațiilor, înzestrărilor 
native şi talentelor); 

- consiliere de păstrare în sistemul educațional de învățământ a tuturor elevilor la vârsta 
adolescenţei (trezirea motivațiilor şi a stimei de sine); 

- consiliere pentru orientare şcolară şi profesională în vederea intrării în învățământul superior 
(luarea unor decizii corecte) [176, 177]. 

E.Faure susținea, încă în 1974, că „orice om primeşte două feluri de educaţie: una dată de alţii şi 
alta, mult mai importantă, pe care şi-o face singur” [89, p.212]. Afirmația conţine ideea despre rolul 
formativ al COŞ şi pledează pentru ideea că fiecare ființă umană poartă cu sine o enigmatică zestre 
individuală. Taina acesteia vor încerca să o descopere deopotrivă fiinţa însăşi, pe tot parcursul vieţii, în 
procesul continuu de cunoaştere şi autocunoaştere, cât şi cadrele didactice. Prin urmare, în procesul 


educativ, educatul este, în egală măsură, subiect supus modelării, transformării, şi obiect, în sensul de 

bun social ce trebuie valorificat şi valorizat în funcție de aptitudinile şi competențele sale. Astfel, 
creşterea ponderii formativului în procesul de învăţare a impus apropierea planurilor de învățământ şi a 
programelor şcolare de viaţa şi de nevoile şi aşteptările elevilor. 

Consilierea se inițiază în scopul observării, analizării şi prevenirii diferitelor situaţii/probleme pe 
care le traversează elevul la vârsta adolescenţei sau în scopul rezolvării unor probleme. De asemenea, 
orientarea şcolară se inițiază cu scopul de a-l dirija/canaliza pe adolescent spre o evoluţie în domeniul 
în care demonstrează aptitudini. După ce inițial, profesorul i-a depistat tipurile de inteligență (creativă, 
logică, matematică), elevul poate să-şi canalizeze energiile spre ceva care îl poate propulsa în variatele 
tipuri de relaţii şi contexte pe care le presupune educația: olimpiade, concursuri, cercuri de creaţie etc. 
Dacă de corectarea/rezolvarea acestora se ocupă cu predilecție specialistul (psiho-consilier, psiholog, 
psihiatru, asistentul social, medicul), de prevenirea lor ar trebui să se ocupe, în primul rând, profesorul 
de la catedră prin asigurarea unui cadru şi climat favorabil dezvoltării. Şi aceasta pentru simplul motiv, 
că dascălul se află cel mai mult în contact direct cu elevul. Nu credem că există vreun profesor care să 
poată spune că nu a fost consultat, cel puţin o dată pe parcursul carierei sale didactice, de către vreun 
membru din familia elevului în legătură cu atitudinea pe care trebuie să o urmeze faţă de copilul său. El 
are oportunitatea să observe constant şi continuu la elev atât comportamentul cât şi nivelul cognitiv. 
Prin urmare, cadrul didactic este prima persoană care ia contact cu nevoile elevului (ceea ce ține de 
stadiul primar), care ulterior se transformă în trebuințe (ceea ce ţine de nivelul evoluat) şi în funcţie de 
gravitatea acestora să decidă care este persoana cea mai competentă pentru a soluţiona, ameliora sau 
corecta situația. 

G.Caplan, citat de A.Pică, consideră că „în decursul timpului omul îşi dezvoltă o serie de 
aptitudini în rezolvarea unor probleme”. Dar pentru că aceste aptitudini nu pot fi adecvate în orice 
situație şi pentru că mereu poate interveni ceva inedit în viața adolescentului este nevoie de un consilier. 
În aceeaşi măsură, ne situăm de partea lui G.Caplan care consideră că rolul consilierului este acela de a 
ajuta individul să se deprindă cu noi abilităţi prin care să facă față anumitor situaţii. Acelaşi autor 
elaborează un model terapeutic prin care încearcă să aducă la normal nivelul emoţional al individului. 
El consideră că dacă la un individ nivelul emoțional este prea ridicat, acesta interferează cu modalitățile 
de rezolvare a problemelor, iar dacă este prea coborât - motivațiile devin prea slabe pentru a determina 
o schimbare. Astfel că, pentru a ajunge la echilibru, autorul propune terapia de susţinere şi condiţiile de 
exprimare a emoţiilor [198, p.12-13]. 

Consilierea însă nu este un nou tip de activitate educativă. Despre consiliere s-a menţionat pentru 
prima dată încă la perechea paradisiacă. În România postrevoluţionară s-a reluat această activitate, care 


impune implicarea unor persoane cu pregătire şi cu o chemare pentru o muncă responsabilă, plină de 

respect şi consideraţie pentru om. Nevoia de consiliere, în zilele noastre, se resimte ca o condiţie 
necesară şi imperativă pentru menţinerea sănătăţii adolescenților şi a echilibrului societăţii. 

În general, teoria consilierii şi orientării încearcă să răspundă la întrebările: Cum ar trebui să fie 
corect, de ce ar trebui să aplicăm aşa? Care trebuie să fie rezultatele consilierii? Ce aduce această 
experienţă de viaţă? Răspunsul la prima întrebare constă, în principal, într-o definiţie dată conceptului, 
în formularea unor principii specifice, în expunerea unor consideraţii cu privire la dezvoltarea psiho- 
intelectuală a subiecților. Acest răspuns dezvoltă filosofia cursului de consiliere, a programului în sine, 
pe baza căruia s-a elaborat statutul de funcționare. Celelalte întrebări rămân fără răspunsuri detaliate. În 
plus, ele pot naşte alte întrebări, cum ar fi: Cum asimilăm termenul consiliere în educație? De ce 
consilierea cere o anume specializare? Care este locul ei în educaţie? De ce consilierea nu se 
realizează prin toate disciplinele şcolare, de vreme ce profesorii identifică şi se confruntă cu variate 
probleme comportamentale? Un aspect important al cercetării este faptul că domeniul consilierii 
intercorelează cu psihologia, teologia, etica, lingvistica, estetica, literatura, arta. 

Problema consilierii şi orientării şcolare este obiectul de studiu al unor autori de seamă, care au 
dezvăluit anumite aspecte ale acesteia: conceptul de consiliere psihologică şi consiliere pedagogică 
(J.Nelson-Jons, W.Gibson, L.k.Mitchell); teoria şi practica consilierii (P.Lisievici, J.Nelson); teorii de 
consiliere şi psihoterapie (Ch.Petterson, J.Piaget), etc. 

Învăţământul românesc postmodern, aflat în plină reformă conceptuală, axiologică şi 
metodologică, avansând în calitate de subiect al educaţiei copilul/elevul/studentul, revendică cu 
necesitate cercetări actuale cu privire la natura relațiilor educator-subiect educat, iar demersurile 
oricărei activităţi didactice trebuie să includă şi metodologiile activităţii de COŞ. 

La fel ca şi societatea postmodernă, educația postmodernă este marcată de o criză axiologică şi de 
lipsa motivaţiei educatorului şi educatului. În acest context, întrebarea Cum trebuie să fie consilierea şi 
orientarea ca să contribuie la întemeierea axiologică a educației şi la crearea unei motivații suficiente 
pentru activitatea educaţională a profesorului şi cea didactică a elevului? Este una definitorie ceretării 
noastre, care îşi propune de aceea să urmărească şi reconsiderarea atitudinii față de subiectul educat, a 
persoanelor implicate în procesul educativ, ca necesară şi utilă intervenţie în vederea formării unor 
fiinţe performante atât la nivelul teoriei cât şi la nivelul relaţiilor inter-sociale. Rolul consilierii şi 
orientării şcolare face parte din propunerile şi angajamentul Ministerului Educaţiei şi Cercetării față de 
Integrarea în Uniunea Europeană spre care ne îndreptăm, ca element esențial în restructurarea 
sistemului educativ. 

Eficienţa consilierii prin relația profesor - elev este favorizată de însuşi sistemul de învățământ, 


care-i oferă cadrul legal necesar [Cf. 176, 177]. 

În procesul educativ, din perspectiva instruirii diferenţiate, profesorul trebuie şi poate să devină 
un sfătuitor, un dirijor al elevului şi al grupului. El indică pentru aceştia sursele de informare, îi asistă 
în autoformare, îl orientează şcolar şi profesional şi totodată organizează activitatea didactică. 
Consilierea individuală sau de grup îl va conduce pe dascăl la descoperirea cauzelor lipsei de motivaţie 
pentru şcoală, pentru o anumită disciplină sau pentru un anumit profesor. Procesul de observaţie, pe 
care profesorul îl parcurge continuu, îl conduce la sesizarea stării de spirit a adolescenților, a 
dificultăților pe care aceştia le pot întâmpina în familie, şcoală, societate. Dar mai cu seamă, acest 
proces îşi justifică menirea în măsura în care profesorul trebuie să observe potenţialul elevului, să-i 
observe abilitățile şi să le valorifice pentru eul personal şi pentru societate. Acţionând astfel, 
profesorul îşi asumă rolul de consilier şi astfel, ajută adolescenţii să exploreze a/ternative, să-şi 
clarifice aşteptările, îi ghidează spre decizii optime, le susține încrederea în propriile forțe sufleteşti şi îi 
canalizează spre laturile în care ei îşi demonstrează aptitudini. 

În procesul educativ, din perspectiva instruirii diferenţiate, profesorul trebuie şi poate să devină 
un sfătuitor, un consilier al elevului. El indică acestuia sursele de informare, îl asistă în autoformare şi 
totodată organizează activitatea didactică. Rolul acestuia este cu atât mai dificil cu cât diferenţele între 
elevi sunt mascate, iar notele nu pot măsura cu exactitate calitatea cunoştinţelor, ci doar cantitatea lor. 
Profesorul evaluează alături de cantitate şi calitatea aplicării cunoştinţelor, stilul de lucru al elevului, 
pasiunea pe care o are pentru studiu şi consecvenţa cu care se pregăteşte. În clasele iniţiale, a V-a şi a 
IX-a, profesorul porneşte de la evaluări inițiale, după care conduce elevul spre adoptarea unei tehnici de 
pregătire care să-l ducă spre succes şi satisfacţie personală. Unii elevi au putere de adaptare şi dorință 
de afirmare încât vor impresiona profesorul cu răspunsuri corecte, dorind note maxime. Alţi elevi 
manifestă un interes slab pentru buna lor pregătire şi nepăsare față de notă punând profesorului 
probleme dificil de rezolvat. Consilierea individuală îl va conduce pe dascăl la descoperirea cauzelor 
lipsei de motivaţie pentru şcoală, pentru o anumită disciplină sau pentru un anumit profesor. Ajutorul 
pe care profesorul cu rolul de consilier îl va da adolescentului cu deficienţe în comportament şi 
pregătire este important pentru toată viaţa. 

Procesul de observație, pe care profesorul îl parcurge continuu, îl conduce la sesizarea stării de 
spirit a elevilor, a dificultăţilor pe care le întâmpină în familie. Identificându-le, profesorul îşi asumă 
rolul de consilier şi ajută adolescentul să exploreze alternative, să clarifice aşteptările subiectului, să-l 
ghideze spre decizii optime, să-i susțină încrederea în propriile forțe sufleteşti. 

Unul dintre cele mai importante lucruri pe care trebuie să le deprindă o persoană menită să se 
ocupe de educaţie şi prin aceasta înțelegem şi consiliere (profesor, părinte, consilier, psiholog), este 
acela de a înţelege nevoile elevilor, aşa cum am arătat şi în subcapitolul introductiv destinat nevoilor şi 


trebuințelor. Enumerăm câteva dintre acestea după modelul propus de Mia Kellmer Pringle: 

1. Fizice / de bază: 

- nevoia de căldură, 

- nevoia de hrană şi de odihnă, de îngrijire şi igienă; 

- nevoia de a fi ocrotiți în faţa primejdiilor. 

2. Afective: 

- contactul fizic, 

- admiraţia şi tandreţea, 

- timpul acordat, 

- atenţia şi observarea comportamentelor, 

- aprobarea şi compania în diferite activități. 

3. De securitate: 

- îngrijire permanentă, 

- mediu predictibil, 

- modele de îngrijire permanentă şi respectare a unor reguli elementare, 

- reguli de control, 

- o familie unită şi stabilă, 

- un grup de familie / un grup şcolar armonios. 

4. De stimulare a potențialului înnăscut: 

- încurajarea curiozității şi comportamentelor de explorare; 

- dezvoltarea deprinderilor de participare la joc şi de a răspunde la întrebări; 

- promovarea ocaziilor de afirmare şi de dezvoltare. 

5. De direcționare şi control: se referă la deprinderea elevilor cu comportamentele sociale 
adecvate, de disciplină, cultivarea de valori precum: cinstea şi respectul față de celălalt; 

6. De responsabilizare, care are în vedere atragerea copilului, la început în lucruri minore, pe 
parcurs, însă, dându-1-se responsabilități din ce în ce mai mari: implicarea în deciziile importante legate 
de familie sau de şcoală (consiliul de familie / consiliul elevilor), învăţarea din propriile greşeli sau 
succese. 

7. De independenţă, prin care se înţelege a ajuta elevul să înțeleagă că trebuie să ia propriile 


decizii [Apud E.Vrăjmaş, 258, p.85]. 


Despre cum se manifestă toate acestea la individ vorbesc aproape toți cercetătorii 
comportamentului uman, în literatura de specialitate | A. Maslow, F.Herzberg, D.D. Mc. Clelland, A. 
Schopenhauer, etc.]. Aceştia au demonstrat că viaţa individului se organizează în funcție de câteva 


trebuinţe. 

Conform definiţiei date de autorii sus-numiţi, trebuinţele sunt structuri motivaționale bazale şi 
fundamentale ale personalității, forțele ei motrice cele mai puternice. Acestea reflectă echilibrul bio- 
psiho-social al omului în condiţiile solicitării mediului extern specific (şcoală, societate, anturaj). Ele 
semnalizează cerinţele de reechilibrare în forma unor stări şi imbolduri specifice. În funcţie de geneza şi 
conținutul lor, trebuințele sunt clasificate în: primare, materiale, spirituale şi sociale. 

Cele primare sunt înnăscute, au rolul de asigurare a integrităţii fizice a organismului. În categoria 
acestora intră şi trebuinţele biologice sau organice de hrană, apă, somn, mişcare, căldură, sex etc., şi 
trebuințele fiziologice sau funcționale de mişcare, relaxare-descărcare. 


Trebuinţele materiale de locuință, transport, unelte şi instrumente sunt importante, ca şi 


trebuințele spirituale de cunoaştere, estetice, etice, de afirmare a propriei persoane. 


Trebuinţele sociale de comunicare, anturaj şi integrare socială, de cooperare, de prietenie îl 


definesc ca om. Când vorbim de trebuinţe, ne referim la înţelesul pe care psihologul american A. 
Maslow [152] îl dă acestui concept. Astfel, el a construit o piramidă a acestor nevoi, conform schemei 


de mai jos (Figura 1): 


5. Nevoia de dezvoltare personală 


4. Nevoia de stimă şi respect din partea celorlalți 


3. Nevoia de apartenenţă socială şi contact uman 
2. Nevoia de securitate 


1. Nevoi primare 


Figura 1. Piramida trebuințelor (Apud A. Maslow) 


8. Trebuinţă de autorealizare, de împlinire a ființei umane 
7. Trebuinţe estetice (dorinţă de frumos, de simetrie, de ordine, de armonie) 
6. Trebuinţe cognitive (de a şti, de a se informa, de a cunoaşte, de a explora) 
5. Trebuinţe de autonomie (de stimă, de prestigiu, de recunoaştere , de reputaţie) 
4. Trebuinţe sociologice (de iubire, de apartenență, de a fi acceptat, de a aparține unei 


comunităţi, de a primi şi oferi afecțiune) 


3. Trebuinţe psihologice (de siguranţă, de securitate, de apărare, de protecţie, de echilibru 


emoțional) 
2. Trebuinţe motrice (dorinţa de a se mişca, de a activa, de a acţiona) 


1. Trebuinţe fiziologice (hrană, apă, somn, mişcare, căldură, sex etc.) 


Figura 2. Ierarhia motivaţiilor (Apud Maslow, Cf 201, p.100) 

Nevoile corespund trebuinţelor sau necesităţilor. Oamenii muncesc după nevoile lor personale şi 
motivațiile individuale sau sociale. Ei îşi orientează energiile, acțiunile, conduita spre atingerea 
obiectivelor generale şi în mod diferit, după motivaţia intimă a fiecăruia. Consilierul va orienta 
adolescentul spre nevoile fundamentale ale viitorului adult, nevoi ce se conturează încă din anii de 
şcoală: 

- nevoi/trebuinţe psiho-sociale: statutul său şi respectul câştigat în cadrul grupului, contribuția 
personală la prestigiul grupului; 

- nevoi/trebuinţe morale: dorinţa de a servi cauzei superioare, de a avea suflet nobil; 

- nevoi/trebuinţe profesionale: atracția pentru o anume activitate, valorificarea capacităților 
personale. 

Aşadar, adolescentul trăieşte şi se dezvoltă în funcţie de anumite trebuinţe. Pe de o parte, este 
vorba despre trebuinţele societăţii, la care individul trebuie să răspundă, iar pe de alta, putem vorbi 
despre aşa zisele dorinţe personale, pe care trebuie să le satisfacă pentru a reuşi în viață. Tot în funcție 
de trebuinţe, individul va interpreta roluri diferite, în societate. 

Abordările sociologice, susțin faptul că una dintre principalele trebuinţe, la vârsta adolescenţei, 
este aceea de a fi integrat în şcoală. Trebuinţa de a fi instituționalizat prin şcoală, la această vârstă, este 
cu atât mai mare cu cât lipsa ei ar duce la dezechilibre. Adolescenţii, cu trebuinţele lor, trebuie priviți 
separat şi explicaţi în termeni cazuali. Acţiunile lor, cu motivații puternice, sunt efectuate deliberat şi 
explicația poate fi dată în termeni de scopuri şi obiective. Acţiunile lor, efectuate arbitrar, sunt cele care 
ridică probleme şi semenilor şi sinelui propriu. Pe acestea, cadrul didactic, aflat în ipostaza 
consilierului, trebuie să le identifice şi să le canalizeze spre o soluționare. Elevul adolescent nu are încă 
definitivată identitatea, el este în căutarea şi satisfacerea unei alte trebuinţe şi anume aceea de formare 
a sinelui. Consilierul îl ajută să conştientizeze unicitatea sa, să şi-o accepte şi să şi-o asume. Dacă nu 
ştie să se înțeleagă şi să se accepte, adolescentul ajunge la a avea probleme de conflict interior acerb. O 
parte a eului său se revoltă contra modelelor pedagogice, a tipurilor instituționale care-i sunt impuse de 
societate, familie, fără să fie întotdeauna uşor de delimitat cauza şi mobilul ce au declanşat neliniştile 
difuze şi izbucnirile sale de furie. Rolul activităţii de consiliere şi al consilierului este acela de a-l 
stimula pe tânăr să se regăsească prin ceea ce are mai valoros. De asemenea, el trebuie să ştie să-l 
canalizeze spre o soluționare acolo unde se constată o deviere sau o abatere de la reuşită. Scopul 
activității de consiliere este acela de a-l ajuta pe subiect să-şi joace propriul rol în lume, acela de a 
aduce societăţii din care face parte un plus de valoare. Consilierul intervine şi abilitează subiectul 
pentru a-şi defini identitatea şi individualitatea şi pentru a deţine controlul asupra propriilor acțiuni şi 


limite, ajutându-l să-şi joace propriul rol în lume. 

O alta, ar putea fi numită trebuința de a avea un comportament adecvat atât faţă de activitățile 
educative cât şi față de cele extra educative precum şi față de relațiile interumane. 

Nu în ultimul rând, ne oprim asupra trebuințelor sociale de comunicare, anturaj şi integrare 
socială, de cooperare, de prietenie pentru că acestea toate îl definesc ca om şi îi asigură succesul. 

Pe lângă trebuinţe, comportamentul uman este orientat către scopuri sau obiective. Scopurile sunt 
exterioare individului. Ele sunt atractive, oportune şi demonstrează spre ce îşi îndreaptă omul acţiunea 
pentru a atinge succesul. Asta nu înseamnă, însă, că obiectivele orientează conduita, ci dimpotrivă, 
aceasta este influențată de mult mai multe lucruri. Ca spre exemplu, de motivații: dorinţe, aspirații, 
convingeri, atracţii, nevoi, repulsii. 

Consilierul şcolar îi va orienta pe tineri spre conştientizarea scopurilor lor de nivel înalt şi de 
bătaie lungă care cer voinţă, perseverenţă şi efort până la atingerea lor. De asemenea, şi spre a face 
distincția/alegerea între ceea ce este pozitiv sau negativ. 

F.Herzberg [Cf. 201, p.100-116] a emis teoria factorilor duali. Potrivit acesteia, există elemente 
care produc satisfacție individului şi elemente care produc insatisfacție, astfel încât omul este într-un 
continuu balans între bine - rău, echitate - inechitate, relații încordate - relații destinse, responsabilitate 
— responsabilitate. El trebuie consiliat şi orientat în funcţie de fiecare stadiu/situaţie prin care trece nu 
doar pentru a supravieţui modest/mediocru, ci pentru a atinge succesul pentru sine şi pentru societate. 
Cum este posibil de realizat acest lucru a fost una dintre preocupările continue ale omului, care tinde să 
îşi depăşească mereu condiția. 

D.D.Mc Clelland [Ibidem] a elaborat teoria achiziției succesului. Aceasta, spune autorul, are 


patru niveluri (Figura 3): 
4. Succes 
3. Aspiraţie 


2. Performanţe 


1. Puterea motivaţiei Aşteptarea Stimularea 


Figura 3. Nivelurile achiziţiei succesului (Apud D.D.Mc Clelland) 

Conform lui A.Schopenhauer, în funcție de anumiţi indicatori pe care-i formulează, scopul 
principal al vieţii deosebeşte oamenii în funcție de importanţa pe care aceştia o acordă vieții personale 
(pusă în slujba voinţei, dorințelor), vieții practice (bunăstarea personală) şi vieții intelectuale (sporirea 
cunoştinţelor). Susţinem că dacă încurajăm viaţa intelectuală, aceasta devine, cu vremea, scopul 
principal al individului, o asemenea viață va fi un scut de apărare în contra urâtului şi în contra 


urmărilor lui dăunătoare, ferindu-l pe individ de numeroasele primejdii, nenorociri, pierderi la care este 

supus cel ce-şi caută numai mulțumirea materială. Pentru acest individ, autorul distinge o trebuinţă în 
plus faţă de ceilalți: trebuința de a învăţa, de a vedea, de a studia, a medita, de întoarcere la „înăuntrul 


lui” [227, p.41- 48]. Aceste trebuinţe sunt cunoscute sub termenul de trebuinţe intelectuale. În acest 


sens, autorul citat remarcă faptul că omul este „un copil al nevoilor, nu o inteligență liberă”, de aceea 
dacă viața noastră nu este însoțită de vreo artă frumoasă, vreo ştiinţă, în care să-şi afle o mare parte a 
plăcerilor sale, va ajunge un izvor al primejdiilor [227, p.45]. Cu alte cuvinte, trebuie să-i învăţăm pe 
educați că viaţa noastră obiectivă trebuie să fie secundară celei subiective, de aceea, virtuțile noastre 
intelectuale ne servesc în primul rând nouă. 

Dar, pe lângă cele afirmate mai sus, nu trebuie să uităm că o mare putere a influențării activităţii 
intelectuale a adolescenților o are cadrul didactic în rolul consilierului. Astfel că, asumarea rolului de 
conducător al activităţii didactice şi educative este o coordonată de bază a misiunii oricărui cadru 
didactic. Din însăşi definiția educaţiei rezultă caracterul conştient, rațional coordonat al formării 
personalităţii elevilor de către educator la diverse niveluri. Procesul de învățământ, ca proces instructiv 
educativ, are între caracteristicile sale şi pe aceea că reprezintă un proces managerial. Practica 
managerială consideră educația ca ştiinţă şi artă [C.Bîrzea, 31, p.71]. Termenul de artă are sens de 
măiestrie, pricepere, talent în a conduce alți oameni. Termenul de ştiinţă se referă la gândirea şi 
acțiunea cadrului didactic care realizează funcţiile manageriale într-o manieră eficace (cu economie de 
timp) şi eficientă (câştig maxim şi efort minim). 

Definim activitatea de COŞ şi ca una fiind centrată pe ideea limbajului real dialogic. Natura 
dialogică a cuvântului a fost relevată în mod autentic de M.Bahtin, cel care a tratat termenii cunoaştere 
dialogică şi limbaj dialogic [Cf. M. Vasile, 252, p.89]. Un act de vorbire, în activitatea de consiliere, nu 
este ceea ce însemna la F.de Saussure parole [222], adică folosirea sistemului general al limbii într-un 
monolog individual; un act de vorbire este o replică la un alt act de vorbire. În condiţiile consilierii, 
exprimarea vorbirii fiecăruia are un caracter adresativ. Adică, una şi aceeaşi idee circulă prin mintea 
tuturor persoanelor antrenate: consilier - consiliat/consiliați - şi scopul acestei metode este de a ajunge 
la concluzii de valabilitate comună. În procesul cunoaşterii dialogice, termen împrumutat de la 
M.Bahtin [17], dialogul nu poate să se individualizeze decât în procesul interacțiunii vii. Între discurs şi 
obiect mai intervin şi alte discursuri, străine, despre acelaşi obiect, pe aceeaşi temă. Dacă extindem 
logica gândirii filosofice a lui M.Bahtin şi în consiliere, prin cunoaștere dialogică [Ibidem, p.79] 
înțelegem un dialog aplicat principiilor spirituale, morale şi culturale ale existenţei fiinţei umane. 

Or, în cunoaştere, în activitatea de consiliere, noi nu ne exprimăm singuri; în dialog intervin alte 
discursuri despre obiect (consiliatul), care este dinainte condiționat, contestat, apreciat sau nu, învăluit 
în negură sau dimpotrivă. Acesta nu poate să nu participe la dialogul social. Numai aşa ne putem 


exprima obiectiv. In activitatea de consiliere, noi nu ne exprimăm direct despre obiect, cunoaşterea o 

deţinem numai după ce percepem şi alte discursuri despre obiect. În ordinea cunoaşterii cel mai 
important este dialogul. 

Studiile de specialitate definesc consilierea ca arie de servicii oferite unui client (individ sau 
grup) care constau în observare, informare, orientare, sfătuire pentru a-şi rezolva problemele sau pentru 
a-şi planifica viitorul [S.Reber, 208; E.Cocoradă, 51, p.7]. 

O definiţie a consilierii psihopedagogice (C.Neamţu), preluată şi de Elena Cocoradă, ne 
îndreptățeşte să afirmăm că activitatea de consiliere şi orientare este un serviciu, în cadrul căruia 
profesorul oferă asistenţă şi suport emoţional elevului/grupului de elevi în scopul dezvoltării personale 
şi a prevenirii situațiilor problemă şi a crizelor. La această definiție mai adăugăm o caracteristică şi 
anume că această activitate nu se desfăşoară doar în cazul situaţiilor critice, aşa numitele situații de 
criză [169], ci dimpotrivă, ea poate fi recomandată şi în cazul unor situaţii/împrejurări pozitive sau în 
cazul consilierii unor elevi de excelență, sau în cazul sprijinirii/orientării adolescenților spre viitoarea 
carieră. De suport de consiliere trebuie să beneficieze şi elevii supra dotați, ca să nu apară riscul 
înstrăinării sau al frustrării atunci când aceştia se confruntă/trebuie să se adapteze la o lume şi cu un 
mediu care nu se ridică la nivelul aşteptărilor lor. Elevul trebuie consiliat şi orientat continuu spre 
situații care simulează momentul integrării lui în societate, pentru ca acesta să poată fi competitiv în 
orice condiţii. 

În sprijinul acestei afirmaţii, vine şi definiția Anei E. Pică, potrivit căreia consilierea „reprezintă 
un proces intensiv de acordare a asistenței pentru persoanele normale care doresc să-şi atingă 
obiectivele şi să funcționeze mai eficient, în timp ce psihoterapia este (...) un demers mai complex de 
tratament psihologic centrat pe reducerea unor simptome sau comportamente disfuncționale sau, (...) 
pe reechilibrarea şi reconstrucția personalităţii. Cu toate acestea mulţi specialişti consideră termenii de 
consiliere şi psihoterapie ca fiind echivalenți” [198, p.12]. 

Conceptul de orientare şcolară este definit de Dicţionarul de Psihologie ca fiind o componentă 
logică a raționalizării moderne a şcolarităţii [69]. Orientarea este o acţiune de îndrumare centrată pe 
individ. Ea porneşte de la interesele acestuia, de la aptitudinile, de la înclinațiile sale şi până la 
posibilitățile sale concrete de acces la o anumită carieră. 

Demersul de orientare a fost instituit în Franța începând cu 1920. El răspunde unei duble 
constatări, impuse încă de la sfârşitul sec. al IX-lea. Şi anume că alegerea studiilor corespunde adesea 
foarte puţin aptitudinilor şi gusturilor elevilor, pentru că ei nu au formate competențele necesare unei 
alegeri corecte. Şi prin urmare, nu sunt pregătiți încă să aleagă singuri. Ori, o alegere greşită poate da 
naştere la întârzieri, eşecuri, dezgust, criză de identitate. Pe de altă parte, alegerea este atribuită de 
multe ori familiei, care o face arbitrar sau în funcţie de o logică de reproducere sau de ascensiune 


socială puţin compatibilă cu dorința şi disponibilitățile copilului sau cu prospectarea rațională a 

„pepinierei de talente” pe care o cere competiția naţională. Termenii contradicției rămân până astăzi 
neschimbaţi. Ceea ce se doreşte este responsabilizarea tuturor factorilor implicaţi în educație cu privi re 
la faptul că decizia o are copilul şi ea trebuie luată în urma unei analize atente a disponibilităților 
personale care să coincidă cu nevoile sociale. 

Aşadar, conceptul de orientare şcolară, într-o accepțiune mai largă, îşi găseşte justificarea în 
măsura în care cei care fac această acțiune reuşesc să-i ajute pe subiecţi să-şi exprime preocupările lor 
proprii, să se cunoască şi să se definească, să-şi fixeze propriile idealuri, aşteptări, să se cunoască, 
autocunoască, să preţuiască valorile. În sens mai restrâns, termenul trimite la orientare asupra carierei. 
Să realizeze performanţe în statutul lor de elevi, să-si modeleze comportamentul, să-şi găsească 
preocupări, să-i sprijine şi să-i ajute pe alţii. 

La momentul înscrierii individului în viaţa socială (fie că ea se numeşte şcoală, liceu, universitate, 
meserie), acesta se confruntă cu o lume a exigențelor profesorilor, a exigenţelor şefilor de la locul de 
muncă sau pur şi simplu exigenţelor comunităţii din care face parte. Fiinţa intrată în lume trebuie s-îşi 
găsească un loc potrivit şi satisfăcător cu aceste orizonturi, fie că ele sunt sociale sau personale. Şcoala 
inițiază şi conduce o acțiune de orientare pentru a pregăti adolescenţii pentru viaţa activă din timpul 
şcolarizării cât şi pentru viaţa de adult. În funcţie de ciclul şcolar, scopul orientării şcolare este de a 
facilita accesul elevilor spre acele instituii şcolare care sunt potrivite cu aspiraţiile şi posibilitățile lor 
(liceul potrivit şi profilul potrivit) ca ulterior să decidă în concordanţă cu orientarea universitară sau 
cariera profesională pe care doresc să o aibă la terminarea liceului. Astfel că orientarea şcolară, fie că 
se face pentru liceu, universitate sau carieră profesională, are un dublu scop. Pe de-o parte, orientarea 
serveşte interesului personal al individului, îi oferă acestuia oportunitatea de a se îndrepta spre o 
facultate sau o profesie pentru care manifestă interes şi are aptitudini şi care să-i prilejuiască o 
dezvoltare deplină a capacităţilor. Pe de altă parte, orientarea serveşte societății, ca mecanism de 
compatibilizare a aspirațiilor individuale ale adolescenților cu interesul social. Ideea este că o persoană 
care se regăseşte în ceea ce face, şcoală sau profesie, muncă, are performanţe optime şi de aici decurg 
avantaje atât pentru individ cât şi pentru societate. 

Or, orientarea presupune, din partea celui care o realizează, cunoaşterea subiectului, cunoaşterea 
lumii, cunoaşterea de sine, cunoaşterea şcolilor postliceale, universitare spre care adolescentul se 
îndreaptă, şi ghidarea opțiunii spre acele forme educaţionale sau sociale pentru care elevul dovedeşte 
aptitudini. Dar pentru a evalua potenţialul unei persoane în scopul de a o asista, este nevoie de trasarea 
unei traiectorii potrivite pentru ea şi pentru societate, de a o ajuta să ia cele mai bune decizii. Aici 
intervine activitatea de consiliere. 

Orientarea, înţeleasă ca acțiune de reglare, este şi ea abordată de diferiți specialişti [66, 72, 220]. 


Una dintre formele speciale pe care le ia ideea generală a consilierii este aceea de orientare şi 

îndrumare. Primul termen, orientare, sugerează faptul că tendinţele active ale consilierului sunt 
îndreptate, pe de-o parte, spre o desfăşurare continuă de influențare şi dirijare a adolescenților, iar pe de 
altă parte, spre o orientare cu un caracter de călăuzire. Termenul îndrumare redă ideea sprijinirii, prin 
colaborare cu cel consiliat, respectând capacităţile sale native. În calitatea sa de sfătuitor, consilierul va 
evita tendinţa de a controla, rămânând sensibil la relația de cooperare consilier-consiliat, singura care 
garantează rezultatul câştig - câştig. Această reglare conduce la orientarea aptitudinilor şi realizează 
autodirijarea obţinută de subiectul însuşi. O bună orientare implică o centrare şi o dirijare a acțiunii, 
eliminând eventuale confuzii inutile. Această acţiune presupune, în mod special, competențe de 
comunicare. 

C.Schifirneţ distinge dintre funcțiile comunicării câteva pe care le considerăm esențiale în 
procesul de orientare: persuadarea interlocutorului, autocunoaşterea, descoperirea lumii exterioare, 
stabilirea şi menţinerea de relații semnificative cu alte persoane derivate din nevoia de incluziune, 
nevoia de control [225, p.201]. 

S-a demonstrat că nu există nici un tip de activitate care să nu presupună colaborarea cu altcineva, 
într-o măsură oarecare. S-a stabilit că în relația de consiliere, stăpânirea artei comunicării este o 
necesitate. Abilităţile specialistului de a asculta, în activitatea de consiliere, sunt esenţiale. 
Comunicarea interpersonală diadică se produce şi în activitatea de orientare şcolară şi profesională. În 
acest sens, J.Dewey propunea pentru această activitate acţiunea de reglare şi influențare [66]. 
Reglarea, în termeni de specialitate, înseamnă desfăşurarea unor activităţi succesive, cu respect pentru 
particularitățile psihologice ale subiecților şi cu utilizarea unei serii de itemi vizând factori educativi 
importanți, iar o bună influențare asigură atingerea ţelului propus si menține echilibrul de care este 
nevoie pentru acțiunea educativă [66]. 

Acţiunea de reglare propusă de J.Dewey, este o treaptă în procesul de călăuzire a activităţii spre 
atingerea propriului scop. Ea este un sprijin în a realiza ceea ce un subiect tinde el însuşi să facă. La 
aceste constatări trebuie să avertizăm consilierul asupra obținerii acelor răspunsuri care clarifică 
obiectivele, care elimină limitele şi adaptează continuu dorinţele la posibilități. La amenințări, la silire, 
subiectul acționează sub imperiul fricii. Cel agresiv nu va răspunde la stimuli agresivi, decât în mod 
negativ. Consilierul va acţiona cu măsuri reparatorii la influenţele greşite ale părinților. Adolescentii, în 
cele din urmă, participă la orientarea propriilor acțiuni şi înțeleg că în „mâinile lor” stă viitorul. Astfel, 
trebuie să recunoaştem că nu este recomandată impunerea prin forță, ci colaborarea, argumentul 
inteligent şi inducerea încrederii în succes. În acţiunea de orientare, J.Dewey introduce un termen nou, 
acela de stimul. Stimulii sunt înţeleşi ca strategie sau tactică în acest proces de orientare, pe de-o parte, 
iar pe de alta, sunt cei negativi care, neluaţi în seamă, ar duce la denaturarea şi pervertirea naturii 


umane. Se recomandă folosirea stimulilor afectivi [66, p. 22-37]. În acest sens, în terminologia de 

specialitate, se recomandă folosirea stimulilor: etalon, în raport cu care subiectul este chemat să judece 
stimulul de comparaţie, de comparaţie, stimul pe care subiectul este chemat să-l judece în raport cu cel 
etalon, stimul declanșator, chemat să declanşeze stimul întăritor,şi cel mai propus, dintre aceştia, este 
cel afectiv, bucurie, tristețe [69]. 

C.Schifirneţ distinge dintre funcţiile comunicării câteva pe care le considerăm esențiale în 
procesul de orientare: persuadarea interlocutorului, autocunoaşterea, descoperirea lumii exterioare, 
stabilirea şi menţinerea de relații semnificative cu alte persoane derivate din nevoia de incluziune, 
nevoia de control [225, p.201]. 

Nevoia individului de răspunsuri la întrebări cu privire la propriile dotări şi limite provine, pe de- 
o parte, din tendinţele pe care fiecare ființă umană le are, iar pe de altă parte, de la mediul care oferă sau 
nu stimuli pozitivi. Orice orientare este asemenea unui urcuş pieptiş pe un munte, dar căile le aleg 
subiecții singuri. Totuşi alese deliberat sau impuse de alții, drumurile în viaţă nu sunt întotdeauna 
corecte. Adolescentul trebuie pregătit pentru a-şi stabili obiective pe termen scurt şi pe termen lung, de 
a aplica o strategie şi o tactică adecvată, aşa încât să câştige „bătălia”. O nereușită îl poate aviza pe 
individ asupra propriilor greşeli şi defecte: egoism, vanitate, delăsare. A.Herzen afirma că singurul 
vinovat de viaţa omului este el însuşi şi mediul său, contribuția pentru eşec se împarte între social şi 
modalitatea proprie de a trăi [Cf. Cf. 226, p.6-158]. 

În orientarea subiecţilor, dirigintele/consilierul trebuie să ia în seamă temperamentul și 
deprinderile celor orientaţi. Orice orientare este o influențare care angajează energii, pe de o parte, şi 
stări emoţionale, pe de altă parte. Consilierul sesizează primejdiile pe care le provoacă obiceiurile 
greşite şi trebuie să caute soluţii, stimuli, care să reglementeze aceste efecte. În acest proces se 
recomandă consilierului menținerea unui caracter de apropiere şi căldură umană. 

Pornind de la definiția din Dicţionarul de pedagogie, conform căreia orientarea şcolară este un 
sistem de acțiuni şi măsuri educaționale întreprinse de factori responsabili prin care un individ sau un 
colectiv este ajutat să-şi aleagă şcoala, respectiv profesia, potrivit cu înclinațiile şi aptitudinile proprii, 
ținând cont de cerinţele sociale, nevoile de dezvoltare ale societății [67], redefinim orientarea şcolară. 
Aceasta înseamnă educaţie intențională [66], un mediu selecționat în mod special, selecția fiind făcută 
pe baza unor mijloace şi materiale care promovează dezvoltarea în sensul dorit. În acelaşi sens, Valeria 
Mureşan afirmă că scopul orientării este acela de „a îndruma adolescenţii spre şcoala şi profesia 
considerate potrivite” [167, p. 67]. 

În societatea actuală, orientarea tinde să devină o autoorientare şi o autodeterminare. Aceasta 
implică familiarizarea cu programe privind curriculumul naţional şi cel la decizia şcolii, prin transferul 
de informaţii realizat de consilierul educațional. Multe dicţionare de specialitate definesc separat 


noţiunea de orientare şcolară, de cea de orientare profesională, iar istoriceşte vorbind, prima a apărut 

mut mai târziu în câmpul de informaţii al pedagogiei. Ea îl orientează pe adolescent spre acel tip de 
şcoală care îi asigură dezvoltarea maximă a capacităților conform personalităţii sale. Orientarea 
profesională este văzută ca o activitate prin care adolescentul este ajutat să-şi aleagă acea profesie pe 
care o poate exercita mai bine, în folosul său şi al colectivității. Dicționarul de pedagogie [67] 
înregistrează termenul de orientare şcolară şi profesională după cea de-a XXVI-a Conferinţă 
Internaţională de Instrucție Publică de la Geneva [B.I.E, 1963]. Asociaţia Internaţională de Orientare 
Profesională şi-a adăugat în titulatură şi orientarea şcolară. În România a fost legiferată ca acţiune de 
stat prin realizarea unor programe, prin pregătirea unor specialişti, consilieri de orientare şcolară şi 
profesională şi prin introducerea unor instrumente ştiinţifice de lucru: fişe, teste etc. În acelaşi domeniu 
au apărut şi termenii reorientare şi selecție profesională în sensul de măsurile luate în vederea 
specializării într-o activitate specifică profesională, sau altă activitate profesională mai sigură [224]. 

În acţiunea de orientare a conduitei adolescenților cuprinşi în sistemul de învăţământ vom ţine 
cont de metode de reglare ce se impun. Astfel, vom antrena adolescentul în vederea participării la 
obținerea rezultatului dorit şi prin aceasta la dezvoltarea unei orientări lăuntrice pe calea corectă 
Dewey se apropie de J. J. Rousseau atunci când susţine că educaţia este în principal „un proces de 
formare a unor dispoziţii interne”. El completează că elevul trebuie să aibă o mare independenţă în ceea 
ce întreprinde şi în ceea ce face, tocmai pentru a se dezvolta ca ființă conştientă [66, p.15]. Depinde de 
arta profesorului consilier de a-i pune în mişcare stimulii care să-l determine pe subiect să acţioneze, să 
experimenteze, să constate el însuşi consecinţele deciziilor luate, pentru ca astfel să poată acţiona în 
mod inteligent într-o situaţie ulterioară, în condiţii asemănătoare. J Dewey distinge între mediul fizic şi, 
mediul social. Primul este considerat un mod de influențare personală: un zâmbet, o încruntare, un 
cuvânt de încurajare. În procesul de orientare, folosirea lucrurilor existente într-o şcoală poate fi o 
metodă la activitatea de adaptare şcolară. Fiecărui lucru utilizat trebuie să învăţăm cum să-i descoperim 
sensul. Toate lucrurile (discipline şcolare, manuale) sunt folosite într-un scop anume. Atunci când 
acestea au pentru noi un înțeles, cunoaştem ceea ce vrem să facem, când nu le percepem rostul ele nu 
pot activa ca stimuli. Adaptarea ține de aptitudinea profesorului consilier de a activa diverşi stimuli. 
Răspunsurile la aceştia pot dezvolta deprinderi, automatisme, priceperi, abilităţi. Noi le putem evalua şi 
supune judecății de valoare. Al doilea, mediul social şcolar însemnă un cadru de manifestare a unui 
grup cu o stare de spirit comună cu scopuri comune, cu relaţii interpersonale, cu interese pe care le 
urmăresc satisfăcute toți membrii lui. Acest cadru are rol reglator în măsura în care colectivitatea este 
animată de aceleaşi idei concepţii şi principii morale, iar liderul de grup păstrează o emulaţie un 
entuziasm şi un optimism contagios. 

La întrebarea Cum poate fi orientat în mod social un subiect? consilierul urmează să pornească 


de la a-l învăţa pe elev să-şi recunoască şi să-şi identifice propriile nevoi/trebuinţe şi să ajungă până la 

identificarea nevoilor/trebuinţelor sociale/comunitare. Nevoia de cunoaştere de sine prin cunoaşterea 
stărilor sufleteşti înregistrează: stările de emoție, de nelinişte, de timiditate. Acestea nu trebuie să 
conducă la vulnerabilitate, ci trebuie să fie acceptate ca aparținând propriei sensibilități şi să fie 
conştientizate prin firescul lor. Nevoia cunoaşterii celorlalți, percepţia socială, depistarea strânsului 
pumnilor, încruntarea, agitația sunt manifestări care dovedesc nevoia de reglare sub aspect social a eului 
cu mediul. Consilierul în urma observaţiilor şi printr-o acțiune delicată va restabili încrederea de sine 
fiecărui subiect. 

Mijlocul de orientare socială care face legătura între propria noastră acțiune şi ceea ce face 
celălalt este limbajul. De aici provine şi afirmaţia că acesta are semnificația sa unică de mijloc de 
orientare socială. Cuvântul are putere de reglare a relațiilor interpersonale. Instituţional se adoptă 
decizii de reglementare şi funcţionare a unui public de indivizi care să gândească, acţioneze similar. În 
şcoală, în cazul nostru, în liceu, există relații de comunicare comune: transfer de informaţii, transfer de 
semnificații, împărtăşirea unor opinii, idei, reprezentații. Şcoala este văzută ca un ansamblu de 
semnificaţii comune, dar în care există variaţii între diferitele filiere, profiluri, colectivul clasei, 
practicile culturale, achiziţiile de mijloace culturale şi tehnice. În acest sens, trebuie remarcată 
contribuţia comunicării în proces de intervenţie care constă în asistarea subiectului în vederea evaluării 
efortului de pregătire necesar, al alegerii celor mai adecvate forme şi filiere de dezvoltare, al conceperii 
unui plan personal de formare profesională. 

Şcoala este responsabilă pentru adaptarea elevului la cerințele şcolare precum şi ale celor 
profesionale. În acest sens, şcoala trebuie să se ocupe de aspectele de personalitate ale elevului cum ar 
fi interesele (Holland), precum şi de celelalte roluri în viață, şi precum şi de valori (Supper) [E. 


Cocoradă, 51, p.85]. 


1.2. Hermeneutica activităţii de consiliere şi orientare şcolară 

Hermeneutica vine să facă o reconsiderare a atitudinii faţă de subiectul educat a persoanelor 
implicate în procesul educativ. Acest demers subscrie propunerilor şi angajamentelor Ministerului 
Educaţiei şi Cercetării din România pentru integrarea în Uniunea Europeană. 

Pornind de la ideea că orice activitate trebuie înțeleasă, ca principiu de funcționare şi ca 
necesitate, prezentăm în acest compartiment rolul activităţii de COŞ în procesul de evoluţie al tinerilor. 
În acest sens, apelăm la domeniul care se ocupă de lămurirea funcționării unui sistem şi anume de 
hermeneutică. Hermeneutica a fost considerată o tehnică de înțelegere a textelor sacre şi s-a extins şi 
asupra conceptelor filosofice şi ştiinţifice. De o hermeneutică pedagogică s-au ocupat autori precum 
F.D.E. Schleiermacher, W. Dilthey, H. G. Gadamer, W. Klafki [Cf. 68, 72]. În ceea ce ne priveşte, am 


ales acest mod de abordare, studiu şi cercetare a COŞ pentru că permite o explicare metodologică a 

aceasteia. COŞ şi contextul său actual sunt condiţii indispensabile pentru interpretare. Astfel, prin 
activitatea de consiliere, comunicarea se realizează prin / datorită actului interpretării, realizat de către 
cadrul didactic sau de specialist atunci când observă, monitorizează, evaluează comportamente. 

Neurofiziologul I.P.Pavlov definea educaţia drept un proces de realizare a echilibrului dintre 
excitație, supraevaluare a potenţelor şi inhibiţiei, subevaluare sau negare a potenţelor [Cf. 220, p.18]. 
Extrapolând afirmaţia, considerăm că, anumite elemente ale consilierii şi orientării, cum ar fi, climatul 
psihologic, în care elevul să se simtă valorizat, reprezintă un suport material, intelectual şi afectiv. La 
rândul său, consilierul poate să stabilească echilibrul între imaginea de sine şi ceea ce cred alţii despre 
elevul adolescent. 

Profesorul Titus Şuteu [Cf. 220, p.33] vede în consiliere o tehnică psihoeducativă care constă în 
transferul de informaţii şi de sfaturi dinspre persoana care acordă asistenţă şi persoana care solicită 
asistenţă (între consilier şi consiliat) în vederea depăşirii unei situații problemă. 

Pe aceeaşi linie se situează şi principiile formulate de J.J.Rousseau [Cf. 59] cu privire la scopul 
educaţiei, care afirmă că aceasta trebuie să-l înveţe pe educat să se conserve ca om, să suporte loviturile 
sorții, să braveze curaj în fața vieţii. Atitudini prin care recunoaştem principiile cheie ale activității de 
consiliere şi orientare. Cu alte cuvinte, această activitate trebuie să-l pregătească pe adolescent să 
trăiască prin el însuşi, atât pentru sine, cât şi pentru societate [46]. Cel care consiliază trebuie să ţină 
cont de faptul că în educaţie, ca şi în dezvoltarea unei societăţi, există momente de tensiune, de criză, 
care trebuie identificate şi apoi soluționate, pentru a preveni pierderi irecuperabile. 

Subiecții nu sunt egali în disponibilități şi înclinații, în potențial intelectual sau psiho-moral şi 
prin urmare, trebuie trataţi diferențiat. Educaţia modernă pune accent pe predarea diferențiată, singura 
care poate duce la succes individual. Argumentul în favoarea diferenţierii poate fi găsit în motivaţia 
conform căreia fiecare elev poate şi trebuie să-şi găsească locul său în cadrul clasei, al şcolii şi al 
societăţii, în funcție de abilităţile psiho-intelectuale pe care le are şi în conformitate cu pregătirea sa. 
Diferențierea trebuie să țină cont de câţiva factori: disponibilităţi creatoare în domeniul ştiinţelor exacte 
sau în domeniul ştiinţelor umaniste; de interesele elevilor, de particularitățile de personalitate, de 
nivelul de cunoştinţe ale subiecților. Pentru acest lucru este important procesul de consiliere şi orientare 
şcoalară. Identificând particularităţile fiecărui elev, unicitate lui, consilierul îşi adaptează şi îşi creează 
metode şi mijloace de consiliere şi orientare, încât să determine elevul adolescent să participe conştient 
la cunoaşterea de sine şi formarea personalității sale. Pentru acest lucru este importantă COŞ. 
Identificând particularitățile fiecărui adolescent, unicitatea lui, disponibilitățile creatoare, interesele, 
consilierul îşi adaptează şi îşi creează metode şi mijloace de consiliere şi orientare, încât să determine 
adolescentul să participe conştient la cunoaşterea de sine şi formarea personalităţii sale, COŞ pledând 


pentru tratarea diferențiată. 

Consilierea şi orientarea şcolară reprezintă în şcoala românească o parte importantă a 
curriculumului. Prin adaptarea la condiţiile şcolii româneşti a acestui document nrmativ şi instrument de 
activitate didatic-educaţională, s-a urmărit obţinerea unei cât mai mari eficientizări în planul dezvoltării 
personale cât şi în al celei socio-profesionale. Rostul acestei activități, în cadrul instituției instructiv 
educative, este de a-i ajuta pe elevi să devină mai motivaţi în a trăi, a munci, a se distra, a învăţa, a fi 
competitiv la nivelul lumii în care dorim şi sperăm să fim integrați. Consilierea, spunea I.Negrilă, 
urmăreşte formarea unor persoane armonioase cu sine, cu ceilalți, cu lumea cărora le aparține. La 
finalul şcolarizării, fiinţa trebuie să fie capabilă să transpună în faptă conţinutul diplomei obţinute în 
şcoală [171, p.127]. 

La rândul său, A.Băban susţine că putem percepe consilierea ca pe „o relație interumană de 
asistență şi suport dintre profesori şi elevi în scopul dezvoltării personale şi prevenţiei situaţiilor 
problematice şi de criză. Scopul intervențiilor, cu rol de consiliere, este rezolvat de către copil în mod 
independent a problemelor de natură cognitivă, afectivă, psihomotorie” [23, p.127]. 

Accentul în această activitate cade pe promovarea capacităţii de ajutorare şi autodirecționare a 
elevului. Activitatea în echipă a cadrelor didactice este facilitată de această arie curriculară, căci în 
unele situaţii consilierea şi orientarea şi evaluarea elevului sunt activități care presupun colaborarea şi 
sincronizarea muncii mai multor categorii de persoane. 

Programele de consiliere şi orientare sunt utile elevilor deoarece le oferă acestora informaţii, le 
formează deprinderi şi le dezvoltă experiența necesară identificării unui mod optimist şi realist de a-şi 
construi existența. De asemenea, aceştia vor dobândi o imagine de sine mai bună, vor stabili relații bune 
cu ceilalți şi vor înregistra un randament sporit în activitatea şcolară. Una dintre teoriile cele mai 
pertinente cu privire la consiliere, şi pe care ne-o însuşim în totalitate, aparține lui C. Rogers, conform 
căruia activitatea de consiliere „este centrată pe persoană” [Apud A.Pică, 198, p. 44]. Metoda lui este 
holistică şi are rolul de a ajuta fiinţa consiliată „să înțeleagă, să planifice şi să acționeze aşa încât să 
progreseze în propria-i viață” [Ibidem]. 

Consilierea centrată pe persoană este o metodă în care consilierul, bazându-se pe spontaneitatea şi 
pe intuiţia sa empatică, încearcă să-l înțeleagă pe subiect în unicitatea lui, să-i sprijine efortul de a 
ajunge la conştiinţa de sine şi la ideea de responsabilitate. Subiectul trebuie ajutat să se elibereze de 
forțele care-i limitează manifestarea autentică a personalității. Totodată, el trebuie ajutat să îşi 
exploateze constructiv potenţialul de care dispune pentru a deveni o persoană armonioasă, competitivă 
şi stimulativă pentru cei din jur. 

Astfel, modelul Egan în trei paşi, la care face referință A. Pică în lucrarea sa, îl socotim a fi unul 
dintre scenariile cele mai recomandabile pentru această activitate. Potrivit modelului, succesul depinde 


de parcurgerea următorilor paşi în parte: 

1. Să se realizeze un climat psihologic în care elevul să se simtă valorizat, acceptat necondiţionat, 
liber să exploreze. 

2. Să se ofere un suport material, intelectual şi afectiv care să permită dezvoltarea personală a 
elevului. 

3. Să se realizeze o congruenţă între ceea ce simte şi ceea ce trăieşte ca experienţă actuală. Acest 
lucru va conduce la toleranţă [198, p.48]. 

Toţi cei trei paşi trimit la rolul activităţii didactice în cadrul acțiunii educaționale, înțeleasă ca 
ecuaţie între consiliat — consilier şi mediu. Aceasta trebuie să inducă simpatie, încredere, antrenarea 
atitudinii deschise, prietenoase, comunicare, etc. Foarte importantă este implicarea profesorului 
consilier şi a dorinței sale de a oferi sprijin. De la teorie la practică trecerea se face prin emiterea de 
formule lingvistice, menite să desemneze disponibilitatea specialistului pentru acordarea de sprijin şi 
consultanță. Din multitudinea variantelor, le amintim pe cele de genul: Cum crezi că aş putea să-ți fiu 
de folos? Care crezi că ar putea fi ajutorul pe care crezi că ţi l-aş putea acorda? Simţi nevoia să 
împărtăşeşti cuiva starea prin care treci? Eşti dispus/ă să ne gândim împreună la ceea ce urmează să 
faci? Consider că ai în tine resursele/forţele necesare ca să depăşeşti acest moment. Trebuie să ai 
încredere în tine şi să nu te laşi copleşit prea uşor. Ai la îndemână câteva variante, alege-o pe cea care 
ți se potriveşte. Nu-ţi fie teamă să te destăinui, cei de aici vor încerca să te ajute. 

Cercetările în domeniul COŞ [5, 6, 9, 16, 22, 24, 44, 46, 50, 51, 79, 80, 89, 120, 129, 132, 146, 
161, 165, 176, 177, 183, 186, 187, 188, 189, 198, 200, 220, 229, 240, 241, 249, 250, 258], certifică 
caracteristici definitorii ale consilierului şcolar modern. Conform acestora, consilierul trebuie să țină 
cont de faptul că în educaţie, ca şi în dezvoltarea unei societăţi, există momente de criză pentru 
subiectul educat/consiliat, care trebuie identificate şi apoi stabilizate, pentru a preveni pierderi 
irecuperabile. Subiecţii consiliați nu sunt egali în disponibilităţi şi înclinații, în potenţial intelectual sau 
psiho-moral şi prin urmare, trebuie tratați diferențiat. De aceea, trebuie să se ţină cont că subiecții 
urmare, trebuie trataţi diferențiat. Educaţia modernă pune accent pe predarea diferențiată, singura care 
poate duce la succes individual. Argumentul în favoarea diferențierii poate fi găsit în motivaţia conform 
căreia fiecare elev poate şi trebuie să-şi găsească locul său în cadrul clasei, al şcolii şi al societăţii, în 
funcție de abilităţile psiho-intelectuale pe care le are şi în conformitate cu pregătirea sa. Diferenţierea 
domeniul ştiinţelor umaniste; de interesele elevilor, de particularitățile de vârstă, de nivelul de 
cunoştinţe ale subiecţilor. Identificându-le, consilierul îşi adaptează şi îşi creează metode şi mijloace de 
COŞ, încât să determine elevul adolescent să participe conştient la cunoaşterea de sine şi formarea 


personalităţii sale. Eficienţa diferențierii educaţiei este favorizată de însuşi sistemul de învăţământ, 

Tabelul 1 


Consilier Consiliat 


Definiţie: Persoană care este de acord să ofere Individual şi de grup 
timp, atenţie şi respect unei alte persoane aflate | Definiţie: Termenul de identitate este asociat 


temporar în rol de client cu expresii ca nevoie de identitate, probleme 
de identitate, pierderea identităţii, strategii de 
strategii de identificare 
Competenţe de cunoaştere Trebuinţe 


a. în plan social obiectiv se referă la - materiale: spaţii şi mijloace tehnice 
cunoaşterea realității exterioare 


b. în plan psihologic subiectiv se referă la | - intelectuale: stimuli care să susţină, formeze 
cunoaşterea eului motivații adevărate; tipuri de alegeri; atracţie 
faţă de disciplină 


- culturale: modele mentale care prefigurează şi 
orientează anticipat comportamentul cultural / 
moral raportat la valorile sociale 


Competenţe de comunicare 


a. relaţii influențare 


b. comunicare empatică 


Aptitudini Aptitudini 

- de interpretare - de a efectua o acțiune 
- de rezolvare a unei probleme - de luare a unei decizii 
Atitudini Atitudini 

- empatie - empatie 

- pozitive: de stimulare şi atracție - pozitive: de atracție 

- cooperante - cooperante 

- acceptare - negative de respingere 
Metode: 

a) de intervenţie 

Terapie 


- asertivă: pentru a-i învăţa pe oameni să spună ceea ce vor, să se apere, să-şi susțină poziția 
Test, probă standardizată de eficiență, de personalitate sau de cunoaştere pentru a se obține 
informații psihofiziologice sau psihice 
Ancheta: colectarea unor date despre dorinţe, preferințe, aspirații idealuri 
Chestionarul: întrebări scrise la care se cere să răspundă sincer şi complet 
Studiul de caz: o metodă care mijloceşte o confruntare directă cu o situaţie din viață 
b) de evaluare 
Observaţia: percepția dirijată a comportamentului în vederea cunoaşterii comportamentului, a 
stărilor 
Ancheta: metodă de colectare a datelor necesare cunoaşterii unor aspecte ale personalității / 
colectivităţii celui/celor orientaţi: dorințe, interese, idealuri 
Testul sociometric, ansamblu de întrebări pentru a-şi exprima preferinţele, respingerile sau 
atitudinile de indiferenţă unii față de alții 

Metode în funcție de comportamentul comun al consilierului şi consiliatului 


- strategii de comunicare 
- strategii asertive 

- brainstorming 

- creativitate 


Conţinut (modificări) în vederea modernizării 

Creşterea caracterului ştiinţific al pregătirii 
profesionale şi al exercitării profesiunii: 
Tehnicizarea sau intervenţia tehnicii în exerci- 
tarea profesiunii. Lecţie asistată de calculator. 


- Schimbarea raporturilor/relaţiei profesor/elev 


- Extinderea calculatoarelor şi microproce- 
soarelor în toate domeniile activităţii şcolare 


Schimbarea raporturilor dintre activitatea 
instructiv-educativă şi activităţi care să per- 
mită lărgirea orizontului de cunoaştere al ele- 
vilor, precum şi activităţi de loisir 


- Noutate şi valoare fie pentru cultură, fie 
pentru subiect 


Cursuri opționale pentru aria de consiliere şi 
orientare şcolară 


a. Laborator dotat cu tehnică adecvată: teste, 
chestionare, aparate pentru alegerea unei şcoli 


sau profesiuni 

b. Loisir: dezvoltarea a unor profesiuni, în 
special artistice, tipuri speciale de sporturi 
Model pentru tabloul relaţiei de consiliere şi orientare 


care-i oferă cadrul legal necesar [Cf. 176, 177]. Sistemul de învățământ oferă arii de profiluri de 
învăţare diferite, programe şcolare în funcție de stadiul de dezvoltare intelectuală la care se află, un 
curriculum naţional, şi altul la decizia şcolii în funcție de nevoi. Există arii curriculare fundamentale, 
obligatorii pe orizontală, pentru tot sistemul de învățământ la un anume nivel după tipul de clasă şi 
după profilul liceului (agro-industrial, turistic, economic, artistic, etc.) Acestea au ca scop în egală 
măsură informarea, dar şi formarea psiho-intelectuală a elevului [51, 257, 258]. 

Astfel că, din perspectiva instruirii diferențiate, profesorul devine un sfătuitor, un consilier al 
elevului. El indică acestuia sursele de informare, îl asistă în autoformare şi totodată organizează 
activitatea didactică. Rolul acestuia este cu atât mai dificil, cu cât diferenţele între elevi sunt mascate, 
iar notele nu pot măsura cu exactitate calitatea cunoştinţelor ci doar cantitatea lor. Profesorul evaluează 
alături de cantitate şi calitatea aplicării cunoştinţelor, stilul de lucru al elevului, pasiunea pe care o are 
pentru studiu şi consecvenţa cu care se pregăteşte. În clasele iniţiale, a V-a şi respectiv, a IX-a, 
profesorul porneşte de la evaluări inițiale, după care conduce elevul spre adoptarea unei tehnici de 
pregătire care să-l conducă spre succes şi satisfacție personală. Unii elevi au putere de adaptare şi 
dorință de afirmare încât vor impresiona profesorul cu răspunsuri corecte, dorind note maxime. Alți 
elevi manifestă un interes slab pentru buna lor pregătire şi nepăsare faţă de notă punând profesorului 
probleme dificil de rezolvat. Consilierea individuală îl va conduce pe dascăl la descoperirea cauzelor 
lipsei de motivaţie pentru şcoală. Ajutorul pe care profesorul cu rolul de consilier îl va da 
adolescentului cu deficienţe în comportament şi pregătire este important pentru toată viaţa. 

Procesul de observație, pe care profesorul îl parcurge continuu, îl conduce la sesizarea stării de 
spirit a elevilor, a dificultăţilor pe care le întâmpină în familie. Identificându-le, profesorul îşi asumă 
rolul de consilier şi ajută adolescentul să exploreze alternative, să clarifice aşteptările subiectului, să-l 


ghideze spre decizii optime, să-i susțină încrederea în propriile forțe sufletești.. 

În activitatea de consiliere şi orientare, confirmă sursele sus-numite, trebuie să-i deprindem pe 
subiecți cu aptitudinile de a exprima aceşti termeni: nevoi / trebuinţe, cu punctul de gravitație care să 
cadă în interiorul lor, în reflexiile, cugetările lor despre ei. Trebuie să-i învăţăm să întrebuințeze 
persoana întâi, în locul celei de a treia plural, să se adreseze la lucruri ce le pot găsi în interiorul lor 
(valori intelectuale, spirituale) şi nu în afara lor (bani, ranguri, glorie). Datoria consilierului este de a 
orienta consiliaţii să se adreseze acelor lucruri care să le poată garanta fericirea şi liniştea. Sau, preluând 
un termen din ştiinţele exacte, consilierea şi orientarea şcolară trebuie să aibă un punct de gravitație 
care să nu cadă în afara celor consiliați, să nu caute mulțumirea „de din afară”, ci izvorul fericirii să fie 
propria lor putere vitală. 

Cu alte cuvinte, viața noastră obiectivă, după afirmaţia lui A. Schopenhauer, trebuie să fie 
secundară celei subiective, de aceea virtuțile noastre intelectuale ne servesc mai ales nouă. Omul este 
un copil al nevoilor, de aceea dacă viaţa noastră nu este însoțită de vreo artă frumoasă, vreo ştiinţă, în 
care să-şi afle o mare parte a plăcerilor sale, va ajunge un izvor al primejdiilor [227, p.42]. 

Tezele teoretice examinate mai sus sunt sintetizate de Modelul pentru relația de consiliere şi 
orientare (Tabelul 1), care ne-a servit ulterior, alături de alte constructe, la desfăşurarea experimentului 
de constatare şi formare. Examinând Modelul, se poate vedea că acesta întruneşte principalele 
componnete ale procesului educativ/de COŞ, sugerează aţciuni concrete pentru realizarea acestei 


activități în cadrul dissciplinelor şcolare, inclusiv la orele/în afara lor de LLR. 


1.3. Activitatea de consiliere şi rolurile consilierului 


Consilierul, fie că este profesorul sau oricare dintre specialiştii antrenați în COŞ (Tabelul 2) ar 
trebui să facă dovada următoarelor aptitudini: respect pentru cel consiliat; întâmpinare susținută a 
eventualelor probleme sesizate din neliniştile elevului sau din comportările mai puțin controlate din 
timpul orelor de curs; acompaniere; readaptare permanentă la ceea ce exprimă elevul; acceptare 
necondiționată, fără critică la adresa a ceea ce face sau spune elevul; empatie de pătrundere în universul 
celuilalt; congruenţă, văzută drept concordanţă dintre comportament, sentimente şi vorbe; colaborare 
complicitară în sensul de implicare a elevului în rezolvarea propriilor probleme; gândire pozitivă [Cf. 
E.Cocoradă, Apud A.Peretti, 51]. 

Atât problemele cât şi capacitățile subiectului vor trebui să fie evaluate cu mare capacitate de 
către consilier. Rolul acestuia este să întrebe, să încurajeze şi să sprijine consiliatul. Specialiştii [G. 
Caplan, M.Golfried, E. Lindemann, citați de A.Pică] susțin că persoana care consiliază nu trebuie să 
formuleze probleme, după cum nici să sugereze soluţii, ci să-l ajute pe subiect să le găsească. În plus, 
specialistul în consiliere trebuie să îl înveţe pe elev să ştie unde/cum să caute şi singur soluţiile (a se 


vedea în Capitolul II modelul oferit de unele opere literare, tratate în cadrul orelor de literatură, unde se 

arată că elevii analizează comportamentele unor personaje pe care pot să le accepte sau să le respingă în 
funcţie de potrivirea sau nepotrivirea cu problema pe care o au. Pe de altă parte, soluţii pot să găsească 
ŞI în ora de dirigenţie, de unde pot împărtăşi experienţe personale, şi situaţii de viaţă care să le servească 
drept model). Una dintre modalităţile de consiliere pentru a-l determina pe consiliat să opteze singur 
pentru o rezolvare, este aceea de a-i diviza problema în şapte paşi, după modelul M.Goldfried (1975), 
citat de studiul A.Pică. Aceştia sunt: 

1. identificarea problemei; 
. propunerea soluţiilor alternative; 
„repetarea fiecărei alternative până când toate implicaţiile ei sunt clare; 
. alegerea unei soluţii; 
. definirea paşilor ce trebuie făcuţi spre soluţionare; 


. efectuarea acestor paşi; 

. evaluarea rezultatului [198, p. 13]. 

Se poate vorbi ca de o reuşită şi de faptul că scopul a fost atins doar atunci când consiliatul şi-a 
dat seama că a dobândit o metodă de rezolvare pe care o va putea folosi şi în viitor. 

Dintre abilitățile/competențele cele mai utilizate ale persoanei care realizează acțiunea de 
consilier, am optat, din multitudinea pe care le menționează studiile de specialitate, pentru următoarele: 

ascultarea activă, observarea, formularea şi adresarea de întrebări, reformularea; 
comprehensiunea; informarea, prospectarea, conştientizarea aspectului sau problemei care necesită 
consilierea, asumarea responsabilității, capacitatea de acțiune, implicare şi decizie, interpretarea prin 
joc de rol a diferitelor roluri din viață, schimbarea, integrarea socio-profesională, comunicarea. 

În cadrul acesteia din urmă, trebuie avut în vedere ca mijloacele de care dispune consilierul să 
exprime înţelegerea şi empatia. Şi acestea se realizează prin cuvinte sau expresii cu caracter retroactiv: 
adverbe şi interjecţii de genul: da, exact, aha, te înțeleg, te-am auzit, îți sunt alături, ceea ce spui mă 
interesează, şi eu simt la fel etc. sau prin reverberare. 

Lucrarea de faţă îşi propune să demonstreze cât de imperios este acest lucru de realizat de către 
fiecare profesor, chiar şi în cadrul disciplinei lui, cu scopul de a pune la dispoziţie întreg arsenalul de 
instrumente necesare rezolvării, dar şi pentru a menţine un climat favorabil, optimizant în 
relaţiile/contactele ce se stabilesc între elev şi catedră; catedră — părinţi; elevi — părinţi; elevi — colegi. 

Educatorul a fost prima persoană, după familie, răspunzătoare nu doar faţă de competențele de 
cunoaştere teoretică ci şi de formarea de caractere şi personalităţi capabile să se integreze în social. În 
acest sens, este exemplul excepționalului dascăl Domnul Trandafir (M.Sadoveanu, Domnul Trandafir) 


sau cel al dăscăliței din poezia lui O.Goga (Dăscălia) este definitoriu. 

Povestirea Domnu Trandafir este un omagiu adus de scriitor unui OM, care şi-a dedicat viaţa în 
slujba educării copiilor: „Când trebuia câteodată, sâmbăta după-amiază, să ne cetească din poveştile lui 
Creangă, ne privea întăi blând, cu un zâmbet liniştit ţinând cartea la piept, în dreptul inimii — şi în bănci 
se făcea o tăcere adâncă, ca într-o biserică.” [143, p.108]. Calitățile sale umane îl recomandă ca pe un 
excelent pedagog, care le-a modelat nu doar învăţătura, ci şi sufletul, ca un adevărat apostol: „... dar 
sunt nişte lucruri aşa de neînsemnate când le pui faţă în faţă cu învăţătura cealaltă, sufletească, pe care 
ne-o da Domnu! Şi ne-o da această învăţătură nu pentru că trebuia şi pentru că 1 se plătea, dar pentru că 
avea un prisos de bunătate în el şi pentru că în acest suflet era ceva din credinţa şi din curăţenia unui 
apstol” [Ibidem, p.109]. 

La rândul său, O.Goga, prin portretul Dăscăliţei, ne prezintă modelul de sfătuitor şi îndrumător de 
suflete: „Moşnegi, ceteți ai cărților din strană, / Din graiul tău culeg învăţătură, / E scris par” că *n 
zâmbetele tale / Seninătatea slovei din scriptură. Iar barba lor, căruntă ca amurgul, / Ei strâng prinosul 
lacrimilor sfinte, / Căci văd aievea întrupat ceaslovul, / În vorba ta domoală şi cuminte.” [102, p.20]. 

În ambele opere sunt punctate unele dintre cerințele de bază ale activităţii de consiliere: privirea 
blândă, zâmbet, bunătate, capacitate de a le da învăţătură sufletească, vorbă domoală - aşa numiții 
stimuli afectivi. 

Criticul literar Titu Maiorescu, într-o scriere confesivă de tinereţe, Jurnal, sublinia 
trăsăturile/abilitățile de orientare şi formare profesională pe care le-au avut unii din dascălii săi: „Pentru 
cultura mea filosofică a fost mare însemnătate prof. Lang, care prin expunerea sa atrăgătoare m-a făcut 
să cunosc frumuseţile modelelor greceşti şi anume, între ele, pe Demostene. (...) Apoi prof. dr. 
Zhishmann, care, în privința pasiunii ştiinţifice, totdeauna egală cu sine însăşi, netulburată de vreun 
capriciu (la interpretările lui Sofocle) a fost pentru mine un model” [Cf. 232, p. 91-92]. 

T. Maiorescu avea încă de la vârsta de 17 ani vocaţie de consilier. El analizează cu simţ lucid 
trăsăturile de personalitate ale colegilor săi de şcoală, anunțând de la această vârstă creatorul de şcoală 
ce avea să devină: „Rossmanit, un cap ordonat; Tegetthoff, fire aspră, respingătoare privită din afară, 
dar lăuntric însufleţit de o mare ardoare ştiinţifică, sprijinit îndeosebi pe un neobosit studiu şi cu foarte 
lăudabile cunoştinţe în domeniul ştiinţelor naturale; Armin Lohner, un cap bun ... poate va ieşi ceva din 
el; L. Ozegovic, un gentilom, patriot integru, aspru; când şi când teoretician al „legării de tradiție, ceea 
ce însă, lui, lucru curios, nu-i stă rău”[Ibidem]. 

Am prezentat câteva dintre opiniile unor personalități deosebite în cultura şi educaţia românească, 
care susţin ideea că persoana cea mai indicată să influenţeze şi să modifice evoluția intelectuală şi 
umană a copilului/adolescentului este profesorul, care prin harul său didactic şi prin disciplina pe care o 
însufleţeşte reuşeşte să formeze atitudini, convingeri, să dezvolte abilităţi. Prin ţinuta lui reuşeşte să 


influenţeze pozitiv conduita elevilor, el însuşi fiind un reper şi un model de urmat. 

Rolurile profesorului sunt foarte complexe şi decurg din finalitățile învățământului. El se află în 
rolul unui facilitator al diferitelor schimburi: ştiinţifice, informatice, culturale, estetice, morale, 
religioase, sociale. Transmiterea unor cunoştinţe în care aceştia sunt specialişti va fi subordonată 
descoperirii unei probleme trăite. Aşadar, profesorul trebuie să ştie şi să stăpânească pe lângă 
cunoştinţele tehnocrate ale disciplinei căreia îi aparține ca formaţie şi cum trebuie să le transmită 
precum şi care va fi interesul şi impactul informaţiilor şi deprinderilor transmise elevului său în social. 
Cu alte cuvinte, profesorul trebuie să ştie să utilizeze şi să combine mijloacele de control ale 
achiziţiilor, afirmă M.Jigău [132, p.5]. (A se vedea şi subcapitolul 4titudinile, abilităţile şi cunoştinţele 
consilierului din Capitolul II, în care este prezentată analiza faptelor, tehnicilor şi metodelor de 
consilier, abordate din perspectiva modelelor literare). 

Prin menirea lor, profesorii de diferite discipline sunt obligaţi să vegheze şi să răspundă nevoilor 
elevilor precum şi ale societăţii pentru care îi pregătesc, idee promovată şi de O.Goga, în 1932 
(Mărturisiri literare), care considera că scriitorul are rolul şi menirea unui pedagog: „Eu, grație, 
structurii mele sufleteşti, am crezut întotdeauna că scriitorul trebuie ă fie un luptător, un deschizător de 
drumuri, un mare pedagog al neamului (subl.n.- M.F.) din care face parte, un om care filtrează durerile 
poporului prin sufletul lui şi se transformă într-o trâmbiţă de alarmă [ 102, p. XL]. Aşa cum scriitorul are 
rol de pedagog pentru neamul din care face parte, pe care este dator să-l reprezinte, la fel şi profesorul 
are menirea de a transmite norme sociale şi morale elevilor săi. El nu poate aborda concepte estetice 
precum: binele, adevărul, frumosul, sau principii/valori sociale (toleranța, competiția, democraţia, 
patriotismul) fără să facă legătura cu nevoile personale şi ale societăţii spre care tinde. 

A. de Peretti, citat de E.Cocoradă [51], creează modelul în care se structurează finalitățile şcolii 
în funcţie de sarcinile educatorului văzut în diferite roluri. În această bază, am elaborat un model prin 
care literatura de specialitate (E. Cocoradă şi C. Neamţu) au descris rolurile celui care consiliază 
(Tabelul 2). 

Al doilea argument de bază pentru recunoaşterea cadrului didactic drept consilier şcolar în 
multiplele funcții ale acestei activități vine din practica educaţională, care este incontestabilă în acest 
sens. În ceea ce priveşte funcţiile de bază ale COŞ, această activitate: 

- oferă informaţii; 

- este suportivă în sensul că ajută elevul / îl ghidează spre optarea pentru o carieră care să 1 se 
potrivească ajutându-l să-şi dezvolte capacităţi de planificare a acesteia încă din şcoală. 

Totodată, COŞ formează abilități pentru atingerea şi menținerea stării de bine. 

Dar poate cea mai importantă funcţie a acestei activităţi este aceea că se adresează elevului 


normal, cu scopul de a preveni acutizarea şi cronicizarea problemelor şi evitarea crizelor. 

Tabelul 2 


ROLURI 


DESCRIERE 


Persoană resursă 


Transmite informaţii, instruieşte, defineşte obiecte, consiliază 
elevul în funcție de metodele de învăţare cele mai adecvate* 


Specialistul în relaţii 
inter-personale şi 
grupale 


Este diagnostician, consilier, organizator al grupului ori mediator 
între grupul de elevi şi lumea din afara şcolii. Acesta, prin 
competențele sale de agent de comunicare, va satisface trebuinţele 
de comunicare ale adolescenților. Ca agent de socializare, 
profesorul va satisface necesităţile de relaționare ale adolescenților 
care au carenţe de relaționare cu părinţii, colegii. 


Tehnician 


Evaluator 


Propune situaţii de învăţare, favorizează realizarea de producții 
audiovizuale şi informatice, lecţii asistate de calculator. 


Controlează progresul învăţării cognitive ori sociale, consiliază 
elevii pentru a depăşi obstacolele în învăţare 


Cercetător 


Sprijină proiectele individuale de studiu, de dezvoltare personală 
ale elevilor şi ale grupului 


Terapeut 


Este empatic, se îngrijeşte de problemele emoţionale ale elevilor. 
Profesorul ca terapeut îşi asumă tot mai mult funcţia de consilier, 
el devine un observator sensibil al comportamentului elevilor, un 
îndrumător persuasiv şi un sfătuitor al acestora. Ca agent cognitiv 
va încerca să participe la diminuarea dezechilibrelor psihice, 
emoționale. 


Descoperitor 


El identifică particularităţile creative, estetice, dramaturgice ale 
adolescentului; îi oferă posibilitatea de a interpreta diferite roluri 
pe care identificându-le, adolescentul poate să şi le asume sau să se 
disocieze de ele. De exemplu, unul dintre scopurile esenţiale ale 
disciplinei Limba şi literatura română este de a cultiva 
adolescenților aptitudini creative, dramaturgice, formarea spiritului 
critic şi să-i conducă către autonomie estetică, morală şi 
axiologică. 


Catalizator de 
emancipare afectivă şi 
intelectuală 


Acţionează pentru dezvoltarea echilibrată şi armonioasă a minţilor 
adolescenților, îi ascultă şi îi ajută să se exploreze şi să înțeleagă 
mai bine universul intim şi prin descoperirea acestuia să se 
înțeleagă pe ei înşişi. 

O astfel de ipostază presupune preocuparea acestuia de a găsi cele 
mai potrivite metode şi strategii acționale pentru a-i face pe 
adolescenţi să-şi însuşească/dobândească informaţiile necesare 
cunoaşterii disciplinei pentru a conduce la autonomie intelectuală 
şi axiologică; să-l ajute să descopere blocajele de orice natură, 
barierele de comunicare; să-l determine, pe baza unei experienţe 
vaste şi a unei experienţe mature, să îşi formeze o disciplină a 
vieţii: lectura, comunicarea, sinteza, interpretarea, creativitatea. 


Partener al educaţiei 


Intră în relaţie cu alți factori ai educaţiei: cu părinţii, cu agenți de 
cultură. Profesorul îşi asumă rolul de consultant şi consilier al 
familiei, angajând împreună cu părinții şi alți factori de cultură, 
activităţi care să ofere adolescenților schimbul de informații din 
diferite domenii ale culturii sau ştiinţei, asigurând un 
comportament şi atitudini dezirabile ale adolescenților; dirijându-l 
şi determinându-l să interacționeze cu lumea, să comunice cu noul 

din lumea exterioară adolescentului; să îl prevină asupra 
influențelor ce se vor exercita asupra lui şi să îl ajute să 
reacționeze potrivit acestor influenţe. 


Membru al corpului 


profesoral 


Intră în relații orizontale cu ceilalți profesori şi relaţii verticale cu 
directorii, inspectorii etc.; profesorul poate fi implicat în evaluarea, 
consilierea altor colegi; gândeşte strategii de acțiune educativă 


comună 
interdisciplinaritate, etc. 


(predarea în 


perechi), 


militează 


pentru 


Rolurile educatorului în activitatea didactică 
(Apud: E.Cocoradă, 51, p. 7-11, A. de Peretti, 193 şi C. Neamţu, 169, p. 123-124) 


Tabelul 3 
Tipuri de COŞ Descriere Persoană care Instituţie 
consiliază 
Informațională | Oferă informaţii pe o temă / domeniu | Persoană Ghişeu de 
abilitată, informații cu 
consilier tehnic | persoanele 
Tehnică Oferă informaţii / sfaturi privind Persoană Ghişeu de 
execu-ția unor lucrări, derularea unor | abilitată, informaţii 
proce-dee într-un domeniu consilier tehnic 
Suportivă Oferă sprijin emoţional şi moral în Părinte Cadru informal 
situații dificile Profesor (familie, grup, 
Psiholog, prieteni) 
Prieten Cadru formal 
(şcoală, cabinete 
de psihologie) 
Vocaţională Dezvoltă capacitatea de planificare a | Psiholog Şcoală 
carierei. Este o activitate de consilie- | Profesor Întreprinderi 
re destinată depistării unor aptitudini | Diriginte Servicii de 
pentru o anumită artă sau ştiinţă; sau resurse umane 
depistarea predispoziției pentru un 
anumit domeniu de activitate sau 
pentru o anumită profesiune. 
Pastorală Oferă sfaturi, ghidează conduita Preot Biserică 
religioasă/de spirit 
De dezvoltare Formare de atitudini şi abilități care | Părinte,Profe- | Cadru informal 
să permită atingerea stării de bine sor, Psiholog Cadru formal 
Psihopedagogic | Oferă repere pentru menţinerea Profesor Clasa 
ă (educaționa- sănătăţii mentale, emoţionale, fizice, | Învățător 
lă) sociale şi spirituale 
De criză Asistă persoane aflate în impas Psiholog, Cabinet 
psihiatru psihologic 
Orientare Alegerea în funcţie de abilități Psiholog Cabinet 
şcolară personale şi în funcție de cerinţele Profesor psihologic 
societăţii. Diriginte Şcoală 
Orientare Activitate de consiliere a adolescen- Cabinet 
profesională ților pentru a-i ajuta să ia o hotărâre psihologic 
în privinţa vieţii lor profesionale Şcoală 


Descrierea tipurilor de consiliere şi orientare 
(Adaptare după A. de Peretti, Cf. E.Cocoradă, 51, p.8) 

Cu această precizare ne apropiem şi mai mult de ideea că profesorul este la fel de indicat să 
desfăşoare, în cadrul disciplinei sale, activitatea de consiliere ca şi consilierul specializat. Deşi lucrează 
cu întreaga clasă, profesorul tinde prin toate activităţile sale diferențierea tratării elevilor în funcție de 
temperamentul lor, observat pe o perioadă îndelungată de timp, de abilităţile psihice şi intelectuale, dar 
şi de dorinţele lor. 

La fel de importante ca şi rolurile consilierului sunt şi tipurile de COŞ (Tabelul 3). 

Unele tipuri de COŞ sunt prezente în toate activităţile, doar cea de criză este limitată şi strict 
specializată. 

Consilierea adolescenților, indiferent de sfera căreia i se adresează, impune anumite 
particularităţi de caracter ale consilierului, comune fiecărei sfere de activitate: politeţe, amabilitate, 
toleranţă, cinste, demnitate, devotament, responsabilitate, ce se şlefuiesc prin activitățile 
nemijlocite la clasă. Atingerea obiectivelor educative conduce la acțiunea coroborată a triadei familie — 
profesor diriginte — psiholog şcolar. 

O altă delimitare a rolurilor celui care face această acțiune este privită de A. Băban [22], care 


distinge între două terminologii: consilierii educațională şi consiliere psihologică (Tabelul 4). 


Tabelul 4 
Roluri Consiliere educaţională Consiliere psihologică 
Cine? Profesorul abilitat pentru activităţi Psihologul şcolar 
educative (dirigintele) 
Unde? În cadrul orelor de consiliere şi În cabinet de consiliere 
orientare şi de dirigenție 
Grup țintă Clasa de elevi, părinţi Elev, părinte, grup de elevi 
Obiective Dezvoltare personală. Prevenție Dezvoltare personală. Terapie 
Promovarea sănătăţii şi stării de bine | Remediere 
Tematică Cunoaştere şi imagine de sine Consiliere pe probleme 
Dezvoltarea abilităților de comunicare | Evaluare psihologică 
Dezvoltarea creativității Terapie individuală şi de grup 
Dezvoltarea deprinderilor de învăţare | Consiliere vocațională 
eficientă Dezvoltarea unor proiecte de 
Controlul stresului prevenţie 
Dezvoltarea abilităţilor de prevenire a | Cursuri de informare pentru 
afectivității negative şi a factorilor de | profesori şi părinți 
risc Realizarea de materiale 
Consiliere vocațională informative 
Controlul stresului Cercetare în domeniul 
Managementul timpului consilierii 
Responsabilitatea socială Interventii în situații de criză 
Luarea de decizii responsabile (divort, deces, boală) 


Consiliere educațională / Consiliere psihologică 
(Apud A.Băban, 22, p. 20) 

Am sintetizat funcţiile şi tipurile de COŞ, am delimitat caracteristicile tipurilor de COŞ, deoarece, 
în cadrul sistemului național de învățământ al României, ambele activităţi sunt practicate în cadrul 
aceleiaşi instituţii (în cazul nostru, al liceului), dar separat, de către fiecare persoană consiliatoare. 
Această activitate însă urmează să se desfăşoare la cei mai înalți parametri profesionali, deci trebuie 
cunoscute atât limitele activităţii fiecărui consilier cât şi relațiile ce pot fi stabilite atât între consilierii 
din aceeaşi unitate de învățământ cât şi sursele/valorile educative/de COŞ ale instituţiei, aşa încât 
fiecare specialist să sigure adolescentului intervențiile cele mai adecvate. 

În ceea ce priveşte profesorul de LLR, acesta, aşa cum am arătat mai sus, dispune de surse/valori 
educative/de COŞ incomparabile cu ale celorlalți consilieri din şcoală grație specificului literaturii 


artistice care se adresează fiecărui elev/consiliat în parte. 


1.4. Modele şi teorii în activitatea de consiliere şi orientare şcolară 
1.4.1. Modele şi perspective (direcţii) de consiliere şi orientare şcolară 
În cercetarea noastră am optat pentru conceptul conform căruia prin consiliere şi orientare se 
înțelege o activitate de intervenție, de prevenire, de remediere, de corectare şi de ameliorare a situaţiei, 
comportamentelor sau atitudinilor elevilor, activitate realizată de către cadrul didactic. 
R.Bertrand şi L.Valois (1982), citați de E.Vrăjmaş [258, p.96], identifică trei paradigme socio- 


culturale şi educative ce stau la baza modelelor de intervenţie asupra familiei, văzute ca nişte meta- 


imagini ale societăţii. Totodată, E.Vrăjmaş prezintă trei modele de comportamente ce ar putea fi 
aplicate în activitatea de consiliere şi orientare, inspirate din J.P.Pourtois şi C.Boutin (1994): 

1. Modelul educativ rațional 

2. Modelul educativ umanist 

3. Modelul educativ simbioenergetic [Ibidem]. 

Potrivit specialiştilor în educaţie, putem repera câteva orientări care stau la baza intervențiilor 
socio-educative şi prin prisma cărora putem să influenţăm comportamentul subiectului educat. Acestea 
sunt: 

1. Perspectiva comportamentalistă, ce vizează schimbarea de comportamente 

2. Perspectiva interrelațiilor, ce vizează ameliorarea sistemului relațional 

3. Perspectivă care se concentrează pe dezvoltarea proceselor cognitive 

4. Abordarea integrativă, cea care face o sinteză a abordărilor 

5. Teoria constructelor personale 

6. Metoda experimentală 


7. Senzualismul şi raționalismul. 

Perspectiva comportamentalistă pune accentul pe modificarea comportamentelor şi pe întărirea 
schimbărilor dorite în intervenţia care se adresează dificultăților de învăţare. Această abordare se referă 
la comportamentele observabile şi nu la ideile şi gândurile conştientului sau ale inconştientului. Are în 
vedere dispariţia unor comportamente şi însuşirea altora, adecvate procesului de învăţare. Ea se inspiră 
de la curentul behaviorist promovat de J.Watson, B.Skinner, A.Bandura, R.Stats, B.Raynor [Cf. 
E.Vrăşmaş, 258, p.96]. 

Tehnica aplicată s-ar putea descrie astfel: mai întâi se urmăreşte/observă comportamentul pe care 
dorim să-l instalăm sau să-l facem să dispară. Apoi putem recurge la aplicarea unor practici de 
modelare sau de transformare care să întărească progresiv răspunsul subiectului pe măsură ce se apropie 
de comportamentul dezirabil. De exemplu, în cazul dificultăților de limbaj sau de exprimare observate 
la un elev profesorul ar putea aplica un model des folosit în tehnica de consolidare şi anume scris- 
cititul. Elevul va fi încurajat să scrie şi să copieze anumite texte pe care ulterior să citească tot ceea ce a 
scris cu voce tare. 

Behaviorismul social, reprezentat prin A.Bandura şi R.Staats (1964) [Cf. 258], se bazează pe 
studii realizate asupra copiilor prin observarea comportamentelor lor în situaţii structurate şi 
nestructurate. Ei atrag atenția asupra imitației care porneşte de la indicaţii furnizate de ceilalți şi susțin 
că imitaţia, schimbarea şi învăţarea prin observare constituie o bună parte din patternurile copilului. 
Totodată, învăţarea prin observare constituie o bună parte din patternurile copilului. Toate formele de 
behaviorism se caracterizează prin faptul că pun accentul pe comportamente observabile. Modelul 
învăţării sociale susține că majoritatea comportamentelor adaptate sau inadaptate provin de la învăţarea 
efectuată în cadrul unor interacțiuni constante ale organismului cu mediul înconjurător [Cf. E.Vrăşmaş, 
258, p. 97; Apud O'Dell, 1974]. Copilul deprinde un anumit lucru sau comportament dacă încearcă să îl 
imite. Astfel, la început, mama îl învaţă pe copil să zâmbească, zâmbindu-i tot timpul. După un timp, 
copilul va imita gestul mamei. Învățătorul va învăţa copilul să scrie literele alfabetului punându-l să 
imite anumite semne „bastonaşe”. Majoritatea fetelor mici îşi doresc să semene cu mamele lor şi de 
aceea se îmbracă în hainele acestora, se machiază cu fardurile lor, încercând de la o vârstă fragedă să le 
imite comportamentul — autoritar sau conciliant — aplicat pe păpuşile pe care le au. Or, se pune accentul 
pe faptele oferite de modele. 

A. Mattelart, M. Mattelart, în studiul lor, Istoria teoriilor comunicării, analizând conduitele 
colective, afirmă că acestea pot evidenția cel mai bine dublul proces făcut din relaţii complementare şi 
concomitente: „socierea” şi „disocierea”. Cea dintâi corespunde capacităţii individului de a se asocia şi 
constituie o bază pentru securitatea individului, care simte că face parte dintr-un întreg. La rândul ei, 
noţiunea de interdependenţă stă la baza ideii unei comunicări necesare. Cea de-a doua corespunde 


capacităţii de disjuncţie şi-i îngăduie să ajungă la un alt ordin de semnificaţie [153, p. 16). Autorii 

menţionaţi fac referință la psihologia socială a lui G.Tarde, care în 1906, prin Legile imitației, a 
încercat să construiască o teorie sociologică bazată pe imitație şi care discutând raporturile sociale, 
afirmă că individul este puternic influenţat de sugestie şi sugestibilitate, iar noţiunile sale de imitație şi 
contraimitație, sunt şi ele legate de cele dintâi, ca şi invenția. 

Aceste idei, credem, pot evidenția cel mai bine dublul proces al socierii şi disocierii. Această 
conduită a individului, prin care acesta îşi părăseşte individualitatea şi se lăsa sugestionat de ceilalți, 
Z.Freud o explică prin nevoia individului de a fi în acord cu ceilalți decât în opoziţie cu ei. Dar el poate 
accepta să acționeze în conformitate cu sentimentele de ataşament față de grup. Prin intermediul unui 
proces de învăţare a conformităţii, elevul devine purtătorul unei culturi, ale cărei valori şi simboluri le 
interiorizează. El va deveni astfel un „programat”, în sensul că va interpreta anumite contexte şi situaţii 
şcolare şi va reacţiona la ele în funcţie de codul axiologic dobândit [93]. În acest sens, G. Tarde preciza 
că nu aparții decât unei singure mulțimi, dar poți face parte din mai multe „publicuri” în acelaşi timp 
[Cf. 153, p. 18]. Şi prin „mulţimi” înţelegem un singur pattern, model, iar prin „publicuri” înțelegem o 
serie de influenţe specifice. 

Spre deosebire de autorii sus-menţionaţi, sociologii [C. Schifirneţ, 225, 226; C. Constantinescu, 
53] definesc colectivitatea pornind de la ceea ce este instituit şi de la structuri cum ar fi familia, şcoala, 
grupurile de interese. În contextul clasei de elevi, de exemplu, profesorul influenţează comportamentul 
elevului prin sistemul de sancțiuni, încurajări, note. Spaţiul clasei oferă un teren favorabil pentru 
desfăşurarea unor procese de influențare socială care se pot localiza la nivelul interacțiunilor profesor- 
elev, dar şi elev-elev. 

Capacitatea de a-l influenţa, de a-l comanda pe celălalt este descrisă de Serge Moscovici în 
studiul său Psihologia socială a relațiilor cu ceilalți prin noţiunea de asertivitate [Cf. 153, p.21]. 

Cristina Neamţu, citându-l pe T. Parson, care a studiat procesele de influențare la nivelul clasei de 
elevi, arată că ea se manifestă în numeroase situații de activitate educativă susținută şi concertată pe 
obiective. „Un individ care are nevoie de informaţii pentru a se adapta sau a interacționa cu mediul 
ajunge să interacționeze cu alții pentru a obține acele informaţii. Influenţa apare când individul acceptă 
informația de la altcineva, condiția esențială a influențării fiind dispoziţia individului de a accepta 
informația de la un altul. Această dispoziție este determinată de cantitatea de încredere acordată de 
individ sursei de informaţie. La rândul ei, încrederea depinde de cunoştinţele individului despre sursa de 
informare şi de capacitatea sursei de a satisface nevoile individului; cu cât încrederea e mai mare, cu 
atât şi influenţa este mai mare” [169, p.98]. De aici rezultă nevoia de model pe care profesorul prin 
competenţa sa axiologică poate şi trebuie s-o ofere instituind adolescenților o conştiinţă axiologică. 
Pentru a influenţa, această dispoziție este determinată de gradul de acceptare, de probare a calității 


informației şi de capacitatea sursei de a identifica nevoile adolescenților. 

Referitor la relaţia dintre şcoală şi colectivitatea de adolescenți, scopurile organizaţiei, în cazul 
liceului, sunt: adaptarea şcolară care implică atât obţinerea performanţelor şcolare cât şi acomodarea la 
grupul şcolar, prin asimilarea unor valori sociale şi norme morale [86]. Din punct de vedere sociologic, 
notele nu constituie doar nivelul competenţelor cognitive ale elevului, ci, mai ales, reflectarea modului 
în care acesta se conformează cerinţelor şcolare. Rolul şcolii este, în primul rând, de a-i facilita elevului 
un set de experienţe sociale ce au menirea de a asigura internalizarea unor valori (adaptabilitate, 
responsabilitate) care să pregătească elevul ca viitor adult, cu un anumit statut în societate, cu multiple 
roluri (coleg, prieten, pieton, fiu/fiică, pacient, client, salariat etc.), angajat într-un proiect personal de 
dezvoltare. 

Aspecte precum autoritatea morală a profesorilor, accentul pe care aceştia îl pun pe conformitate 
şi pe angajamentul în vederea obţinerii de achiziţii academice pot fi factori de influențare şi modelare a 
comportamentului adolescenților. 

B Ficeag, citându-l pe J Piaget în studiul său Tehnici de manipulare, menţionează că şcoala, 
înainte de a fi un mijloc de comunicare a cunoştinţelor, este instituţia care: 

- îi obişnuieşte pe elevi cu spiritul de subordonare față de autoritate, reprezentată în şcoală de 
către profesori, inspectori, comisii de examinare. Datorită acestui exercițiu, mai târziu adolescentul se 
va putea conforma legilor şi diverselor reglementări, se va supune şefilor şi autorităților statului; 

- obişnuieşte elevul cu simţul responsabilităţi, exersat şi dezvoltat prin nevoia de a-şi face temele 
într-un anumit interval de timp, de a prezenta rezultatele sale la un anumit termen prestabilit, acest gen 
de exerciţiu îl va ajuta să se integreze în sistemul social, să-şi îndeplinească obligaţiile familiei, 
profesionale şi sociale, să se dedice rezolvării tuturor problemelor de care depinde succesul problemei 
sale; 

- obişnuieşte elevul cu necesitatea de a respecta un program strict; faptul că trebuie să fie prezent 
la şcoală în fiecare zi, să fie punctual, să respecte durata lecţiilor şi a pauzelor, a semestrelor şi a 
vacantelor îl ajută pe elev să accepte şi să respecte mai uşor un program profesional de mai târziu; 

- promovează spiritul de competiţie; notele, calificativele, premiile, alte genuri de recompense 
care să dezvolte elevilor o imagine pozitivă despre sine (recompense de natură materială: cărți, casete 
audio-vidio, jocuri, material sportiv; recompense exprimate prin diverse activităţi: excursii, vizite, 
serate; recompense de ordin social: apreciere publică, încredințarea unor responsabilități); participările 
la concursuri şcolare îi creează obişnuința de a se zbate pentru promovarea profesională [B. Ficeag, 91, 
p. 43-45]. 

Prin categorisire, atribuire, influențare socială şi afiliere rezultă că în câmpul clasei de elevi există 


două microgrupuri: elita şi grupul deviant, puternic polarizate din punctul de vedere al confruntării lor 

la scopurile şcolare. Această dispoziţie reflectă relaţiile de sociere şi disociere. Elevii îşi modelează 
identitatea socială prin intermediul apartenenţei lor la unul dintre aceste grupuri. 

Autori de referință [J. Piaget, A. Mattelard, M. Mattelard, J. Dewey] menţionează că nu poate fi 
neglijată noțiunea de imitație în formarea / reglarea conduitei sociale a indivizilor fără a vorbi şi de 
psihologia colectivă. Pentru a putea vorbi de o societate, în cazul nostru de o colectivitate, cea de elevi, 
trebuie să recunoaştem că funcționează legea imitaţiei. Clasa de elevi nu poate exista decât ca o 
grupare eterogenă, în care se observă tendinţa adolescentului de a se afirma şi de a copia modele. Cei 
atraşi de excentricism, de modă vor imita interpreți şi cântăreţi în vogă, în timp ce firile echilibrate se 
vor apleca spre modelele oferite de mari personalităţi din lumea culturii universale. Conform acestei 
teorii, reglarea la vârsta adolescenţei se bazează pe tendinţa lor instinctivă de a copia acțiunile, 
vestimentația, gestica, limbajul celor admiraţi de public. Instinctul de imitație nu este puternic la toți 
adolescenţii. Mulţi tineri sunt înclinați să se găsească pe ei înşişi şi atunci se vor impune prin 
originalitate, dorind în mod deliberat să nu imite şi să nu fie imitaţi. Tendinţa lor nu este de a se 
conforma modelelor, ci de a prelua acele valori care se mulează pe nivelul lor de moralitate şi filozofie 
de viață. Aceştia devin ei înşişi modele pentru colegii lor, dacă nu indignează prin nonconformismul lor 
la tendinţele modei. Ei rareori au probleme, ştiind să-şi păstreze echilibrul psihic şi emoțional. Prietenia 
lor este dorită, iar prezenţa lor este tonică. Unii sunt timizi şi retraşi, dar încrezători în valorile lor 
sufleteşti. Alţii debordează de bună dispoziție şi veselie. Aşadar, nevoie de consiliere au firile 
vulnerabile, cei care în familie nu au primit afecțiune, căldură şi susținere morală (subl.n. - M.F.). 

Adolescenții cuprinşi în sistemul de învățământ sunt temperamental diferiți. Aceştia se înțeleg 
între ei în funcţie de afinități, tind să acţioneze călăuzindu-se după idei primordiale în familie, preluate 
de la adulţii pe care îi iubesc. Supuşi unor cerinţe unitare - punctualitate, pregătire, evaluare, sarcini - ei 
sunt obligaţi să răspundă pozitiv şi responsabil. Într-un grup se pot consemna manifestări violente, în 
altul indiferență față de normele şi valorile şcolare, încât absenteismul şcolar să fie o sursă de imitație. 
Aceste obiceiuri pot să se soluţioneze dacă acţiunea educațională conştientă joacă un rol în aprobarea şi 
dezaprobarea acestor tipuri de comportament şi impune măsuri de consiliere şi reglare coroborând 
familia cu şcoala. 

Dintre diferiții factori, cauzele care conduc la acest efect al devianței şcolare se remarcă 
constrângerea şi coerciţia. O persoană care provine dintr-un mediu social dezorganizat, se simte lipsit 
de jaloane şi influenţe pozitive care să-l orienteze, să-l motiveze, să-l echilibreze. Eul interior şi Eul 
exterior se află în conflict. Consilierul are rolul de a crea o stare de spirit pozitivă în interiorul grupului 
încât fiecare să-şi găsească confortul sufletesc necesar. Cadrul didactic trebuie să trateze diferențiat pe 
fiecare adolescent, încât acesta să atingă dezvoltarea armonioasă a personalităţii sale în funcție de 


dominantele sale de inteligenţă şi aspirație. Expuşi la multiple oportunități, elevii vor accepta că au 

dreptul şi obligația de a contribui la propria formare încât performanțele lor să fie mereu în ascensiune. 
A greşi nu este condamnabil, face parte din experiența de viață. A avea calităţi şi defecte este normal 
autodepăşire trebuie să-l anime pe orice tânăr care aspiră la reuşita în viață [Cf. 1, 101, 169]. 

Instinctul imitaţiei poate fi un factor al dezvoltării unei acţiuni negative. Literatura are astfel de 
exemple prin pedagogii şi formatorii de şcoală: T. Maiorescu sau M. Kogălniceanu. [174,201]. Folosit 
însă în vederea unui scop educativ, instinctul de imitație, poate să devină un factor al dezvoltării 
personale fiind totodată o modalitate de formare a unei anumite înclinații comportamentale, un mod de 
a înțelege evenimentele şi actele care să îi permită individului să participe la activităţile comune. În 
acest sens, este cunoscut faptul că persoanele sunt interesate să acționeze în spirit de răspundere una 
față de cealaltă. Astfel se ajunge la considerarea imitaţiei ca factor principal în promovarea reglării 
sociale [G. Tarde, citat de E. Lovinescu preluat în143]. 

Or, nevoia de imitație în mediul educațional instituționalizat, la vârsta adolescenţei, se referă la 
consilierea şi orientarea comportamentelor umane: gradul de inserţie al acestora într-o anumită cultură, 
cultura şcolară şi achiziția de diferite roluri şi statusuri sunt acte care permit anumite înclinații 
comportamentale ce pot fi imitate. În cadrul abordărilor psihanalitice, relaţiile umane, în particular, 
cele intragrupale şi inergrupale sunt determinanți importanți ai performanţei în procesele cognitive 
luând în considerare situaţii de competiţie sau de cooperare, cât şi asupra proceselor motivaţionale.[ 69, 
258]. 

Perspectiva interrelaţiilor are în vedere activităţile axate pe dimensiunile interrelaționale. Există 
numeroase abordări care explică în feluri diferite procesele relaționale dintre indivizi: abordare 
psihanalitică, abordare umanistă care insistă asupra dimensiunilor pozitive legate de modul de stimulare 
şi de orientare al dezvoltării. Ştiinţele comunicării sunt şi ele parte a modelelor. 

Perspectiva umanistă (rogeriană) este centrată pe persoană. Ea pune accentul pe relațiile 
interpersonale, văzute ca un mijloc şi ca un sprijin în rezolvarea diferitelor probleme. Promotorii ei sunt 
G.Allport, Ch.Boiihler, A.Maslow (1972), C.Rogers (1968,1985), E.Gendlin (1975). Acesta din urmă a 
realizat o teorie a dezvoltării omului bazată pe înțelegerea forțelor pozitive şi pe capacitatea lui de 
autodezvoltare într-un context permisiv. Această abordare porneşte de la teza conform căreia fiecare om 
posedă tot ceea ce-i poate permite să se dezvolte, prin urmare, deţine el însuşi capacitatea de a evolua 
[Cf. E. Vrăşmaşu, 258, p.98]. De aici, rolul şi responsabilitatea consilierului, fie el psiholog, educator 
sau profesor, de a încuraja în permanenţă potențialul înnăscut al elevului, de a-i potența aptitudinile şi 
competențele şi de a nu permite ca acesta să se risipească. El poate îndeplini această sarcină dacă 
realizează în permanenţă acțiunile: 


- încurajarea expresiei libere a sentimentelor, opiniilor elevului; 

- recunoaşterea şi evidenţierea sentimentelor/opiniilor exprimate de elev; 

- exprimarea empatiei referitor la problemele legate de elev; 

- susținerea în acțiuni a elevului; 

- permisivitatea pentru elev ca acesta să se pronunțe/să aleagă/să ia decizie în legătură cu orice 
situație ivită în educaţia sa; 

- atitudine caracterizată de înțelegere, toleranță, de acceptare necondiționată a persoanei care 
beneficiază de intervenţie [Cf. 86, 220, 258]. 

A. Rotaru, referindu-se la psihoterapeutul american C. Rogers, pune accent pe două direcţii 
teoretice: „consilierea centrată pe persoană”, care dezvoltă o „abordare non-directivă”, şi „teoria 
rațional emotivă” [220, p. 29]. 

Obiectivul principal al consilierii îl constituie dezvoltarea personalității, în evoluția ei spre 
maturizare. Dezvoltarea se realizează optim dacă individul se simte acceptat şi înţeles. Atitudinea 
consilierului este una de înţelegere bazată pe ascultare şi atenţie acordată celui consiliat. Aceeaşi 
abordare întâlnim şi la P.Iluţ, autor care operează cu noțiuni de se/f-ul /EU-ul şi self concept/ imaginea 
de sine. Conceptul sintetizator de self este corespondentul termenului de identitate,care la noi îmbracă 
forma lingvistică de sine. Preluat din limbajul disciplinelor socio-umane, termenul identitate s-a 
operaționalizat prin identificarea persoanelor cu grupul sau categoriile sociale (vârstă, sex, clasă, etnie) 
[P. Iluţ, 120, p.13]. EU-ul are nevoie de obiectivare prin relațiile cu ceilalți. Adaptarea este concepută 
în strânsă relaţie cu imaginea de sine. Astfel că o imagine de sine negativă apare dacă individul este 
ignorat, neacceptat, lipsit de respect. Ori, consilierea are la bază aprecierea şi stima semenilor. O 
persoană se simte demnă de respect, dacă valorile personale şi cele impuse din exterior sunt respectate 
şi recunoscute de mediul în care trăieşte. Dacă apar conflicte între aceste valori, dezvoltarea 
personalității va avea de suferit. De aceea, consilierea concepută din perspectiva acestei abordări trebuie 
să îndeplinească condiţii precum: considerație, empatie, încredere. 

Teoria constructelor personale, a cărui autor este G. Kelly [Cf. 220, p. 37], exprimă ideea că 
fiecare individ îşi construieşte lumea în care trăieşte prin intermediul experienţelor personale. Cu cât 
acestea vor fi mai variate, cu atât mai bogat va fi fondul de reprezentări despre lume. Corespunzător 
acestei teorii s-a construit o metodă cognitivă comportamentală în consiliere. În acest sens, A. Rotaru 
indică câţiva dintre paşii pe care trebuie să-i străbată consilierul: 

- culegerea de date, analiza comportamentului; 

- definirea celui mai important simptom; 

- alegerea strategiei, stimularea participării la comunicare; 

- aplicarea celor mai adecvate metode şi tehnici; 


- încetarea relaţiei când s-a ajuns la rezultatul dorit [220, p. 38]. 

Termenul constructele personale se dobândeşte pe baza experienţei proprii şi este implicat în 
decizii. Totalitatea factorilor de personalitate reprezintă însăşi substanţa personalităţii ce se confruntă cu 
lumea. De aceea pe baza cunoaşterii constructelor personale se pot face previziuni asupra reacțiilor şi 
conduitelor subiectului într-o situație dată sau în faţa unei sarcini ce i se înfăţişează. Eul, ca formaţie 
psihologică, este definit de trei verbe: a fi, a avea şi a face, sau ceea ce A.Schopenhauer nota prin ceea 
ce este cineva (frumuseţea, sănătatea, inteligenţa şi dezvoltarea ei, caracterul moral), ceea ce are cineva 
(materia, proprietatea sau averea în orice înţeles) şi ceea ce înfăţişează sau reprezintă cineva, adică cum 
şi-l reprezintă ceilalți (onoarea, rangul şi gloria) [Cf. 227, p.11]. Eul se dezvoltă prin confruntarea 
conştiinţei de sine cu conştiinţa de lume. Dar eu-ul nu se poate cunoaşte şi nici analiza exclusiv prin 
sine, ci trebuie să admită că el este în funcţie de raportarea sa la ceilalți. (A se vedea dezvoltarea ideii în 
plan praxiologic în subcapitolul Călătorul aflat între călăuză şi observator din Capitolul II). 

Munca în echipă este tot o activitate de consiliere deoarece în cadrul acesteia elevii pot constata 
că au de învăţat unii de la ceilalți. 

Abordarea adleriană, inspirată din psihologia adleriană a anilor '30, sec.XX, este considerată o 
psihologie individuală. Rolul consilierii este ca şi al educatorului/profesorului de a arăta beneficiarului 
care sunt limitele realului şi a-l angaja în acțiuni pe care acesta le poate realiza şi nu în unele care îl pun 
în inferioritate sau care îl de-motivează. Copiii pot învăţa unii de la ceilalți şi se pot sprijini reciproc în 
programele de depăşire a dificultăților de învăţare [Cf. E.Vrăşmaş, 258, p.99]. 

Abordarea eco-sistemică îşi are originea în simbioza a două orientări: cea sistemică şi cea 
ecologică. Bronfenbrenner [Cf. Cf. E.Vrăşmaş, 258, p.99] este cel care se ocupă de ecologia dezvoltării 
umane. El o percepe ca pe o acomodare progresivă şi reciprocă a individului la mediul său înconjurător, 
imediat, care se schimbă permanent. Această abordare pune în valoare diversitatea situațiilor de 
învăţare şi variabilele de care trebuie ținut seama în intervenţii. 

Perspectiva cognitivistă a apărut ca un corolar al psihologiei acționale cognitive. J.Piaget este 
promotorul cel mai cunoscut al acestei abordări. Pornind de la psihologia dezvoltării s-au conturat 
diferite programe de intervenţie timpurie. Printre cele mai cunoscute tehnici utilizate sunt: rezolvarea de 
probleme, acţiunea directă, experimentarea, capacitatea de experimentare a unor soluţii la problemele 
învăţării. Toate constituie un punct de plecare şi în dezvoltarea creativităţii. În plus, copiii care învaţă 
să-şi rezolve problemele singuri sunt mai bine adaptaţi la şcoală, indiferent de coeficientul lor intelectul 
şi de mediul de provenienţă. Cei care au rezultate bune la stimularea rezolvării de probleme sunt mai 
puţin impulsivi, mai calmi şi mai sociabili [Cf. E.Vrăşmaş, 258, p.99, apud Shure şi Spivack, 1978]. 

Perspectiva integrativă este tot mai prezentă în consilierea ultimilor ani. Noile perspective de 
înțelegere noncategorială a dificultăților de învăţare, a acceptării rolului pe care îl joacă contextul 


socio-cultural în dezvoltarea elevilor, acceptarea diversităţii umane şi a diversităţii problemelor, nevoia 

de parteneriat educaţional şi de implicare a familiei în educaţia formală deschisă de şcoala incluzivă, ca 
şcoală pentru toţi, determină o abordare curriculară ca perspectivă integrativă de acţionare [Ibidem, 
p.100]. 

Senzualismul şi raționalismul pun accent exclusiv pe aspectul particular şi general. În procesul 
cunoaşterii autentice, spun aceştia [64, 137], se coroborează funcția particularizatoare cu cea 
generalizatoare. Orice fapt ce urmează să fie cunoscut şi a cărui semnificaţie nu a fost încă descoperită, 
se prezintă ca fapt particular. În schimb, ceea ce este de acum cunoscut, dacă a fost utilizat cu intenţia 
de a-l aplica la stăpânirea intelectuală a unor particularităţi noi, are funcția de general. Rațiunea nu este 
altceva decât capacitatea de a aplica materialul experienței anterioare la perceperea semnificației unei 
experienţe noi. Un om este considerat a fi rațional în măsura în care, în mod obişnuit, este gata să vadă 
un eveniment obişnuit, care-l afectează pentru moment, nu izolat ci în conexiunea lui cu experiența 
globală a altora. Greşeala pe care J.Dewey o găseşte acestor şcoli senzualiste şi raționaliste a fost că nici 
una dintre ele nu a sesizata că funcţia stimulării senzoriale şi a gândirii este corelată cu reorganizarea 
experienţei prin aplicarea elementelor vechi la cele noi, menţinându-se astfel continuitatea şi constanţa 
vieții. Considerăm însă că aspectul esenţial al acestei teorii este menținerea continuității cunoaşterii 
împreună cu activitatea de modificare a mediului. Cunoaşterea, în sensul ei strict, constă din resursele 
noastre intelectuale, din toate deprinderile care fac ca acțiunile noastre să fie inteligente. Adevărata 
cunoaştere, spunea J.Dewey, „este numai aceea care a fost astfel organizată încât ne permite să adaptăm 
mediul nevoilor noastre şi ne permite de asemenea să adoptăm scopurile şi dorințele noastre situaţiei în 
care trăim” [66, p. 202]. Cunoaşterea, ca acțiune, este procesul de conştientizare a unora dintre 
aptitudinile noastre, pentru îndepărtarea unei nelămuriri, prin stabilirea legăturii între noi şi lumea în 
care trăim. [Ibidem, p.283-292]. 

Metoda experimentală. Empiriştii [A. Lincoln, P. Jacob, J. Locke, D. Hume, G. Berkeley, R. 
Conradt, Im. Kant] sunt cei care spun că dezvoltarea metodei experimentale este ultimul mare 
instrument care a dus la transformarea teoriei cunoaşterii. Ea, deşi nu a fost întru totul acceptată, a 
reuşit să valorizeze două aspecte: 

1) pe de o parte, ea interzice dreptul de a categorisi ceva drept cunoaştere, fără a induce anumite 
schimbări în obiectul cercetat, în cazul nostru, la adolescent. În lipsa acestor schimbări, opiniile noastre 
nu sunt decât ipoteze, sugestii, prezumţii; 

2) pe de altă parte, metoda experimentală este utilă numai în măsura în care anticiparea 
consecinţelor viitoare se face pe baza observaţiei cuprinzătoare a condiţiilor actuale. 

Ca sursă ştiinţifică, ca mijloc de cunoaştere, semnificația ei ar ține mai mult de experienţă. Dar 
aceasta nu constituie un experiment decât în măsura în care consecinţele, rezultatele sunt vizibile pentru 


prevederile sau planificările ulterioare. Adevărata cunoaştere presupune, într-o relaţie de consiliere şi 

orientare întreaga valoare practică a deprinderilor active. Primul aspect ar fi puterea sporită de reglare şi 
control. Ceea ce nu poate fi stăpânit direct, poate fi ghidat indirect, ori putem interpune bariere între 
subiect şi consecințele nedorite. Putem să evităm dacă prevenim. În activitatea de consiliere, metoda 
experimentală constă în observația provocată şi în folosirea diferitelor teorii ca principal mijloc de 
cunoaştere [Cf. 236, p.50-62]. 

Modelele, teoriile şi conceptele de COŞ reprezintă repere şi pentru realizarea corectă, ştiinţific 
întemeiate, a acestei activităţi în cadrul disciplinei şcolare Limba şi literatura română, responsabilă în 
cea mai mare măsură de educaţia lingvistică şi literară a elevilor; ne-au servit la modelizarea teoretică 


şi a COŞ în cadrul activităţilor de EI/ELA şi de experimentare a modelului construit. 
1.4.2. Teorii socio-psihologice în comunicarea interindividuală 


Cercetarea în comunicare [Cf. 2, 18, 73, 83, 108] vizează două aspecte: raporturile dintre 
simboluri şi comportamentul uman. Începând cu anii '50 ai sec.XX, psihologia umană se împarte în 
două curente: psihologia introspectivă sau subiectivă, centrat pe studiul conştiinţei, şi behaviorismul sau 
teoria comportamentală. 

Considerăm mai apropiat de conceptul cercetării noastre curentul behaviorist. Acesta a formulat 
legi cu privire la lucrurile observabile: observăm ceea ce face şi ceea ce spune omul. Extrapolând, se 
poate spune că vorbirea este considerată tot o acțiune, deoarece a spune înseamnă a te comporta. 

Behavioristul Charles Morris, citat de J.Lohisse, propune elaborarea unei doctrine generale a 
semnelor, de unde şi apariția semioticii. Conform teoriei lui Ch.Morris, care diferă de cea a lui F. de 
Saussure, preocuparea semioticii este semiologia aplicată vieţii sociale [145, p.64]. 

Fiecare individ uman, aflat într-un mediu, are un comportament autonom, influenţat de stimuli 
proveniţi din exterior. Aceşti stimuli vor determina natura comportamentului (a se vedea subcapitolul 
Călătorul aflat între călăuză şi observator din Capitolul II). 

Atât acțiunea cât şi conduita umană sunt definite ca reacție/răspuns la evenimentele exterioare. 
Comportamentul presupune adaptări sau ajustări constante ale organismului intern, cât şi ale mediului. 
L.Bloomfield [37] (Limbajul), citat de Ch.Morris, afirmă că există două mijloace de a răspunde la 
stimuli: printr-o reacţie practică sau printr-o reacţie lingvistică de substituire, argumentând cu exemplul 
lui Jack şi Jill la ţară: „Jill vede un măr într-un pom. Ea face un zgomot din laringe, limbă şi buze. Jack 
sare gardul şi se urcă în pom, ia mărul, 1-l aduce lui Jill, i-l pune în mână. Jill mănâncă mărul.” Dacă Jill 
ar fi fost singură, ar fi mers ea în locul lui Jack pentru a-şi lua mărul. Dar Jill nu este singură şi ea poate 
comunica cu Jack [Apud J.Lohisse, 145, p.64]. 

În ceea ce priveşte teoria comunicării din punctul de vedere al teoriei mecaniciste, Ch.Morris 


ajunge la concluzia că alți behavioristi se concentrează asupra studierii comunicării, dezvoltând ideea 

potrivit căreia orice comunicare are un scop, un obiectiv: acționarea asupra celuilalt (a se adăuga 
influenţa celuilalt de la călătorie). Teoria aceasta postulează faptul că limbajul este folosit cu un scop 
persuasiv: se comunică în ideea de a convinge pe celălalt de adevărul spuselor tale. Că lucrurile stau 
astfel ne-o demonstrează politicienii, dascălii în educație, comercianții în publicitate etc. 

Behavioristii comunicării sugerează că semnele sunt legate de un comportament, care tinde spre 
un scop. 

Ch.Morris distinge trei categorii de semne: 

1. semnale: semne naturale ale organismului sau mediului (febra semnalează boală); amprente 
(urma unei potcoave semnalează trecerea unui cal); 

2. semnele iconice, prin care se înţelege că ar deţine proprietăţile denotaţilor. Termenul icon este 
preluat de la S.Peirce şi desemnează un semn care se aseamănă cu un obiect, astfel încât poate fi 
identificat imediat. Un portret nu este decât parțial iconic, pentru că deşi posedă trăsăturile chipului 
unei persoane, nu are relieful, mirosul, căldura pielii acelei persoane. Un sunet de tip onomatopee poate 
fi apropiat de realitate; 

3. simbolurile sunt semnale prin care înlocuim fenomenele corespunzătoare şi semnalele lor, 
altfel spus, ele sunt ceva care înlocuieşte altceva, nu prin asemănare, ci printr-o sugestie, o oarecare 
relaţie accidentală sau conversațională [Apud J.Lohisse, 145, p.67]. 

Care sunt intenţiile/scopurile urmărite de organismul care produce semne pentru alte organisme? 

Ch.Morris [159] vorbeşte despre existenţa a patru modalităţi de discurs: de desemnare, apreciativ, 


prescriptiv şi de formulare (Tabelul 5). 


Tabelul 5 
Utilizări Informativ Evaluativ Incisiv Sistemic 
De desemnare | Ştiinţific Fictiv Legal Cosmologic 
Apreciativ Mistic Poetic Moral Critic 
Prescriptiv Tehnologic Politic Religios Propagandă 
De formulare | Logico- Retoric Gramatical Metafizic 
matematic 


Tipuri de discurs (Apud Ch.Morris, citat de J.Lohisse, 145, p.69) 
Tipurile de discursuri identificate de Ch.Morris au fost luate în consideraţie la elaborarea 
conceptului şi desfăşurarea experimentului de consiliere şi orientare şcolară în cadrul activităților de 


educaţie lingvistică şi literară. 


1.4.3. Conceptul de consiliere şi orientare şcolară prin educaţia lingvistică şi literar-artistică 
Conceptele cheie ale EI/ELA sunt comunicarea verbală şi receptarea literar-artistică. Le 


examinăm în continuare în contextul consilierii şi orientării şcolare. 

1.4.3.1. Conceptele de comunicativitate şi competență comunicativă în activitatea de 
consiliere şi orientare şcolară 


Atributul de a fi comunicativ este o calitate ce trebuie să se regăsească obligatoriu în activitate de 
consiliere. Se poate spune că deţii această calitate în funcție de disponibilitatea — scăzută sau ridicată — 
de relaționare şi/sau cea de receptivitate la interacțiune. Acest lucru înseamnă că pentru definirea 
comunicativității trebuie recurs la parametrii prin care se exprimă sociabilitatea, adică la 
disponibilitatea omului la interacțiune şi deschiderea faţă de alții. 

Prin comunicabilitate, L.Ezechil înţelege schimburi de idei şi de stări psihologice [88, p. 96]. 
Comunicabilitatea este o trăsătură definitorie a ființei umane şi exprimă modul original şi unic al ființei 
de a se manifesta. Această trăsătură se află în strânsă legătură cu capacitatea de a consilia. Reuşita unei 
consilieri depinde de modul, stilul particular de comunicare al celui care consiliază. Conceptul de 
competenţă comunicativă prezintă un mare interes în pragmatica consilierii, ale cărei preocupări sunt 
orientate prioritar către acțiunea directă de a comunica. Capacitatea de a comunica în cazul practicii 
consilierii constă în posibilitatea de a interacţiona cu elevii, de a utiliza semne şi simboluri a căror 
semnificaţie este stabilită în mod convenţional. L.Ezechil explică conceptul de comunicativitate prin 
fenomenul de a reda aspectul funcţional al unei relații de comunicare. Prin însăşi originea cuvântului 
lat. comunius, a împărtăşi, termenul sugerează ideea implicării subiectului în relaţia de schimb de 
semnificaţii. Comunicativitatea exprimă, aşadar, manifestările favorabile schimbului informaţional şi 
interpersonal. De cealaltă parte, competenţa de comunicare defineşte eficacitatea acestei interacțiuni, 
abilitatea de a folosi în mod deliberat anumite relaţii şi dependențe pentru a creşte schimbul 
interpersonal şi pentru a converti consiliatul, prin acțiuni bine orientate şi premeditate, să treacă de la 
atitudinea inițială la o alta dorită. Studiul L.Ezechil citează punctele de vedere ale lui Ch.Morris şi R. 
Carnap, cu privire la determinaţiile care satisfac situaţia de comunicare. Acestea sunt în număr de trei: 

sintactică, centrată pe problema transmiterii informaţiilor (coduri,canale, capacități, zgomote); 

semantică, cu accent pe problematica înţelesurilor şi pe necesitatea stabilirii unor convenţii 
semantice între partenerii unei relații de comunicare; 

pragmatică, preocupată de măsura în care comunicarea afectează comportamentul şi se 
obiectivează în manifestări observabile [Cf. L.Ezechir, 88, p.100]. 

Stăpânirea competenţelor de comunicare îi asigură celui care consiliază un dublu avantaj: 

- sporeşte eficienţa de relaţionare şi de comunicare atât în calitatea sa de trimițător de informații 
cât şi în cea de formator al personalităţii adolescentului; 

- îi ajută pe adolescenţi să dobândească o eficienţă relațională, competență în a comunica, uşurinţă 


în a se face înţeleşi [Ibidem, p. 102]. 

Toate aceste calităţi îi vor ajuta să devină autonomi, să se poată integra şi să se remarce în 
colectivele şcolare şi profesionale şi să-şi asigure roluri şi responsabilități în calitate de actori sociali. 

1.4.3.2. Comunicarea în consilierea şi orientarea şcolară 

Etimologic, termenul de comunicare provine din latinescul comunis, care înseamnă stăpânit în 
comun, a face ca un lucru să fie în comun. Corneliu Mircea, citat de L.Ezechil (Comunicarea 
educațională în context şcolar), afirma că originea cuvântului se identifică în latinescul cuminecare, cu 
sensul de a se împărtăşi de la... [L. Ezechil, 88, p.6], sens care se regăseşte în filosofia creştină şi 
trimite la legătura cu Dumnezeirea. Aşadar, comunicarea este o trebuință de împărtăşire de un altul. 
Comunicând, ne împărtăşim la aceeaşi sursă unificatoare, la Dumnezeu. 

Considerată atribut fundamental al ființelor cuvântătoare, comunicarea este definită drept un 
„mod fundamental de interacțiune psihosocială a persoanelor, realizat prin intermediul simbolurilor şi al 
semnificaţiilor social-generalizate ale realității în vederea obţinerii stabilităţii ori a unor modificări de 
comportament individual sau la nivel de grup” [69, p.54]. 

Într-un sens mai larg şi mai pragmatic, comunicarea se realizează, aşa cum spunea J.B. Carrol, 
atunci „când o formă de energie se transferă dintr-un loc în altul” [42, p.35]. 

Comunicarea şi cuvântul au puterea de a substitui o imagine a unui lucru concret şi de aici 
puterea sa extraordinară de persuasiune. În sprijinul acestei afirmaţii vine ideea lui I. Dafinoiu care 
susține că „există riscul de a confunda cuvintele cu lucrurile pe care le denumesc şi imaginea pe care o 


avem despre ceva anume cu acel ceva real. De foarte multe ori cuvintele nu doar denumesc o realitate 


ci O şi creează, adică o afirmaţie odată făcută tinde să-şi confirme propriul adevăr” [Apud L.Ezechil, 88, 
p13]. (Subl.n. - M.F). Această idee este argumentată de autoare printr-un concept preluat de la R. 
Rosenthal , concept denumit autoimplinirea predicției şi teorema lui W Thomas care spune că „dacă 
oamenii definesc o situaţie ca fiind reală, atunci această situație este reală”. Această perspectivă le 
permite autoarelor să considere consilierea drept o alternativă la „construcția psihologică a pacientului, 
o nouă hartă care permite să găsească alternative la căile iniţiale care păreau că nu duc nicăieri sau să 
descopere alte obiective.” [Ibidem, p. 14]. 

Prin urmare, consilierea nu-şi propune să schimbe realitatea lucrurilor, ci imaginea noastră 
despre acestea, gândurile noastre. La acest tip de discurs se potrivesc cugetările filosofului Epictet: 
„Nu lucrurile sunt cele care ne supără, ci părerile pe care le avem despre ele” [Apd A.Pică, 198,pl1]şi 
a lui W.Shakespeare: „Lucrurile nu sunt bune sau rele, gândurile noastre le fac astfel” [Ibidem, p11], de 
unde deducem că consilierea are drept scop să-l facă pe om liber [183], iar libertatea va putea fi 
definită, în acest context, ca fiind capacitatea de a dezvolta alternative. Prin urmare, şcoala, prin această 
activitate, îşi propune să dezvolte la elevi un sistem coerent de scopuri de viață care pot fi formate fie 


prin schimbare fie prin întărirea comportamentului inițial. Această schimbare se produce prin puterea 

cuvântului care va produce alternative la căile inițiale. Consilierul orientează elevul spre un scop, 
tocmai pentru a-i da acestuia sentimentul că îi acceptă/valorizează potenţele, capacitățile. El trebuie să 
aibă abilitatea de a accepta sau a lăsa să se manifeste modele alternative de comportament şi să 
demonstreze că nu mai puţin unu decât altul sunt valabile, ci dimpotrivă, toate la un loc, pentru că 
reprezintă aceeaşi realitate, dar din unghiuri diferite de vedere. Considerăm de aceea principala cerință a 
activităţii de consiliere flexibilitatea, adică acceptarea comportamentelor diferite, a strategiilor diferite, 
a practicilor diferite, dar toate canalizate sau focalizate spre acelaşi scop: responsabilizarea 
adolescentului. Conform prof. VI.Pâslaru, conştiinţa identității este cea care îl face pe om liber, flexibil 
în acțiuni, gânduri şi atitudini [183]. 

Or, procesul de comunicare poate fi un model teoretic care să contribuie la activitatea de 
consiliere şi orientare şcolară. Prin atingerea acestui punct am ajuns să obținem şi una din definițiile 
activităţii de consiliere. În cercetarea noastră, comunicarea este una cu rol cheie deoarece vizează 
modul de structurare şi de organizare a materialului ştiinţific. Este vorba despre faptul că procesul de 
consiliere este un act de comunicare (transmitere) informaţională de idei, mesaje, opinii, 
comportamente (acțiuni), în cadrul căruia relaţiile profesor-elev reprezintă interacțiuni comunicaționale 
de natură cognitivă, afectivă, volițională, comportamentală (acţională) etc. Comunicarea şi relaționarea 
armonioasă cu ceilalți, atitudinea empatică, trebuinţa de a primi şi a oferi comunicare sunt obiective 
centrate pe dezvoltarea şi formarea educatului. Relaţia cu alții este, pe de o parte, o problemă a 
comunicării, a conversaţiei, iar pe de alta, este o problemă a acțiunii, a simțămintelor şi a inteligenţei. 

În susţinerea celor afirmate, trimitem la repere şi modele aparţinând diferitelor şcoli şi teoreticieni 
care au tratat conceptul de comunicare. A.Mattelart şi M.Mattelart, în Istoria teoriilor comunicării, 
propun câteva şcoli care, în decursul istoriei, definesc noţiunea de comunicare. Ne-a atras atenția 
orientarea pragmatică care propune două abordări ce se ocupă de individ şi de noțiunea de grup. Pentru 
conduita unui individ şi a unui grup, în concepţia Şcolii de la Chicago, se propun două concepte: 
diversitate şi omogenitate [153, p. 19]. Conform acestei teorii, în cadrul comunicării interpersonale, 
individul este supus, forțelor de nivelare, de omogenizare, dar are şi posibilitatea de a li se sustrage prin 
diversitate. În acest sens, individul este capabil, pe de-o parte, de o experienţă singulară, unică, pe care 
o traduce prin povestea lui de viaţă, în virtutea diversităţilor individuale, şi, pe de alta, este supus şi 
altor forțe care îl aliniază şi chiar îl uniformizează ca şi comportament cu alții din epoca sa, din 
anturajul său etc. În ceea ce priveşte comunicarea, proces la care făceam referire, găsim în bibliografia 
de specialitate [88, 99, 145, 170, 186, 192] care observă şi comentează epoca actuală din această 
perspectivă următoarea afirmație: prin tehnicizare şi informatizare s-a ajuns ca procesul de comunicare 
să fie perceput drept o cauză a pierderii eficienţei. Asupra acestui aspect, ne-am propus să reflectăm şi 


să restabilim, prin cercetarea noastră, rolul comunicării verbale în procesul de educaţie, în special în 

educația lingvistică şi literară. Nesoluţionarea acestei probleme ar putea să adâncească superficialitatea 
relaţiilor sociale (vezi şi rolul mass-media, care constituie, în acelaşi timp, şi factor de emancipare, dar 
şi de accentuare a superficialităţii relațiilor interumane). Remediul împotriva acestora ar putea fi 
modelul pe care îl oferă şcoala tocmai prin acest tip de activitate: de consiliere şi orientare. 

Aceeaşi Şcoală de la Chicago discută, prin membrii ei, conduita unui grup. Se urmăresc reacțiile 
fiecărui membru din cadrul grupului la un mesaj comunicat pe căi diferite. Aceste legi ale 
comportamentului de grup sunt interpretate de un membru al şcolii, filosoful şi sociologul francez 
Henry Lefebvre, care recurgând la experimente în care se variază trei factori - imaginea 
comunicatorului, care trebuie să fie un bun persuasor, natura conținutului, acesta trebuie să fie unul 
persuasiv, şi punerea în situaţie a publicului, adică urmărirea moralului lor, a gradului de informare a 
acestora, atitudinea lor în situaţia creată. Aceste experimente se sprijină pe puterea de persuasiune a 
comunicantului. Sociologul dă o serie de „reţete” pentru bunul persuasor şi pentru mesajul persuasiv 
eficace, apt să modifice funcționarea psihologică a individului şi să-l determine să realizeze actele 
dorite, de cel care este sursa mesajelor. Dintre instrumente, membrii $Şcoalii de la Chicago propun 
mijloacele de comunicare în masă [Apud 153, p. 25-45]. Dintre aceste mijloace supremaţia o are mass- 
media, considerată instrument de „circulaţie a simbolurilor eficiente”. În consilierea şi orientarea 
şcolară, alegerea programelor culturale din cadrul posturilor de televiziune, alegerea unor filme cu o 
tematică formativă ar putea modela mediul simbolic al adolescenților. Şcoala ar trebui să elaboreze unii 
indicatori pentru identificarea tendinţelor spre care educaţii ar trebui să-şi îndrepte atenția. 

Un element important al cercetării noastre îl reprezintă orientarea interdisciplinară a COŞ. 
Abordarea activităţii de consiliere şi orientare din perspectiva disciplinei Limba şi literatura română 
este o modalitate de a ghida comportamente pe baza unor convingeri personale şi a scenariilor 
imaginare. 

Postulatele comunicării umane vorbesc despre câteva dintre atributele fundamentale şi specifice 
ale fiinţei umane care simte trebuinţa de a intra în relaţie cu semenii [99, 109, 145, 157, 181]. L.Ezechil 
tratează despre postulatele comunicării general umane din perspectiva sistemului de gândire a unor 
autori precum Paul Watzlawick, 1967, B.Ronald Alder, George Rodman, 1985, Joseph A. De Vito, 
1988, care consideră fenomenul ca fiind descris în următorii termeni: 

- comunicarea este tranzacţională: ea este un proces, iar componentele ei sunt interrelate: cei ce 
comunică acționează şi reacționează sinergic unul la celălalt; 

- comunicarea este inevitabilă: noi nu putem să nu comunicăm şi nici nu putem să nu răspundem 


la o situație interacțională; 

- comunicarea este simbolică: ea presupune un ansamblu de semne şi simboluri folosite în mod 
convenţional şi depinde de acordul ce se stabileşte între cei ce comunică cu privire la regulile de 
comunicare; 

- comunicarea este un sistem de semnale: când semnalele comunicate se contrazic unele pe 
celelalte mesajele sunt contradictorii; 

- comunicarea din perspectiva contextului dar şi a relaționării: ea presupune atât dimensiunea 
contextului, adică este vorba despre cadrul exterior, social al comunicării, cât şi dimensiunea 
relaționării, cu privire la conexiunile ce se stabilesc între cele două instanţe care asigură comunicarea: 
emițător şi receptor; 

- comunicarea între tranzacţii simetrice şi complementare. În relaţiile simetrice, interlocutorii 
oglindesc fiecare comportamentul celuilalt. În cazul relaţiilor complementare, comportamentele sunt 
diferite, astfel încât comportamentul unuia serveşte ca stimul pentru comportamentul celuilalt. [88, 
p.8-9]. 

Faptul cel mai important este însă că toate abordările comunicării o indică ca trăsătură centrală a 
culturii, deoarece prin comunicare sunt transmise „valorile, atitudinile şi percepțiile sociale de la o 
generaţie la alta.” [Ibidem, p.6). 

Secolul XXI este unul al informaţiei prin excelență, iar satisfacerea setei de informaţie a condus 
la apariţia unor multitudini de medii comunicaţionale - scrisul, tiparul, mass-media, computerul, 
telecomunicaţiile, SMS-urile, MMS-urile - sunt mijloacele care atestă evoluția omului în comunicare. 

Potrivit lui G.A.Miller, citat de L.Ezechil, „organizarea socială este imposibilă fără comunicare”. 
[88, p.9]. Or, în educaţie, înţeleasă ca un compartiment esenţial al organizării sociale şi a culturii, se 
regăsesc în determinațiile comunicării general-umane, manifeste în funcționalitatea interacțiunii de tip 
şcolar. 

Activitatea educaţională trebuie să facă față şi să se adapteze rapid la aceste fenomene şi să 
găsească soluţii în direcția selectării, transmiterii şi evaluării informației după criteriile continuității, 
flexibilităţii şi coerentei. În acelaşi timp, educaţia are menirea dificilă ca într-o lume cucerită de multi- 
media, să nu lase ca procesele comunicative să se distanţeze de înţelesul lor original şi anume acela de 
comuniune şi nici de beneficiarul lor direct, ființa umană. În mediul educaţional, comunicarea este 
influenţată în forme, mijloace şi conținut de scopurile sale specifice. Comunicarea educaţională are 
avantajul de a provoca şi un dialog multiplu. Fiind constituită, în principal pe raportul de tip „faţă în 
față”, ea atrage în relaţie persoane cu caracteristici proprii, care de multe ori se armonizeză în discuţie 
şi tot de multe ori pot dovedi poziții contrare. Idealul şcolii este de a cultiva personalitățile şi 
indivdualitățile, dar în acelaşi timp să le aducă în armonie cu trebuinţele grupului din care fac parte. 


Educaţia este o ştiinţă aplicată unor individualități şi acest lucru îi conferă dreptul de a fi „un ansamblu 

de convingeri care permit unui individ să acţioneze într-un anumit fel asupra unei persoane, sau unui 
grup să acționeze asupra altui grup”"menţionează Leo Apostel [Apud L.Ezechil, 88, p.311]. 

În opinia autoarei L.Ezechil, educaţia urmăreşte să îndeplinească funcţii precum: satisfacerea 
feed-back-ului (de reglare a cauzei prin efecte, de asigurare a unei reproducţii culturale) şi mai cu 
seamă a feed-forward-ului (goaloriented). Prin aceste funcţii se va putea ajunge la depăşirea stărilor 
inițiale, la promovarea autonomiei acționale şi interacționale a elevilor şi a grupurilor. Acest obiectiv se 
regăseşte în intenția optimizării comportamentelor de tip comunicativ, deopotrivă văzute ca şi 
instrument al interacțiunilor cu caracter didactic şi ca obiect al preocupărilor cu privire la dezvoltarea 
personală a subiecților educației [Ibidem, p.11). 

Procesele de comunicare mijlocesc influența comportamentală în ambele sensuri: atât modificarea 
comportamentului profesorului, cât şi a elevului, această influență reciprocă fiind un efect firesc al 
relației de schimb informațional care se produce între cei doi parteneri generici ai interacțiunii educative 
profesor — elev. În conceptul educaţional informativ-reproductiv, valabil până la exploziile 
informaționale şi revoluțiile tehnico-ştiințifice, formula profesor - elev marca un raport determinativ, 
de subordonare; conceptul educaţional modern, numit şi învăţământ formativ-productiv, atribuie 
ambilor actori statutul de subiecți ai educaţiei, natura raportului dintre ei fiind una de interacțiune, 
cooperare şi colaborare, de aceea în prezent se optează pentru sintagma comunicare educaţională, care 
vine să sublinieze rolul relație de schimb informațional ce se produce în cadrul interacțiunii şi care mută 
accentul pe „împărtăşirea înţelesurilor” [88, p.11), împărtăşirea fiind sensul fundamental al procesului 
de comunicare. 

Pentru trebuințele practicii educaționale, trebuie identificate tipuri de interacțiuni şi 
interdependente care pot fi puse în practică de către iniţiatorul şi managerul proceselor de comunicare: 
profesorul. Acesta urmează să se manifeste atât ca un bun teoretician, cât şi ca un veritabil artist care 
operează în acelaşi timp cu conţinuturi educaționale şi cu conţinuturi interpersonale (cu caracter 
subiectiv). Cele două fluxuri comunicaţionale acţionează convergent sau divergent în funcție de măsura 
conştientizării de către parteneri a manifestării lor şi în funcție de măsura diferenţierii efectelor pe care 
ele le produc asupra interlocutorilor. Atingerea scopurilor comunicării didactice este în legătură 
intrinsecă cu atingerea unor scopuri cu caracter personal şi interpersonal. Aşa stând lucrurile, 
specialiştii susțin că „este mai bine ca elevul să dea un răspuns greşit decât să nu dea deloc pentru că în 
acel moment, scopul participanţilor este de a continua interacțiunea”, menţionează A.Bellack şi 
R.Davitz [Apud 88, p.45]. Astfel că în pofida unui eşec la nivel informaţional, cu caracter şcolar, 
schimbul interpersonal există şi poate continua până la soluționarea problemei care a făcut ca răspunsul 
să fie unul greşit şi astfel să se poată ajunge la obținerea succesului în învăţare. După cum susțineau R. 


Davitz şi S.Bell, „... în orice comunicare partenerii se oferă reciproc în definirea relaţiei lor, sau, pentru 

a spune lucrurilor pe nume, fiecare caută să determine natura relaţiei care îl uneşte cu altul.” [62, 
p.305]. Principiul interacțiunilor este susţinut de curentul de gândire cunoscut sub numele de Noua 
psihologie, care percepe comunicarea ca pe un mod în care se face văzută relația cu o persoană şi modul 
în care se vine cu o influență asupra ei. | A.Mucchielli, 162, p.89]. A.Mucchielli apreciază că o astfel de 
viziune obligă la deplasarea interesului dinspre agenţii relației educaţionale investigaţi singular şi 
dinspre procesele şcolare concepute şi ele separat ca predare, activitatea profesorului, şi învățare, 
activitatea elevului, înspre înțelegerea, anticiparea şi programarea modului de desfăşurare a relației 
însăşi. 

L.Ezechil notează că într-o comunicare directă se operează, în acelaşi timp, în două registre: codul 
cognitiv informaţional şi codul afectiv — interpersonal, în funcţie de care pot fi diferențiate două niveluri 
de comunicare cu câte două ipostaze distincte: 

nivelul contactului interpersonal cu două ipostaze: recepţia mesajelor şi a interlocutorului şi a 
doua, percepţia mesajelor şi a interlocutorului; 

nivelul schimbului interpersonal, cu cele două ipostaze: schimbul informaţiilor şi schimbul stărilor 
şi al atitudinilor [88, p46-47]. 

Tehnica/abilitatea didactică ar consta în coerenţa comportamentală. Ceea ce înseamnă că prin 
stabilirea unor manifestări comportamentale tehnicile de comunicare devin previzibile şi creează astfel 
posibilitatea comparării, evaluării şi selectării lor după criterii de eficiență pentru a servi drept referință 
în procesul formării profesionale şi al optimizării practicilor şcolar. 

I.Negrilă afirmă că personalitatea umană reprezintă o sinteză a două ipostaze: „individul 
biologic” şi „psihismul” cu instanțele supraindividuale [171, p.23]. Omul dispune de conştiinţă 
reflexivă şi intelectuală. El ştie că există în mijlocul unei lumi obiective pe care o cunoaşte şi îl 
cunoaşte şi ea. Este autodeterminat parțial prin sine însuşi, fund liber. 

Existenţa umană se desfăşoară într-un plan supraindividual: la un nivel se găseşte munca, văzută 
ca şi practică instituțională; la un alt nivel limbajul, prin care se formează aserțiuni, adevăruri şi 
cunoştinţe, iar la al treilea descoperim spiritualitatea logico-valorică, care înseamnă ştiinţă, cultură, 
norme, legi umane, idei, idealuri [Ibidem, p.23]. 

În ceea ce priveşte abordarea comunicării din perspectiva educaţiei lingvistice şi literare, 
subscriem ideii lui I.Negrilă, potrivit căreia omul se defineşte şi prin cunoaşterea de sine mijlocită de 
logos. Acesta devine persoană conştientă, reală în momentul în care asimilează limbajul, logosul şi se 
afirmă în/prin el. Universul logosului stă la baza cunoştinţelor şi lumea personală este centrată pe 
convingeri şi organizată într-o concepție proprie. Comportamentul uman este justificat prin planul ideo- 
verbal, prin rostirea interioară, prin logos. Conştiinţa morală este nucleul devenirii, în timp ce psihicul 


încorporează logosul şi praxisul. 

Omul depozitează în memorie o serie de informaţii genetice printre care şi logosul. Integrarea în 
cunoaşterea literară se realizează prin praxis şi logos. Organismul este un sistem deschis materiei, 
energiei şi informaţiei. În toate sistemele vii şi sociale, comunicarea este analogică (logică) şi digitală. 
Există o corelaţie între performanţa lingvistică şi inteligență. 

Teoriile cu privire la limbaj demonstrează rolul decisiv al acestuia în definirea fiinţei. Astfel, 
J.Piaget a crezut în utilitatea etapelor, a modurilor de raționament calificativ diferit. La rândul său, 
N.Chomsky a susținut că formele de raţionament sunt specificate la naştere şi se ivesc prin maturizare 
în cursul dezvoltării [Cf. I.Negrilă, 171, p.24]. 

Omul este capabil să creeze o lume de simboluri, să formuleze legi şi să ridice individul la 
generalitate. El pune în formă materialul perceptiv, între sensibil şi inteligibil se înalță funcția de 
simbolizare a conştiinţei. Simbolul conferă sens, iar limbajul este o funcţie simbolică: „Drumul de la 
impresie la reprezentare prin intermediul spațiului, timpului şi numărului este o etapă mediană şi 
necesară în actul cunoaşterii şi al limbajului”, scrie M.Ghica [96, p.30]. 

F. de Saussure a delimitat în cadrul limbajului, limba (la langue) şi vorbirea (la parole). J.Derrida, 
părintele deconstructivismului, a considerat cuvântul ca fundament comun al religiei şi al metafizicii. El 
şi-a centrat demersul pe critica semnului. În ceea ce priveşte scrierea, a identificat-o prin dubla sa 
ipostază fonică şi grafică; semn rostit şi reprezentant grafic. Semnul este văzut ca purtător de sens, 
semnificant şi semnificat. Toate acestea se conjugă şi împreună alcătuiesc textul, menționează I.Negrilă 
[171, p.26]. 

Gândirea se realizează verbal şi prin imagini, scara cunoaşterii porneşte de la nume, definiție, 
imagine şi ştiinţă. 

Lingviştii din noua generaţie abandonează lingvistica codului pentru o lingvistică pragmatică, 
axată pe comunicare, şi analizează relaţiile interindividuale şi sociale prin studierea schimbărilor 
verbale, cu precădere a raporturilor dintre limbaj şi acțiune. 

J.Lohisse menţionează faptul că încă din 1929 M.Babhtin respinge „obiectivismul abstract” al lui 
F. de Saussure şi scrie că „limbajul constă în comunicarea verbală concretă şi nu în sistemul lingvistic 
abstract al formelor limbii, cu cât mai puţin în psihismul individual al locutorilor.” [Cf. 145, p.170]. 

La rândul său, F. de Saussure, deşi a pus vorbirea alături de limbă, a exclus armonizarea lor. 
Lingvistica saussuriană şi structuralistă se limitează la studierea limbii în ea însăşi şi pentru ea însăşi, 
ignorând problema relaţiilor sociale în studierea schimburilor verbale. În schimb, noua lingvistică 
(N.Chomsky, Del H.Hymes) pledează pentru o ştiinţă a comunicării, înțeleasă ca un discurs construit pe 
baza adaptării la cadrul schimburilor şi al organizării interacțiunilor. Noua lingvistică va încerca să 
audieze discursul prin valoarea pragmatică a enunțării şi a enunțurilor lui (pragmatica fiind văzută ca un 


act de comportament verbal). Unul dintre pionierii pragmatici lingvistice este S.Peirce. J.Lohisse 

aprecia că în analiza discursului deosebirea dintre limbă versus vorbire face loc unei descrieri triadice a 


semnului (Figura 4). 


obiect 


reprezentamen interpretant 


Figura 4. Triada Semnului (N.Chomsky, apud J.Lohisse, 145, p.173) 

Prin obiect se înțelege ceea ce reprezintă semnul. Representamen este imaginea fizică - sonoră 
sau vizuală - a semnului în ocurență, cuvântul. El nu trebuie confundat cu semnificantul saussuiran, 
imagine acustică nonfizică, ci mentală. Interpretantul este elementul care face medierea între 
representamen şi obiect, mai precis, exprimă regula de operare prin care sesizăm obiectul. Interpretantul 
este unghiul sub care înțelegem obiectul desemnat prin cuvânt. El reprezintă imaginea mentală asociată. 
De aici rezultă că există o mişcare de interpretare care construieşte sensul. Semnul nu este închis în el 
însuşi, iar spusul se deschide spre înfăptuire. 

Un alt reprezentant al structuralismului, E.Benveniste [28], încearcă să studieze specificitatea 
limbii în sine. Astfel, el distinge două niveluri de structură: 

nivelul semnelor, domeniu în care semiologia analizează unităţile semiotice care semnifică prin 
opoziţie unele cu altele; 

nivelul frazei, domeniu în care semiotica (ştiinţă a discursului) analizează raportul dintre cuvinte, 
dar şi cu referenţii lor, deschizând calea spre contexte [Cf. 88 p.173]. 

E.Benveniste relansează rolul subiectului în centrul preocupărilor lingvistice, unde operează cu 
distincția dintre subiectul enunțului şi subiectul enunțării: „în şi prin limbaj, omul se constituie ca 
subiect. Limbajul nu este posibil decât dacă fără locutor ocupă poziţia de subiect trimițând la el însuşi în 
calitate de eu al propriului discurs. Însă conştiinţa de sine nu este posibilă decât dacă este dovedită prin 
contrast. Pot folosi „eu” dacă în alocuţiunea mea există un tu la care mă adresez” [Apud J.Lohisse, 145, 
p.174]. Şi prin aceasta am stabilit şi parametrii consilierii: eu — consilierul, nu există decât în funcţie de 
tu - consiliatul. Or, lucru foarte important, consilierul şi consiliatului sunt (trebuie să fie!) pe picior de 
egalitate în COŞ, sprijinindu-se pe empatie — conceptul modern de educaţie, centrat pe principiul 
egalității. 

J. Austin [Apud J.Lohisse, 145], filozof şi lingvist, vede limbajul ca pe un instrument de acţiune. 
Lucrarea sa, How to do things with words (Cum să faci lucrurile să vorbească) se ocupă pe larg de 
această problemă şi ne permite o apropiere şi la acest nivel cu activitatea de COŞ, înțeleasă ca acţiune. 


Când este interesat de limbaj, J.Austin caută adecvarea dintre sensul enunţului şi realitate. Preocupările 

lui se îndreaptă spre adevăr: enunţul este adevărat sau fals, funcție de care raportul apare pozitiv sau 
negativ. De asemenea, el consideră că forma afirmativă face legătura cu adevărul, în vreme ce forma 
negativă implică falsul. În educaţie această teză este incorporată implicit de principiul pozitiv, dezvoltat 
de VI.Pâslaru [181] ca principiu definitoriu al acesteia. Dar există şi situaţii în care se poate întâmpla ca 
enunţul să fie adevărat într-o împrejurare şi fals în alta, ceea ce introduce influenţa contextului. În 
acelaşi timp, J. Austin demonstrează că între enunţurile lingvistice şi lume există alte relații decât cele 
descriptive. Există enunţuri care nu sunt nici adevărate, nici false, ca de exemplu ordinele: Vino aici! 
Pleacă! Prin expresii de genul acesta se arată că se face ceva, pot să facă un act, fără însă a se adăuga 
ceva la descriere. Este vorba despre aşa-zisa „speech-act”, teorie a lui J.Austin. Un mare număr de 
enunțuri nu exprimă descrierea unei stări de lucruri. Pentru a deosebi enunțarea descriptivă de cea 
activă, J.Austin foloseşte termenii constatativ şi performativ [Apud J.Lohisse, 145, p.177]. 
Constatativul este legat de conținut, în timp ce în cazul performativului, actul se confundă cu enunțarea 
însăşi. Folosirea lui eu şi noi, a diatezei active, a modului indicativ, arată adesea prezența 
performativului. A face ceva implică o capacitate. Întrebarea care se ridică este În ce sens facem ceva 
când spunem ceva?. 

J. Austin propune trei tipuri de acte de limbaj: 

- actul locutor: actul de a rosti ceva, de a produce sunete, de a pronunţa cuvinte, de a construi, 
conform unei gramatici, fraze care sunt dotate cu semnificaţii; 

- actul ilocutor: actul săvârşit prin rostire, prin intermediul enunțării unui enunţ. Prin rostire 
informez, pun întrebări, avertizez, ameninţ; 

- actul prelocutor, actul săvârşit prin faptul de a rosti, act care produce ceva prin faptul de a rosti 
ceva: a convinge, a surprinde, a alarma, a neliniști, a reconforta, a induce în eroare. El constă în 
producerea unor efecte asupra interlocutorului, efecte care sunt extralingvistice. Informez, şi prin faptul 
de a rosti alarmez. 

În act găsim nu doar enunţătorul, ci şi destinatarul, fapt care va orienta cercetările spre receptare. 
Dea asemenea, în schimbul verbal există şi o parte nespusă. Enunţătorul nu spune totul, destinatarul 
interpretează, fapt care trimite la interogații asupra inferenţelor şi va determina elaborarea unor lucrări 
despre conversații [Apud J.Lohisse, 145, p.175]. 

Teoriile enunţării joacă un rol important în acţiunea de consiliere. 

Literatura de specialitate distinge între enunţul văzut ca şi conținut şi enunţarea, care înseamnă 
cu totul altceva şi anume: maniera în care se spune ceva. Această diferență este dată de opoziția dintre 
digital şi analogic, comunicare şi relație, indicial şi simbolic, iconic şi numeric. Exerciţiul propus de 
J.Lohisse pentru momentul enunțării este redat prin următoarea situaţie: atunci când ne aflăm într-o ţară 


străină şi auzim vorbindu-se limba noastră, ne atrage atenţia nu ceea ce se spune în enunţurile auzite, ci 

faptul că prin limbă am reuşit să ne recunoaştem ţara, comunitatea din care facem parte, cultura. Ne 
situăm prin acest lucru în ordinea recunoaşterii, nu a cunoaşterii, în ordinea interpelării nu a informării. 
În opţiunile enunţiative trebuie să ţinem cont de destinatar, de mediu, de strategie, de eficacitate, de 
interpretarea care va fi dată de către destinatari: în funcţie de context, de intonaţie, de gest etc. Sensul 
enunțării poate modifica tot sensul enunțului ca în: Vreau să mă plimb prin iarbă! Acesta poate naşte 
următoarele răspunsuri: Nu călcaţi iarba, vă rog frumos! Călcatul ierbii se amendează! Sunt obligat să 
vă cer să treceţi prin altă parte, etc. 

În concluzie, enunţarea este o punere în funcţie a limbii. Trebuie să-i examinăm enunţul pentru a-i 
decela semnele legate de actul de enunţare. Eu, tu, aici, acum - sunt cuvinte care într-un enunţ îi 
desemnează pe cel care vorbeşte, pe cel care ascultă, locul, timpul enunțării. Într-un enunţ, când spun 
eu, nu pot vorbi decât despre mine. A doua persoană, tu este în mod necesar desemnată de eu. Eu şi tu 
nu au sens decât la nivelul enunţării. Verbele modale a vrea, a trebui, a putea, a şti sunt considerate 
cele mai caracteristice purtătoare ale modalităţii enunţurilor. 

1.4.3.3. Pedagogia literaturii în consilierea şi orientarea şcolară. Cercetarea literaturii a stabilit 
că opera literară este o trebuinţă umană, deoarece reprezintă o structură de valori, la care omul 
însetat de cultură sau însingurat simte nevoia să apeleze şi să se împărtăşească pentru a se putea apăra 
de dificultățile existenţei, creându-şi un univers intim. Totodată, acesta, prin lectură, reuşeşte să se 
salveze din mediocritatea şi banalitatea înconjurătoare. În acest sens, examinăm literatura ca factor 
definitoriu ce contribuie la dezvoltarea şi schimbarea comportamentului elevului cititor, precum şi la 
înțelegerea şi reflexia asupra diferitelor experienţe de viaţă. Această disponibilitate a literaturii ne-a 
orientat către integrarea paşilor comportamentali în fabulele unor autori, dar şi în gândirea şi înțelegerea 
aparte pe care o posedă în mod deosebit unii autori. 

Literatura, prin cărţi, este o sursă de formare. De multe ori, cunoştinţele generale le poţi obține 
de la biblioteci, prieteni, internet, dar listele bibliografice din domeniul literaturii sunt extinse, ceea ce 
necesită dezvoltarea capacităţii de selecție, abilităţile de lectură rapidă şi utilizarea unor tehnici de 
documentare. Toate acestea le poți dobândi numai în cadrul orelor de literatură şi trebuie făcute de către 
specialist, la modul organizat şi planificat. Poţi, cu ajutorul literaturii, să descoperi adâncurile sufletului 
omenesc, poţi înțelege interacţiunile omului cu un alt om, ni se poate dezvălui interiorul omului, poţi 
înțelege un caracter pornind de la un autor, sau de la o anumită specie. Ştiinţele umaniste se adresează 
unui obiect viu, care este textul cultural, care se află în continuă semnificare şi cu acesta te poţi afla 
într-un continuu dialog. Dialogul dintre cititor şi textele culturale este unul lipsit de negativitate. Cu 
ajutorul lecturii, omul poate intra într-un univers compensativ care să-l elibereze de toate lanțurile unor 
sisteme convenționale, definindu-se şi săvârşindu-se în cadrul creat. El râde, plânge, declară o ruptură 


categorică între om şi situația lui exterioară: status, rang. 

Un studiu unic în ştiinţele educaţiei este cel al prof. VI.Pâslaru Introducere în teoria educaţiei 
literar-artistice (2001), care fundamentează un nou domeniu al educaţiei — educația literar-artistică. 
Conform teoriei lui VI.Pâslaru, opera literară este creată într-o măsură semnificativă şi de cititorul ei, 
deoarece acesta, prin forța imaginației şi gândirii artistice, re-creează imaginile, acțiunile, gândurile, 
ideile, emoţiile şi sentimentele etc. create de autor, devenind astfel un al doilea autor al operei. 
Valoarea imanentă a operei literare, creată de scriitor şi codificată în semnele grafice ale textului, este 
decodificată de cititor, astfel producându-se un dialog între cititor şi scriitor, în procesul căruia cititorul 
creează o a doua valoare a operei — valoarea in actu, sau valoarea adăugată, sau valoarea cititorului 
[182]. Or, examinat din punctul de vedere al COŞ, raportul carte — cititor este nu numai unul ce 
exprimă esenţial conceptul educaţional modern bazat pe interacţiune, cooperare şi colaborare, dar şi un 
raport de consiliere prin definiţie, căci opera literară este cel mai intim consilier al elevului cititor. 

În acest context, disciplina Limba şi literatura română prezintă o modalitate specifică de 
cunoaştere. În relaţia: ştiinţă — elev, opera artistică are o valoare de consiliere. Ea dă puterea de a 
interpreta şi de a controla experiențele anterioare, fiindcă ea procură instrumentele prin care această 
experienţă poate fi mai uşor traversată: categoriile estetice (frumosul, sublimul, oribilul, tragicul, 
comicul) pot fi instrumente pentru o consiliere; forme de manifestare a unor atitudini sunt preluate din 
literatură: ironia, autoironia, persiflarea, umorul; metode şi mijloace preluate din literatură cu rol în 
dezvăluire şi autodezvăluire: jurnalul, declaraţia, scrisoarea . Unii scriitori, prin personajele lor şi prin 
puterea lor de dezvăluire, pot satisface nevoia de a explica tainele existenţei. 

Literatura, la fel ca şi muzica, pictura, coregrafia, cinematografia, este o ramură a artei. Arta este 
un domeniu important al activităţii omului, ea exprimă un anume fel de manifestare a acestuia în relație 
cu mediul înconjurător, cu alte cuvinte, arta rămâne o modalitate specifică de transfigurare a realității în 
conştiinţa umană. Literatura română, conform lui C.Parfene, este „o antologie de artă literară 
națională” [179, p. 21-32]. Literatura romană sensibilizează inimile şi implicit conştiinţele elevilor, 
strecurându-le cunoştinţele, ideile, sentimentele, atitudinile. Operele literare au valoare educativ — 
formativă - psihică, care-l ajută şi îl consiliază pe adolescentul elev. 

Contactul cu literatura, cu personajele literare ne poate face să ne cunoaştem mai bine, să putem 
cunoaşte mai multe caractere. Profesorul, aşadar, are un dublu rol: pe de-o parte, trebuie să se confunde 
realmente cu educatul, să empatizeze - şi aici intervine rolul consilierului — pentru a-i observa 
comportamentul, un îndrumător persuasiv şi un sfătuitor, iar pe de altă parte, pentru a-l modela, trebuie, 
să-i comunice conținutul ştiinţific, descoperindu-i activitatea intelectuală, estetică, creativă şi noi funcții 
ale gândirii critice. Cunoaşterea naturii umane în şcoală se realizează nu numai pe calea gândirii 
dialectice, în formă de dialog, dar şi pe calea cunoaşterii autoreflexive. Or, în opera de artă, adevărul nu 


este doar rezultatul gândirii dialectice, el este şi un adevăr creat de activitatea artistic-estetică a elevului 

cititor, şi nu poate fi dobândit/creat decât printr-o constantă cooperare a subiecților, autor-cititor, pe de 
o parte, dar şi profesor vs. elev, pe de alta. 

Scriitorul imprimă operei literare caracteristica gramaticală a limbajului şi duce la tipologii 
diferite şi la stiluri diferite: static, obiectiv, familiar, comun, simplu, conceptual, distant, armonios, 
auster etc. La rândul său, elevul care cercetează opera poate să accepte / să-şi asume sau dimpotrivă să 
respingă un comportament sau altul. Semanticienii [N. Chomskz, J. J. Katz, C. Moris , E. Bemveniste] 
disting în opera literară propoziţii atât despre obiectele reale şi inexistente; atât propoziţii generale cât şi 
reflecții despre viață şi moarte, despre adevăr şi fals despre ştiinţă şi suflet etc. Propoziţiile ficționale nu 
sunt nici adevărate, nici false, ci sunt veridice şi verosimile, trecând prin grade de comparație de la 
veridicitate certă, cu verosimilitate ridicată la mai puţin verosimil, fără veridicitate şi până la false. De 
asemenea, categoriile de cititori, fie că sunt degustători de operă literară iniţiaţi, fie că sunt încă în 
ipostaza de novici, aşa cum este cazul elevilor, îşi formează păreri şi îşi dezvoltă abilități şi atitudini 
desprinse din operele literare şi ulterior le pot aplica în viaţa reală. În acelaşi timp, şi personajele 
cărților citite le servesc drept modele pentru că sunt similare cu cele reale, de la care se pot inspira 
pentru: așa să facă!/aşa să nu facă! Cele fantastice, le satisfac setea de a trăi experienţe inedite, din 
alte lumi, sunt un refugiu pentru realul mult prea prozaic şi uneori prea trist. Le stimulează inspiraţia şi 
le deschid noi orizonturi de manifestare/acționare. Funcţia cognitivă a literaturii este îndeplinită de 
judecăţile adevărate şi personajele analogice. Reprezentarea analogică poate să renunţe la ficțiune, aşa 
cum este cazul reportajului şi jurnalului. Lectura literară este o activitate perceptivă şi cognitivă prin 
care se realizează identificarea şi comprehensiunea mesajelor; este decodificatoare (semnificant şi 
semnificat) şi receptare [I.Negrilă, 171, p.97] [A se vedea şi subcapitolul Călător şi călătoria în/prin 
sine în lumea artei plastice şi literare: discursuri autobiografice, imaginea (autoportretul) şi textul 
(jurnalul), din Capitolul II]. 

Curentele literare în care se înscriu operele literare este tot o trebuinţă umană. Orele de literatură 
nu trebuie să minimizeze importanța cunoaşterii lor de către elevi, deoarece acestea sunt văzute ca un 
complex de însuşiri ideatice ale lumii. Orice perioadă literară se constituie ca o secțiune a istoriei 
literare cu un sistem de curente specifice. Astfel, realismul pune în fața artistului un scop util şi altul 
distractiv. El are în vedere selectarea esențialului din realitate, sinteza dintre general şi particular. 
Naturalismul zugrăveşte obişnuitul şi experimentul. Realismul se opune idealismului şi naturalismului 
prin reprezentativitate analogică prin tipicitate. 

Ca obiect al trăirii estetice, opera literară îndeplineşte funcții lingvistice esențiale: cea referențială 
şi cea volițională [I.Negrilă, 171, p.63]. Textul literar dispune de un plan al semnelor lingvistice, altul al 
semnificaţiilor cuvintelor şi frazelor şi planul formațiilor semantice şi altul în plan estetic. Textul literar 


corespunde nevoii elevilor de a-şi satisface gustul pentru frumos, pentru perfecțiune. 

Or, fiinţa umană are trebuinţe estetice şi culturale, pe care şi le satisface din nevoia de a-şi depăşi 
condiţia, din nevoia de a deveni mai bun, mai încrezător în sine, mai competitiv pentru lumea în care 


trăieşte. 


1.5. Repere metodologice şi experienţiale de formare şi consiliere generală, lingvistică şi 
literară a tinerilor în şcoală 


1.5.1. Repere metodologice pentru consilierea şi orientarea şcolară. Referințele teoretice 
asupra instrumentelor de schimbare despre care vorbesc empiriştii şi care urmează a fi realizate de către 
cadrul didactic prin practici şi atitudini sunt descrise în Tabelul 6. Idealul educaţional modern fiind 
formarea unor oameni liberi, deplini şi integri [VI.Pâslaru, 183], scopul şcolii este educația prin 
instrucție, şi nu simpla instrucție, orientarea educativă a acestuia fiind sugerată de relații, 
comportamente Şi atitudini, care reprezintă însăşi esenţa educaţiei. 

Studii de specialitate [7 ,9, 19, 31, 38, 39, 46, 52, 57, 59, 60, 61, 66, 89, 123, 124, 149, 150, 
173, 174, 175, 183, 184, 199, 202, 209, 216, 217, 221, 235, 236, 237, 238, 243, 246, 248, 253, 257] 
susțin că pedagogia modernă pledează pentru creşterea ponderii formativului în procesul de predare 
— învăţare — evaluare, fapt care a impus apropierea planurilor de învățământ şi a programelor şcolare 
de nevoile şi aşteptările elevilor [176, 177, 204], motiv pentru apariţia unei noi arii curriculare, 
tineret incapabil să răspundă cerințelor teoretice, nici să neglijăm studiul sufletului, căci asta ar putea 
conduce la diminuarea funcționalităţii sferei afective a elevului. Succesul poate fi obținut doar prin 
echilibrarea ştiinţific întemeiată şi praxiologic validată a celor două dimensiuni. 

Pe de altă parte, elevul urmează să devină un participant activ şi productiv în acest proces. Lui 
trebuie să i se dezvolte individualitatea şi de aceea trebuie să fie responsabilizat faţă de tot ceea ce 
presupune şi pretinde şcoala. Studiul sufletului elevului este marea provocare a învățământului modern 
care încearcă pe de o parte să depăşească eticheta de învăţământ de instrucţie, iar pe de alta, să facă faţă 
unei alt fel de generaţii de adolescenţi pentru care provocările sunt cu totul altele față de cele ale 
generațiilor anterioare: mas-media, TV, internetul, telefonia mobilă, bursele în străinătate, viaţa de 
cartier etc. 

Conceptul metodologic modern asociază astfel educaţia cu o operă care trebuie înțeleasă prin 
acțiune asupra subiectului, care acţiune să conducă la formarea de deprinderi conforme individualității 
celui educat şi revendicărilor sociale asupra educaţiei. De aceea, a da recomandări şi soluţii exacte cu 
privire la situaţiile de viață cu care se confruntă instanţele şi subiecții care compun procesul de educație 
(elevi, profesori, părinţi, consilieri, psihologi etc.) este foarte greu, dacă nu chiar imposibil, din 
cauza/datorită unicităţii fiecărui individ. În acest context, conceptul E.Vrăşmaş (Consilierea şi educația 


părinţilor) [258], care consideră că părinţii sunt primii consilieri ai copiilor, este semnificativ şi 

Tabelul 6 


o 
2È 
a 3 Teoria de bază | Teorie de bază Instrumente Aplicații 
Cunoştinţe Acţiune Concepte teoretice, 
literare şi estetice 
Teoria Teoria disonanţei | Chestionarul atitudinilor | T. Maiorescu, Jurnal 
disonanţei cognitive educative 
cognitive Tehnica jocului de rol 
Tehnica incidentelor 
5 critice 
£ Teoria atribuirii | Teoria atribuirii Fişe de lucru Elevul în rol de 
Z Ancheta părinte/profesor 
= Benzile desenate 
< Joc de rol 
Teoria Curentul Tehnica incidentelor O.Goga, Dăscălița 
dezvoltării cercetării critice I. Slavici, Mara, 
socio-afective participative Imagine: foto, desen, G. Coşbuc, La 
diapozitiv, internet oglindă 
Psihodrama Psihodrama Ancheta M.Sadoveanu, 
Baltagul 
Teoria Curentul Grilă de analiză a Imagine care incită la 
disonanței behaviorist comportamentelor problematizare. 
cognitive Ex.Fumatul: Vizita 
de I.L.Caragiale; 
lipsa de compromis: 
Noapte de decembrie 
de Al. Ma-edonski, 
Mistreţul cu colți de 
argint, de Şf. A. 
m Doinaş; compromi-ul 
= 
Z, moral: Moara cu no- 
= oc, de I. Slavici 
<í Curentul Curentul Grilă de analiză a M. Sadoveanu, 
aa behaviorist behaviorist comportamentelor Domnu Trandafir 
z Modele de Chestionarul BEEP Nonaka Model 
2 învăţare Brookline Early 
O Education Project 
Teoria nevoilor | Teoria nevoilor Broşuri A.Maslow 


Teoria Teoria Broşuri ale creativității Jurnalul, scrisoarea, 
creativității creativității educative creaţiile proprii 
Curentul Curentul Crearea de poveşti şi VI.Pâslaru, 
cercetării cercetării explorarea lor Introducere în teoria 
participative participative educaţiei literar- 


artistice, M. Fekete, 
Fantasticul. Repere 
didactice de 

abordare în 
programa şcolară 
Teoria nevoilor | Teoria nevoilor Tehnica incidentelor P.Istrati, Ciulinii 
critice Bărăganului, 
I.Slavici Moara cu 
noroc 
z Curentul Curentul umanist | Tehnica jocului de rol I.L.Caragiale, Vizită 
= umanist 
3 Psihodrama Psihodrama Tehnica jocului de rol Macedonski, Meka şi 
= Meka, Noapte de 
decembrie 
Teoria Teoria Tehnica jocului de rol Scrierea unei poveşti 
comunicării comunicării Limbajul relațional cu tematică educativă 
Ecosistemul Ecosistemul Studiul interrelațiilor Arta fotografică, arta 
plastică, arta muzicii 


Repere şi instrumente de schimbare a comportamentelor prin studiul operelor literare 
(Adaptare după J.P.Pourtois; Cf. E.Vrăşmaş, 258, p.100) 


cercetării noastre. Cele mai multe din teoriile examinate în lucrarea citată pot fi adaptate nevoilor 
studiului nostru. Prin ele am investit cu activități specifice pe cel de-al doilea consilier, pe axa timpului, 
profesorul. Astfel, urmând una dintre teoriile lui B.Berttelheim (1987) cu privire la soluțiile părinților 
privind educația copiilor, am conceput fiecare activitate de COŞ ca pe una unică ca mod, timp afectat, 
atenţie, răbdare etc. 

Unicitatea fiecărui subiect educat/consiliat nu reduce însă limitele cunoaşterii şi educației. 
E.Vrăşmaş [258, p. 71-80] marchează câteva principii după care s-ar putea construi procesul de 
educaţie şi implicit activitatea de COŞ, după autori precum G.Pugh, G.Erica, De Ath şi C.Smith, cele 
care servesc scopului şi obiectivelor cercetării fiind adaptate de noi după cum urmează: 

- cunoaşterii nevoilor elevilor: să se respecte modelele diferite de comportamente, de niveluri 
intelectuale; 

- cunoaşterii şi valorizării abilităţilor fiecărui elev/consiliat în parte; 
propriilor deprinderi şi experienţe, pentru a nu induce dependenţa de celălalt, fie că este membru al 
familiei (părinte, frate mai mare), profesor sau cineva din anturaj; 

- relevanţei consilierii; 

- identificării problemelor şi oferirii de sprijin în funcție de nevoile consiliaților, de anumite 
perioade şi situații de dezvoltare ale acestora; 

- perfecţionării continue a calităților profesionale în COŞ: a fi profesor — consilier nu înseamnă 


„a ghida”, „a conduce”, ci crearea unei interacțiuni constante cu elevii prin comunicare; 

- adaptării la tipul de societate şi la timpul istoric pe care elevii îl traversează: în societatea 
modernă şi în perspectiva globalizării şi re-integrării europene [Cf. 182, 183], educaţia trebuie să 
răspundă diversităţii culturale şi spirituale (modele de educare a tinerilor; viziuni de la o generație la 
alta [Apud E.Vrăşmaş, 258, p. 71-91]. 

Pentru câteva dinte aspectele menţionate am stabilit posibile repere privind modele de programe 
de consiliere. 

1.5.2. Repere privind modele de programe de consiliere. Programele de intervenţie asupra 
elevilor sunt de o mare diversitate, şi prin adaptarea lor la fiecare populație țintă în parte care se 
deosebeşte printr-un anume tip de caracter, de disponibilitate psiho-intelectuală. Dintre acestea, cele 
mai frecvente sunt cele concepute pentru: 

- dezvoltarea capacităţilor cognitive şi a instrumentelor logice: Head Start, Bereiter-Engelman; 

- stimularea învățării limbajului şi conduitele de comunicare, Metzl, McDonald; 

- dezvoltarea relațiilor şcoală — familie: Smilansky, Bataille etc.; 

- stimularea creativităţii personale: Ippolito [E.Vrăşmaş, 258, p.72]. 

Am optat pentru modelul de program de consiliere Depart [258, p. 72], care este unul complex, 
deoarece extinde activitatea de consiliere şi orientare la dimensiunea intervențiilor socio-educative. 
Modelul prezintă opţiuni sociale, politice şi pedagogice care au în vedere următoarele aspecte: 

- dezvoltarea potențialităților, 

- stimularea limbajului, 

- dezvoltarea socio-afectivă, 

- stimularea creației, 

- programe de consiliere cu conţinut educativ [Ibidem, 258, p.75]. 

Vizavi de primul aspect, dezvoltarea potențialităților, autorul consideră că pentru a favoriza 
dezvoltarea elevului este necesar să se identifice abilitățile lui cognitive, de limbaj şi cele relaționale. 
Astfel, succesul se obține prin intermediul limbajului oral, grafic, gestual, prin activități simbolice de 
reprezentare a unui concept/teme/exerciţiu ce trebuie învăţat/însuşit de către elevi (de exemplu grupul 
statuar care simbolizează o temă/idee), prin activități logico-matematice, motrice, senzoriale, organizări 
spațiale şi temporale, care au menirea să-l transpună pe elev în situaţii de simulare a unor aspecte de 
viață, împlinirea unor dorințe, depăşirea unor obstacole etc. Folosind secvențele jocului educativ, 
profesorul poate să observe mai bine elevul, să-l cunoască prin observare, jocul educativ fiind unul din 
atributele esenţiale ale activităţii de consilier. 

Pentru a realiza stimularea limbajului, se propune un joc de rol care implică în acţiune elevii şi 
părinţii lor. Părinţii joacă rolul de scriitori de poveşti pentru copii, cu tematică educativă. Jocul de rol se 


înfăptuieşte astfel: i se cere unui părinte sau mai multor părinți să inventeze o poveste cu privire la 

educaţia familială sau şcolară. După ce aceştia îşi îndeplinesc rolul, povestea urmează să fie citită în 
clasă, elevilor. Pe parcursul lecturii sunt urmărite reacțiile elevilor cu privire la ceea ce părintele 
consideră sau nu consideră a fi stimulativ, deci educativ, pentru copilul său. Acest lucru permite 
discutarea strategiilor folosite de fiecare părinte pentru a stimula copilul să înveţe. În funcție de reacţii 
(pozitive sau negative), povestirea poate fi modificată pentru a corespunde nevoilor elevilor sau lumii 
imaginate de către aceştia. În final, povestirile astfel alcătuite pot deveni modele. Avantajul principal 
pentru elev este că se poate servi de modelul adultului, care scrie şi citeşte şi el, ceea ce înseamnă că va 
trebui să-l urmeze. În plus, folosind la clasă poveştile inventate de părinţi, se realizează o continuitate 
între educația familială şi cea şcolară şi nu în ultimul rând se realizează un progres vizibil în 
comunicarea părinte — copil: ambii pot deveni mai toleranţi, mai receptivi la nevoile unuia sau a 
celuilalt. Avantajul, la nivelul contribuţiei la realizarea procesului de predare-învăţare, în cadrul 
disciplinei Limba şi literatura română, este că se dă posibilitatea cunoaşterii directe a unui tip de creație 
similar cu cel al culturii populare. Astfel că elevii vor înțelege mai bine trăsăturile unei astfel de 
literaturi (oralitate, caracter colectiv, sincretic). În plan afectiv, elevul poate câştiga din nou pentru că i 
se permite să dezvolte un limbaj familial/colocvial, cultivat în mediul său, şi să-l observe, controleze şi 
să-l analizeze prin raportare la modul de exprimare cerut, curent, de mediul şcolar, şi anume cel literar. 
În plan pedagogic, succesul este reprezentat de asigurarea unui parteneriat educaţional deosebit (a se 
vedea şi exemplul din Capitolul II, Învățăturile). 

În cazul dezvoltării socio-afective, această axă presupune modul de desfăşurare a activităţii în 
cadrul grupului de elevi. Instrumentul folosit se numeşte Tehnica incidentelor critice [E.Vrăşmaş, 258, 
p.75], care implică o metodă de lucru plurireferenţială. Tehnica are ca suport o imagine (foto, desen, 
diapozitiv, internet) sau relatarea unui eveniment asupra căruia grupul este invitat să discute. Grupul 
este cel care pune întrebări şi încearcă să răspundă la ele. Opiniile emise de membrii grupului constituie 
nivelul referenţial la care se raportează fiecare. Finalităţile tehnicii se concretizează prin proiecția în 
fața grupului a unei imagini care prezintă o scenă de relaţie elev — adult (părinte/ profesor). Imaginea 
facilitează dezbaterea subiectului prin simularea unei situații, probleme, a unui conflict, a unui obstacol 
în relaţia elev — profesor sau copil - părinte, a unei situații pozitive sau negative între aceştia. Folosirea 
tehnicii incidentelor critice poate stimula: 

- interogarea în faţa unei situaţii problematice, 

- exprimarea propriei experienţe sau imaginaţii, în raport cu situația propusă, 

- schimbarea celor trăite sau imaginate, 

- alegerea dintre soluţiile sugerate de grup pe acelea care sunt mai potrivite problemelor specifice 


fiecăruia. 

Spre exemplu, un exerciţiu didactic la orele de literatură poate fi realizat astfel: se prezintă o 
fotografie cu un copil care fumează şi se face legătura cu fragmentul din schiţa Vizita de I.L.Caragiale, 
ce-l înfăţişează pe Ionel fumând. Li se solicită elevilor să exprime atitudini, opinii, valori impuse de o 
astfel de situație. Ei pot să reacționeze la modul în care mama, madam Popescu, îl încurajează pe fiul 
său să fumeze: ... la noi se fumează... şi... dumnealui... mi se pare că-i cam place. (...) să-l vezi ce 
caraghios e cu ţigara în gură [|.L.Caragiale, 41, p.275]. Elevii pot sancţiona atitudinea mamei, care are 
anumite carente în ceea ce priveşte educația copilului, iar rezultatele dezastruoase vin să îi convingă pe 
elevii care fac cunoştinţă cu această operă că o astfel de educaţie are efecte negative nu doar în plan 
social (vizitatorul este şocat), ci şi în cel al sănătăţii (lui Ionel i se face rău, leşină). 

Un alt exercițiu poate fi realizat prezentând o fotografie care reprezintă o scenă de război. 
Dezbaterea este orientată spre felul în care elevii gândesc/privesc războiul, în secolul XXI: Care este 
atitudinea lor față de acesta. Se apelează la opere cu această temă: Pădurea spânzuraților de 
L.Rebreanu şi Ultima noapte de dragoste, întâia noapte de război de C.Petrescu. Accentul se pune pe 
stările sufleteşti pe care le trăiesc protagoniştii în legătură cu războiul. 

Procedând la prospectarea sistemului de valori la care aderă grupul se ajunge la o serie de 
activități care respectă identitatea culturală şi socială a fiecărui elev în parte. De asemenea, sunt 
exerciții care permit desfăşurarea unui proces de interogare a fiinţei care este pusă în situaţia de a 
discerne şi de a alege între bine şi rău, între întuneric şi lumină, între adevăr şi fals/minciună, între trăire 
autentică sau imitație, între simulare şi disimulare, între esență şi aparenţă. Prin jocul de întrebări şi 
răspunsuri asumate, se va ajunge la conştientizarea/depistarea unei probleme şi ulterior găsirea de 
soluţii pentru depăşirea/rezolvarea acesteia. Multiplicitatea soluțiilor dă posibilitatea alegerii celei mai 
adecvate. 

Prin aceste tipuri de exerciţii se vizează şi capacitatea de comunicare a elevilor. De aceea 
creşterea acesteia la membrii grupului este un obiectiv implicit. Se poate realiza într-un climat de non- 
judecare a valorii şi de libertate de exprimare şi decizie. Fiecare individ este unic ca particularităţi 
psihice, experienţe, valori, de aceea este important să se țină cont de opinii şi valori diferite precum şi 
de soluţii adaptate individual. 

Pentru stimularea creaţiei, programele de intervenţie a profesorului consilier au un rol 
covârşitor. Conform acestora, elevii trebuie puşi în situaţia de a crea şi de a-şi valoriza produsele. Acest 
gen de exercițiu va conduce la reducerea experienţelor negative, care dau elevilor sentimentul de 
inferioritate. Pentru această situaţie se poate solicita crearea de ateliere de creaţie în care să se exerseze: 

- exprimările verbale prin: jocul de rol, piese de teatru, şcenete etc.; 

- exprimările scrise: crearea de poveşti, povestiri din viaţă, redactare de jurnal etc.; 


- exprimări corporale: dans, joc, mimă, grup statuar. 

Toate acestea vor avea ca temă de reprezentare o situaţie de educaţie vizând relaţia: elev — elev, 
elev — profesor, elev — părinte, elev — comunitate. Prin repetarea exerciţiilor de acest gen se poate 
ajunge la soluţii pe care le caută/dă activitatea de consiliere şi orientare cum ar fi: 

- autonomie mai mare a elevilor în luarea de decizii; 

- respectul/încrederea de/în sine; 

- valorizarea propriei persoane; 

- percepții pertinente şi diferite asupra mediului de dezvoltare; 

- diminuarea sentimentului de inferioritate [Cf. 3, 97, 101]. 

Realizate în strictă conformitate cu principiile COŞ, programele de consiliere trebuie neapărat să 
se întemeieze şi pe principiile EI/ELA, aceasta reprezentând condiția de bază pentru asigurarea prin 
consiliere mai multă libertate elevului în devenirea sa ca ființă deplină. 

1.5.3. Specificul consilierii în raport cu universul educaţional al adolescenților. Formarea 
caracterului şi personalității adolescentului elev se face prin intermediul unor factori majori de cultură 
şi influențare. Comportamentul şi transformarea adolescenților trebuie deci examinată în contextul 
culturii şi în raport cu noţiunea de cultură [Cf. 1, 5, 6, 7, 8,9, 16, 34, 95, 100, 114, 115, 117,183, 184, 
207, 209, 226, 238]. 

Au fost formulate câteva concepte prin care şcoala încearcă să-i scoată pe adolescenți de sub 
influenţa subculturii şi agresivităţii: tradiționalismul, modernismul, cultura majoră, cultura minoră, 
cultura arhaică, cultura modernă, civilizaţia cărții şi civilizația străzii sau falsa civilizație. 

Activitatea de COŞ pune în discuţie comportamentul cultural al adolescenților, care se formează 
prin diferite instanţe de socializare: familia, şcoala, anturajul, care trebuie avute în vedere în ghidarea, 
prin COŞ, a adolescentului spre cunoaşterea de sine, şi prin sine - la cunoaşterea lumii. 

Cultura adolescenților reprezintă o cheie în descoperirea identității acestora. Comportamentul 
cultural al adolescenților este generat de posibilitatea exersării mai multor roluri. Deoarece adolescenţii 
încă nu au abilitatea de a finaliza vreo acţiune de mare anvergură, ei nu se pot decide definitiv asupra 
rolurilor lor şi pendulează, nesigur, între ceea ce le transmit instanţele de influenţă (familia, şcoala, 
anturajul) şi ceea ce gândesc sau îşi doresc să fie. 

În adolescenţă, individul se confruntă cu situaţii sociale apărute din relaţiile lor cu familia, cu 
colegii de clasă şi de şcoală, cu profesorii, prietenii, mediul în care trăieşte. Predispuşi la această vârstă 
spre un comportament influențabil, dar şi spre tendinţa către autonomie, adolescenţii sunt tentaţi să 
încalce anumite norme şi principii [Cf. 27, 30, 53, 54, 79, 80, 81, 88, 90, 91, 95, 117, 125, 134, 188, 
189, 194, 225, 228, 240, 241, 258]. 

C. Neamţu [169] şi C.Schifirneţ [225] a identificat la adolescenţi un şir de probleme în cadrul 


familiei, al şcolii sau al societăţii. În cadrul şcolii, de ex., unii dintre ei pot afişa o anumită conduită, pe 

care adulţii o poate fi identificată ca şi comportament deviant: abandon şcolar, eşec şcolar, consum de 
alcool, fumatul etc., acestea fiind cauzate fie de interdicțiile impuse de părinți sau de şcoală, astfel că ei 
acționează pe principiul fructului oprit, căutând să experimenteze şi să trăiască exact ceea ce li se 
interzice; fie de cauze obiective: nevoia de face față unor situaţii dificile (suprasolicitare didactică, 
lipsuri materiale), fie din cauze subiective: teribilism, nevoia de a epata, nevoia de a imita etc. 

În sfera socialului, din cauza unei înţelegeri greşite a libertăţii, unii dintre adolescenţi sunt tentaţi 
să comită acte antisociale: furt, viol, abandon şcolar, familial, violenţă verbală şi fizică, alcool, drog . 
etc. În cadrul relaţiilor interumane, din cauza bravurii, lăudăroşeniei, a dorinţei de a epata şi de a-i imita 
pe ceilalți pentru a fi în pas cu ei, pot duce la apariţia de comportamente deviante. 

La polul opus sunt tinerii/adolescenţii superdotați, dar care sunt marginalizaţi de colegi şi nu 
participă la activitățile de grup extraşcolare de natură deconectantă. 

Modelul şcolar se opune acestor fenomene prin formarea la adolescenţi a culturii generale şi prin 
consiliere şi orientare şcolară. La şcoală, adolescentul este în mod implicit influenţat de anumite valori, 
norme religioase, etico-morale, filosofice, sociale şi politice (Vezi Tabelul 16 în 2.3.1). Pentru a nu eşua 
în modul de a le asimila, ei trebuie orientaţi şi consiliaţi. Conceptul de cultură generală este unul foarte 
complex. Noi aderăm la definiția dată de prof. VI.Pâslaru, conform căruia prin cultură înțelegem 
totalitatea valorilor pozitive create de omenire pe parcursul existenţei sale [183]: de la cea mai banală 
unealtă până la sistemele filosofice şi ştiinţifice moderne. Ştiinţa, literatura şi artele, tehnologiile, 
înțelese în sensul cel mai larg al cuvântului, reprezintă cele trei domenii definitorii ale culturii, din care 
se constituie şi planurile de învățământ. 

Comportamentul cultural al adolescenților este discutat în diferite studii de specialitate 
[C.Constantinescu, 53; S.Cristea, 57; C.Neamţu, 169, 170; E. Păun, 189; C.Schifirneţ, 225, 226; Gh. 
Tomşa, 249, 250; ] în termeni de cultură şcolară / cultură proprie. 

Cultura şcolară. Curriculumul şcolar prescrie definirea, stăpânirea şi uzitarea unor concepte de 
cultură gen: tradiționalism, modernism, cultură si civilizație. Relația dintre cultura tradițională şi cea 
citadină este apelată din totdeauna, după cum susţinea Arghezi, ca să schimbam acum întâia oară sapa- 
n condei şi brazda în călimară |T.Arghezi, 10, p.7], care reprezintă ideea de echilibru între cele două 
tipuri de cultură, între tradiţie şi modernitate. Disciplina Limba şi literatura română contribuie în cea 
mai mare măsură la înţelegerea, adâncirea şi asimilarea conştientă a unor concepte şi principii estetice, 
etice, morale. Disciplinele realiste, în conexiune cu cele umaniste, stimulează interesul pentru 
cunoaştere, dezvoltarea gândirii logice, analitice şi sintetice a sistemului de valori şi astfel se poate 
forma conceptul de cultură generală, susținut chiar de etimologia cuvântului liceum şi de tradiţiile lui 


deosebite în sistemele de învățământ din lume. 

În formarea culturii generale elevilor, şcoala nu este singurul factor. Ea este complementată de 
mijloacele media, internet, literatură şi arte, de oricare alt domenii de activitate umană. 

Lărgind sfera semantică a termenului, C.Neamţu preia de la psihologul K.Levin (1951) noţiunea 
de câmp al şcolii, prin care desemnează spaţiul de viaţă al unui individ sau grup, cuprins în sistemul de 
învățământ, dar care intră în interacțiune cu alte spuperego-uri: familia, anturajul, societatea, biserica, 
centrele de educaţie, cluburile sportive, teatrele, etc. Câmpul instituției şcolare, susține autoarea, 
reprezintă dinamica vie a modului specific în care şcoala, transmițând valorile culturii dominante, intră 
în interacţiune cu cultura elevilor şi îşi creează un spațiu de manifestare specific, cu efecte 
socializatoare majore. Din aceste interacțiuni rezultă „cultura organizațională” a şcolii, care include o 
diversitate de subculturi: a cadrelor didactice, având propriile subtipuri; a elevilor, o cultură 
managerială, o cultură a deschiderii către comunitate etc. | 169, p. 64]. De aceea, în domeniul educației 
se operează cu noțiunile educaţie formală, informală şi nonformală. Prin educaţie se transmit valorile 
culturale: limba, istoria, tradiţia, valorile create de generaţiile anterioare. 

Prin cultură generală, în şcoală, se înțelege ansamblul cunoştinţelor şi valorilor cultural- 
spirituale, provenite din toate domeniile cunoaşterii: filozofie, ştiinţă, tehnică, literatură, artă şi ale 
activității umane, confirmate la nivel social şi din perspectivă istorică; corelația între cunoştinţele 
(artistice, ştiinţifice, tehnologice, ... filozofice, religioase) validate în contextul anumitor valori social- 
istorice şi efectele formative înregistrate la nivelul dezvoltării personalității umane, la diferite perioade 
de timp |[S.Cristea, 57, p.69-70]. Distingem, în învățământul liceal, şi noţiunea de cultură generală de 
profil, cu referire la profilurile de cunoaştere: ştiinţific, artistic, tehnologic, religios; şi noțiunea de 
cultură profesională, care însumează sistemul de competenţe profesionale necesare activităţii într-un 
domeniu. Conceptele de cultură lingvistică (comunicativă) şi cultură literar-artistică, aferente 
EL/ELA, de ex., cuprind: primul - totalitatea competenţelor (cunoştințe+capacități+atitudini) de 
comunicare generală şi specială; al doilea - totalitatea competenţelor literare/lectorale, indispensabile 
activității omului în orice domeniu, ca homo loquens şi homo esteticus — definitorii fiinţei umane | 182, 
185]. 

Analiza conceptului de cultură din perspectiva sociologiei educației evidenţiază: internalizarea 
valorilor sociale, spirituale, familiale. Funcționalitatea socială a culturii generale care include un 
ansamblu de cunoştinţe şi abilităţi de bază necesare pentru pregătirea unei personalităţi: adaptabilă la 
situaţii, la rezultatele evaluării şi autoevaluării, responsabilă — faţă de o societate aflată în continuă 
evoluţie, față de sine; competentă — în viața socială, de familie, personală, în valorificarea timpului 
liber, afirmă S.Cristea [57, p.163]. Acelaşi autor preciza faptul că funcția culturală a educaţiei implică 


selectarea şi transmiterea valorilor (artistice, ştiinţifice, tehnologice, filozofice, religioase etc.) 

confirmate la scară socială, respectând fundamentele antropologice ale personalității umane [Ibidem, 
p.72]. 

Şcoala, ca instanță de socializare prin cultură, oferă adolescenților un sistem de valori culturale 
precum limba, simbolul, norme, tradiţii, etc. O viziune asupra valorilor cultivate în câmpul educaţional 
al şcolii, aferente şi conceptului de COŞ promovat în cercetarea noastră, oferă modelul sociologului 
C.Schifirneţ [225]. 

Autorul delimitează drept componente ale culturii, normele, valorile, tradițiile, limba. 

Normele sunt văzute ca reguli şi modele care determină ce comportamente sunt sau nu sunt 
corespunzătoare într-o situaţie dată. Educaţia trebuie să fie subordonată unor reguli şi modele acceptate 
sau impuse elevilor în scopul raționalizării comportamentelor individuale şi de grup. Obligațiile de rol 
într-un grup în şcoală sunt definite la nivelul legităţilor care trebuie respectate (legi, principii, reguli, 
comunicare, cunoaştere, creativitate), ca de ex., să nu lipseşti, să ştergi tabla, să-ți înveţi lecţiile, să 
cooperezi, să nu copiezi, să-ți faci temele, să nu distrugi bunurile etc. Sfera de aplicare a acestor norme 
angajează toate dimensiunile şi formele educației: normă de conduită, normă de control, normă de 
învăţare, normă morală, normă de apreciere a activității adolescentului, norme specifice unui nivel 
şcolar, normă profesională |Cf. 67, p. 306-307]. 

Legile educaţiei, considerate de asemenea norme, sunt discutate şi de C.Constantinescu, care 
preia de la H.Mehan aşa numitele principii reglatorii |Cf.155, p.32-64] care apreciază educaţia în 
funcţie de corelația între variabilele independente, situate la intrarea în sistem (sex, vârstă, clasă socială, 
număr de elevi/clasă; calitatea curriculumului şcolar şi a bazei didactic-materiale; capacitatea de 
învăţare a elevilor, aptitudinea pedagogică a profesorilor şi a altor actori ai educaţiei) şi variabilele 
dependente, manifeste la ieşirea din sistem (performanţele elevilor la sfârşit de an, ciclu şcolar etc., 
gradul de integrare şcolară, profesională, socială a absolvenţilor). Numitele principii reglatorii 
C.Constantinescu le clasifică în: 

a. principii de evaluare a reuşitei şcolare cu reuşita socială, dependentă, în mod prioritar, de 
calitatea mediului care condiţionează desfăşurarea procesului de formare-dezvoltare permanentă a 
personalităţii adolescentului; 

b. principii de valorificare a condițiilor concrete de realizare a activităţii de formare-dezvoltare a 
personalităţii adolescentului (nr. elevi/clasă; cantitatea şi calitatea resurselor pedagogice; metodele 
pedagogice aplicate; spațiul şi timpul şcolar disponibil etc.) în situaţii educative practice, influențate de 
factori precum clasa socială din care provine elevul; rasa; atitudinea societăţii, familiei, comunităţii şi a 
profesorului față de educaţie / învăţământ/instruire [53, p. 192-193]. 

Şcoala funcționează şi ca un spaţiu de influențare şi manipulare constructivă. Sistemul de 


învăţământ este conceput să modeleze gândirea şi comportamentul adolescentului. Aspecte precum 

autoritatea morală a profesorilor, accentul pe care aceştia îl pun pe conformitate şi pe angajamentul în 
vederea obţinerii de achiziţii academice pot fi factori de influențare şi modelare a comportamentului 
adolescenților. Astfel, B Ficeag, citându-l pe J Piaget, remarcă faptul că şcoala, înainte de a fi un mijloc 
de comunicare a cunoştinţelor, este o instituţie care îi obişnuieşte pe elevi cu forme de normativitate 
precum: 

- cu spiritul de subordonare faţă de autoritate, reprezentată de către profesori, inspectori, comisii 
de examinare; 

- cu simţul responsabilităţii, exersat şi dezvoltat prin nevoia de a-şi face temele într-un anumit 
interval de timp, de a prezenta rezultatele sale la un anumit termen prestabilit; 

- cu necesitatea de a respecta un program strict: faptul că trebuie să fie prezenţi la şcoală în fiecare 
zi, să fie punctuali, să respecte durata lecţiilor şi a pauzelor, a semestrelor şi a vacanţelor, îi ajută pe 
elevi să accepte şi să respecte mai uşor un program profesional de mai târziu; 

- le promovează spiritul de competiție măsurabil în notele, calificativele, premiile obținute, sau 
alte genuri de recompense care să dezvolte elevilor o imagine pozitivă despre sine; [91, p. 43-45]. 
Aceste obişnuinţe îi asigură mai târziu adolescentului o mai uşoară inserție academică, profesională şi 
socială, dar pentru aceasta el trebuie consiliat şi orientat oportun. 

O formă aparte de normativitate o reprezintă obiceiurile - comportamente construite în funcție de 
normele colectivităţii şcolare: organizarea periodică a zilelor şcolii, balului bobocilor, balului 
majoratului, participarea la evenimentele sociale şi naţionale, la sărbătorile religioase. 

Este important, de asemenea, să i se inducă adolescentului, că, alături de norme şi obligații, acesta 
are şi anumite drepturi, care fac reală şi-i facilitează autodefinirea sa, inserția academică, profesională 
şi socială. Or, drepturile sunt şi ele nişte valori importante, care-l ajută pe individ să devină o fiinţa 
umană liberă şi deplină: dreptul la instituționalizare până în clasa a X-a, dreptul la manuale şcolare 
gratuite, dreptul la asistență medicală şi tratament gratuit, dreptul la informare şi formare culturală, 
sportivă, tehnologică, informatică. 

Valorile, conform lui C. Schifirneţ, sunt realități abstracte cu privire la ceea ce este dezirabil, 
corect şi bun, aşa cum sunt apreciate o faptă bună, o acţiune, o idee etc. de către majoritatea 
membrilor societății [225, p. 170]. 

Evoluţia valorilor pedagogice este dată de modelele culturale afirmate la scară socială. S. Cristea 
distinge următoarele modele culturale: 

modelul culturii clasice stimulează idealul unei personalități echilibrate prin integrarea valorilor 
pedagogice: de bine — frumos — adevăr — sacralitate — credință — onoare; 

modelul culturii moderne stimulează idealul unei personalități complexe şi eficiente în plan social 


prin angajarea valorilor de legalitate — libertate — egalitate — solidaritate; 

modelul culturii postmoderne stimulează idealul unei personalități creative prin angajarea 
valorilor specifice unei activităţi inovatoare şi autonome [57, p. 375-376]. O sinteză a acestor modele dă 
răspunsul pentru COŞ corectă a adolescenților. 

Ansamblul de valori, norme, principii, concepții, instituţii şi acțiuni durabile în timp de-a lungul a 
cel puțin trei generații formează tradiţia unui popor. Tradiţia este reprezentată de mituri, operele 
literare şi artistice perene, moştenirea trecutului, istorie. În creaţiile spirituale, tradiţia dăinuie în 
eternitate: Sfânta Tradiţie, Predanie, reprezintă învăţătura dată de Dumnezeu. Rolul şcolii, în societatea 
postmodernă, în asimilarea şi transmiterea tradiției este dat de capacitatea acesteia de a integra inovaţia 
în tradiţiile vii, oportune vieţii actuale a adolescenților [43, 45]. O tradiție e vie în măsura în care 
contribuie la susţinerea valorilor prezentului, la prefacerile reale spre binele individului şi al societăţii, 
menționează C. Schifirneţ [225, p.172-173]. 

Limba este codul comun prin care înțelegem şi mai cu seamă executăm obligațiile. Limba creează 
cultura. Ea este simbolică şi din această particularitate decurg şi funcțiile ei pentru om şi societate. 
Limba are o funcţie de comunicare, cu privire la tot ceea ce priveşte gândirea, trăirea, acțiunea şi viața 
umană. Procesul de socializare a ființei umane are ca nucleu limba şi limbajul. O integrare în societate 
şi în grup se face numai în măsura însuşirii limbii. Limba are un rol esențial în determinarea 
conținutului unei activităţi, în exprimarea comportamentului şi a modului de viață. 

Limbajul acţionează asupra gândirii şi viziunii despre lume. S-a constituit şi un limbaj al şcolii - 
limbajul academic, precum şi limbaje specifice unor domenii de cunoaştere: limbajul ştiinţific, limbajul 
artistic, limbajul literar, pe care elevii le însuşesc în contextul fiecărui tip de cunoaştere. În şcoală, 
elevii sunt legați prin limbaj. Toţi vor reproduce aproximativ aceleaşi semne asociate cu aceleaşi 
concepte. În plus, limbajul este un ansamblu de convenţii necesare, adoptate de colectivitatea şcolară, 
pentru a deschide calea, prin interdisciplinaritate, mai multor ştiinţe. 

Simbolul este definit de C.Schifirneţ ca obiect care exprimă alt obiect sau este pus în locul 
acestuia. Simbolurile sunt containerele culturii |225, p. 166]. Simbolurile îmbracă o varietate de forme. 
C.Schifirneţ le clasifică în: picturi, steaguri, icoane, insigne, uniforme, culori. În literatură, simbolul 
porții reprezintă trecerea dintre două lumi, dintre cunoscut şi necunoscut, dintre bine şi rău, dintre 
adevăr şi frumos. Culorile sunt folosite şi ca simboluri: a/bastrul reprezintă infinitul, dorința omului de 
a transcende, de a-si depăşi limitele. Simboluri nonverbale, gesturile, mimica, cu un mare rol în 
comunicarea umană şi, deci, ţi în COŞ. 

Multiculturalitatea. Conform lui C.Schifirneţ, cultura ca mod de a trăi distinct al unui grup, 
conferă identitate individuală şi socială. Ea realizează un echilibru între valorile existenţei şi valorile 
pragmatice. Fiecare grup şi fiecare ins are un cod cultural propriu [225, p. 179], de unde şi ideea de 


multiculturalitate. Educaţia actuală este una multiculturală prin definiție, deoarece pune accent pe 


72 


încurajarea inserției multietnice, lingvistice şi culturale în procesele de educaţie. Obiectul fundamental 
al educaţiei multiculturale este eliminarea tensiunilor şi conflictelor între minoritate şi majoritate, prin 
autoidentificarea culturală [C.Schifirneţ, 225; VI.Pâslaru, 183], care ... ar permite egalitatea şanselor şi 
ar diminua prejudecățile rasiale şi discriminarea [225, p. 179]. Din acest unghi de examinare sunt 
delimitate culturile specifice: cultură națională — cultură universală, cultură urbană-cultură rurală, 
cultură tradițională-cultură modernă, cultură generală-cultură profesională, cultura de grup-cultura 
societăţii, cultură masculină-cultură feminină. Toate acestea vin să întărească şi mai mult importanţa şi 
nevoia consilierii, ca act axiologic formator de valori umane. 

Cultură proprie este un concept specific abordării socioculturale. Termenul este denumit astfel 
şi de C. Schifirneţ pentru situația când se sesizează un mod particular de manifestare a culturii 
adolescenților. Adolescenţa, fiind definită ca tendinţă de autonomie şi selectare a unor valori şi norme 
din societate cărora adolescenţii le dau un nou sens, inedit, este o etapă a dezvoltării în care indivizii, 
dintr-o nevoie de exprimare a independenţei, îşi afirmă propria cultură. 

Tendinţele adolescenților în structurarea unor stiluri de viaţă şi a unor culturi alternative se 
manifestă în participarea lor la fan cluburi, organizaţii religioase, altele decât cele tradiționale (secte 
religioase; mişcări religioase de inspiraţie orientală; mişcări sataniste; organizaţii civice, umanitare, 
profesionale; mişcări sportive etc.), acestea fiind marcate de specialişti cu termenii: cultură proşcolară 
şi cultură antişcolară. În cazul celui din urmă concept, C.Neamţu îi asociază un altul, numit rezistență 
şcolară, pe care îl atribuie acelor elevi care percep şcoala ca pe o constrângere. Autoarea identifică şi 
două tipuri majore de manifestare în cadrul culturii antişcolare: tradiționale (preferate atât de elevii 
buni, cât şi de cei slabi), având ca ţintă predilectă personalul administrativ şi de serviciu al şcolii, şi cele 
anomice, care se produc pe fondul unei stări de dezordine generalizată, fiind îndreptată împotriva 
tuturor, într-o manieră neselectivă. Ambele variante semnifică tendinţa de devalorizare a culturii şcolare 
şi au fost generate de maniera autoritaristă, coercitivă de impunere a disciplinei şcolare, de existenţa 
unor dificultăți de decodificare a culturii şcolare ca urmare a lipsei de articulare între educaţia formală 
şi cea nonformală şi informală, precum şi de experimentarea eşecului şcolar [225, p. 34-36]. 

Rolul COŞ nu este de a le anula, pentru a nu risca o reacţie adversă: la constrângere nu se 
răspunde cu revoltă, altfel în loc de sociere se obține disociere; explicarea repetată a avantajelor şi 
dezavantajelor unor asemenea manifestări contează cel mai mult în cadrul COŞ. 

Cultura proprie include aceleaşi componente din care se formează şi cultura generală, căci 
individul este exponentul culturii grupurilor şi comunităților. Există însă anumite specificări care 
urmează a fi luate în consideraţie în procesul COŞ. 

Normele, la această vârstă, sunt create uneori chiar de către adolescenţi, în funcție de aspiraţiile şi 


interesele de moment: obiceiul de a merge la internet; participarea băieților la evenimente sportive şi a 

fetelor la evenimente mondene (concursuri de modă). Legile sunt reguli impuse de gaşcă. Dar există 
interes pentru încălcarea normelor specifice vârstei şi societății, generată de nevoia afirmării 
individualităţii personale, dar şi de slaba cunoaştere a consecinţelor actelor săvârşite: consumul de 
alcool şi droguri, fumatul. 

Valorile sunt diferite față de cele impuse de familie şi de alte instanţe de socializare. Valorile lor 
sunt de multe ori răsturnate şi asta şi datorită realităților, pozitive sau negative, socio-economice ale 
societății postmoderene: valori economice (mitul banului), valori politice (integrare europeană, 
democrație, libertate), valori spirituale (religiozitate); valori naționale (limbă, obiceiuri, credințe, 
istorie); valori universale (limbă); valori culturale (muzică, artă). Valorile furnizează modele de 
judecată: adevăr, bine, frumos reper absolut în orice grup. 

Tradiţia se impune a fi filtrată la prefacerile reale ale prezentului şi se susține doar ca o tentativă 
de justificare a unei viziuni etnice. Din perspectiva diferitelor sfere ale culturii, religia rămâne 
dimensiunea cea mai importantă. Respectarea tradiţiei este reflectată şi prin practicarea obiceiurilor de 
iarnă: colindul, uratul. 

În ceea ce priveşte limba, se remarcă tendinţa către un limbaj propriu vârstei, care se distinge de 
limba standard a societăţii. Dintre formele tipice de comunicare adolescenților le sunt caracteristice 
argoul şi jargonul: gesturi, moduri şi maniere de vorbire; în anumite cercuri, adolescenţii creează un 
antilimbaj, fiind create cuvinte noi sau fiind deformate sensurile termenilor obişnuiţi, prin preluarea 
greşită a unor corespondente din alte limbi sau din diferite sociodialecte. Din segmentul numit argou 
întâlnim folosirea unor cuvinte cu sensuri schimbate de genul: olimpiadă cu sensul de corigenţă; 
termeni tehnico-ştiinţifici: lunetist, pentru informator, paracetamol, pentru coniac. Sunt întrebuințate 
cuvinte împrumutate din alte limbi: bonjur. Jargonul este şi el prezent în exprimările adolescenților, 
aproape până la abuz: high-live; bye-bye, full, etc. 

Simbolul. Adolescenţii utilizează frecvent simboluri nonverbale. Ei apar în fața semenilor lor cu 
mişcări şi gesturi care să exprime curajul, bravura, dorinţa de a imita. Acestea, în anumite contexte, pot 
deveni conduite de delincvență. 

Unele manifestări, mai puțin de dorit ca prezenţă şi manifestare, specialiştii le-au clasat într-o 
grupă numită contracultură (J. Milton Zinger). Contracultura este concepută ca o realitate socială ce se 
opune valorilor dominante din grup [225, p. 179]. Grupări ca hip-hop, rapp, precum şi misticismul, 
unele practici yoga (MISA), apreciate în general ca benefice în trăirea intensă a vieții, pot fi moduri de 
manifestare cu mare ecou între adolescenți. Indivizii aparținând acestor grupuri contraculturale adoptă o 
atitudine nonconformistă care poate lua, în anumite condiţii, forme violente. 

Contracararea acestor fenomene prin COŞ se face prin a-i convinge pe adolescenţi de pericolele 


nerespectării echilibrului între cultura proprie şi cea etico-morală, care poate provoca involuţie 

personală şi respingere socială. Disciplina şcolară Limba şi literatura română reprezintă domeniul cel 
mai eficient în care COŞ are cele mai multe reuşite, datorită valorilor promovate de literatură şi 
specificului comunicării generale şi literar-artistice. 

Definiţiile şi clasificările efectuate în acest paragraf, care creează universul educaţional al 


adolescenților, ne-au sugerat conceptul experimentului, rezultatele căruia sunt examinate în Capitolul II. 


Concluzii la Capitolul I 


e Cadrul teoretic al COŞ s-a constituit din trei modele educative - modelul educativ rațional, 
modelul educativ umanist, modelul educativ simbiosinergetic — şi şapte perspective (direcţii) de 
influență a comportamentului subiectului educat/consiliat: comportamentalistă, a interrelaţiilor, a 
dezvoltării proceselor cognitive, integrativă, a constructelor personale, experimentală, senzualistă şi 
raționalistă; din teoriile disonanţei cognitive, atribuirii, dezvoltării socio-afective, psihodrama; 
curentele behaviorist, cercetării participative; principiile cunoaşterii şi valorizării nevoilor şi abilităților 
fiecărui elev/consiliat; insuflării încrederii în propriile forțe, cunoştinţe, abilităţi şi construirii evoluției 
pe fundamentul propriilor deprinderi şi experienţe; relevanţei consilierii; identificării problemelor şi 
oferirii de sprijin în funcţie de nevoile şi vârsta consiliaților; adaptării la tipul de societate şi la timpul 
istoric pe care elevii îl traversează, perfecționării continue a calităților profesionale în COŞ. * Ideea 
diriguitoare a COŞ, stabilită prin studiul teoretic, este că această activitate nu este doar una specială, 
realizată de psihologul şcolar; ea este implicită educaţiei înseşi, ca şi tuturor actorilor educaţiei, în 
primul rând părinţilor şi cadrelor didactice. 

e Este identificat obiectul consilierii şi orientării, s-a făcut definirea/descrierea principalilor actori: 
consilierul şi consiliatul. Consilierea şi orientarea şcolară sunt definite ca arie de servicii oferite unui 
client (individ sau grup) precum: observarea, informarea, orientarea, sfătuirea pentru a-şi rezolva 
problemele sau pentru a-şi planifica viitorul în interes personal, cât şi de compatibilizare a aspirațiilor 
individuale ale adolescenților cu interesul social/comunitar. 

e Persoana care consiliază trebuie să țină cont neapărat de factori principali care explicitează şi 
motivează calitatea de consiliat: trebuințele speciale ale acestuia: trebuința de definire şi exprimare a 
identităţii (recunoscută ca principală), trebuința de a fi instituționalizat, trebuinţe de comunicare, 
trebuințe artistic-estetice, trebuințe de prietenie, trebuințe de cooperare, trebuințe de anturaj şi 
integrare socială, trebuința de a avea un comportament adecvat (față de activităţile educative şi cele 
extra educative, față de relaţiile interumane); trebuințe sociale, etc. - toate acestea definindu-l ca om şi 
asigurându-i succesul năzuit. 

e Limbajul este mijlocul de orientare socială care face legătura între acţiunea consilierului şi 


subiectul consiliat. În cadrul activităţii de consiliere, dialogul este unul intuitiv şi demonstrativ, iar în 

cazul orientării este unul argumentativ şi de aceea este obligatoriu. Comunicarea reprezintă mijlocul 
indispensabil COŞ, calea de succes a acestei activități. 

e Disciplina şcolară Limba şi literatura română oferă cele mai importante şi numeroase condiţii 
de realizare a COŞ, datorită celor două tipuri definitorii de activitate umană, deci şi de cunoaştere şi 
formare: comunicarea şi receptarea  literar-artistică. La vârsta adolescenței, elevul îşi 
creează/autodefineşte identitatea în măsură foarte mare anume prin comunicarea generală şi cea literar- 
artistică, opera literară oferindu-i un univers spiritual mereu deschis, prin sistemul de valori promovat şi 
prin modalitatea specifică de adresare intimă fiecărui cititor. Opera literară este cel mai prețios consilier 
pentru elevul adolescent, iar literatura - modalitatea de ghidare a comportamentelor pe baza unor 
convingeri personale şi a scenariilor imaginare. Dialogul dintre cititor şi textele literare/culturale este 
unul pozitiv, lipsit de negativitate. 

e Cercetarea teoretică a stabilit cadrul metodologic şi experiențial specifice de formare generală, 
lingvistică, literară şi de consiliere a adolescenților: chestionarul atitudinilor educative, tehnica 


incidentelor critice; jocul de rol; imaginile, grila de analiză a comportamentelor, etc. 

CAPITOLUL II. VALORI ALE CONSILIERII ȘI ORIENTĂRII ŞCOLARE A 
LICEENILOR ȘI COMPETENŢELE PROFESIONALE ALE CONSILIERULUI 


2.1. Modelizarea teoretico-experimentală a consilierii şi orientării şcolare 

Teoriile, principiile şi metodologia specifice COŞ, stabilite în partea teoretică a tezei ne-au servit 
drept repere epistemologice, teoretice şi metodologice pentru modelizarea teoretico-experimentală a 
acestei activităţi în condiţiile liceului. Modalitatea specifică în care a fost concepută şi realizată 
modelizarea COŞ a fost sugerată de chiar specificul acestei activităţi, care presupune realizarea 
oricăror acțiuni educative/de consiliere pe bază de interacțiune a consilierului şi a consiliatului, de 
cooperare şi conlucrare. Acţiunea de modelizare a COŞ s-a desfăşurat nu atât pe scheme construite 
apriori cât mai ales pe principiile implicite activității de consiliere şi orientare şcolară, componentele 
„vizibile” ale modelului fiind deduse în cea mai mare parte din datele experimentului. 

Experimentul, de asemenea, a fost conceput şi el în conformitate cu specificul COŞ: aceasta nu 
poate fi abordată prin descriere şi constatare, căci actul consilierii este prin definiţie şi un act al 
schimbării de stare afectivă/opinii/comportament/atitudini, deci este o acţiune formativă. Or, activitatea 
de consiliere şi orientare este una complexă, care necesită atât efort organizatoric (resurse materiale, 
spațiul adecvat, instrumente adecvate, resurse umane etc.) şi metodologic adecvat. 

Pentru a realiza modelizarea teoretică a COŞ au fost identificate câteva modele dintre cele mai 
adecvate desfăşurării unei astfel de proces. 

Am optat pentru Modelul Egan, consilierea „în trei paşi”, preluat şi adaptat după A. E. Pică 
[A.Pică, 198, p. 46]. Modelul său propune o consiliere centrată pe persoană, bazată pe teoria lui C. 
Rogers, şi care poate fi descris în următorii termeni: 

Pasul 1: Abordarea problemei. Se urmăreşte: 

- istoria personală; 

- dezvoltarea de noi perspective; 

- conştientizarea resurselor şi oportunităţilor; 

- identificarea problemelor reale şi a oportunităţilor de abordare a acestora; 

- stabilirea problemelor asupra cărora se va lucra. 

Exerciţiile propuse pentru acest pas pot fi: harta valorilor (putem identifica caracterul persoanei); 
spațiul existenţial (vorbeşte de nevoile, trebuinţele individului); scara viitorului (vorbeşte despre ideal); 
arborele profesional (descrie aptitudinile, pregătirea, calitățile individului); cartografierea (vorbeşte 
despre întocmirea de metode şi programe de activitate în consiliere). 

Pasul 2: Configuraţia situaţiei ideale / formularea obiectivelor: 


- conştientizarea nevoilor şi resurselor personale; 

- stabilirea scopurilor, dorințelor şi a priorităţilor; 

- stabilirea resurselor elevului pentru rezolvarea problemelor; 

Exerciţiile pentru acest pas ar putea fi: imaginea mea despre conflicte; metafora; magicianul, etc. 

Pasul 3. Planurile de acţiune: 

- acțiuni posibile; 

- alegerea strategiei optime; 

- constituirea planului de acţiune în acord cu scopurile propuse. 

La acest pas se conturează planuri de acţiune în vederea atingerii scopurilor propuse; se creează 
proiecte personale pentru a stimula, a dezvolta şi a crea noi semnificaţii. Exerciţiile propuse la acest 
punct sunt: alcătuirea unor planuri alternative fie prin cartografiere, fie prin tabele; arborele vieții 
personale. 

Exerciţiul studiu de caz pentru COŞ, descris mai Jos, reprezintă un exemplu de consiliere în 
vederea creării unor ipoteze şi a unor posibile soluţii, menite să faciliteze înţelegerea rolului consilierii 
în şcoală şi în integrarea socio-profesională. 

Nume şi vârstă... 

Metode: 

Anamneză: a absolvit şcoala generală X la ... şi în prezent este elev la liceul X, în clasă de profil 
(uman, informatica); locuieşte cu părinţii într-o casă cu ... mama şi tata lucrează în... 

Autocaracterizarea: Prietenos, sociabil, independent, îmi place..., nu-mi place..., mă relaxez, 
rezist, nu rezist la stres şi la oboseală, comunic / nu comunic cu ceilalți, cer ajutor / nu cer ajutor; 
gândesc pozitiv / negativ; citesc / nu citesc; etc. 

Aspiraţii: să termin o facultate; să mă angajez într-o companie internațională; să plec din ţară; să 
am relații multe; să exprim respectul / încrederea celor care mă recunosc. 

Pasiuni: lectura; computerul; muzica; sportul; animalele; etc. 


Caracterizare făcută de mamă: ascultător / neascultător; emotiv / ne emotiv; ordonat / neordonat; 


calm / violent; relații bune / mai puţin bune cu tatăl / bunicii / frații; independent / dependent de adulți; 
rezultate  pozitive/negative la învățătură;  preocupat/nepreocupat de  lectură/treburile 


gospodăreşti/şcoală/ecologie; etc. 


Profil psihologic: inteligent / mai puţin inteligent; simţul datoriei accentuat / scăzut; tendinţa de a 
fi activ / delăsător; deprimat / optimist; irascibil / calm; participă la acțiuni colective / nu participă. 

Punerea problemei: elevul adolescent, transferat de curând în clasa a X- a se află în una din 
următoarele situaţii pentru care solicită consiliere: 

A. Cazul nr. 1: refuză să înveţe, întârzie mereu, nerespectuos cu profesorii şi cu colegii, are note 


slabe care îl aduc în pragul exmatriculării. 

B. Cazul nr. 2: intelect peste nivelul clasei în care a ajuns, respins de colegi ca fiind tocilar, se 
izolează, devine emotiv, nu împărtăşeşte situația cu profesorii / părinții, vrea să renunţe la şcoală [Cf. A. 
Pică, 198, p. 47-48]. 

Model de Exerciţiu pentru activitatea de consiliere desfăşurat în trei faze: exerciţiul de 
constatare; exercițiu de formare şi exerciţiul de evaluare. 


I. Exerciţiu de constatare cu rol de diagnostic pentru care am folosit ca metode interviul şi 


ancheta. 

Analiza cantitativă. În carul analizei cantitative au fost cuantificate în procente şi grafice 
răspunsurile elevilor obţinute prin metoda de investigație a chestionarului. 

Caracterul orientativ al cercetării a fost făcut cu scopul de a urmări o imagine de ansamblu 
asupra nevoii de consiliere a adolescenților încadraţi în învățământul liceal. Ne-am concentrat să 
obținem de la subiecţii intervievaţi unele date indispensabile studierii şi construirii unei teme care 
răspunde la întrebarea: Au nevoie adolescenții de o activitate de consiliere şi de orientare şcolară? 

Pentru elevi am elaborat chestionare pentru a avea informaţii asupra gradului de satisfacție/ 
insatisfacție privind acţiunea de consiliere şi orientare şcolară la care sunt coparticipanţi. Părerile lor 
sunt importante pentru găsirea unor tehnici adecvate care să favorizeze contactul interuman adult-tânăr. 
Adolescenţii au nevoie să caute soluţii la problemele lor sufleteşti. Pentru aceasta ei trebuie să 
colaboreze cu încredere cu persoanele abilitate, calificate, cu un statut bine definit. Din analiza 
următoare am desprins opiniile/convingerile adolescenților; modul cum gândesc şi simt în legătură cu 
activitatea de consiliere precum şi despre felul cum ar trebui să fie profesorul/consilierul. 

Eşantion. Testul a fost aplicat în două licee din Cluj-Napoca, la patru niveluri de clasă. Am optat 
pentru un liceu de elită şi pentru un grup şcolar în ideea de a obţine o radiografie a mentalităților unor 
subiecți aparținând unor medii de şcolarizare cotate între mediu şi foarte bun. Totalul elevilor 
chestionaţi este de 160. 

Am obţinut astfel un construct de consiliere, care angajează instanțele şi formele de manifestare 
ale consilierii. În această bază, am elaborat Modelul de Exerciţiu pentru activitatea de consiliere, 
desfăşurat în trei faze: Exerciţiul de constatare; Exercițiu de formare şi Exercițiul de evaluare. 

Ponderea surselor de consiliere în preferința adolescenților au fost date în funcţie de instanţele 
de sprijin solicitate şi de problema cu care aceştia s-ar putea confrunta. 


2.1.1. Exerciţiu de constatare. Stabilirea nivelului de acceptare/nonacceptare a relaţiei 
de consiliere pentru adolescenţi aflați în învăţământul liceal 


Instanţele de sprijin solicitate de adolescenţi în cazul unor situații limită sunt: familia, anturajul, 


şcoala şi propria persoană. Liceul sprijină adolescenţii pentru situaţia în care are competenţa necesară. 


Pe lângă acestea mai există şi instituţiile publice precum: Ministerul Muncii şi Protecţiei Sociale pentru 

găsirea unei slujbe, Centrele de Asistenţă Psihopedagogică pentru consilierea lor pentru diferite 
solicitări. Studiul nostru s-a oprit exclusiv asupra instituțiilor activ implicate în viața curentă a 
adolescenților. În mod special, s-a urmărit rolul şcolii şi al familiei ca instanţe de consiliere la 
adolescenţi. Motivul care a stat la baza acestei selecţii a fost că rolul şcolii şi al familiei în viața acestora 
este considerat esențial în inserția socială a adolescenților, adică în asigurarea continuității şi înnoirii 
societății umane. Este, de asemenea, scoasă în evidenţă interdependenţa dintre familie şi şcoală, pe de o 
parte, şi dintre instituţiile sociale structurate şi adolescent, pe de altă parte. 

Întrebarea pentru chestionar a fost: Dacă te afli într-o situaţie pozitivă / negativă legată de: 
familie, situaţie şcolară, sănătate, probleme sentimentale sarcină nedorită, la care dintre următoarele 


surse de consiliere apelezi?, răspunsurile la care sunt prezentate cantitativ în Tabelul 7 şi Figura 5. 

Figura 5. 

Pentru toate tipurile de probleme identificate, subiecții ambelor şcoli au optat pentru următoarele 
instanțe de consiliere: pe prima poziție, cu 54% pentru consilierea venită din partea părinților. Pe a 
doua poziție, cu 11% dintre voturi a ieşit dirigintele ca instanță de consiliere. Acelaşi procentaj 
obținut, ne conduce la concluzia că un număr însemnat de elevi nu aleg nici un consilier pentru că 
susțin varianta „nu am probleme”. Aici intervine un alt posibil scenariu şi o altă problematizare: sunt 
subiecții aceştia sinceri, sau, dimpotrivă, ei fac parte din categoria care are cea mai mare nevoie de 


consiliere pentru că au o problemă de intercomunicare, de interiorizare, care, lăsată să evolueze, ar 

putea duce la dezechilibre emoționale. A treia poziție este ocupată de opţiunea: aleg consilierea venită 
din partea altora (anturaj, fraţi, prieteni) cu 6%. Ultima poziție indicată de subiecți este cea care îl indică 
pe consilier cu 2%. Acest procentaj deosebit de scăzut arată că, la această dată, cel puțin subiecții 
chestionaţi, nu au o educaţie pentru consiliere şi orientare şcolară. Celelalte chestionare au tratat fiecare 
tip de problemă pentru care adolescenţii solicită consiliere: probleme familiale, şcolare, sentimentale. 
Scopul realizării chestionarului şi a problematicii structurate pe una dintre problemele fundamentale ale 
acestei activități este acela de a releva relația consiliat — consilier. 

Astfel că, s-a avut în prim plan relația dintre consilier şi elevul consiliat, în scopul soluționării 
problemelor de consiliere. Testul ne permite următoarele observaţii legate de identificarea preferințelor 
elevului pentru abilitarea unei anumite surse de consiliere: persoana căreia elevul îi acordă creditarea 
cea mai mare pentru a-i încredința problemele este părintele. Din analiza răspunsurilor, rezultă ca primă 
concluzie discordanța dintre profilul profesional, de competenţă înaltă a consilierului profesor pentru 
care am pledat, şi încrederea şi solicitarea acordată din partea elevului. Or, rezultatele testului 
demonstrează că în şcoala românească nu există tradiţia prezenţei active şi abilitate a unui consilier cu 
sferă mai largă de investigaţie şi eficienţă decât a psihologului şcolar. 


Consilierul ales în vederea soluționării majorității problemelor. Modul în care subiecţii s-au 


pronunţat asupra necesităţii COŞ este reprezentat în Tabelul 8 şi Figura 6 


a. probleme de familie 

Figura 6. (Chestionarul 1) 

În problemele legate de familie, subiecţii din ambele licee optează pentru aceeaşi sursă: părintele 
care este pe prima poziție. Procentele însă sunt diferite: 90% pentru liceul de elită şi 79% în cazul 
grupului şcolar. Pe poziția a doua, instanţele indicate sunt diferite. La grupul şcolar locul doi nu 
precizează instanța pentru că unii dintre subiecți declară că nu iau în consideraţie eventualele 
problemesau că îşi asumă singuri rolul de a găsi soluţia eventualei probleme. În cazul grupului şcolar se 


optează pentru ajutorul venit de la preot sau consilier. 


b. problemele şcolare 

În cazul menţionat, preferinţele elevilor se îndreaptă pentru consilierea făcută de un specialist din 
şcoală, în special, pentru profesorul diriginte: 50% pentru grupul şcolar. De observat că în răspunsul 
subiecților de la liceul de elită pe prima poziție, cu un procentaj de 60%, se indică pe ei, prin indicativul 
„singur”, ca rezolvare a unei posibile probleme şcolare. Răspunsul vine să confirme gradul şi poziţia 
asumată, de independenţă față de adulţi, a tinerilor contemporani. Dincolo de răspunsul sec, putem citi 
Şi Sunt matur, trebuie să trec şi peste asta (M. S; I. M), La imaginea pe care mi-am creat-o nu pot să 
las în fața colegilor să se vadă o uşoară frivolitate din partea mea (F.C.),dar, evident, aceştia 
disimulează. Profesorul este nominalizat cu 25% de către elevii de la grupul şcolar, şi de 2% de către 
ceilalți, evident din aceleaşi motive. De remarcat însă este faptul că familia, respectiv părinţii, sunt 
foarte puţin creditați pentru a se implica în problemele de şcoală ale copiilor: 3% şi respectiv 2% din 


punctaj, fapt care ne permite o altă observaţie asupra relaţiei şcoală — părinte: părinţii sunt absorbiți de 

treburi, de carieră/bani, de nevoia de a-şi întreţine la un anumit standard familia, ceea ce, evident, nu 
permite un dialog continuu cu copilul legat de şcoală. Or, din acest punct de vedere, activitatea de COŞ 
este justificată, ca şi educaţia în acest sens. 


c. probleme de sănătate 

Majoritatea respondenţilor au afirmat că nu au probleme de sănătate, iar cei care le au se 
adresează în primul rând medicului specialist. Pe poziția a treia se situează părinți. Aceştia sunt urmați 
de preot. Acesta obține în cazul grupului şcolar un procentaj mai ridicat. Celelalte surse sunt foarte 


scăzute ca procentaj, chiar 0 % Tabelul 11, Figura 9). 


a. probleme sentimentale 


In problemele sentimentale, subiecţii chestionați declară că se confesează anturajului în cea mai 
mare parte. A doua poziţie, în cazul ambelor licee, este ocupată prin răspunsuri de genul: De rezolvarea 


acestor probleme mă pot ocupa eu însuşi. Anturajul ocupă a treia poziție. 


Tabelul 11 

Probleme sentimentale 

Figura 9. Sse/instanţe de consiliere pentru problemele sentimentale 


Din răspunsurile subiecților s-au desprins câteva atitudini care-i diferenţiază pe elevii dintr-un 
liceu față de ceilalți. Astfel că la liceul de elită elevii manifestă atracţie pentru consiliere suportivă 
făcută de către familie, cu un procentaj ceva mai ridicat decât în cazul elevilor din grupul şcolar. 
Aceştia din urmă consideră că multe dintre problemele lor şi le rezolvă singuri sau prin intermediul 
sprijinului acordat de anturaj. 

În vederea găsirii unor răspunsuri pentru aflarea gradului de acceptare a relaţiei de consiliere, am 
realizat o anchetă în două dintre liceele clujene. Prin aceasta am urmărit să demonstrăm calitatea 
acțiunii de COŞ pe care profesorul diriginte o are în cadrul grupului dar şi al individului. 

Dirigintele în calitate de consilier de grup va avea în vedere că a educa înseamnă pentru el a-l 
învăţa pe elev să fie cinstit, activ, creator, optimist, tolerant, adaptat la schimbări. El va învăţa că nu 
există în şcoală doi elevi la fel. Deşi supuşi aceloraşi influenţe educative, aceloraşi condiţii, ei se vor 
adapta/comporta în mod diferit. Relația consilier-elev are o importantă dimensiune afectivă. Dialogul 
dintre ei este autentic şi angajează personalitatea în întregime. Dirigintele consilier va înţelege că una 
dintre cele mai importante calități ale consilierului, în afara calmului, este empatia. Nu există modele 
psihologice ale activităţii de rezolvare a problemelor, dar există dorinţa de îmbogăţire a metodelor de 
lucru, de dezvoltare a abilităţilor de comunicare şi de conlucrare cu toți factorii educaționali. 

Ne-am propus, de asemenea, să cercetăm rolul cadrului didactic în activitatea de consiliere, în 
care scop am urmărit treptele interacțiunii dintre cadrul didactic şi adolescenţii elevi; limita angajării 
cadrului didactic în activitatea de consiliere şi orientare şi utilizarea anumitor metode de consiliere, 


competențele de comunicare ale acestora. 

Am elaborat chestionare pentru elevi care să ne aducă informaţii asupra gradului de satisfacție / 
insatisfacţie privind acţiunea de consiliere şi orientare şcolară la care sunt coparticipanţi. Declaraţiile lor 
vorbesc despre lipsa unor tehnici adecvate care să favorizeze contactul interuman adult — adolescent 
elev. Adolescenţii au îndoieli că dirigintele poate găsi soluţii la problemele lor sufleteşti. Înclinaţia lor 
firească este de a colabora cu părinții şi suferă când relațiile din familie nu sunt destul de calde şi de 
armonioase. Prietenii nu pot suplini sfatul unui adult deoarece experiența de viață este la fel de limitată. 
În opinia adolescentului, consilierul diriginte este profesorul care predă şi evaluează, deci nu poate fi 
capabil să înţeleagă sensibilitatea şi nevoile intime ale vârstei tinere. În ce priveşte psihologul şcolii, 
adolescenţii nu i se adresează cu prea mare încredere deoarece acesta nu îl poate observa şi în timpul 
orelor de curs, când evident apar mai multe momente dificile. Prin urmare, practica consilierii nu a 
căpătat încă un statut bine definit în concepția adolescenților. Ei se simt în continuare frustrați de nişte 
servicii spre care tânjesc. 

Pentru a determina atitudinea şi comportamentele adolescenților față de relaţia de consiliere şi 
orientare desfăşurată în liceu, s-au utilizat următoarele instrumente: chestionare cu întrebări deschise şi 
închise, eseuri argumentative. S-au obținut răspunsuri declarative. Validitatea lor trebuie privită cu 
multă precauţie. Între comportamentul adolescenților (probleme legate de specificul vârstei: 
adaptabilitate, rezultate şcolare, absenteism etc.) şi opinia declarată este o distanță ce poate varia în 
funcție de: 

- personalitatea subiectului. În acest sens, s-au remarcat respondenţi deschişi pentru comunicare. 
Aceştia sunt cei care au formată o imagine de sine pozitivă despre sine. Ei s-au arătat deschişi pentru 
relația de consiliere, reuşind să se dezvăluie. Totodată, există şi respondenţi care au manifestat rezerve 
în comunicarea directă. Acest lucru îl explicăm ca reacție spontană de apărare a eului, grija acestuia de 
a apărea într-o lumină favorabilă în raport cu valorile grupale (grupul şcolar în care te integrezi numai 
dacă ...), valorile sociale şi în fața propriilor ochi. Dezirabilitatea înseamnă şi reacţii spontane, cu toate 
că nu neapărat atitudinea declarată este cea adevărată . Adolescenţii, bravând lipsa problemelor, resping 
o relaţie de consiliere doar de dragul de a fi „în rând cu colegul”, „de a nu mă face de ruşine”. 

- natura problemei de studiat. Astfel, s-a constatat că există un anumit tip de răspunsuri ale 
respondenților în funcție de natura problemei, că pentru un anumit tip de probleme, de exemplu, cele 
legate de şcoală (disciplina de studiu sau profesorul preferat), respondenţi arată că în respectiva relație, 
comportamentul deschis este determinat de felul în care disciplina sau profesorul, cadrul didactic / 
profesorul diriginte reuşeşte să aducă ceva în plus, depăşeşte conţinutul ştiinţific, cognitiv şi reuşeşte să 
treacă dincolo de programa prea rigidă sau de un discurs prea tradițional. Relaţia trebuie să fie una a 
transparenţei, să treacă spre câştigul personal. Dacă relaţia se lărgeşte şi reuşeşte să treacă din sfera 


cognitivă spre cea a cogniției (dorință, expectanţă, evaluare), comportamentul văzut se schimbă. Acesta 

este motivul pentru care unii dintre subiecți solicită orele de dirigenţie sau îşi aleg cursuri opționale care 
să îi atragă spre descoperirea sinelui şi înțelegerea lumii din perspectiva temelor foarte sensibile din 
sfera socio-umanului (egalitate, dreptate, relații interumane etc.). 

Metodele folosite în corectarea/transformarea unui comportament au fost: sugestia, manipularea, 
autotrainingul, exersarea, convingerea, convorbirea etică şi ne-etică. În topul preferințelor 
adolescenților sunt metodele şi tehnicile verbale. Graţie unităţii dintre atitudine şi relaţii este posibilă 
cunoaşterea şi modificarea atitudinilor prin intermediul activităţii de consilier. Tendinţa indivizilor 
(adolescent-adult) de a opera cu propriile valori ca şi cadre de referință absolute, ca etalon universal şi 
irefutabil duc la reacții de grupocentrism, egocentrim. S-a observat că în faţa adolescentului, agenții 
educației sunt unitățile mai mici din schema noastră față de familie sau cercul de prieteni cu care au 
relaţii interpersonale directe. Toate nivelurile supraindividuale ale universului axiologic exercită asupra 
adolescentului determinări directe şi indirecte. Valorile şcolare, în geneza lor, sunt abstractizări şi 
generalizări ale intersecţiei dintre proprietățile conținuturilor ştiinţifice şi nevoile fundamentale bio- 
sociale ale adolescenților, care de vreme ce sunt constituite devin elemente obiective ale mediului de 
viață al adolescentului. Orientarea axiologică personală are două surse: întâlnirea dintre subiect şi 
obiectele / situaţiile evenimentele cu care a venit în contat acesta (experienţa de viaţă), pe de-o parte, iar 
pe de alta, întâlnirea dintre subiect şi dezirabilul social reprezentat de o instituție cum este şcoală. 
Mecanismele intime prin care adolescentul îşi însuşeşte matricea valorică sunt diverse. Aici intră în joc 
procesele generale ale învățării: condiţionare, recompensă, pedeapsă, fenomene de imitație şi de 
identificare cu modelele oferite de literatură sau cele pe care ei înşişi şi le construiesc printr-o sinteză 
personală a celor primite/dobândite prin circulație. 

Din răspunsurile subiecților s-au desprins câteva motive pentru care subiecții apelează sau 


dimpotrivă, nu apelează la un consilier. Chestionarul folosit ca instrument de cunoaştere, Care sunt 


Tabelul 12 
Motivul % 
Liceu teoretic Grup şcolar 
Îndreptarea situaţiei şcolare 2 50 
(note, absente, neînţelegeri cu 
profesorii) 
Să găsesc înțelegere în 90 0 


problemele pe care le am 


A căpăta încredere în sine 8 0 
Pentru a fi compătimit 0 0 
Alte motive 0 10 
Probleme materiale 0 10 
Probleme sociale 0 20 


Probleme familiale 0 10 
Motivele pentru care subiectul elev apelează la consilier 

Figura 10. 
motivele pentru care subiectul elev apelează la consilier?, a pus în discuţie motivele pentru care 
subiectul elev apelează la consilier (Tabelul 12, Figura 10). 

Rezultatele testului indică asupra faptului că îndreptarea situaţiei şcolare este principalul motiv 
pentru care adolescentul are nevoie de consilier, în cazul grupului şcolar. Acest motiv este urmat de un 
altul care vorbeşte despre problemele de familie. Problemele materiale sunt pe locul trei, în cazul 
subiecților de la grupul şcolar (burse, internate, gazdă, copii orfani, mai mulți frați la părinți, familii 
dezorganizate). Acestea apar şi la subiecții din liceul de elită. La aceşti subiecţi problemele legate de 
înțelegere ocupă primul loc. Celelalte probleme nu sunt neglijabile, dar ele se manifestă individual şi de 
aceea nu ocupă un loc de sinteză în statistica noastră, deşi ele există în mod constant şi diferențiat în 


practică (Tabelul 13, Figura 11). 


Tabelul 13 
Motivul (procentaj) 
Liceu teoretic Grup şcolar 

Nu ai încredere 75 52 

Eşti refuzat 2 18 

Ți-e ruşine/eşti timid 0 20 

Nu amesteci problemele şcolare cu cele 23 15 

personale 

Altele 0 5 


Motivul pentru care nu se apelează la un profesor consilier din şcoală (Chestionarul 3) 


Consilier 


E Lic. Teoretic m Gr. Scolar 


75 


Lipsa incredere Esti refuzat Rusine-Timiditate Neamestec Altele 


probleme 
Motive 


contra 


Figura 11. 

În cazul celor două şcoli, se modifică procentajul, dar nu şi priorităţile. Răspunsul majoritar, în 
ambele şcoli, a fost cel redat prin: Nu am încredere în profesorul consilier, într-un punctaj de 75% şi, 
respectiv, 52%. A doua poziţie o ocupă neamestecul problemelor şcolare cu cele intime: 23% şi 15%. 
Reticența apelării la consilier are printre cauze timiditatea, amânarea, speranţa rezolvării de la sine. 

Model de exerciţiu pentru ora de literatură la tema: Familia. 

Modelul propus este opera lui J. Joyce, Portret al artistului în tinerețe. Modelul poate releva, la 
tema Familia, relațiile adult — copil/fiu şi se referă la reuşita acțiunii educative, dacă aceasta se bazează 
pe prietenie. Educaţia începe prin povestea personală: Eu când am fost băiat tânăr (Să ştii c-am petrecut 
nu glumă)... Am avut de prieteni băieţi splendizi şi de treabă unul şi unul. Oricare dintre noi se 
pricepea la câte ceva. Unul avea o voce bună, altul era bun actor, câte unul se pricepea să cânte 
cuplete comice, altul era bun vâslaş sau juca bine tenis, un altul ştia să spună o anecdotă şi aşa mai 
departe. În tot cazul nu lâncezeam, ne-am jucat şi am văzut ceva din viaţă şi nu ne-a stricat deloc. Dar 
toți am fost gentlemani, Stephen (...) cu asemenea oameni aş vrea să te văd şi pe tine, însoțindu-te cu 
băieți de soi bun [135, p.110]. Tatăl îi vorbeşte de educaţia prin asociere: Când o să începi, Stephen, să 
dai din coate de unul singur şi cred că nu mai e mult — până atunci — adu-ți aminte, în orice situaţie ai 
fi să ai de-a face cu gentlemani | Ibidem]. 

De ce atrage acest discurs? Tipul de relaţie este unul special. Dialogul este unul informal. Pentru 
ca relaţia să funcţioneze, aceasta trebuie să fie una de prietenie: Își vorbesc ca un prieten, Stephen. Eu 
nu cred că un băiat trebuie să se teamă de taică-său. Nu — eu mă port cu tine cum se purta şi bunicul tu 
cu mine când eram biat tânăr. Eram mai mult ca fraţii decât ca un tată cu fiul-său [Ibidem, p. 111]. 

Tot în această operă avem şi un model prin care putem exemplifica cum se rezolvă o situație de 
criză: N-o să uit niciodată ziua când m-a prins pentru întâia oară fumând. Stam într-o zi la South 
Terrace, undeva înspre capăt, cu alți bărbăţei ca şi mine şi bineînţeles ni se părea că suntem grozavi 
fiindcă țineam nişte pipe în colțul gurii. Când ce să vezi, trece babacu. O vorbă, n-a zis, nici nu ş-a 
oprit. Dar a doua zi era duminică, am ieşit împreună să ne plimbăm şi pe când ne întorceam spre casă 
scoate din buzunar cutia de ţigări de foi şi zice: Apropo, Simon, n-am ştiut că fumezi — sau cam aşa 
ceva (...). Vrei o țigară bună, zice, uite încearcă una din astea. Mi le-a dat cadou aseară un căpitan 
american la Queenstown [Ibidem]. 

Li se poate cere elevilor să facă predicții referitor la ceea ce gândeşte maturul față de educația 
primită de la tatăl său. O astfel de lecţie educativă este expusă din perspectiva rememorării, iar reacţiile 
maturului sunt surprinzătoare. El retrăieşte nu evenimentul, ci emoția întâlnirii cu un tip de relaţie de 
neuitat: Stephen auzi vocea tatălui său izbucnind într-un râs care semăna îndeaproape cu un zgomot de 


plâns (...). Auzi sughițul ca de plâns înfundându-se zgomotos în gâtlejul lui taică-său... [Ibidem]. 


88 


În literatura română, opera lui I.Creangă, Amintiri din copilărie, poate furniza astfel de modele. 
Tipul de relaţie mamă — copil/fiu. În familia eroului Nică, în domeniul educaţiei, supremaţia este 
deţinută de mamă. În cazul mamei, discursul este de la unul coercitiv, cu apostrofări, până la pedepse 
fizice, scena din La scăldat, când mama îi ia hainele, dându-i o lecţie pe care s-o ţină minte; cât şi unul 
demonstrativ, ea fiind în stare să înveţe cot la cot cu Nică: Mama însă era în stare să toarcă-n furcă şi 
să învăţ mai departe. Și tot cihăia mama pe tata să mă mai deie undeva la şcoală, căci auzise ea spuind 
la biserică în Parimei că omul învăţat înţelept va fi, şi pe cel neînvăţat slugă-l va avea [55, p.165], iar 
în ceea ce priveşte relația cu tatăl, discursul mamei este unul argumentativ: Sărmane omule! Dacă nu 
ştii boabă de carte, cum ai să mă înţelegi? Când tragi sorcoveții la mustață, de ce nu te olicăieşti atâta? 
Petre Todosiicăi, crâşmarul nostru, aşa-i că ţi-a mâncat nouă sute de lei? (...) Măi omule, măi! Ai să 
te duci în fundul iadului şi n-are să aibă cine te scoate, dacă nu te-i sili să-ți faci un băiat popă 
[Ibidem, p.168]. 

În activitatea de consiliere, aceste modele vin să justifice de ce adolescenţii au ales ca instanţe de 
consiliere pentru toate problemele, în top, familia. Justificarea vine tocmai din confirmarea acestui tip 
de relaţie, cea de prietenie, şi a unui discurs aferent acesteia. Se pare că adolescenţii resping discursul 
autoritar într-o acţiune de consiliere. Dialogul informal cu toate aspectele sale, chiar şi cele coercitive, 
cât şi argumentarea şi demonstrația sunt cele preferate de adolescenți. 

2.1.2. Exerciţiu de formare a competenţelor de consiliere: a solicita/a realiza consilierea 

Exerciţiu cu rol de formare de competenţe. Ca metode am folosit problematizarea, exercițiul, 
jocul de rol şi ancheta. 

Realizarea exerciţiului formativ a fost conceput în două direcţii: 

- cu elevii din şcoală — exerciţiu formativ de lungă durată, aflat în desfăşurare; 

- cu profesorii aflaţi la Simpozionul /nterdisciplinaritatea, organizat de Casa Corpului Didactic 
Cluj (29.05.2004) şi cu profesorii în cadrul lecţiilor demonstrative semestriale desfăşurate de 
doctorandă în doua dintre licee clujene — exercițiu formativ de scurtă durată. 

Exerciţiul formativ a avut ca pretext participarea la un curs desfăşurat în localitatea italiană 
Viarregio, cu tema Teachers as learners (Profesori în ipostaza de învăţăcei) şi cu profesorii în cadrul 
lecţiilor demonstrative semestriale desfăşurate de doctorandă în doua dintre licee clujene. prezentăm în 
continuare experiența asimilată la una din orele de curs. 

Scopul exerciţiului formativ a constat într-o activitate de diseminare a modelului pedagogic 
DESLO (Developing European Schools into Learning Organisation (Proiect de dezvoltare a şcolilor 
europene în organizatii de învăţare) - un exerciţiu de remaniere a relaţiei profesor-profesor, profesor- 


organizație. 

Validitatea modelului pedagogic de formare a metodelor de consiliere la cadrele didactice ca 
modalitate de dezvoltare şi valorificare a caracteristicilor consilierii s-a făcut astfel. S-a constatat că 
activitatea de consiliere, în cele mai multe caracteristici ale sale, poate fi raportată la unele criterii de 
evaluare a relației de comunicare în relaţia consilier - elev: deschiderea către comunicare, autoanaliza, 
ascultarea activă, situarea în rolul celuilalt, responsivitate emoţională, limbaj verbal, nonverbal adecvat, 
situarea în rolul personajelor din operele literare, din filme, asumarea sau respingerea modelelor 
prezentate, adaptarea la modul de a gândi şi a comunica al interlocutorului. 

Obiective: inițierea în problematica consilierii elevilor ca responsabilitate a cadrelor didactice; 
formarea capacității de a fi deschis spre comunicare; formarea responsabilității emoţionale; formarea, 
deprinderilor consilierului pentru a forma adolescenților capacităţile de a se autoanaliza; formarea 
capacităţii de a observa şi de a ţine cont de limbajul nonverbal propriu şi al interlocutorului; formarea 
capacităţii de a se situa în rolul personajelor din opere literare/ filme; formarea capacităţii de a se situa 
în rolul altcuiva; formarea capacităţii de a asculta activ; formarea capacităţii de a se adapta la modul de 
a comunica al interlocutorului; formarea capacităţii de a acționa, după parcurgerea situaţiilor sus- 
numite. 

Exerciţiul a presupus desfăşurarea unor activităţi practice, la clasă, care au implicat folosirea unui 
materialul teoretic, cu privire la conceptul, natura, funcțiile, mecanismul, caracteristicile consilierii, 
raportate la criteriile de evaluare a relaţiei de comunicare profesor-elev; consiliat — elev/grup. 

Un alt pas a solicitat elaborarea şi completarea de chestionare. Astfel, profesorii au primit 
chestionare tip, privind pregătirea, realizarea şi analizarea situaţiilor de comunicare pornind de la nişte 
secvenţe de film, prezentate în anexă şi pe suport video/CD. Scopul acestora a fost de a asigura 
evaluarea/feedback-ul caracteristicilor cursului. Din Anexa 1, se poate constata că, transpuse în practică, 
poveştile filmelor sunt modele pentru alegerea metodelor corecte în activitatea de consiliere şi orientare. 

Activitatea a fost continuată de un exercițiu de interpretare a nivelului activ al competenţei 
(exerciţiu de utilizare a deprinderilor de dezvăluire formate). Au răspuns chestionarului un număr de 10 
profesori. 

Abilitatea de a influenţa / a determina un lucru să se întâmple este una din strategiile de bază ale 
activităţii de consiliere şi orientare. Exercițiul a fost elaborat după modelul microconsilierii al lui 
A.Ivey [129, p. 137-142]. Dintre strategiile propuse de către acesta o considerăm importantă pentru 
demonstrația în cauză pe aceea de focalizare, pentru care am elaborat următorul demers: 

Strategie: focalizarea. 

Textul microconsilierii: Problemele de la şcoală. 


Direcţii de focalizare: Focalizare pe client: Te simţi frustrat şi descurajat? 


Cuvinte utilizate: Tu, al tău, a ta, numele subiectului etc. 

Focalizare pe consilier: Am avut o experienţă similară... Metoda destăinuirii: împărtăşirea 
propriilor sentimente, dar trebuie să se revină la problema subiectului. 


Focalizare pe alte persoane: Spune-mi mai multe despre colega X... O poveste are nevoie să 


puncteze şi părerile celorlalți: părinţi, profesori, dar trebuie să se revină la subiect, pentru a nu-l neglija 
tocmai pe el. 

Focalizare pe problemă sau subiect: Problema notelor, absenţelor. ..colega X, familie. Acest tip de 
focalizare este central, subiecţii vin să vorbească de problemele lor. Focalizare pe familie poate fi un 
exemplu: Simti că eşti neînțeles de familie / că familia nu-ţi împărtăşeşte punctul de vedere? Spune-mi 
mai multe despre familia ta. Se porneşte de la un adevăr fundamental: istoria de viaţă a subiectului 
afectează prezentul său. De aceea, consilierea presupune culegerea de date despre familie. Viaţa noastră 
cu toate experienţele este profund afectată de familiile noastre prezente sau cele din trecut. 


Focalizarea pe contextul cultural/de mediu. Aceasta determină formularea unor întrebări de genul: 


Spui despre X că e bogat/ă, că e curtat/ă...Spune-mi ce simţi în legătură cu aceste diferenţe faţă de 
tine?, menite să stabilească gradul în care mediul influenţează starea sa de spirit / evoluţia subiectului 
consiliat. Este ştiut, de asemenea, că dificultăţile unui subiect pot fi cauzate de mediu. O persoană care 
nu are o situație materială egală cu a colegului de bancă poate să sufere şi să devină ea însăşi prin 
izolare o problemă. 

E important în analiza problemei să ţinem cont de toate aceste probleme pentru a reuşi să 
evaluăm corect şi pentru a găsi soluțiile cele mai potrivite pentru rezolvarea problemei. 

Pentru etapa Ce evaluăm? Trebuie să ţinem cont de următoarele aspecte: 

1. Consiliatul: Cine este şi ce simte? 

2. Cum este comportamentul subiectului — din timpul interviului, pe de-o parte, iar pe de altă 
parte, se urmăreşte ce se întâmplă cu subiectul pe tot parcursul perioadei, până la depăşirea situației. 

3. Consilierul: fie că acesta este specialistul psiholog, psihopedagogul sau profesorul, care 
urmăresc succesele sau situații paralele ale altor activităţi similare sau gândesc strategii unice / 
personale. 

4. Analiza problemei de către consilier şi consiliat. 

5. Alte persoane implicate în această activitate: prezentarea/alăturarea lor perechii consiliat — 
beneficiar. Acestea pot fi: părintele, profesorul de altă disciplină, directorul şcolii, psihologul, 
psihiatrul, medicul, prietenii. 

6. Mediul familial: modul în care noi trăim acum este profund afectat de mediul în care trăieşte 
familia noastră 

7. Contextul/mediul cultural 


Feed-back-ul privind nivelul activ de competenţă s-a bazat pe: 

1. Cuvinte cheie pe care s-a focalizat activitatea au fost: consiliat, consilier, alții, problema, 
familia, context. 
2. Focalizare specifică. S-a urmărit: consiliat, consilier, problemă, familie, alţii, mediu/ context 


cultural (Tabelul 14, Figura 12). 


Tabel 14 
Focalizare specifică (nr. răspunsuri/%) 
Consilier Consiliat Alţii Problema Familia Context 
2 4 1 2 1 0 
20% 40% 10% 20% 10% 0% 
Termeni cheie folosiți în consiliere 
Cuvinte cheie în consiliere 
10% 0% 20% m SIRURI SAE 

20% ai Consiliat 
o alţii 
DI Problema 

10% 40% m familia 

E context 


Figura 12. 

Chestionarele respondenților au arătat pe prima poziție consiliatul, urmat pe poziţia a doua de 
problemă, a treia poziție fiind consilierul. Ultima poziţie este ocupată de context. 

3. Alte comentarii (Stil propriu de consiliere). Pentru acest punct am reţinut următoarele 
mărturisiri: Ar trebui să se organizeze cursuri de consiliere pentru profesori mult mai des, pentru a 
deprinde metodele şi tehnicile din literatura de specialitate a ultimilor ani. Ar trebui să se facă 
schimburi de experienţă cu alte şcoli/elevi, care au obținut rezultate; să se organizeze parteneriate în 
cadrul cărora să se găsească metode şi tehnici pentru consiliere. Sunt situaţii de viaţă pe care trebuie 
să le împărtăşim pentru a face un pas înainte (A.F.; L.M.; E.B.; C.P.; C.T.; C.M.). Dar, poate unul 
dintre cele mai importante lucruri consemnate aici, a fost acela în care se spune că nu trebuie să ne 
ascundem de probleme. Se recunoaşte că într-o astfel de activitate pot să apară piedici: părinţii, 
beneficiarul să nu coopereze de la un timp (din cauza faptului că problema nu i s-a rezolvat în răstimpul 
în care el şi-a dorit acest lucru şi de aici starea de confuzie, de dezamăgire care duce la reacții negative) 
sau altele. Cum de asemenea nu trebuie să ne ferim să mărturisim o problemă/o situaţie de criză, pentru 
că interiorizarea unui moment greu poate avea consecinţe dezastruoase. 


Metoda utilizată în analiză a fost ancheta, iar instrumentele folosite au fost chestionarele. 

2.1.3. Exerciţiu de evaluare a competenţelor de consiliere 

Obiectiv. Exerciţiul constă în obţinerea unor feedback-uri legate de utilizarea pe o durată mai 
lungă de timp a uneia dintre metodele enunțate, Proiect DESLO. Profesorul/consilierul poate să 
dezvăluie cum a reuşit să treacă peste o situaţie dificilă în activitatea sa. 


S-au folosit ca metode: ancheta şi conversaţia. 


Chestionar pentru profesorii consilieri: 


Problema mea nr. 1 este (Cum să eficientizez activitatea didactică /activitatea de COŞ? Cum să-i 
motive pentru disciplina X?) (C.T, S.V., M.M). 

Paşii pe care îi urmez în rezolvarea problemei sunt: 

1. Fiecare participant se gândeşte le o metodă proprie de predare învăţare/consiliere 

2. Vizionarea casetei cu secvențele decupate din film pentru prima dată 

3. Comentarea secvenţelor şi discutarea tehnicilor aplicate în respectiva activitate 

4. Vizionarea casetei cu secvențele decupate din film pentru a doua oară 

5. Ce au ales şi ce au respins participanţii din respectivele tehnici sau metode. 

Ancheta a avut ca intrument chestionarul: Exerciţiu de evluare. 

Filmul: Liam, I Soliti Ignoti, Good fellas, Karate Kid, The Commitment, Sister Act, Patch Adams 

Care este secvența pe care o identificaţi cu propriul stil de consiliere? 

Pe care dintre secvențe nu o identificaţi în stilul de consiliere? 

Argumentaţi fiecare opțiune aleasă. 

Ce repere importante aţi desprins din fiecare secvență? (Anexa 1) 

Analiza cantitativă a scos la iveală faptul că participanții au apreciat tehnicile prezentate, mai 
puţin cea tradițională, cea cu pedeapsa, şi au recunoscut, în activitatea lor, pe unele dintre acestea. Cu 
toţii au fost de acord că învăţarea prin exercițiu este cea mai practicată. La modul cel mai realist, fiecare 
dintre metode este practicată de către cadrul didactic/consilier. Dacă în activitatea de consiliere frica de 
ceva sau de cineva nu se regăseşte, s-a recunoscut că elevii mai au încă mentalitatea învățării de frică, 
chiar şi la vârsta adolescenţei. Frica poate lua diverse aspecte: frica de un profesor prea exigent, de note 
proaste, frica de părinți, de o posibilă corigență etc. 

Tehnici şi metode folosite de alţii în rezolvarea unor probleme similare se găsesc în: 

1. următoarea carte, CD, ... (cursuri universitare şi studii de specialitate, material CD Proiect 
DESLO); 

2. raportul activității educative a MEC; 


3. modele de cursuri opționale....... 

Schimbarea individului şi/sau grupului este şi rezultatul acțiunii de consiliere şi orientare şcolară. 
Mediul şcolar reprezintă cadrul în care se produce transformarea. Şcoala este o sursă de socializare cu o 
puternică influență asupra individului. 

În concluzie. Modelizarea teoretico-experimentală a consilierii şi orientării şcolare demonstrează 
că nu este suficient să se facă doar simple cercetări sau să se elaboreze programe de orientare pentru 
tineri şi pentru familiile lor; este nevoie ca aceste cercetări să se transforme în acțiune. Prezența 
modestă a profesorilor în solicitările de consiliere ale adolescenților arată că chestiunea COŞ este una 
complicată şi solicită modificări de esenţă în însuşi conceptul educaţional şi în mentalitatea subiecților 
educației. Astfel, se constată că schimbarea valorilor sociale şi individuale îi face pe adolescenţi să se 
manifeste contrar nevoilor lor de dezvoltare prin izolare, refuz de sprijin, abandon, revoltă . Or, prin 
acțiune, înţelegem să-i învăţăm pe aceştia să-şi comunice nevoile de formare/dezvoltare a identității. 
Pe de altă parte, adolescenţii sunt influenţaţi de lucruri pe care le obțin fără ca, practic, să ofere vreun 
efort (A cere, în societatea românească, are o conotaţie negativă: fie de ruşine, fie de refuz), de aceea 
cererea lor este adresată societăţii, şcolii, familiei în mod indirect, prin solicitarea mass-media, în 
special a TV, internet-ului, străzii. 

Or, reforma şcolară iniţiată în România oferă, ca şi reformele sociale şi economice, orientarea la 
valorile civilizației moderne, şanse serioase pentru re-conceptualizarea COŞ, aşa încât actorii principali 
ai acestei activităţi să devină profesorul (consilierul) şi elevul (consiliatul), ambii trebuind să-şi asume 
rolurile fireşti care conduc la manifestarea lor liberă şi plenară în procesul instructiv-educativ. Acest 
demers se adresează în primul rând şi în cea mai mare măsură profesorului de LLR, ca şi conceptorilor 
acestei discipline şcolare, care ar trebui reconsiderată în baza principiilor literaturii/artei şi a celor 


educaţionale, inclusiv de consiliere şi orientare şcolară. 


2.2. Competența de comunicare ca mijloc de realizare a activităţii de consiliere şi 
orientare şcolară 


Din dorinţa de a se face cât mai bine înţeleşi în împărtăşirea de informaţie, de cunoştinţe, de 
experiență de viaţă, dar şi asupra manierei de formulare a cerințelor pe care adulții le adresează 
adolescenților, pentru ca aceştia să le preia cât mai corect, părinţii şi educatorii şcolari au fost 
dintotdeauna preocupaţi — intuitiv sau conştient — să găsească formulele cele mai potrivite. Vorbitul, 
gesticulaţia, scrisul şi cititul au fost, din cele mai vechi timpuri, principalele mijloace prin care s-a 
realizat actul de comunicare. 

Maniera tradițională de transmitere a cunoştinţelor, bazată în cea mai mare parte pe discurs, care 
ținea discipolul într-un rol pasiv, s-a diminuat în timp. Astfel că un din achiziţiile cele mai mari 


valoroase ale educaţiei de astăzi îl constituie evoluarea educatului de la rolul de obiect al educaţiei (rol 

pasiv) la cel de al doilea subiect al educaţiei (rol activ). Aşa cum în activitatea la clasă se consideră că o 
lecţie este reuşită dacă contribuţia profesorului este de 20-25% iar a elevului de 75-80%, la fel şi în 
activitatea de COŞ rolul activ al consiliatului este deosebit de important. O mutație în acest sens, s-a 
produs către începutul sec. XX, când a început să se afirme un nou curent de gândire pedagogică, Noua 
educație, avându-i ca reprezentanţi pe Lev Tolstoi şi Ellen Key. Ei se situează pe linia concepțiilor 
pedagogice deschise de J.J Rousseau şi H.Spencer, atunci când susțin libera dezvoltare a 
individualității elevului şi atrag atenția asupra dimensiunii pedagogice a activității didactice. |L. 
Ezechil, 88, p.103]. În centrul acţiunii pedagogice este plasat elevul. Toate celelalte instrumente ale 
intervenției educatorului sunt folosite pentru facilitarea procesului de preluare a cunoştinţelor şi 
experiențelor comunicate de către profesor. Or, această concepție modifică definitiv procesul acţiunii 
didactic-educative şi, implicit, a celei de consiliere. 

Pe de altă parte, ca şi consecinţă a dezvoltării ştiinţelor socio-umane şi în legătură cu acestea şi a 
ştiinţelor educaţiei, se relevă tot mai mult dimensiunea psihologică şi psiho-socială a interacțiunii 
didactic-educative/consilierii, dezvoltând o concepție proprie despre particularitățile relaţiei didactic- 
educative/de consiliere, tratând-o ca raport de tip comunicativ. 

Am adaptat în cercetarea noastră câteva din preceptele operate de L.Ezechil în cadrul procesului 
de comunicare, realizat în context şcolar şi în cadrul activităţii de consiliere: 

- calitatea procesului de consiliere depinde covârşitor de calitatea proceselor comunicative ce se 
stabilesc între consilier şi consiliat, fie că este grup, clasă sau persoană; 

- procesele de comunicare nu pot fi transpuse în manifestări exclusiv observabile; dimpotrivă, ele 
angajează atât aspecte observabile, aparente, cât şi aspecte inobservabile inaparente, atât aspecte bine 
conştientizate cât şi aspecte mai puţin sau chiar deloc conştientizate; 

- rezultatele procesului de consiliere sunt superioare atunci când cei doi interlocutori generici ai 
relației sunt parteneri reali, ei având posibilitatea de a-şi schimba rolurile: emițător/receptor; 
receptor/emițător; 

- clasa şcolară creează un „câmp psihologic” (Kurt Lewin) care generează faptul că factorii, 
relațiile şi interdependenţele care se stabilesc contribuie la efectele comunicative globale şi, implicit, la 
calitatea procesului de consiliere; 

- relaţiile de comunicare trebuie să fie cultivate în mod explicit. [88, p.104]. 

Or, calitatea proceselor de comunicare ce se stabilesc între partenerii generici consilier — consiliat 
— grup/individ — depinde de potenţialul comunicativ al fiecăruia dintre membrii lui. 

Studiul L. Ezechil distinge între două tipuri de aptitudini/abilităţi (= competenţe .- M.F.), 
dominante în exercițiul didactic-educativ/de consiliere: abilitatea/aptitudinea profesorului de a opera cu 


: conținuturile cu un caracter şcolar şi cea de a opera cu conținuturile cu caracter interpersonal. 

Considerăm că nici unele nu pot să lipsească profesorului şi, prin urmare, acestuia nu poate să îi 
lipsească / să i se ignore calitatea de consilier. Se poate întâmpla însă ca operativitatea acelor tipuri de 
competenţe să fie diferită. Există posibilitatea ca ele să fie complementare, fie să acţioneze în mod 
diferențiat. Astfel că unii profesori sunt deosebit de abili în procesul transmiterii conținuturilor şcolare: 
se fac uşor înţeleşi, ştiu să stimuleze interesele de cunoaştere, realizează o evaluare adecvată asupra 
modului de însuşire a cunoştinţelor de către elevi, dar au abilităţi de relaționare mai scăzute. Aceştia nu 
reuşesc să fie suportivi, păstrându-se la distanţă de subiectul educat. Cercetarea noastră este o provocare 
în favoarea recunoaşterii pentru profesor, pe lângă statutul de specialist într-o materie de 
ştiință/artă/tehnologie, şi pe cel de consilier (care, aşa cum s-a demonstrat în partea teoretică a tezei, 
este implicită educaţiei), căci posedarea numai uneia dintre aceste abilități, afectează defavorabil 
profesionalismul acestuia. 

Competența de a comunica poate fi abordată şi după criteriul formelor de limbaj cu care se 
operează în context şcolar: competența de comunicare orală, prin prelegere, lectură, discurs; 
competența de comunicare scrisă: eseu, jurnal, şi competența de comunicare vizuală: internet, 
diapozitive, imagini, filme, care sugerează modalități de eficientizare a impactului comunicativ. Elevul 
trebuie învăţat să ştie cum să exploateze potențialul oferit de mijlocele lingvistice şi extralingvistice, de 
mijloacele logico-argumentative, să folosească avantajul interacțiunii directe tip față-n față, recurgând 
la stimulente cu impact la nivel vizual: mimică, gestică, limbajul trupului etc. 

Pe de altă parte, considerăm că aptitudinea comunicativă verbală nu este singura componentă din 
aria comunicativității capabilă să influenţeze eficienţa cu care acționează un profesor în relaţia sa cu 
elevii. Aceasta trebuie dublată de altele, precum ar fi competențele paravelbale şi nonverbale  - 
capacitatea de a opera cu tonul, timbrul, mimica, gestica. 

Studiul L.Ezechir, la care ne-am referit deja, examinează o cercetare făcută de psihologii P. P. 
Neveanu şi T.Creţu în 1985, care a relevat că 89% din profesorii chestionaţi considerau capacitatea de 
a fi comunicativi ca fiind foarte importantă pentru profesiunea de educator. Această apreciere a fost 
făcută de 10% din profesorii cu vechime de muncă de peste 10 ani şi 97% din profesorii cu stagiu de 
muncă [88, p.110]. În replică, cercetarea noastră a realizat un sondaj, pentru elevi, în care li s-a cerut să 
ordoneze după criteriile personale calităţile pe care ei le apreciază la un profesor (Tabelul 15 şi Fig. 13). 

Analiza cantitativă a evidenţiat că pe primul loc, la ambele şcoli, comunicarea ocupă primul loc: 
35% şi respectiv 47%. S-a pus accent pe comunicarea empatică a cadrului didactic, urmată de 
experiență. Restul nominalizărilor au obținut scoruri minore. 

Particularităţi de personalitate ale profesorul consilier 

Întorcându-ne la studiul celor doi psihologi, remarcăm că acesta realizează o descompunere 


factorială a comunicabilităţii în comportamente de detaliu după cum urmează: 

- comunicarea sugestivă şi vorbirea excesivă sunt apreciate în mod deosebit de profesorul de 
limba română şi de geografie; 

- gestica adecvată şi demonstrativitatea în comunicare sunt apreciate în mod special de profesorii 
de matematică; 

- expunerea semnificativă şi ineligibilă este o calitate valorizată de către ci mai mulți profesori, la 


fel precum şi capacitatea de a incita la dialog şi expunerea impresionantă. [88, p.110]. 


Tabelul 15 
Competenţe % 
Liceu teoretic Grup şcolar 
Competenţă cognitivă 5 5 
Experiență 12 15 
Comunicare 35 47 
Spirit critic 4 1 
Observare 4 
Ascultarea activă 12 12 
Comprehensiunea 0 0 
Capacitatea de acțiune 2 2 
Interpretarea prin joc de 2 1 
rol, dramatizare 
Informarea, 5 3 
Implicare şi decizie 4 2 
Comunicare empatică 15 10 


Competenţe de comunicare profesională 


Aptitudini, abilităţi şi cunoştinţe performate de consilier 


E Liceu teoretic E Grup şcolar 


Figura 13. 

În afara competențele indicate, mai putem adăuga şi pe cele organizatorice, înţelese ca abilităţi de 
facilitare a circulației mesajelor între interlocutori şi de eliminare a barierelor ce se impun între unul şi 
altul, în scopul orientării proceselor de învăţare/consiliere pe o traiectorie ascendentă. 

Succesul profesorului şi, implicit, al sistemului educativ se măsoară în capacitatea de a forma un 
interlocutor activ, performant în arta dialogului, în stare de a iniția el însuşi o situaţie de comunicare. 
Conform Curriculumului de LLR, elevul trebuie învăţat să vorbească/să se exprime şi să scrie nu doar 
frumos şi corect, ci şi să iniţieze un dialog, să fie capabil să creeze texte (discursuri sau eseuri pentru o 
acțiune ştiinţifică / publică / omagială / aniversară; scrisori/cereri pentru situaţii ce solicită sistemul 
social sau administrativ etc.) sau să capteze interesul unui interlocutor. Sunt doar câteva dintre 
competențele pe care elevii trebuie să şi le formeze către sfârşitul şcolarităţii, indispensabile activităţii 
omului pe parcursul întregii vieţi, în orice domeniu profesional n-ar activa. În ultima perioadă, şi în 
societatea românească se atestă tendinţa ca omul să fie selectat/acceptat într-un domeniu în funcție de 
abilităţile/aptitudinile pe care le are. 

Or, competenţa pedagogică, în sensul cel mai larg al termenului, o presupune pe cea de consiliere 
dintâi, iar cea de-a doua invers, consilierea se măsoară prin rezultate pe termen lung şi se identifică prin 
comportamentul educatului/consiliatului. 

Parafrazând cuvintele lui Nicolae Mitrofan (1988), acțiunea de consiliere trebuie să o privim ca pe 
o modalitate de relaționare, prin intermediul căreia influenţa consiliatorului este un bun circulant între 


consilier şi consiliat. Cf. 88, p.112]. 


2.3. Modele pedagogice de consiliere şi orientare şcolară 
din perspectiva educaţiei lingvistice şi literare 

Modelizarea teoretico-experimentală ne-a condus la elaborarea unui sistem de modele pedagogice 
de consiliere şi orientare şcolară, concepute din perspectiva educației lingvistice şi literare, aceste 
modele reprezentând principala valoare practică a cercetării noastre. 

Neam întrebat dacă disciplina Limba şi literatura română reprezintă un model în consilierea 
şcolară, dacă arta/literatura modelează devenirea. 

Alături de criterii precum a observa, a cunoaşte, a decide, a evalua, a transforma, care sunt 
apanajul activităţii de consiliere şi orientare, aceasta consună cu un sistem de simboluri şi semne ce 
nasc criterii precum frumuseţea, nevoia de lectură, nevoia de modele, sensibilitatea, emoția estetică, 
care vin din literatură. 

Datorită principiului interdisciplinarității, literatura contribuie la dezvoltarea şi schimbarea 
comportamentului, precum şi la înțelegerea şi reflexia asupra diferitelor experienţe de viață. Literatura, 


este o sursă de formare. La orele de limbă şi literatură nu se transmit doar idei; aici funcționează 

coordonate psihologice şi educative esențiale - tensiunea, forţa de a decide, echilibrul, emoția. Scriitorul 
deţine arta asocierii legată de spirit şi arta disocierii legată de judecată şi a recombinării. Odată cu ideea 
de explorare interioară a personajului, a crescut influența elementelor de psihologie asupra literaturii. 
Totodată fluxul conştiinţei din literatură nu se identifică cu un proces mental , ci ţine de viața interioară, 
de existenţa sufletească complexă, oferindu-ne imaginea stării psihice a acestuia. 

Disciplina Limba şi literatura română este o modalitate specifică de cunoaştere. Unul dintre 
mijloacele fundamentale ale conceptului pedagogic al acestei disciplinei şcolare este modelul. 
Cercetarea noastră s-a centrat pe modelul profesorului şi modelul personajului literar. Instrumentul 
folosit a fost eseul literar sau nonliterar, care însă se asociază/disociază în multe alte modele. 

2.3.1. Atitudinile adolescenților față de valori. Deoarece educația şi învățământul în general, şi 
consilierea şi orientarea şcolară în contextul educaţiei lingvistice şi literare, în special se realizează în 
contextul valorilor (culturii), educatul însuşi reprezentând o valoare formată/dezvoltată pe parcursul 
şcolarității, am considerat util ca, înainte de a elabora modelele pedagogice de COŞ din perspectiva 
EL/ELA, să realizăm o mini cercetare prin care să stabilim atitudinile adolescenților față de principalele 
valori şi instituţii din viaţa lor, în felul acesta modelele educaţionale/de consiliere având un suport 
axiologic real. Pentru a stabili sistemul de valori pe care-l/agreează/la care aderă adolescenţii am folosit 
ca instrument un chestionar (Anexa 2), care a fost elaborat în colaborare cu A.Fekete. Acesta a fost 
aplicat la aplicat la un număr de 90 elevi în cele două unităţi de învăţământ. În rezultat, am obținut 
expresia cantitativă a atitudinilor elevilor față de principalele valori şi instituţii aferente vieții lor 


(Tabelul 16, Figura 14). Drept repere teoretice pentru realizarea acestei cercetări ne-au servit L.Blaga 


Tabelul 16 
Instituţii PR a > 8 - 

= Ss = v =E = — 

E = 5 E £= 25 >l g 

S 9 2 oi = > = 5 9 
Tip valori = Ir ea o = z Z z 
Economice 55 57 0 39 34 45 5 234 
Estetice 55 39 2 39 50 25 0 209 
Intelectuale 59 80 7 45 20 11 5 227 
Materiale 95 52 9 39 36 27 2 261 
Morale 80 52 48 25 20 11 5 241 
Politice 61 80 34 41 41 43 2 302 
Profesionale 61 75 7 32 14 14 0 202 
Religioase 68 48 93 30 25 2 0 266 
Sentimentale 86 20 43 34 36 2 5 227 
Sociale 95 66 27 30 25 11 0 255 
Total 716 568 270 352 302 193 23 2425 


Atitudinile adolescenților față de instante şi valori în formarea lor axiologică (%) 
(Cercetare realizată în colab. Cu A.Fekete) 

Figura 14. 
[33, 34,35, 36], M.Borelli şi R.Perron [38], G.Bunescu [39], B.Croce [58], U.Eco [82], M.Ghica [96], 
D.Gusati [106], J.Habermas [108], T.Herseni [113], R.Hogan [118], P.Iluţ [122], D.Ionescu Siseşti 
[124], N.Iorga [127], J.Joyce [135], L.Kohlberg [141], Th.Lipps [144], L.Miroş [158], P.Mureşan 
[167], C.Noica [175], C.Parfene [179], VI.Pâslaru [182]; [204]; C.Rădulescu- Motru [207]. O.Reboul 
[209]. D.Salade [221], C.Schifirneţ [226], J.Soetzel [235], V.Stancu [238], S.Stati [239], Ş.Stoica [242]. 
Constatăm din răspunsurile elevilor, că familia este sursa principală de la care subiecţii iau cunoştinţă 
de ceea ce poate fi considerat valoare. Tipurile de valori desemnate de către noi: sociale, 
morale, religioase, estetice, politice, sentimentale au însumat 716% de trimiteri din totalul răspunsu- 
rilor şi astfel, familia este pe primul loc în galeria instanţelor valorizate de elevi. De aici, elevii cunosc 
în proporţie de 95% care sunt valorile materiale şi sociale. Tot un procentaj ridicat, de 80%, este obținut 
de către aceasta şi la capitolul valori morale. Pe poziţia trei se situează împărtăşirea de valori 
sentimentale, cu un scor de 86%. Valorile morale obţin un punctaj de 80%. 

Şcoala este cea de a doua sursă nominalizată de subiecți cu privire la cunoaşterea şi adoptarea 
unui comportament în spiritul valorilor. Ea obţine 568 dintre răspunsuri la toate clasele indicate. 
Instituţia educativă înregistrează cel mai ridicat scor la capitolul răspândirea de valori intelectuale şi 
politice, cu un procent de 80% fiecare. Locul secund, cu 75% voturi, aparține răspândirii şi deprinderii 
elevilor din şcoală cu valorile profesionale. 66% este punctajul obținut de şcoală în ideea răspândirii 


valorilor sociale. 

Cărţile sunt a treia sursă de cunoaştere a valorilor de către elevi. Cu un total de 352 de trimiteri, 
acestea îi ghidează pe elevi în descoperirea valorilor tuturor timpurilor. Ierarhia aici ar fi valori 
intelectuale 45%, politice 41% şi economice şi estetice 39%. 

Filmul, cu un scor de 302% este o altă sursă importantă în acest sens. Valorile estetice au 
ponderea cea mai mare în acest caz, de 50%, urmate de cele politice cu 41%, iar la egalitate de puncte, 
sunt valorile materiale şi cele spirituale cu un procent de 36% fiecare. 

Biserica este instituția care ocupă locul cinci în lista instituțiilor menite să educe tinerii în spiritul 
valorilor. Punctaj ridicat înregistrat de aceasta este, aşa cum era de aşteptat, în cazul valorilor 
spiritule/religioase 93%. Valorile morale şi sentimentale obţin un scor apropiat, de 48% şi respectiv 
43%. Restul surselor obțin scoruri sub cele menționate. 

Dacă am contabilizat instanţele de la care adolescenții noştri deprind şi se conformează valorilor, 
ca şi concluzie descriem tabloul unora dintre principalele valori pe care o societate democratică trebuie 
să le conţină, precum şi instituţiile prin care acestea ajung la adolescenți: 

Valorile politice merg înspre un clasament care are pe prima poziție instituţia educativă, şcoala, 
cu 80% dintre opțiuni, urmată de familie cu 61% şi de cărți cu 41%. Filmele şi cărțile sunt văzute că 
tratează subiecte şi teme politice pentru 41% dintre subiecţii chestionaţi. Chiar şi Biserica pare că nu 
poate să fie străină de acest subiect, recunosc 34% dintre subiecți. 

Valorile estetice le sunt cunoscute tinerilor din familie, spun 55% dintre subiecţi. Un scor foarte 
apropiat de acesta, în cazul acestor valori este atribuit filmelor. 50% dintre subiecţii chestionaţi învaţă 
despre aceste valori din filmele pe care le urmăresc la televizor sau de pe marile ecrane. 

În cazul valorilor religioase, aşa cum era de aşteptat, subiecții creditează Biserica ca sursă de 
difuzare a acestora. Biserica obţine aici un procent de 93%, familia ocupă poziţia a doua cu 68%. 

Valorile intelectuale şi profesionale sunt atribuite ca sursă de răspândire şcolii în proporție 80% 
şi respectiv 75%. Familia este pe locul al doilea cu 59% şi 61%. 

Valorile sentimentale sunt cunoscute şi însuşite de către tineri din familie, în proporţie de 86% 
şi Biserică cu 43%. Filmele şi cărțile joacă un rol important, la acest capitol, astfel că 36% şi 34% dintre 
subiecţi află despre acestea din diferite ecranizări. 

În cazul valorilor sociale, subiecţii chestionaţi au indicat următoarea stare de fapt: 95% familie, 
şcoală 66%, cărți 30%, urmate de biserică, pentru care avem 27%. 

În reprezentarea grafică a răspunsurilor pentru indicarea sursei în cazul valorilor morale, ordinea 
este următoarea: familie cu 80% grad de implicare, şcoală cu 52%. Biserica este sursa de răspândire a 


valorilor morale doar pentru 48% dintre subiecţii chestionaţi. 

În cazul valorilor economice, sursa cu gradul cel mai înalt de implicare este şcoala. Aceasta 
obţine un punctaj de 57%. Familia se află pe poziția imediat următoare, cu 55% dintre răspunsurile 
elevilor. Internetul, de asemenea are un rol important în cunoaşterea valorilor economice - 45%. 

Valorile materiale sunt aduse la cunoştinţă subiecților de către familie, cu un procent foarte 
ridicat, de 95%. Subiecţii au indicat (52%) ca sursă de deprindere a acestor valori prin şcoală, iar pentru 
35% dintre ei cărțile sunt cele care oferă tinerilor informaţii despre ceea ce înseamnă şi ceea ce este 
valoare. 

Cercetarea efectuată a demonstrat că şcoala se află pe primul loc printre instituţiile participante la 
formarea axiologică a liceenilor, cu valori intelectuale, politice şi profesionale. Valorile estetice, arată 
rezultatele sondajului, nu sunt un apanaj al şcolii. Ambele rezultate sunt semnificative pentru 
organizarea şi desfăşurarea corectă a consilierii şi orientării şcolare: primul trebuie valorificat, al doilea 
trebuie consolidat, literatura în şcoală nefiind pentru liceenii chestionați principala sursă de formare a 
valorilor estetice. 

2.3.2. Modele psihopedagogice generale de consiliere şi orientare şcolară. Tipurile de 
activități în intervenția de consiliere sunt date de modelul propus de E.Vrăşmaş, în lucrarea sa adresată 
consilierii părinților [258]. Autoarea stabileşte patru categorii de activităţi educative şi de consiliere: 
formative, informative, de orientare, sprijin material. 

În cercetarea noastră, le-am restrâns la două: activităţile formative şi de orientare. 

Din activităţile formative fac parte: 

- educaţia informativă a elevilor, care urmăreşte deprinderea informaţiilor cu caracter ştiinţific, 
comunicativitatea, rezolvarea creativă a sarcinilor de lucru, implicarea în munca de grup, argumentarea 
punctelor de vedere, etc. 

- consilierea psihopedagogică, care se referă la sprijinul educaţional şi psihologic, la schimbul de 
idei, percepții, atitudini şi formarea unor abilități şi deprinderi în implicarea şi rezolvarea unor 
probleme care țin de relaţiile intra şi extraşcolare/familiale/şcolare; posibile tensiuni/conflicte; 
adaptarea la cerinţele şcolare; copii cu cerinţe educative speciale. 

Activitatea de orientare urmăreşte realizarea unor: 

- decizii şi acţiuni în momentele cheie ale formării şi dezvoltării copiilor; 

- realizarea de parteneriate între persoane, gen: elev — profesor; părinte — profesor, elev — 
comunitate; între şcoală şi instituţii educative / de socializare, gen: şcoală — cercuri literare; şcoală — 
cluburi sportive; şcoală — instituţii publice şi culturale; şcoală — cabinete de psihologie / de logopedie / 
de planing familial; dispensare, etc. Tot aici se situează şi managementul instituţiei educative, care 


poate fi dus la îndeplinire tot prin legăturile de parteneriat dezvoltate de unitatea de învățământ. 

După tipul de activitate desfăşurat în relaţia directă cu beneficiarii, acestea se pot clasifica în: 
activități de intervenţie personalizată, gen față în față, activități cu grupuri mici de până la patru elevi, 
care necesită acelaşi gen de consiliere; activități cu grupuri mai mari. Chiar dacă grupul necesit/nu 
necesită consiliere, se pot organiza programe formative pe anumite teme precum: Dificultăţi de 
învățare, probleme de comunicativitate, relaţii neconsolidate, etc. Avantajul acesteia constă în faptul că 
soluţiile pot veni chiar din interiorul grupului, de la elevi. 

De asemenea, activităţile de COŞ se pot clasifica după timpul acordat intervențiilor: activități de 
durată (pe întreg parcursul unui an), având ca şi scop prevenirea de probleme; activități periodice, 
săptămânale, zilnice: în cadrul orelor de dirigenţie sau în cadrul disciplinei Limba şi literatura română, 
când o lectură reclamă o dezbatere pe o temă educativă/de comportament; activități sporadice: 
prilejuite de un eveniment anume care necesită consilierea sau orientarea. 

Pentru a stimula dezvoltarea elevului este nevoie ca fiecare partener de consiliere să-i dezvolte 
abilitățile cognitive, de limbaj şi pe cele relaționale. Acest lucru este posibil prin intermediul 
activităților educative care ştiu să le gestioneze abilitățile prin activităţi didactice sau ludice. Programele 
de consiliere asupra elevilor se caracterizează prin diversitate deosebită şi prin adaptarea lor la fiecare 
subiect țintă în parte. Sunt cunoscute în literatura de specialitate modele diferite destinate atât consilierii 
elevilor cât şi părinților. Din ultima categorie face parte şi programul Depart, elaborat de J.P.Pourtois, 
J.B.Forgione şi H.Desmet, în 1994; programul Portage al lui R.Boyd, K.Astauber, S.M.Bluma, 
D.Ippolito, R.Richard. 

În cercetarea noastră am adaptat modelul Depart de educaţie şi consiliere, care este bazat pe 5 axe 
principale de intervenție: 

1. dezvoltarea potențialităților, 

2. stimularea limbajului, 

3. dezvoltarea socio-afectivă, 

4. stimularea creației, 

5. programe informative cu conţinut educativ [Cf. 258, p.73-79]. 

Prin Analiza calitativă ne-am propus o abordare fenomenologică pentru a urmări modul în care 
adolescentul percepe lumea şi felul în care contribuie la universul lor instanţe precum: familia, şcoala, 
anturajul precum şi rolul pe care acestea îl au pentru formarea imaginii de sine (Vezi 2.3.1). 

Dezvoltarea potenţialităţilor (cognitive, de limbaj şi relaţionale) se face prin activităţi didactice 
şi ludice menite să le dezvolte limbajul oral, gestual, logico-matematic, activităţile motrice, senzoriale. 
Prin intermediul jocului educativ, educatorul/consilierul poate observa elevul aşa cum este el. Prin 
folosirea metodei observaţiei, educatorul/consiliatorul caută să găsească strategii de învăţare a felului 


cum trebuie să se comporte cu elevul pentru a avea o relație aşteptată. Un exemplu de exerciţiu din care 


103 


profesorul/consilierul poate să descopere/să-i cunoască trebuinţele adolescentului poate avea ca temă 
Jocul, în care ei sunt invitaţi să-şi imagineze că sunt în rolurile părinților, profesorilor, că au anumite 
roluri sociale. Jocul de rol îi învaţă pe adolescenţi să fie mai responsabili față de acţiunile lor şi deciziile 
lor; oferă răspunsuri mai sincere şi mai responsabile din partea lor. 

Ca instrumente de evaluare am folosit ancheta şi la eseul. Chestionarul a cuprins întrebarea: Ce 
aşteptaţi de la şcoală, familie, societate?, adresată unui număr de 40 de elevi ai claselor a IX-a şi a X-a. 


Mărturisirile adolescenților demonstrează trebuințe: 


a. de formare: Școala trebuie să contribuie şi la crearea caracterului unui tânăr, a educației lui 
civice” (M.D., C.B., M.D.); 

b. de recunoaştere: În timpul celor doisprezece ani de şcoală înțelegem care este locul nostru în 
societate şi cum trebuie să ne integrăm. În cei patru ani de liceu suntem tratați, mai mult, ca persoane 
adulte...oamenii se disting şi prin studiile pe care le au...(D.D., M.S., F.C.); 

c. personale: ...dorinţa de realizare a unor ambiţii personale sau ale unor vise, deoarece toţi 
copiii îşi doresc, atunci când sunt mici, să devină ceva sau cineva (medici, avocați, artişti), dar pentru 
aceasta nu este nevoie numai de ambiţie, ci şi de şcoală...; ...dorinţa de a fi primul, de a obține medii 
şi note mari..., şcoala este starea de impuls către..., interes faţă..., a fi absorbit de...; 

d. de socializare: ... relația cu colegii, fiecare dintre noi stă peste 4 ore zilnic cu alți 20 de elevi 
cu temperamente, caractere diverse, astfel se formează prietenii... (M.D., L.P., D.D., M.S.); 

e. de relaxare: Unii elevi vin la şcoală pentru pauze. După o oră interminabilă, nimic nu este mai 
potrivit decât scumpa pauză... La şcoală avem „fun time... (C.A., V.M.); 

f. intelectuale: În şcoală învăţăm să ne cunoaştem pe noi şi să avem o cultură bogată, în zilele 
noastre sunt metode noi de predare şi posibilităţi variate de a ne documenta, ...şcolile actuale sunt 
tehnologizate şi informatizate...( A.A., M.L, M.D.); 

g. afective: Un alt motiv ar fi iubirea adolescentină. Câţi dintre noi nu suspină după cea mai 
populară fată sau băiat din liceu (A.U., L.T., E.R.); 

h. sociale, de relaționare: Şcoala mă ajută să mă încadrez în câmpul muncii; prietenii mă inițiază 
în tainele vieții, cu prietenii comunic (1.B., V.M., M.D.). 

Chestionarul a mai inclus şi o întrebare de genul Ce aşteptaţi să vă ofere disciplina Limba şi 
literatura română?, răspunsurile la care au demonstrat prezenţa trebuinţelor/nevoilor: 

a. de ficţiune: ...elevul în timp ce lecturează o carte, o poveste, intră într-o lume ce nu-i 
aparține ...aceasta reprezintă o ieşire din cotidian şi intrare într-o lume a mitului şi a poveştilor... (L.P, 
V.B., G.S.); 

b. de identificare: Unii dintre cititori se regăsesc în anumite cărți, se identifică cu anumite 


personaje şi de aceea le citesc (A.A., M.D., I.B., L.M.); 

c. de relaxare: .../iteratura te relaxează, chiar dacă eşti obosit, în timp ce citeşti, psihicul te 
relaxează... (L.M., G.S., V.B.); 

d. intelectuale: îţi dezvoltă vocabularul, te învaţă să vorbeşti elevat, arta comunicării, îți permite 
să-ți exprimi punctul de vedere... (M.L., M.D., L.P.); 

e. iniţiatice: la începutul drumului său spre cunoaştere, literatura joacă un rol inițiatic... (G.S., 
V.B., M.D.); 

f. de afectivitate: Literatura este o pasiune pentru mulți dintre adolescenți... (L.P., M.L.); 

g. de cunoaştere şi autocunoaştere: Literatura te ajută să cunoşti lumea, universul înconjurător şi 
pe tine însuți... (M.D, M.L., L.P.). 

Răspunsurile au vizat totalitatea motivelor sau mobilurilor (conştiente sau nu) care îi determină pe 
educați să înveţe sau să performeze prin aptitudinile proprii să fie capabili să ia anumite decizii şi să 


accepte/îndrăgească anumite discipline. 


Analiza calitativă şi-a propus o abordare fenomenologică prin care s-a investigat modul în care 
adolescentul percepe lumea. Totodată s-a încercat să se surprindă/ să descrie contribuția pe care cei din 
lumea lor: familia, şcoala, anturajul o au pentru formarea imaginii de sine (Vezi 2.3.1). 

Stimularea limbajului se face prin crearea de poveşti şi citirea lor în cadrul grupului. Axă care se 
realizează prin munca în grup mic. Instrumentul folosit în acest context este tehnica incidentelor critice. 
Aceasta implică o metodă de lucru plurireferenţială. Grupul este cel ce pune întrebări şi încearcă să 
răspundă la ele. Opiniile emise de membrii grupului constituie nivelul referențial la care se raportează 
fiecare. Tehnica are ca suport o imagine sau relatarea unui eveniment sau probleme de consiliere asupra 
căruia grupul este invitat să răspundă. Finalitatea acestui proces este proiecția în fața grupului care 
prezintă o scenă de relaţie între: elev-adult; profesor-părinte, elev-elev. Scena/imaginea facilitează o 
dezbatere a subiectului a unui conflict, a unui obstacol în relații, a unei relaţii pozitive sau a unui 
moment în premieră. Folosirea tehnicii incidentelor critice poate stimula: 

- interogarea unei situaţii problematice; 

- exprimarea propriei experienţe sau imaginaţii faţă de situația dată; 

- schimbarea celor trăite sau imaginate; 

- alegerea dintre soluţiile imaginate pe a celora convenabile [Cf. E. Vrăjmaş,258, p.75]. 

De exemplu, dacă imaginea prezintă un copil care fumează, discuţia trebuie condusă spre a-i face 
pe copii să reacționeze şi să exprime atitudinile şi valorile în faţa acestei situaţi. Se poate face o paralelă 
cu schiţa vizită de I.Caragiale. Se va conştientiza faptul că prin jocul de întrebări şi răspunsuri se găsesc 
soluţii diferite la aceeaşi problemă. Multiplicitatea acestora dă posibilitatea alegerii celei mai adecvate. 


De asemenea, se realizează creşterea capacității de comunicare [Vezi şi 1.5]. 

Stimularea creaţiei. Elevii sunt puşi în diverse situaţii de a crea. Incercarea valorizării produselor 


va creşte stima de sine. Astfel, se pot organiza ateliere de creație în care să se realizeze: produse de 
patiserie (dezvoltă abilităţi motrice) pe care să le vândă: colegilor, părinților, profesorilor, iar cu banii 
obținuți să ajute un cămin de bătrâni, sau copii. Crearea de picturi, exprimări verbale: joc de rol, piese 
de teatru etc. exprimări scrise, crearea de poveşti, jurnale etc. [Vezi şi 1.5]. 

Programele de educaţie dezvoltă metode şi modele de consiliere; ele sunt create cu scopul de a 
dezvolta în conştiinţa adolescenților valori precum: toleranța, spiritul critic, respectul, cinstea, libertatea 
etc . 

Imaginaţia este o metodă pe care M.Roco o propune pentru consiliere. Metoda utilizează 
imaginaţia pentru a soluţiona problema avută, stimulează relația interpersonală sau demersurile de 
căutare a unor soluţii practice. Astfel, elevii îşi pot imagina un scenariu care să le confere confortul 
psihic pe care şi-l doresc. Fiecare adolescent visează la momentul când pot lua deciziile pe care le 
doresc, când pot să-şi ajute ei înşişi familia. Li se poate solicita elevilor să scrie un eseu despre prima 
măsură pe care o vor lua dacă ar fi pentru o zi ministrul învăţământului. 

Analogia este aplicată pentru a stabili cauzele unei acţiuni/deprinderi: prin determinarea cauzelor 
consumului de alcool elevii pot înțelege şi cauzele care conduc adolescenţii la fumat. 


Fabula sau povestirea se aplică pentru —ai conduce pe elevi la stabilirea unor analogii cu viaţa 


clasei, pot stabili asemănări şi deosebiri dintr-o lectură literară cu viaţa lor. De exemplu, eroului din 
Romanul adolescentului miop i se pot găsi trăsături asemănătoare cu cele din viaţa reală a unui elev. 

Metafora este un procedeu care permite subiecților să prezinte problema pe care o au transpusă 
într-o metaforă. 

Fotografiile sunt folosite pentru înţelegerea unor atitudini, stări sufleteşti, situaţii din viaţa 
elevilor: o excursie, o festivitate de premiere, anunţarea rezultatelor la un concurs etc. Metoda se mai 
poate folosi pentru a asocia mimica cu o stare sufletească, pentru a exprima relațiile între elevi — 
profesori, elevi — părinți, elevi — elevi. Descrierea imaginii/fotografiei prezintă avantajul verbalizării 
personale a unei situaţii, solicită elevii să negocieze modalitățile de înțelegere şi interpretare a 
imaginilor. 

Fişele colorate |E.Cocoradă, 51] este una cu rezultate vizibile în activitatea de consiliere, mai cu 
seamă că o serie de culori contribuie mult la fixarea anumitor activități în conştiinţa elevilor. Metoda se 
utilizează pentru a produce argumente pro sau contra, a anunța aşteptări optimiste sau pesimiste etc. 
Iată cum pot fi descrişi paşii pe care consilierul îi urmăreşte pentru a ajunge să-şi realizeze intenția. La 
primul nivel se fixează tipul de enunţuri şi culoarea fişei. De ex., tema discuţiei este învățământul 
tradițional vs. învățământul modern, iar fişele verzi sunt folosite pentru argumente pro şi galbenul, 


pentru critici, obiecţii, respingeri. După gruparea elevilor, fiecare grup analizează problema propusă şi 

notează în scris opiniile, în funcție de orientarea lor pe fişa de o anumită culoare. Fişele urmează să 
ajungă la o comisie, formată din alt grup de elevi, care le analizează şi le combină pentru a formula o 
coeziune, un diagnostic sau alt procedeu. Elevii se împart în două grupuri: unii iau fişele verzi, ceilalți — 
galbene, şi se intervievează reciproc în legătură cu argumentele pro, referitor la aşteptările optimiste, şi 
cu cele contra, cu privire la aşteptările pesimiste. Acest mod de a lucra subliniază aspectele opuse, 
dintre oameni. 

2.3.3. Modele cu suport literar şi artistic. Reperele teoretice pentru construirea modelelor cu 
suport literar şi artistice au fost inspirate din R.Barthes [20], G.Bălan [25], L.Bârlogeanu [26], 
J.Chevalier [47], G.Mihăilă [156], VI.Pâslaru, V.Goraş-Postică, M.Hadârcă et al. [185], T.Vianu [254] 

Modelul basmului. Un model foarte bun pe care literatura îl oferă pentru viața noastră personală 
este cel găsit în basm. Aici se dezvoltă percepția vieții sub semnul problematizării formelor antitetice, 
de reacție şi comportament uman în contexte diferite. Ele indică într-un mod optimist ceea ce este bine 
şi ceea ce este rău să faci precum şi care sunt consecinţele respectării/nerespectării acestui bine. 
Coordonate pedagogice ale basmului sunt valorile, normele, limba, simbolul. 

Mitul este un model în care descoperim bazele culturii. Folosim ca metodă exerciţiul în care 
adolescenților li se solicită să identifice elementele ce ţin de pedagogie/educaţie în câteva mituri [20]. 
Un prim model educaţional l-a constituit mitul biblic al izgonirii perechii paradisiace. Dintre operele 
care dezvoltă adevărate mituri despre ideea de consilier cităm Biblia, cartea cărților, ne oferă modelul 
învățătorului absolut. Dumnezeu este şi va rămâne imaginea Modelului absolut. Acest exercițiu poate fi 
unul cognitiv, care să ofere posibilitatea elevilor de a aplica unele convenţii gnoseologice: mitic, 
mioritic, păcat, sau să exprime valorile în care ei cred. Un alt exercițiu îl putem extrage din cultura 
orală, din folclor. Un exemplu este mitul jertfei pentru creaţie (Monastirea Argeşului), care, propus ca 
exerciţiu în consiliere, ne poate oferi răspunsuri despre personalitatea adolescentului, atitudinile 
emoționale ale acestuia (poate plânge), reacțiile lui pot vorbi despre personalitatea acestuia [Cf. 20, 
106]. 

Modele literare culte. Mesaje educative întâlnim în operele unor autori precum M. Sadoveanu , 
în Domnul Trandafir, O. Goga, în Dascălul şi Dăscălița şi |. Slavici, în Budulea Taichii. Autorii evocă 
narativ şi liric tema şcolii, dar în prim plan, nu este instituţia, ca şi mijloc de educaţie, ci modelul ei. 
Artiştii construiesc portrete literare de factură lirică şi epică excepțională. Metoda folosită este analiza 
de discurs. Discursurile sunt o practică socială şi furnizează coduri şi reguli de comportament care 
influențează înțelegerea a tot ce are legătură cu viaţa de elev. Mesajul luminos şi constant al literaturii şi 
artei în general, privind condiţia şcolii şi a tuturor factorilor implicați în procesul de învăţare, se 


datorează unui adevăr incontestabil: în cele din urmă, noi, toţi suntem recunoscători şcolii. Pentru că 

noi înşine suntem creatori şi trăitori ai acestui proces social major care se respectă şi-şi construieşte un 
viitor pentru ai săi, nu se poate progresa fără şcoală. Această relație duală, această dialectică, care nu 
poate să existe separat, elev - dascăl, este o viziune veridică. Vibraţia literară, caracterul literaturii 
artistice îi conferă o notă emoțională, fiindcă expunerea de date nu rămâne un simplu document, deşi îşi 
păstrează valoarea aceasta, consemnându-se date reale, verificabile, ci accentul se pune pe virtuțile 
artistice, pe darul de a povesti, de a evoca, de a crea portrete literare şi evocative, totul învăluit într-o 
vibraţie lirică şi epică care izvorăşte din emoție, din sentiment, din sensibilitate. Apelul la emoție şi 
sensibilitate vine din consiliere. În construcţia acestui moment se foloseşte metoda anchetei, în care cu 
ajutorul chestionarului sunt stabilite diferite tipuri de inteligenţă ale adolescenților: logică, creativă etc. 

Modelul personajului literar oferit de Sadoveanu, prin imaginea Domnului Trandafir, evocă 
deopotrivă portretul fizic, dar mai ales, aici, accentul se pune pe dimensiunea sa morală şi etică: 
dragostea sa pentru copii, profesiune, dăruirea sa trimit la mesajul povestirii care ilustrează o veche 
înțelepciune populară, conform căreia omul sfințeşte locul. Supărarea lui se concentrează într-o singură 
formă, nu în gesturi violente, ci doar într-o o expresie: Măi domnule!, iar copiii erau extraordinar de 
sensibili: Nouă ne venea să intrăm în pământ de ruşine. De aceea, când scriitorul se întoarce, după 
cincizeci de ani în satul natal, o face nu numai de dorul satului, ci şi datorită nostalgiei copilăriei, dar 
mai ales pentru primii ani de şcoală, din dragoste pentru dascălul său, pentru modelul său. Iar finalul 
povestirii conţine mesajul ultim al textului: În locul acela odată a trăit un om. 

Textele Dascălul şi Dăscălița încearcă să exprime în mod algoritmic ființa umană în ipostaza 
spiritului. A fi înseamnă a fi ființă şi nu vizează reperul efemer, fizic, materia, ci este spirit care 
presupune o armonie a omului ca fiinţă spirituală ( care se regăseşte dincolo de sine, într-un alt dat, alte 
dimensiuni şi ca un dat existenţial ce îşi cunoaşte menirea pe pământ şi îşi acceptă destinul). Este cazul 
portretisticii. Portretele lui O.Goga, Dascălul şi Dăscălița sau portretele din nuvelistica lui I.Slavici 
(modelul din Budulea Taichii), personajele creează impresia unor persoane care nu luptă cu sine, ci care 
au certitudinea că ființa umană se regăseşte în plan superior prin armonie cu un cosmos divin. Profesorii 
sunt Apostoli care formează conştiinţe, educă, insuflă dragostea față de valorile perene, universale şi 
naționale precum ideea de libertate, dragoste, adevăr, frumos, dreptate, sentiment național. Acest 
model poate servi la realizarea unor exerciții de formarea/transformarea caracterului. 

Mama. Persoana cea mai importantă în existenţa oricărei fiinţe este identificată în operele literare 
sub denumirea de zână de către copilul Nică în Amintiri din copilărie de L.creangă. Eroul recunoaşte în 
mamă o zână care ştia a face multe şi mari minunăţii; alunga norii cei negri de pe deasupra satului 
nostru şi abătea grindina în alte părți, (...);, închega apa numai cu două picioare de vacă, (...) 


[I.Creangă, 55, p.179) Mama rămâne modelul zânei şi pentru adolescenţii zilelor noastre. 

Simbolul. Cu ajutorul celor patru elemente materiale devenite simboluri literare: aer, pământ, foc, 
apă [G.Bachelard, 13, 14, 15] putem pregăti elevul să înțeleagă mai bine ce se înțelege prin procesul de 
transcendere: trecerea de la aparență spre esență. 

L.Bârlogeanu [26] prezintă elementul apă într-o excelentă interpretare a simbolului narcisiac, 
realizat de G.Bachelard. Făcând o sinteză a operei acestuia, ea notează el interpreta simbolul 
narcisismului ca pe un ideal. Narcis aduce speranţa în viaţa tuturor celor care-l contemplă. El 
modelează devenirea, deschide căi spre viitor, transformă spaţiul în care ne mişcăm, ne determină să 
proiectăm conştiinţa frumuseții asupra a tot ce ne înconjoară. Personajele literare sunt surse nesecate 
care pot corecta ceea ce este rău în trecutul fiecăruia, pot forma o nouă personalitate după modelul 
desprins din mitul lui Narcis, în sensul de a filtra frumosul. 

Intenţia de a modela, de a făuri ceva durabil, sau de a părăsi lumea exterioară în cea interioară, cu 
scopul de a vedea dincolo de ea, de a vedea în profunzime, poate fi nu numai o metodă a 
psihoterapeuţilor ci şi a profesorilor de LLR. Am pătruns din lumea exterioară în cea interioară cu 
ajutorul personajelor. Cum s-a văzut mai sus, prin oglindire se poate modela interiorul. Motivul oglinzii 
apare în opera lui G.Coşbuc şi a lui L.Blaga. Oglindirea poate fi o metodă în consiliere cu rezultat în 
procesul de dezvăluire. 

Simbolul zborului este cel la care ne-am oprit pentru a întări ideea de mai sus. Pentru elementul 
aer am ales ca exerciţiu ideea de zbor. Zborul ține de faptul că surprinde fericirea şi anulează frica de 
cădere. Motivul zborului poate fi discutat în operele lui M.Eminescu Sărmanul Dionis şi Luceafărul. 
Visul fetei de împărat din Luceafărul este un exemplu al setei de absolut. 

Despre simbolul focului putem vorbi la studiul poemului Noapte de decemvrie al lui Al. 
Macedonski. Fiinţa umană este o fărâmă de Divinitate şi prin urmare inspiraţia de acolo vine. 

Putem apela la aceste exerciții literare ca exemple în numele intenţiei de a da soluţii în activitatea 
de consiliere şi orientare şcolară în cazul unor: eşecuri, confuzii, dorinţa de a conferi un destin fericit, 
punerea subiectului în situaţia de a descoperi verticala imaginaţiei ca pe o soluţie de viață. 

Modele tematice. Exemplele de ordin axiologic pot ghida încercările profesorului/consilierului 
de a trasa finalitățile educației/activității practice de consiliere. Pentru că idealul consilierii nu are un 
model standard impus, ci este unul care permite redimensionări (în funcţie de personalitatea celui care 
consiliază, în funcție de câmpul de posibilităţi în care are loc consilierea, de personalitatea consiliatului, 
de nevoile sale) propunem următoarele abordări metodologice. 

Dimensiunea pedagogică include tema Dezvoltarea morală. 

L.Kholberg, în studiile sale [Cf. P.Iluţ, 120 şi C.Neamţu, 170] distinge trei etape în dezvoltarea 
judecății morale. Prima este cea preconvențională. Interpretarea noțiunilor de bine/rău; raportarea la 


forţa fizică a autorității, a pedepsei sau a recompensei sunt doar câteva exemple din literatura populară, 

cât şi din cea cultă, prin operele unor autori precum I. Creangă în Poveşti şi în Amintiri din copilărie, 
prin nuvelele lui I.Slavici, de care ne putem servi în activitatea de consilier. A doua etapă este cea 
convenţională. Prin aceasta se înţelege conştientizarea de către subiect a activităţii de grup (participarea 
tuturor membrilor familiei la munca câmpului, în M. Preda, Moromeţii). A treia etapă este cea 
postconvențională, faza maturității. Aici se poate apela la modelul lui M. Eliade reprezentat în sugestiv 
înRomanul adolescentului miop. 

Necesitatea modelelor. Modelarea este o metodă de modificare a comportamentelor bazată pe 
învăţarea prin observarea unui model. Elevului cu probleme de comportament i se pot prezenta 
personaje literare ce au comportamente dezirabile. Modelul comportamental propus va fi asimilat de 
către adolescent dacă va fi apreciat ca fiind funcțional. Modele valoroase din literatură sunt Persida, din 
romanul Mara de I. Slavici, personajele Ştefan Gheorghidiu al lui Camil Petrescu, Victor Petrini al lui 
M.Preda. L. Rebreanu, prin romanul Jon, oferă prin personajul central esenţa funcționării destinului. 
Elevii pot înțelege că omul este determinat social, pe de o parte, iar pe de alta, de transcendent. Ion are 
posibilitatea alegerii, el a urmărit două modele în viaţă: pe cel al familiei lui (părinţii lui s-au căsătorit 
din dragoste şi-au eşuat, iar familia Anei, Vasile Baciu, care, deşi s-au căsătorit din interes — averea 
soţiei — a reuşit în viață. Dar poate că unul dintre modelele cele mai reuşite din literatură este oferit de 
G.Călinescu în Enigma Otiliei (personajul Felix este un model de adolescent care îşi împlineşte idealul). 
Deprinderea unui comportament pozitiv se poate face concomitent sau în paralel cu dezaprobarea sau 
respingerea celui negativ. Pentru elaborarea unui program de modelare, profesorul de română/ 
profesorul consilier va selecta anumite conţinuturi care să ţină cont de trebuinţele elevului: spirituale 
(estetice, etice, de cunoaştere), sociale (de comunicare, anturaj, integrare socială, de cooperare), etc. În 
viaţa socială, adolescentul se confruntă atât cu modele pozitive, cât şi cu cele negative; aceste modele se 
învaţă nu prin imitație ci prin analiză şi interpretare. Un rol deosebit în formarea unui comportament îl 
are puterea exemplului: Or, literatura oferă o mulțime de astfel de exemple. 


Stilul de învăţare. În literatura de specialitate [P.Iluţ, 120 şi C.Neamţu, 170] stilul educațional, 


sau stilul de învăţare are o multitudine de înţelesuri. C. Neamţu se opreşte la definiția dată de G. 
Văideanu, conform căruia stilul este calitatea comportamentelor profesorului, atitudinea sa faţă de 
valorile profesiunii didactice şi cele ale disciplinei, nota personală de a trata şi evidenția valorile 
disciplinei, de a mânui metodele, tehnicile şi cultura, calitatea vieţii sale afective, experienţa sa de 
viață, aptitudinile şi caracterul [ 170, p. 125]. Stilul este rezultatul personalizării principiilor şi normelor 
ce definesc activitatea de informare şi formare. De calitatea stilului ţine şi puterea de influențare şi 
acțiune a profesorului cu o anumită consecință asupra educatului. Exemplu de exerciţii ne oferă operele: 


Domunu Trandafir de M. Sadoveanu şi Viața ca o pradă de M. Preda. 

Comunicarea. În relaţiile interumane este nevoie să ştim cum comunicăm. Tema comunicării 
educaționale şi cea didactică sunt forme extrem de importante ale comunicării umane. Principalele 
modalități şi mijloace ce intervin în abordarea cognitivă a profesorului de LLR sunt: comunicarea 
verbală, comunicarea nonverbală, comunicarea paralingvistică, atribuirea, combinarea şi sinteza 
informațiilor. 

Comunicarea verbală directă apare în două ipostaze: prima reflectă informațiile cognitive pe care 
adolescenţii le deţin la această disciplină; cea de-a doua ne comunică ceea ce aceştia declară despre ei 
înşişi, se autocaracterizează. Aceste informaţii pot fi foarte pertinente într-o relație de consiliere. 
Întâlnim însă şi unele bariere, astfel că adolescenţii aflându-se încă la vârsta teribilismului, unii dintre ei 
încearcă şi uneori reuşesc să-şi controleze gândurile şi stările sufleteşti pretinzând că sunt altceva decât 
sunt în realitate. 

Comunicarea nonverblă este extrem de importantă: privirea, orientarea corpului, distanța dintre 
interlocutori. Comunicarea nonverbală include paralingvisticul (tonul, mimica, pauzele), acre ajută la 
deosebirea minciunii de adevăr, la detectarea stărilor sufleteşti. De asemenea, pauza, tonul vorbirii pot 
comunica diferite mesaje: dacă interlocutorul se place pe sine sau se displace, dacă se consideră inferior 
sau superior. 

Studiile de specialitate disting patru canale principale in comunicarea paralingvistică: 1. expresia 
feţei, 2. contactul vizual, 3. limbajul corpului, 4. distanţa fizică [Cf. P. Ilut, 120, p.120]. Pentru primul 
canal, expresia feţei, s-a demonstrat că expresiile faciale traduc fidel stările sufleteşti. P. Ilut selectează 
şase emoţii de bază: fericirea (bucuria), tristețea (supărarea), surpriza, frica (îngrijorarea), dezgustul şi 
furia. Al doilea canal, reprezentat de contactul vizual este un canal relevant pentru cunoaşterea celuilalt 
şi interpretarea gândurilor, afectelor şi intenţiilor, acesta reflectă în mod pregnant universul intim. 
Autorul selectează doar două ipostaze ale contactului vizual. Prima se referă la evitarea privirii în ochii 
celuilalt: uitarea în altă parte, care trădează lipsă de interes sau dezaprobare, dispreţ; lăsarea ochilor în 
Jos este semn al vinovăţiei. Privirea prelungită în ochii altcuiva are tot două sensuri: primul poate fi 
iubire, preţuire, stimă, atracție, sau privirea fixă poate exprima furie, mânie, intenţii agresive. Al treilea 
canal, limbajul trupului, vorbeşte despre mişcări şi configurații ale anumitor părți ale corpului cum sunt: 
frecarea mâinilor, răsucirea părului, datul din picior, toate constituie semnale ale unei stări de agitație, 
indecizie. Postura corporală, luată ca întreg, reprezintă stări interioare de moment, dar vorbeşte şi 
despre moduri de gândire şi reacții mai stabile. Aceste posturi au mare importanță în interacțiunile 
umane, de aici şi expresiile: l-a primit cu brațele deschise, era într-o postură de învingător/invins. 
Oamenii realizează şi mişcări intenționate, definite: gesturi emblematice, cum ar fi: se ridică mâna 
pentru Linişte!;, degetul, pentru Vino încoace sau OK, arătarea obrazului pentru Să-ţi fie ruşine! Al 


patrulea canal se referă la distanţa publică. Aceasta indică distanţa pe care în orice împrejurare, oamenii 

încearcă să o menţină faţă de semenii lor. În acest sens, E. Hall (1966) lansează conceptul de spaţiu 
personal. Autorul distinge patru dimensiuni ale spaţiului personal: distanța intimă până la o jumătate de 
metru permisă doar acelora care sunt doar în foarte strânse relaţii (părinţi, copii, rude, iubiţi); distanța 
personală de la 0,50 m până la aproximativ 1,20 m (prieteni, colegi, cunoştinţe), distanța socială, între 
1,20 şi 3,50 m, practicabilă în situaţii formale (întâlniri de afaceri, consultanţe, interviuri), distanța 
publică, peste 3,50 m, utilizată de cei care se află în fața unui public. [A. Rotaru, 220, p 87]. 

Abordarea psihologică permite discutarea unei teme precum Dezvoltarea cognitivă. Motivația 
reprezintă, alături de afectivitate şi voință, principala resursă de menţinere în activitatea de învăţare. 
Motivația învăţării literaturii include: motive care-l fac pe elev să-şi folosească talentul, imaginația, 
creativitatea. Disciplina Limba şi literatura română, de asemenea, trebuie să-i dezvolte elevului 
aptitudini de redactare, abilităţi de comunicare, de afirmare puternică a eului, inventivitate, eliberarea 
de prejudecăţi, autonomie estetică, morală. 


Abordarea socială ia în discuţie o temă precum Stilul de viaţă [1]. Adolescenţii vin în contact cu 


diverse grupuri de referință (grupul de colegi, de prieteni) care le oferă posibilitatea afirmării de sine. 
Contracultura: limbajul de cartier, argoul, jargonul, gestica, mimica, este un aspect pe care şcoala, în 
calitatea ei de a avea un rol în reuşita socializării elevului, şi disciplina Limba şi literatura română, prin 
oferirea de modele culturale, prin multiculturalism, îl poate elimina. Adolescentul se poate retrage în 
lectură. Scrisul, poezia, creaţia pot deveni mecanisme de compensație, la fel şi de explorare de noi 
universuri; regresiunile în timp sunt tot atâtea surse de a atrage atenția unui adolescent şi să-l ajute să se 
cunoască . 

Or, în educația modernă se mută accentul de pe transmiterea informaţiei pe receptarea ei. Elevii se 
deosebesc între ei, au un exerciţiu al ascultării diferit. Unii vor asculta mesajul ca să-l rețină, alţii ca să-l 
critice, alţii ca să-l respingă. Pentru un consilier este foarte important să recunoască multiplele tipuri de 
ascultare, să cunoască barierele ascultării, să cunoască mesajele pe care le pot transmite pe cale 
nonverbală. Modelul dezvoltării ideale a personalităţii poate fi determinat de valorile fundamentale ale 
literaturii şi ale şcolii [Cf. 19, 59, 61,253]. 

2.3.4. Modelul Călători şi călătorii în consilierea şi orientarea şcolară în cadrul educaţiei 
lingvistice şi literare. Analiză semiotică şi analiză dramaturgică a presupus surprinderea miturilor, a 
convențiilor estetice şi a tuturor factorilor cu influenţă în activitatea de consiliere: literatură, artă, 
psihologie. 

Un element important al cercetării noastre îl reprezintă orientarea interdisciplinară, 
pluridiscilinară şi transdisciplinară [40] a COŞ. 

Folosind pretextul metaforei în care consiliatul devine călător neinițiat, iar activitatea de 


consiliere şi orientare şcolară este o călătorie, ne-am propus să demonstrăm că o metodă de terapie în 

COŞ este activitatea de creație. COŞ, văzută ca o acțiune, suportă anumite transferuri din literatură şi 
din celelalte arte, aşa după cum în psihiatrie este folosită ca metodă de recuperare tot arta. Acest 
subcapitol de aceea poate fi folosit separat de către profesorii de LLR ca o propunere de curs opțional 
în cadrul ariei curriculare Limbă şi comunicare, cu tema Călători şi călătorii în cadrul disciplinei 
Limba şi literatura română. 

Opţiunea pentru o asemenea metodă de consiliere îşi are explicația în însăşi semnificația 
cuvântului de bază: călătorie, percepută ca o profundă şi necesară experienţă a ființei umane care 
induce trecerea, schimbarea, independenţa fiinţei faţă de detaliu, elemente esenţiale în activitatea de 
consiliere. Călătorind, oamenii devin mai înţelepţi, nu numai pentru că ei cunosc mereu noi privelişti şi 
întâmplări, ci tocmai fiindcă ei înşişi devin pentru sine peisaje trecătoare, pe care le pot privi lesne cu 
o anumită detaşare |O.Tocarezuk, Călătoria oamenilor cărţii, 247, p.55]. 

Călătoria pe care cursul nostru o propune se bazează pe anumite tehnici desprinse din domenii 
precum psihologia, estetica, pictura, muzica, lingvistica, toate contribuind la îmbogățirea orei de limba 
şi literatura română pe principiul interacțiunii artelor şi al interdisciplinarităţii, prin care elevul călător 
poate ajunge oriunde şi oricând îşi doreşte. Acestea sunt: 

Sugestia, Somnul — Visarea, Călătoria prin culori, Călătoria prin sunete, Călătoria prin 
parfumuri, Călătoria lingvistică prin: călătoria corespondenţelor cuvintelor în lumea artelor; călătoria 
formării de cuvinte; călătoria comparațiilor;, călătoria metaforelor; călătoria personificării, Eseul, 
Călător şi călătoria în/prin sine în lumea artei plastice şi literare: discursuri autobiografice, imaginea 
(autoportretul) şi textul (jurnalul); Călătoria în lumea cărții. 

Prezentăm rezumativ fiecare model sus-numit, prezentarea desfăşurată a tuturor modelelor fiind 
făcută în Anexa 3. 

Sugestia induce în organismul elevului starea de linişte interioară, provoacă libertatea imaginaţiei 
de a construi lumea metafizicului, a autoreflexiei [182], sau chiar de a stabili ingredientele necesare 
pentru a putea trăi fericiți. Este posibil şi exercițiul imaginării unei lumi nedorite, acțiune care îi învaţă 
pe elevi să prevadă eşecurile şi decepțiile. Experiențele „trăite” pot fi consemnate într-un Jurnal de 
călătorie. 


Călătoria în somn şi în vis. Odihna activă/simulată se foloseşte în scopul recuperării stării de 


oboseală şi încordare acumulată de către elevi în timpul orelor de curs şi vine în sprijinul 
redobândirii/stimulării inspiraţiei. Nemulţumiţi fiind de realitatea obiectivă, elevii încearcă să o 
depăşească, să evadeze din ea şi una din căile de evadare este visul. Parafrazându-l pe V.Hugo cu 
Ecoul sonor al veacului său, poetul trebuie să fie şi călăuza acestuia spre ideal, profesorul de LLR 
trebuie să fie călăuza elevilor săi spre a-şi îndeplini visul. Ocolind ceea ce este trecător, el le va arăta 


marele drum spre ideal. Astfel, elevii evadează din prezent în trecut sau în viitor, din spațiul cunoscut 

spre un spațiu fără contururi clare, condiție indispensabilă receptării/creării cronotopului (a spațiului şi 
timpului) artistic. Acestei activităţi se potrivesc operele scriitorilor romantici. Noi am antrenat în 
cercetarea noastră pe: 

Novalis, cu romanul Henrich von Ofterdingen şi pe M.Eminescu, cu poemul Floarea albastră şi 
nuvela Sărmanul Dionis; 

- G.G.Byron,cu drama Cain şi pe Eminescu cu poemul Luceafărul; 

- Al.Macedonski, cu poemul Noapte de decemvrie şi pe St.A.Doinaş, cu Mistreţul cu colți de 
argint, precum şi pe 

- P.Istrati, cu romanul Ciulinii Bărăganului. 

Pentru propunerea Byron — Eminescu, sarcina de lucru vizează o comparaţie: zborul lui Cain 
însoțit de Lucifer în genunea văzduhului, şi cel al Luceafărului, care zboară în spațiul intergalactic spre 


Demiurg în dorinţa de a obţine de la acesta dezlegarea de nemurire (Tabelul 17). Prin intermediul 


Tabelul 17 
Cain — Byron Lucefărul — Eminescu 

Lucifer: Porni Luceafărul. Creşteau 
Să ne-avântăm şi În cer a lui aripe, 
Să plutim Şi căi de mii de ani treceau 
Pe aripile noastre tari şi mândre. În tot atâtea clipe. 
Cain: 
Ah, cum tăiem azurul! Stele-mii Un cer de stele dedesubt, 
Rămân în urma noastră. Dar pământul? Deasupra-i cer de stele — 
Pământul unde-i? Fă să-l pot vedea; Părea un fulger ne-ntrerupt 
Căci sunt din el făcut. Rătăcitor prin ele. 
Lucifer: 
E hăt, departe, Şi din a chaosului văi, 
Mai ne-nsemnat în univers ca tine. Jur împrejur de sine, 
Parcă scad, fugind, Vedea, ca-n ziua cea dintăi, 
Luminile, de mine. Pân-acum, Cum izvorau lumine; 
Pe cât ne-apropriem, creşteau mereu 
Ca nişte lumi. Cum izvorând îl înconjor 
stiai ra Cradle aa Ata Ca nişte mări, de-a-notul... 
Ce stranie-i lumina! El zboară, gând purtat de dor, 
Nici urmă nu-i de soare, lună, stele, Pân piere totul, totul; 
Ba chiar şi-albastru-mpurpurat al nopții 
Se schimbă-ntr-un amurg posac şi totuşi Căci unde-ajunge nu-i hotar, 
Eu văd gigante forme-ntunecate Nici ochi spre a cunoaşte, 
sit RE a i ala Sadu Ai Şi vremea-ncearcă în zadar 
Asemenea unor ape uriaşe Din goluri a se naşte. 
Cu brâie de lumină-nscrise, lumi 
Care-n plutirea lor, mi se părea Nu e nimic şi totuşi e 
Că seamănă adesea cu pământul. O sete care-l soarbe, 

E un adânc asemene 

Uitării celei oarbe. 


Zborul lui Cain vs. Zborul Luceafărului 

visului, imaginaţia cunoaşte o formă maximă de libertate. Astfel, elevii vor putea face călătoria pe care 
şi-o doresc, împlinindu-şi visul. 


Călătoria prin intermediul culorilor. Culoarea reprezintă un pas important înspre cunoaşterea 


lumii şi în cunoaşterea de sine. Această tehnică ar putea reprezenta şi un pas în dezvoltarea imaginației, 
a creativităţii în materie de proză şi vers. Ea poate fi folosită la începutul lecţiei sau pe întreg momentul 
orei şi chiar în evaluare, unde elevii pot aprecia răspunsurile corecte prin cartonaşe de culoare verde, iar 
răspunsurile greşite vor putea fi sancţionate prin ridicarea cartonaşelor galbene. Exerciţiile solicitate 
elevilor pot fi formulate astfel: 

- să vorbească despre ce culoare predomină în lumea în care au ajuns şi ce stare le transmite o 
anumită culoare: roşul = pasiune, apus/răsărit de soare; căldură; inimă etc.; 

- să îşi aleagă o culoare cu care să coloreze o coală albă şi pe care să o păstreze în față atâta timp 
cât durează concentrarea lor la actul de creaţie şi care poate să reprezinte/să corecteze starea de spirit în 
care ei se află. 

Combinația de culori din punctul de vedere al reuşitei performanţei în procesul de învăţare este 
prezentată de P.Mureşan [164], potrivit căruia anumite culori, precum roşul, verdele şi galbenul, 
stimulează memoria, facilitează o şi mai bună reținere, accelerează învăţarea, ... măresc de 2-3 ori 
viteza de identificare şi recunoaştere a elementelor esențiale ale textelor de învăţat prin controlul 
cromatic creat între acestea şi fond [Ibidem, p. 75]. Culorile au putere de influențare asupra stărilor 
fiziologice ale organismului, proceselor psihice şi stării noastre afective [Ibidem, p.22]. De aceea 
utilizarea eficientă a culorilor în actul de creaţie sporeşte calitatea şi randamentul muncii intelectuale; 
creează o stare de confort psihic, înviorare şi bună dispoziţie; asigură diminuarea oboselii intelectuale 
şi deconectarea nervoasă; facilitează percepţia vizuală; concentrarea atenţiei şi memorarea, dezvoltă 
imaginația şi gândirea creatoare; sporeşte gradul de receptivitate, înțelegere şi asimilare a 
cunoştinţelor de către cei care învaţă [Ibidem, p.76]. 

Elevilor li se solicită să descopere rolul culorilor în creaţia literară. Astfel, călătorul elev 
descoperă terenul fertil pentru acestea, reprezentat în operele simboliştilor. 

Muzica eliberează şi descătuşează suflete şi energii. În literatură, scriitorii sunt iremediabil atașați 
de muzică. W.Shakespeare include în textele sale momente muzicale. La Ch.Baudelaire cuvântul este 
anolog cu limbajul exprimat de Wagner. La Proust, muzica reuşeşte să recupereze din frumuseţile 
distruse de timpul pierdut. G.Bălan declară despre G.Călinescu că muzica vibra în el tot timpul. 
[G.Bălan, 25, p.121]. În cazul H.Papadat Bengescu, muzica lui Bach este un adevărat pretext romanesc. 

Călătoria muzicală se poate realiza şi în literatură. Una dintre caracteristicile de bază ale poeziei 
simboliste este căutarea muzicalităţii. Aceasta este obținută prin ritmuri şi rime perfecte şi în mod 


special prin repetiţia obsedantă a unor cuvinte sau a unor anumite vocale. 

Exerciţiul pentru această secțiune aduce faţă în faţă la această temă doi poeți simbolişti: elevii 
sunt solicitați să compare efectele sonore dintr-o poezie a lui G.Bacovia cu cele din poezia lui 
P. Verlaine. 

Mirosul reprezintă un alt stimulent pentru creativitatea elevilor. De la parfumul natural al 
plantelor, în special al florilor, la parfumul din produsele cosmetice, toate pot să-l „transporte” pe 
călătorul elev pe un tărâm ideal, capabil să-l facă fericit. Un anumit miros/parfum îi va putea sugera 
elevului asocieri cu muzica, poezia sau cu pictura. Exerciţiul presupune „testarea” diferitelor mirosuri 
de flori precum: liliac, lăcrimioară, trandafiri, tei, iasomie, muşeţel etc., iar apoi elevul poate să îşi 
imagineze cum ar arăta un spațiu îmbibat de una din aceste miresme. 

Principiul corespondenţelor între senzaţii este fundamental în poezia simbolistă. Prin această 
corespondenţă simboliştii urmăresc să creeze senzaţii de ordin diferit: olfactive, tactile, gustative, 
auditive şi vizuale. 


Călătoria în lumea lingvistică ne prilejuieşte câteva incursiuni deosebite. Călăuza profesor 


recurge la câteva popasuri pentru elevii călători precum: călătoria corespondenţelor cuvintelor în lumea 
artelor; călătoria formării de cuvinte; călătoria comparaţiilor; călătoria metaforelor; călătoria 
personificării ş.a. 

Călătorind astfel aflăm că termenii de specialitate din orice domeniu au pătruns în limba uzuală 
printr-o călătorie inedită în urma căreia au suferit o metamorfoză semantică atât de desăvârşită încât 
originea lor literară sau muzicală nu mai transpare. Elevii vor fi călăuziţi să descopere că între literatură 
şi muzică există o reală corespondență. S.Stati [239] afirmă că destinele cuvintelor şi notelor sunt 
asemănătoare. Drumul parcurs are algoritmul: se porneşte în călătorie de la un lucru arhicunoscut: se 
ştie că de-a lungul timpului s-au format termeni noi prin contopirea a două sau mai rar chiar a mai 
multor cuvinte existente cum ar fi cele care compun termenii tragicomic, meloman, tragedie, polifonie. 

Jocul comparaţiilor deschide/trimite imaginaţia elevului spre alte lumi prin intermediul 
termenului magic ca. 

Călătorie ca o muzică; 

Călătorie repede ca fulgerul; 

Călătorie întunecată ca noaptea; 

Călătorie veselă ca primăvara; 

Călătorie ca la 20 de ani. 

Jocul metaforei ar putea să ne sugereze răspunsuri precum: 

Călătorie în lumea necuvântătoarelor; 

Călătorie pe 16 milimetrii; 


Călătorie inițiatică; 

Călătorie în lumea de dincolo. 

Jocul personificării ne poate sugera următoarele combinaţii: 

Călătorie: veselă, tristă, blândă, vorbitoare, măiastră, tăcută, tainică, visătoare, ipocrită, 
îndrăgostită, cu inimă, s.a. 

Călătoria ca şi intercunoştere şi autocunoaştere de sine. Cunoaşterea de sine se dezvoltă treptat, 
odată cu dezvoltarea personalităţii, sub influenţa aprecierilor pe care copilul le primeşte din familie 
(părinți, fraţi, surori, rude), din şcoală (profesori, directori, colegi), a observării propriei conduite sau a 
comparației cu ceilalți. Definiţia imaginii de sine o găsim la U.Şchiopu, care o consideră mod în care o 
persoană conştientă se vede pe ea însăşi [244]. 

Cei mai mulți specialişti susțin că în componența imaginii de sine intră: 

- numele / sexul / vârsta / profesia; 

- imaginea corporală; 

- imaginea propriilor posibilităţi de acțiune; 

- imaginea rolurilor sociale îndeplinite în grup; 

- diverse achiziţii; 

- orice face că o persoană să fie diferită de ceilalți. E. Cocoradă, citându-l pe psihologul 
D.Hamachek, distinge şase aspecte ale eului. Acestea sunt: Eul fizic, Eul emoțional, Eul social sau 
interpersonal, Eul cognitiv, Eul ideal, Eul posibil sau eul anticipat [51, p.41]. 

Călător şi călătoria în/prin sine în lumea artei plastice şi literare. Fiinţa se poate cunoaşte pe sine 
prin mai multe căi: prin mijloace proprii, întoarcerea reflexivă asupra caracterului, dar şi cu ajutorul 
celorlalți. Relaţiile cu ceilalţi sunt văzute de E.Cocoradă ca surse ale cunoaşterii de sine. Întâlnirea cu 
sine prilejuieşte aflarea de răspunsuri care nu sunt neapărat pozitive: egoismul, aroganţa, lipsa de 
toleranță, perfidia, rigiditatea etc. Aceste trăsături trebuie conştientizate pentru a le diminua şi chiar a le 
elimina definitiv. Autocunoaşterea înseamnă confruntarea impresiilor despre sine cu cele ale altora cu 
privire la propria persoană şi extragerea unor concluzii realiste. Subiectul supus autocunoaşterii trebuie 
să pună în balanță realizările personale, potenţialul propriu, calitățile şi trăsăturile individuale 
conştientizate cu cele pe care ceilalți le consideră că le are sau nu le are. Elevilor grupați în perechi, li 
se poate solicita un exerciţiu eficient în cunoaşterea de sine gen: scrieți 3 calități şi 3 defecte pe care 
consideraţi că le aveţi, acelaşi lucru cerându-i-se şi colegului de bancă. Astfel că sunt puse în balanță 
caracteristicile conştientizate de subiect, prin autoobservare, cu cele rezultate din observarea celuilalt. 
Factorii care ajută la formarea unei imagini de sine corecte, conform E.Cocoradă, sunt: 

- şcoala, care reuşeşte să vorbească despre relațiile cu profesorii şi colegii, aprecierile pozitive 
sau negative ale acestora, notele obținute, comparația cu ceilalți; 


- familia, care dezvoltă relaţiile cu membrii ei care pot fi catalogate ca tensionate sau armonioase; 

- prietenii au un rol important în câştigarea respectului de sine. Dacă un tânăr este apreciat de 
cercul său de prieteni, el va avea o imagine de sine pozitivă [51, p.53]. 

Cunoaşterea reciprocă se poate realiza printr-o metodă propusă de psihologul A.Ivey într-un 
model numit Fereastra Johari, care caracterizează individul în relaţia lui cu altul [2, p.47-48;51,p. 113]. 

Modelul Ferestra Johari ne-a sugerat un chestionar în care am urmărit felul în care subiecţii se 
dezvăluie. Cercetarea a angajat 10 elevi, de la cele două licee (Tabelul 18, Tabelul 19). Scopul 
chestionarului este cunoaşterea abilităţilor de asociere ale adolescenților. Rezultatele arătă că elevii se 
dezvăluie, în primul rând în ceea ce priveşte domeniul public, cunoscut sub denumirea de lumina zilei. 


Tabelul 18 


Liceu Teoretic / Grup Şcolar 
1. Care este vârsta şi sexul tău? (status, rol) 
2. Care sunt trăsăturile pozitive ale voastre, dar cele negative? 
3. Numeşte, descrie tipul de temperament pe care îl ai? (de ex., vorbăreţ, certăreţ, 
sociabil...) 
4. Prezintă în 5 rânduri o întâlnire care te-a schimbat. 
Călătoria în/prin Sine 


Tabelul 19 


Liceu Teoretic / Grup Şcolar 
1. Care este vârsta şi sexul prietenului tău? (status, rol) 
2. Care sunt trăsăturile pe care le consideri valoroase la colegul/prietenul tău? 
3. Indică, descrie tipul de relaţie pe care îl ai cu colegul/a ta 
4. Prezintă în 5 rânduri o întâmplare / situaţie care v-a legat/despărțit 
Călătoria ca şi cunoaştere a Celuilalt (Feedbacik-ul consiliaţilor aflat de la colegi) 


La domeniul ascuns, răspunsurile au arătat că liceenii se cunosc şi doresc să se expună colegilor. 

Zona oarbă sau faţa ascunsă arată că adolescenţii sunt conştienţi de existenţa unor aspecte ale 
temperamentului lor, indiferent dacă ei le cunosc sau nu, sau dacă vor să fie cunoscute sau nu. 

Pentru domeniul necunoscut, informațiile colectate arată că imaginea proprie se dezvoltă şi prin 
intermediul interacțiunii cu alții. 

Prin chestionarul al doilea s-au urmărit relațiile care rezultă din interacțiunea elev - elev. 
Răspunsurile lor arată că ei doresc socierea. Îşi urmăresc colegii şi-i admiră. Majoritatea elevilor au 
arătat că ei cunosc, în primul rând, aspectele fizice ale celuilalt. Aceasta înseamnă că s-a lărgit 
domeniul public. Relaţiile au trecut din domeniul ascuns spre domeniul public, relaţia este de asociere. 
Au fost şi subiecți care s-au abținut să dea informaţii. Ei fac parte dintr-o categorie specială, care au 
nevoie consiliere, acest comportament fiind un semnal că sunt nesociabili, că ei funcționează doar pe 
fațadă. Cei care au excelat în a da informaţii despre zona oarbă demonstrează că relaţia pe care o au cu 
colegii este superficială. La cei care a dominat domeniul necunoscut, înseamnă că ei consideră 


importantă în relație comunicarea interumană. 

Feedback-ul consilierului aflat de la elevi a rezultat următoarea descriere: 

Domeniul public a primit următoarele răspunsuri: 16 ani, 17 ani, 18 ani, 19 ani, sexul tare, sexul 
frumos, feminină, mascul feroce; elev; sunt fotomodel (M.C., A.A., M.P., I.B., D.D., D.C., L.N., V.M., 
M.B.). 

Domeniul ascuns a adunat răspunsuri precum: Îmi ajut colegii, părinţii, fraţii ..., sunt prea 
vorbăreaţă, mă aprind repede, critic(M.C., A.A, M.P., I.B., D.D., D.C., L.N., V.M., MB). 

Zona oarbă a primit următoarele răspunsuri: Vorbăreaţă, panicară, certăreață, țâfnos, sociabil, 
veselă, neperseverent, tolerant, leneş, timid, ruşinos (M.C., A.A, M.P., I.B., D.D., D.C, L.N., V.M., 
M.B.). 

Domeniul necunoscut a primit răspunsuri gen: În clasa a IX-a când am ajuns în liceu, o colegă cu 
un defect vizual, avea dioptrii foarte mari, era ţinta băieţilor sau a unor fete cu fiţe. Eu am fost singura 
care m-am apropiat de ea. Odată chiar i-am propus să fumăm şi am fumat împreună, lucru care ne-a 
amuzat şi ne-a unit, tocmai pentru că ştiam că avem un secret comun. Părinţii nu ne dau voie să 
fumăm. Pe ea n-o lasă nici la discotecă, dar eu reuşesc s-o scot din casă şi chiar dacă părinţii ei nu 
sunt de acord, ca eu s-o transform, le este frică să nu umblăm cu băieţii...eu cred c-am s-o fac să aibă 
mai multă încredere în ea. Ea mă iubeşte ca pe o soră şi-mi spune orice şi eu la fel îi spun ei (F.C.). 

Coleg-prieten: 

Domeniul public: Mărturiile elevilor sunt: Am un iubit şi ne înțelegem de minune. sau Nu am 
prieten. Am o prietenă, o colegă de clasă (M.P., A.A.). 

Domeniul ascuns: Mărturiile elevilor sunt: este inteligent, are valoare, este bine lucrat, este cult, 
este prezentabil, autoritar (M.P., A.A.). 

Zona oarbă: Mărturiile elevilor sunt: Suntem la bine şi la rău împreună; Suntem cele mai bune 
prietene; Suntem o gaşcă, dar nu cu cei din şcoala asta, am păstrat legătura cu vechii mei colegi, nu ies 
niciodată cu clasa mea; Sunt încrezuţi, pârăsc (T.A. M.M, L.B, L.M.). 

Domeniul necunoscut. Mărturiile elevilor: Eu nu am avut o relaţie bună cu un coleg. El era fiu de 
profesor. Profesorul preda în şcoala noastră şi eu am crezut că el este încrezut şi că îl favorizează 
profesorii. Odată, la o teză de istorie în clasa a VIII-a, dirigintele, care era profesor de istorie, ne-a 
prins copiind. Ne-a dat 1 la mai mulți elevi. El n-a copiat, dar n-a vrut să ne pârască şi aşa a încasat şi 
el un 1. De atunci toată clasa l-a privit cu alți ochi. A demonstrat că are caracter şi nu este un trădător. 
Deşi nu suntem acum la acelaşi liceu, el este prietenul meu cel mai bun (M.S.). 

Această metodă a dezvăluirii poate fi raportată la unele criterii de evaluare a raportului de sociere 


şi disociere. 

Metode de cunoaştere şi autocunoaştere. Testul Cine sunt eu/cine aş vrea să fiu? include 
Autodefinirea printr-un obiect, Portretul chinezesc, Ghemul de aţă, Hârtia inimii, Eroul preferat, 
Trifoiul reuşitei, 

La aplicarea modelului Eroul preferat, s-a constatat, din răspunsurile elevilor, că aceştia fac 
trimiteri la valorile morale. Exemple: 

Vitoria Lipan este caracterizată astfel: Mamă devotată; mamă care ştie să-şi educe copiii (|.M., 
L.M.). 

Julieta din tragedia shakesperiană este dedicată persoanei iubite; nu-şi înşeală dragostea chiar 
dacă plăteşte cu viața (V.B., L.M., I.M). 

Harap Alb din basmul lui I.Creangă este persoana care este răsplătită de viaţă pentru faptele sale 
bune şi pentru curajul său (C.B., A.V.). 

La categoria valori materiale este nominalizat lon cu dragostea lui pentru pământ este mai presus 


de viață(A.A.). 


Pentru valorile intelectuale a fost numit eroul lui G.Călinescu, Felix, intelectualul care reuşeşte şi 
fără suport material (T.V.). 

În categoria personajelor negative, cu care subiecţii nu ar vrea să se identifice şi a căror 
comportamente sunt criticate de aceştia, a fost indicat Lică al lui I.Slavici, pentru: nerespectarea 
normelor morale şi sociale: crud, nemilos, hoț, nu respectă legea (V.M.). 

La o altă categorie de valori respinse (=nonvalori) este indicat Dinu Păturică al lui N.Filimon, 
pentru un comportament civic nedorit: categoria avarului (|.M.). 

Trifoiul reuşitei. Se solicită elevilor să deseneze conturul unui trifoi cu patru foi (aduce noroc). În 
prima petală vor scrie 1-2 calități proprii care îi ajută să reuşească în viață. În a doua, 1-2 defecte pe 
care le au şi care pot deveni piedici în propria reuşită. În a treia, 1-2 caracteristici pe care ar dori să le 
schimbe, iar în a patra petală, completează colegii de grupă cu 1-2 recomandări. 

Răspunsurile subiecților pentru prima petală, calități proprii, sunt din sfera relaţiilor: sociabilă, 
prietenoasă, sinceră, comunicativă (L.M.,M.M.). 

Din sfera practică am reţinut: muncitoare, talentată, săritoare, disciplinată, punctuală (L. M., 
I.M. , V.B.). 

Din sfera sentimentală amintim răspunsuri precum: sensibilă, afectivă, iubitoare, caldă (A.U., 


L.P.). 


Pentru a doua petală, defecte, răspunsurile primite vin din sfera psihologicului: pesimist, prea 


mare încredere în cei din jur (M.M., V.B., L.M., I.M.). 


Din sfera aptitudinilor: neîndemânatică (M.B.). 

Petala a treia, recomandări ale colegilor, a fost completată cu răspunsuri din sfera psihologicului 
precum: impulsivitate, încăpățânare, nehotărâre (V.B., L.M, L.M.). 
Din sfera comunicării şi interrelațiilor avem: aş dori să fiu mai comunicabilă/deschisă cu ceilalți 


(A.A.). 


Cadranul patru a înregistrat următoarele recomandări: fii mai veselă/optimistă; nu fi aşa zăpăcită; 
fii punctuală; ai mai multă încredere în tine şi în ceilalți, nu fă o tragedie din condiţia ta socială (V.B., 
L.M, I.M., M.D.). 

Răspunsurile primite pot fi rezolvări sau probleme din practica persoanei care consiliază. 

Aşadar, atât intercunoaşterea cât şi autocunoaşterea se învață, iar şcoala este principalul loc de 
realizare al acestui proces alături de familie, anturaj etc. Câştigul rezultat din cunoaşterea de sine 
obiectivă presupune realism, intuiţie, luciditate, responsabilitate şi existenţa capacităţii de autoanaliză. 
După cunoaşterea propriilor calităţi sau defecte, pasul următor îl constituie acceptarea lor prin 
integrare. 

Călătoria în lumea cărţii şi în pictură: metodă de terapie în consiliere 

Cartea, Călătoria în/prin sine spre eul ce se vrea descoperit şi înţeles. 


Călătorul aflat între călăuză şi observator 


Asociaţiile la cuvântul Călătorie. Pentru ora de literatură având ca temă Călătoria, sarcina cerută 
elevilor poate fi aceea de a nota pe o coală de hârtie numărul maxim de asociații care le vin în minte în 
legătură cu o serie de cuvinte precum: călător, călătorie, drum, inițiere, carte etc. (familie de cuvinte 
sau câmp lexical). Unui alt grup de elevi li se poate da un alt exercițiu şi anume să redacteze scurte 
pasaje argumentative care să reunească toate punctele de vedere prin care îşi exprimau 
acordul/dezacordul față de un text de referință, constituit din scurte pasaje aparținând unor autori 
români, care fac trimitere la tema Călătoriei (P.Istrati, Ciulinii Bărăganului). 

Drumul spre carte necesită atribute care îl determină pe călătorul — cititor să-şi recapete aşa cum 
spunea M.Eliade, sacralitatea pierdută în urma săvârşirii păcatului originar. 

Călătoriile urmăresc obiective diferite şi presupun obligatoriu existența unor călători. R. Enescu 
face o clasificare a tipurilor de călători şi distinge între: pelerin, misionar şi explorator. Scopul 
peregrinului este să se întoarcă acasă, spre deosebire de pelerin, care are ca scop final atingerea 
pământului sfânt sau posternarea în fața lucrurilor sacre. Misionarul este un peregrin cu scopul 
permanent de a racola prozeliți, permiţându-şi uneori să cadă în extaz în faţa peisajelor insolite. Autorul 
consideră că întreaga filozofie europeană modernă este ispitită de gustul aventurii, pătrunsă de simţul 
riscului, impulsionată de curiozitatea de a explora şi anexa zone inaccesibile ale realităţii. Filozofii 
europeni sunt obsedaţi de depăşirea tautologiei, cu alte cuvinte de noutate. Pentru ei, adevărații 


peregrini spirituali, primordiale nu sunt soluțiile, rezultatele, punctul terminus, ci punerea 

problemei, investigația ca acțiune, calea, drumul, itinerariul... [86, p. 9-12]. Cei care călătoresc în 
trecut sunt consideraţi peregrini spirituali. Ei reiau întrebări şi probleme pe care umanitatea şi le-a pus 
de-a lungul timpului încercând să formuleze o anumită perspectivă integratoare în domeniul cunoaşterii. 
De aici, rezultă funcția primordială a cărţii: cognitivă. Acesteia i se adaugă o alta, la fel de importantă: 
aceea de a provoca emoţii şi uimire în faţa descoperirii făcute. În cazul literaturii, identificăm în 
peregrin, prin persoana călătorului emir din Noapte de decemvrie a lui Al.Macedonski, însetat de 
atingerea/cunoaşterea cetăţii sfinte. 

Cartea este un simbol al legilor care guvernează materia, legi în care transpare prezenţa lui 
Dumnezeu, cel pe care noi trebuie să-l căutăm mereu. lar în ceea ce ne priveşte, parafrazându-l pe 
R.Enescu, suntem peregrinii care am acceptat problema, am făcut investigația deschizând astfel calea şi 
v-am propus itinerariul ... 

2.3.5. Valori ale comunicării cadrelor didactice în procesul de consiliere şi orientare 

şcolară, în aprecierea adolescenților 

Relația de reciprocitate elev / profesor consilier - opusă relaţiei inițiale profesor / elev. Pentru 
studiul acestei relaţii am elaborat chestionare (Tabelul 20, Tabelul 21) pentru a cunoaşte abilitățile 


Tabelul 20 


Liceu Teoretic / Grup Şcolar 
1. Care este vârsta şi sexul tău? (status, rol) 
2. Care sunt trăsăturile pe care le consideraţi acceptabile, dar ruşinoase la voi? (de ex., ticuri, 
gesturi...) 
3. Numeşte, descrie tipul de temperament pe care îl ai? (de ex., vorbăreţ, certăreț...) 
4. Prezintă în 5 rânduri o întâmplare cunoscută pe care ai trăit-o şi care te ajută să-i înţelegi 
pe alții în situaţii similare. 


Imaginea de sine 


Tabelul 21 


Liceu Teoretic / Grup Şcolar 
1. Care este vârsta şi sexul profesorului diriginte / consilierului? (status, rol) 
2. Care sunt trăsăturile pe care le considerați acceptabile, dar ruşinoase la profesorul 
diriginte / consilier? (de ex., ticuri, gesturi...) 
3. Numeşte, descrie tipul de temperament pe care consideri că îl are profesorul diriginte / 
consilierul? (de ex., vorbăreț, certăreţ...) 
4. Prezintă în 5 rânduri o întâmplare / situație stânjenitoare provocată de profesorul diriginte 
/ consilier 


Cunoaşterea celuilalt 
consilierului, rolul său de agent cognitiv, şi de agent de comunicare. Am urmărit să descoperim dacă 
relația elev — profesor consilier este reciprocă şi de a afla ceea ce gândesc unii despre alții. S-a avut în 


vedere parcurgerea următoarelor aspecte: 

1. Imaginea de sine. Rezultatele arată că persoanele chestionate îşi cunosc propriile calităţi, că ei 
ştiu să se expună într-o lumină pozitivă. Din acest lucru rezultă că o persoană pozitivă aşteaptă ca în 
cadrul unei relaţii sociale, cum este cea de consiliere, ca şi cealaltă persoană să fie pozitivă. La 
întrebarea dacă atitudinea altora faţă de propria persoană afectează sau nu imaginea de sine, au existat 
răspunsuri care au demonstrat că, da, aceasta afectează imaginea de sine. Aceste răspunsuri 
demonstrează că în actul de comunicare, empatia este o capacitate indispensabilă în cadrul relației elev - 
consilier. 


2. Dimensiunea expunerii la consilier. O modalitate prin care putem culege informaţii despre o 


persoană este dezvăluirea şi autodezvăluirea. Dezvăluirea poate fi raportată la unele criterii de evaluare 
a relaţiei elev - consiliat. 

Analiza calitativă am realizat-o din perspectivă semiotică: s-a urmărit analiza semnelor şi a 
codurilor acceptate de cei doi subiecţii — consiliatul şi consilierul — care stau la baza comunicării 
interumane / culturale. 

Analiza calitativă a mai presupus şi cercetarea intuitivă, cae s-a bazat pe teoria intuiției [68]. 
Termenul poate fi echivalat cu alții, din psihologie: imaginație, cunoştinţe, percepție, sau cu teoria lui 
Husserl [69], care reprezintă ştiinţa despre ceea ce este posibil. 

Pentru a răspunde la întrebarea Cum este consilierul şi consiliatul? în analiza investigativă unul 
dintre obiectivele abordării îl constituie relevarea modelului în care relaţia de consiliere şi orientare 
depinde de felul în care cunoaştem şi comunicăm, de puterea de a-i face pe alţii să se dezvăluie. 

Rolul de agent cognitiv al consilierului a fost completat cu cel de agent de comunicare. 

Una dintre modalităţile prin care putem să culegem informaţii de la o persoană este, aşa cum am 
mai arătat, cea a dezvăluirii sinelui. Adică a ceea ce gândeşte individul despre sine că reprezintă. Acest 
proces este numit în literatura de specialitate autoprețuire sau prețuirea de sine [M.Agabrian, 2, p.57]. 
La întrebarea Cum putem să-i cunoaştem pe alții?, am aplicat metoda dezvăluirii. Şi pentru această 
secvenţă ne-am servit tot de modelul Fereastra Johari a lui A.E. Ivey. 

Imaginea de sine include referiri atât la aspectele fizice, cât şi la cele de personalitate. Imaginea 
proprie este foarte importantă, iar în cadrul relațiilor interumane, aceasta se dezvoltă şi prin 
interacţiunile cu alţii. În acest sens, în cadrul relaţiilor sociale, atitudinile altora faţă de propria persoană 
pot afecta imaginea proprie. Această metodă ne serveşte în obținerea feedback-ului despre dezvăluirea 
sinelui, pe de-o parte şi pentru aflarea feedback-ului consilierului aflat de la consiliaţi, pe de altă parte. 

Cercetarea a angajat un număr de 20 de elevi, de la cele două şcoli şi 4 profesori diriginți. 


Feedback-ul consiliaților aflat de la consilier. Chestionarul a fost elaborat cu scopul de a cunoaşte 


abilităţile consilierului în modul de a-i face să se dezvăluie pe sine. 


Rezultatele arătă că elevii se dezvăluie, în primul rând în ceea ce priveşte domeniul public. 

În ceea ce priveşte domeniul ascuns, arată că ei se cunosc şi doresc să se expună consilierului. 

Zona oarbă arată că sunt conştienţi că există aspecte ale temperamentului lor care sunt cunoscute, 
indiferent dacă ei le cunosc sau nu, sau vor să fie cunoscute sau nu. 

Pentru domeniul necunoscut, informaţiile pe care le-am obținut arată că imaginea proprie se 
dezvoltă şi prin intermediul interacțiunii cu alții. 

Prin chestionarul al doilea s-au urmărit relaţiile care rezultă din interacțiune elev - profesor 
diriginte/consilier. Dacă ei au răspuns cu sinceritate şi onestitate înseamnă că ei cunosc trăsăturile de 
personalitate ale profesorului diriginte. Majoritatea elevilor au arătat că ei cunosc aspectele fizice ale 
dirigintelui. Aceasta înseamnă că s-a lărgit domeniul public. Relaţiile au trecut din domeniul ascuns 
spre domeniul public, relaţia este de empatie Dacă s-au abținut să dea informaţii înseamnă că nu doresc 
să colaboreze. Relaţiile care rezultă înseamnă că acționează doar de faţadă. Dacă excelează în a da 
informații despre zona oarbă atunci relaţia este tensionată. Dacă domină domeniul necunoscut, 
înseamnă că ei consideră importantă în relație comunicarea interumană, iar absența ei, sau 
nefuncționarea duce la neînţelegeri, conflicte. 


Feedback-ul consilierului aflat de la consiliați: 


Domeniul public: 76 ani, 17 ani, 18 ani, 19 ani; sexul tare, sexul frumos, feminină, mascul 
feroce; elev, şefa clasei (M.M., I.M., M.B., T.A.). 

Domeniul ascuns: îmi plimb mâna prin păr, ştiu că enervez, dar ador asta, mestec gumă la ore, 
Jlirtul cu profii mai tineri, „ce naşpa "(expresie inacceptabilă), bâlbăieli, câteodată , bat din picior... 
(M.M., I.M., M.B., T.A, G.S.). 

Zona oarbă: vorbăreață, panicară, certărea{ă, ţâfnos, sociabil, veselă, neperseverent, tolerant, 
impulsiv, critic, acid, flegmatic, timid, ruşinos (M.M., I.M., M.B., T.A., G.S.). 

Domeniul necunoscut: 

În clasa a VIII-a, la proba de simulare la limba romană, mi-am învățat tot şi când am ajuns în 
sală, am uitat tot ce am învățat şi nu mi-am m-ai amintit nimic. Pentru mine a fost un şoc total şi de 
atunci învăţ destul de greu şi uit multe lucruri. Îi pot înțelege pe elevii cărora li se pot întâmpla 
asemenea lucruri (A.F.). 

Am pățit odată să ajut pe cineva într-o problemă economică şi mi s-a întâmplat ca persoana, deşi 
îmi era prietenă, să nu-mi mai înapoieze banii, lăsându-mă baltă. Nu mi-am imaginat asta de la un 
prieten, de aceea îi înţeleg pe alții care se tem de aceste fapte (A.F.). 

Într-o zi cu soare la ora de matematică am vorbit de cu totul altceva cu un coleg şi distinsul 
profesor nu m-a ascultat, ci mi-a trântit un 2 mare cât mine. Dar în aceeaşi zi luminoasă, având două 


ore de matematică, pe Horaţiu, domnul profesor l-a încărcat cu un 3, iar atunci mi-am dat seama fiind 

un tip psihologic, autorizat prin proiectarea tendințelor psihice asupra lumii înconjurătoare prin 
exteriorizarea sentimentelor, cât a suferit Horaţiu că a vorbit cu mine (E.R.). 

La moartea prietenului meu, acum una an, eu n-am ştiut, cineva mi-a spus că a murit. Nu poate fi 
ceva mai rău decât despărțirea de prieten (V.B.). 

Profesor diriginte / consilier: 

Domeniul public. Mărturiile elevilor: 30-35 ani, bărbat, 43 ani, mascul, 45-50 ani, bărbat (E.R., 
V.B.). 


Domeniul ascuns a relevat mărturiile elevilor: lipsit de entuziasm, ticuri verbale, timid, ruşinos, 
emotiv, folosirea incorectă a timpurilor verbale, lipsa de autoritate, uneori precipitat, se joacă cu pixul 
(V.B., E.R., G.S., L.T.). 

Zona oarbă. Mărturiile elevilor sunt: aerian, distractiv, plictisitor, vorbăreţ, sociabil, liniştit, 
tolerant, înțelegător, tăcut, să nu-şi amintească că ne-a dat temă... (V.B., E.R., G.S., L.T). 


Domeniul necunoscut. Mărturiile elevilor: 


La o şedinţă cu părinții a început să discute despre relația a doi colegi împreună cu părinţii lor 
care erau întotdeauna în necunoştință de cauză, violând astfel dreptul la intimitate al elevilor (E.R.). 

Era tot o zi cu soare, la ora de fizică, dirigu nu-i prof. de fizică. Pe tablă era demonstraţia unei 
formule, reprodusă mot-a-mot de pe foaie de distinsul nostru diriginte. Cineva, putea fi oricine, a 
observat o greşeală în demonstraţie şi l-a atenţionat pe dirig. Acesta uimit, s-a uitat pe foaie şi a 
observat că greşeala era şi pe aceasta. A corectat-o, însă în demonstrație nu a mai ştiut să o continue. 
A spus doar: „într-un final ajungem la rezultat”. S-a făcut de cacao (L.T.). 

M-a întrebat dacă nu am de gând să-mi schimb coafura. Când într-o zi la şcoală i-a spus unei 
colege că este foarte gravidă, iar colega respectivă s-a simţit foarte jenată de colegi. M-a întrebat dacă 
nu mă Simt de ,„ gura satului ” — anume că lumea vorbeşte despre relaţia mea cu un coleg de clasă. I-am 
spus că nu mă interesează ce se vorbeşte!!! (L.E.) 

M-a chemat la olimpiadă, iar eu neagreând materia pe care o predă, n-am fost de acord. 
Bineînţeles că mi-a fost cam greu să-l refuz, mai ales că era destul de insistent (G.S.). 

Îi sună telefonul celular în timpul orei. La începutul anului, se uita în catalog şi nu putea să-mi 
pronunţe numele. L-am imitat odată, m-a văzut şi de atunci are ceva cu mine (V.B.). 

Această metodă a dezvăluirii poate fi raportată la unele criterii de evaluare a relaţiei elev - 


consiliat. 

Concluzii la Capitolul II 


e Modelizarea teoretico-experimentală a consilierii şi orientării şcolare a demonstrat că această 
activitate nu are un model standard impus (Câ/?), ci, dimpotrivă, permite redimensionări şi 
reaxiologizări menite să inducă schimbarea adolescenților. 

e La criteriul Cum? cercetarea s-a axat pe abordări metodologice specifice, consilierea şi 
orientarea şcolară fiind tratată ca acţiune, prin care înțelegem să-i învăţăm pe elevi să-şi comunice 
nevoile - pe acelea care conduc la dezvoltarea lor. 

e Consilierea şi orientarea şcolară este înțeleasă tot mai mult, de către ambii subiecţi ai educației, 
ca un flux continuu de influenţe; influenţele modelatoare şi transformatoare se exercită pe un subiect 
individual sau pe grup; influenţele trebuie să se organizeze în aşa fel încât să răspundă nevoilor interne 
personale, în sensul că adolescentul educat/consiliat trebuie să fie mulțumit de felul în care arată, 
vorbeşte, acționează, se comportă; influenţele trebuie să corespundă nevoilor interpersonale — relaţiile 
pe care subiectul le are cu ceilalţi factori de socializare. 

e Acţiunea de consiliere şi orientare şcolară în cadrul disciplinei Limba şi literatura română se 
realizează prin intervenţia mai multor influenţe, care vin din domeniul interacțiunii limbă-literatură, 
literatură-arte; limbă, literatură - ştiinţele pozitive (psihologie, filozofie, sociologie) şi din domeniul 
interdisciplinarităţii. 

e Competența de comunicare este definitorie activităţii de consiliere şi orientare şcolară, în 
general, i în cadrul disciplinei şcolare Limba şi literatura română, în special. Competența de comunicare 
se întemeiază pe principiul liberei dezvoltări a elevului, aflat la baza concepției Noua educație, şi pe 
ideea că existența umană se desfăşoară într-un plan supraindividual din care fac parte munca, limbajul, 
spiritualitatea logico-valorică. În cadrul disciplinei şcolare Limba şi literatura română, competența de 
comunicare se formează/se manifestă în activități de consiliere prin limbaj şi cunoaştere literară 
(educație lingvistică şi literară). 

e Consilierea şi orientarea şcolară în contextul educaţiei literar-artistice se realizează în baza 
principiilor literaturii/artei/ELA şi răspunde (prin modele de consiliere şi mesaje educative 
conţinute/sugerate de operele literare) unei trebuințe umane considerate congenitală — trebuința 
estetică. 

e Modelele de exerciţii pentru activitatea de consiliere reprezintă instrumentele didactic- 
educaţionale specifice realizării consilierii şi orientării şcolare, ele desfăşurându-se în trei faze: 

- Exerciţii de constatare cu rol de diagnostic, incluzând interviul şi ancheta, având ca obiect de 


investigație subiectul şi instanţele la care acesta solicită sprijin; 

- Exerciţii de formare (proiectul DESLO) a competenţelor de consiliere/de a răspunde adecvat 
acțiunii de consiliere: programe de educație, cu metode şi modele de consiliere precum: imaginația, 
analogia, fabula, povestirea, metafora, fotografia, fişele colorate etc.; călători şi călătorii literare, cu 
sugestia, somnul — visarea, călătoria prin culori, călătoria prin sunete, călătoria prin parfumuri, călătoria 
lingvistică, eseul; 

- Exercițiul de evaluare, incluzând ancheta şi conversaţia şi având ca scop obținerea unor 
feedback-uri legate de utilizarea pe o durată mai lungă de timp a unuia dintre modelele indicate. În 
rezultat, profesorul/consilierul poate să dezvăluie cum a reuşit să treacă peste o situație dificilă în 


activitatea sa. 

CONCLUZII GENERALE ȘI RECOMANDĂRI 


Rezultatele investigaţiei realizate au confirmat, teoretic, experiențial şi experimental, actualitatea 
temei tezei de doctorat şi ipoteza cercetării; au dat răspunsuri pozitive la toate obiectivele generale, 
constituindu-se în valori teoretice şi praxiologice pertinente pentru activitatea de consiliere şi orientare 
şcolară în contextul educaţiei lingvistice şi literare a adolescenților. Aceste valori sunt sintetizate de 
următoarele concluzii generale şi recomandări: 

1. Cadrul teoretic al COŞ s-a constituit din teorii care marchează trei modele educative - modelul 
educativ rațional, modelul educativ umanist, modelul educativ simbiosinergetic — şi şapte perspective 
(direcții) de influență a comportamentului subiectului educat/consiliat: comportamentalistă, a 
interrelațiilor, a dezvoltării proceselor cognitive, integrativă, a constructelor personale, experimentală, 
senzualistă şi raționalistă. COŞ de formare generală, lingvistică şi literară este definită de teoriile 
disonanței cognitive, atribuirii, dezvoltării socio-afective, psihodrama; curentele behaviorist, cercetării 
participative şi principiile cunoaşterii şi valorizării nevoilor şi abilităților fiecărui elev/consiliat; 
insuflării încrederii în propriile forțe, cunoştinţe, abilități şi construirii evoluției pe fundamentul 
propriilor deprinderi şi experienţe; relevanţei consilierii; identificării problemelor şi oferirii de sprijin în 
funcție de nevoile şi vârsta consiliaților; adaptării la tipul de societate şi la timpul istoric pe care elevii îl 
traversează, perfecționării continue a calităților profesionale în COŞ. 

2. Consilierea şi orientarea şcolară sunt definite ca arie de servicii oferite unui client (individ sau 
grup) precum: observarea, informarea, orientarea, sfătuirea pentru a-şi rezolva problemele sau pentru a- 
şi planifica viitorul în interes personal, cât şi de compatibilizare a aspirațiilor individuale cu interesul 
social/comunitar. Actorii principali ai COȘ sunt consilierul şi consiliatul;, obiectul COŞ îl reprezintă 
toți adolescenții, în funcţie de trebuinţele lor de autoidentificare şi dezvoltare ca fiinţe libere. Ideea 
diriguitoare a COŞ: această activitate nu este doar una specială, realizată de psihologul şcolar; ea este 
implicită educaţiei înseşi, ca şi tuturor actorilor educaţiei, în primul rând părinţilor şi cadrelor didactice. 

3. Factori principali care explicitează şi motivează calitatea de consiliat a adolescentului sunt 
trebuințele specifice ale acestuia: trebuința de definire şi exprimare a identității (recunoscută ca 
principală), trebuința de a fi instituționalizat, trebuințe de comunicare, trebuințe artistic-estetice, 
trebuințe de prietenie, trebuinţe de cooperare, trebuinţe de anturaj şi integrare socială, trebuinţa de a 
avea un comportament adecvat (faţă de activităţile educative şi cele extra educative, faţă de relațiile 
interumane); trebuințe sociale, etc. - toate acestea definindu-l ca om şi asigurându-i succesul năzuit. 

4. Mijlocul de orientare socială care face legătura între acţiunea consilierului şi subiectul consiliat 


este limbajul. În cadrul activităţii de consiliere, dialogul este unul intuitiv şi demonstrativ, iar în cazul 

orientării este unul argumentativ şi de aceea este obligatoriu. Comunicarea reprezintă mijlocul 
indispensabil COŞ, calea de succes a acestei activități. 

5. Modelizarea teoretico-experimentală a consilierii şi orientării şcolare a demonstrat că această 
activitate nu are un model standard impus (Câ7?), ci, dimpotrivă, permite redimensionări şi axiologice 
menite să inducă schimbarea adolescenților. La criteriul Cum? cercetarea a demonstrat/a elaborat o 
metodologie specifică pentru COŞ, aceasta fiind tratată ca acțiune de învățare a elevilor să-şi comunice 
nevoile/trebuințele, printr-un un flux continuu şi complex de influenţe modelatoare şi transformatoare, 
care se exercită pe un subiect individual sau pe grup. Adolescentul, prin COŞ, trebuie să fie influenţat 
pozitiv — să-şi creeze o imagine pozitivă despre sine în procesul de autodefinire ca ființă netrecătoare şi 
de socializare. 

6. Disciplina şcolară Limba şi literatura română oferă cele mai importante şi numeroase condiții 
de realizare a COŞ, datorită celor două tipuri definitorii de activitate umană, deci şi de cunoaştere şi 
formare: comunicarea şi receptarea literar-artistică. Elevul adolescent îşi creează/autodefineşte 
identitatea în măsură foarte mare prin comunicarea generală şi cea literar-artistică, opera literară 
oferindu-i un univers spiritual mereu deschis. Prin sistemul de valori promovat şi prin modalitatea 
specifică de adresare intimă fiecărui cititor, opera literară este cel mai preţios consilier pentru elevul 
adolescent, iar literatura este o modalitate de a ghida comportamente pe baza unor convingeri personale 
şi a scenariilor imaginare. Dialogul dintre cititor şi textele literare/culturale este unul pozitiv, lipsit de 
negativitate. 

7. Competența de comunicare este definitorie activităţii de consiliere şi orientare şcolară, în 
general, şi în cadrul disciplinei şcolare Limba şi literatura română, în special. Competența de 
comunicare se întemeiază pe principiul liberei dezvoltări a elevului, aflat la baza concepției Noua 
educație, şi pe ideea că existenţa umană se desfăşoară într-un plan supraindividual din care fac parte 
munca, limbajul, spiritualitatea logico-valorică. În cadrul disciplinei şcolare Limba şi literatura 
română, competenţa de comunicare se formează/se manifestă în activităţi de consiliere prin limbaj şi 
cunoaştere literară (educaţie lingvistică şi literară). 

8. Consilierea şi orientarea şcolară în contextul educației literar-artistice se realizează în baza 
principiilor literaturii/artei/ELA şi răspunde - prin modele de consiliere şi mesaje educative 
conținute/sugerate de operele literare - unei trebuințe umane considerate congenitală — trebuința 
estetică. 

9. Acţiunea de consiliere şi orientare şcolară în cadrul disciplinei şcolare Limba şi literatura 
română se realizează prin intervenţia mai multor influenţe, care vin din domeniul interacțiunii limbă- 
literatură, literatură-arte; limbă, literatură - ştiinţele pozitive (psihologie, filozofie, sociologie) şi din 


domeniul interdisciplinarităţii. Modelele de exerciții pentru COŞ în contextul educaţiei lingvistice şi 

literare reprezintă instrumentele didactic-educaționale specifice acestei activităţi, ele desfăşurându-se 
în trei faze: exerciţii de constatare cu rol de diagnostic, exerciții de formare a competenţelor de 
consiliere/de a răspunde adecvat acțiunii de consiliere, exerciții de evaluare, şi includ instrumente 
metodologice specifice (chestionarul atitudinilor educative, tehnica incidentelor critice; jocul de rol; 
imaginile, grila de analiză a comportamentelor, etc.). 

În baza rezultatelor cercetării, recomandăm: 

1.Factorilor de decizie şi conceptorilor de documente şcolare normative, autorilor de manuale şi 
ghiduri metodologice: 

- centrarea activităţii de COŞ pe conceptul educaţional modern care învesteşte elevul cu statutul 
de al doilea subiect al educaţiei/consilierii şi orientării şcolare; 

- întemeierea demersurilor teoretice în COŞ în contextul educaţiei lingvistice şi literare pe 
principiile comunicării, literaturii/artei şi receptării, principiile EL/ELA, precum şi pe principiile 
specifice consilierii şi orientării şcolare. 

2. Cadrelor didactice/consilierilor şcolari: 

- întemeierea demersurilor practice pe trebuinţele specifice adolescenților; 

- aplicarea/dezvoltarea modelelor de COŞ specifice educaţiei lingvistice şi literare, acestea 
oferind deschideri prețioase pentru o educație pozitivă a adolescenților. 

Investigația efectuată oferă noi deschideri pentru cercetarea COŞ în contextul educaţiei lingvistice 
şi literare, cum ar fi stabilirea/corelarea sistemelor de obiective ale EL/ELA şi COŞ, ale sistemelor de 
valori proiectate de conținuturile pentru EL/ELA şi de conținuturile COŞ, elaborarea unui sistem 


coerent de activităţi de învăţare a activităţilor de consiliere în contextul EL/ELA. 

ADNOTARE 

Cercetarea are ca obiect consilierea şi orientarea şcolară în contextul educaţiei lingvistice şi 
literare a adolescenților. Autoarea a fundamentat teoretic şi a validat experimental repere pentru COŞ — 
a redefinit activitatea de consiliere şi orientare şcolară, subiecții COŞ, a dedus principii specifice COŞ, 
a elaborat şi a validat experimental un sistem de modele didactic-educative şi de consiliere şcolară. 

Conceptele cheie pe care s-a întemeiat cercetarea sunt: aptitudini, axiologie, cadru didactic, 
competenţe, comunicare, consilier, consiliere, consiliat, diriginte, educaţie lingvistică, educaţie literar- 
artistică, cultură proprie, cultură şcolară, norme, orientare, trebuinţe, valori. 

Sunt descrise unele repere teoretice privind activitatea de consiliere şi orientare şcolară prin 
prisma hermeneuticii generale şi a hermeneuticii literare. 

Consilierea văzută ca ştiinţă a educaţiei a presupus dezvoltarea unor concepții legate de educația 
adolescenților precum: dezvoltarea psihointelectuală a acestora prin mijloace lingvistice, literare, 
psihologice. În baza studiului teoretic cu privire la ideile, concepţiile şi teoriile consilierii şi orientării 
şcolare, autoarea a elaborat o concepție proprie privind activitatea de consiliere, conform căreia 
consilierea şi orientarea şcolară trebuie să afecteze toți adolescenţii, nu doar pe cei cu nevoi speciale, 
demersul profesorului consilier fiind orientat la satisfacerea trebuinţelor specifice adolescenților, iar 
activitatea de COŞ fiind nu doar apanajul psihologului şcolar ci a tuturor subiecților educaţiei, în primul 
rând al părinților şi cadrelor didactice. 

Caracterul general al COŞ şi redefinirea subiecților consilierii, precum şi inventarul de trebuinţe 
specifice adolescenților, stabilite în baza cercetării atitudinilor acestora față de principalele valori şi 
instituţii aferente vieţii adolescenților - achiziţii originale ale autoarei, sunt fundamentate teoretic şi 
experimental în contextul educaţiei lingvistice şi literare a liceenilor. În acest scop, autoarea a elaborat 
şi a experimentat un sistem de modele de COŞ în contextul activităţilor din cadrul disciplinei şcolare 
Limba şi literatura română, prin intermediul cărora au fost validate caracteristicile definitorii ale 
adolescentului aflat în dublă ipostază de consiliat şi de cititor de literatură/subiect cultural, precum şi 
caracteristicile de bază ale profesorului de LLR, în dubla activitate de profesor şcolar şi de consilier 
şcolar. Se demonstrează, de asemenea, că disciplina şcolară Limba şi literatura română deţine cele mai 
importante potențialități în COŞ, datorită celor două activităţi umane definitorii, comunicativă şi 
literară S-a constituit astfel o concepţie integrativă de EL/ELA şi de COŞ, care realizează o abordare 
holistică a activităţii de consiliere şi orientare în contextul educaţiei lingvistice şi literare. 

Rezultatele cercetării sunt adresate factorilor de decizie, conceptorilor de curriculum, autorilor de 


manuale, cadrelor didactice. 

SUMMARY 

The object of the research is counseling and school orientation in context of linguistic and literary 
education of teen-agers. The author has grounded theoretically and has validated through experiment marks 
for school counseling — has redefined the activity of school orientation and counseling, the subjects of 
school counseling, has inferred scientific principles specific to school counseling, has elaborated and 
validated experimentally a sistem of didactic-instructive and school counseling models. 

The key words that the research was based on are: abilities, axiology, didactic frame, competences, 
communication, counselor, counseling, counselee, main teacher, linguistic education, literary-artistic 
education, personal culture, school culture, standards, orientation, needs, values. 

The author has described theoretical marks concerning school orientation and counseling activity 
through general and literary hermeneutics viewpoint. 

Viewing counseling as an education science has required the development of some notions 
connected to teen-agers education such as psycho-intellectual development through psychological, literary 
and linguistic means. On the basis of the theoretical study regarding the ideeas, notions and school 
orientation and counseling theories the author has elaborated her own outlook regarding the activity of 
counseling acording to which counseling and school orientation must concern all teen-agers not just those 
with special needs, the approach of the counselor teacher beeing oriented at satisfying the special needs of 
teen-agers and the activity of school counseling beeing the privilege not only of the school psychologist but 
in the first place of parents and school teachers. 

The general character of school counseling and the redefining of the subjects of counseling as well 
as the inventory of teen-agers specific needs, established on the basis of the research of teen-agers attitudes 
towards the main values and institutions connected to their life - original acquisitions of the author - are 
based theoretically and experimentally in the context of linguistic and literary education of high school 
pupils. In this aim the author has elaborated and experimented on a sistem of models of school counseling in 
the context ofthe activities from the school subject Romanian Literature and Language through which have 
been validated the main caracteristics of the teen-ager in his double role as counselee and literature 
reader/cultural subject as well as the basic caracteristics of the Romanian Literature and Language teacher in 
his double activity as a teacher and school counselor. The author has demonstrated also that the subject 
Romanian Literature and Language has the most important potentials in school counseling due to its two 
human defining activities, comunicative and literary. The author has built this way an integrative notion of 
linguistic education/literary-artistic education and school counseling that is achiving a holistic approach on 
the activity of orientation and counseling in the context of linguistic and literary education. 

The results ofthe research are addressed to: decision factors, curriculum developers, manual authors, 


teachers. 

PE3IOME 


IIperMeTOM HaCTOAINIETrO HCCIIEAOBAHHA ABIIACTCA IMCHXONCMATOTHYECKOE KOHCYJIBTPOBaHUHE H UIKOJIBHaA 
opnenrarua (IIKIIIO) B KOHTeKCTe A3PIKOBOTO H JIHTEPaTypHO-XyNOxXeCTBeHHOro BocnuTaHuA (AB/JIXB). 

ABTop Teoperuuecku 0GocHOBana H 9KCNEPHMEHTAJbHO anpoGupoBana OCHOBEI Wia IIKIIIO — nana HoBoe 
OIIPEJICIIeHUE NCHXONCAATOTHYECKOÑ JICATEIIEHOCTU HIKOJIÞHOÑ KOHCYJIBTALUU M OPHeRTanuu, CyOGBeKTAM H OÕÞEKTY 
IIKIIIO, oGocnoBana npunnunei IKIO, pazpaGorana u >kcnepumenTalHo OGOCHOBaINA CHCTEMy BOCIIHTATEIIHO- 
nunakruueckux Monyneiă IIKIIIO. 

KImroueBBIe KOHHENIHH HCCIIEAOBAHHA — CHOCOGHOCTH, AKCHOINOTUA, IPenlO/aBaTeJIb, KOMIETEHIMU, OGIHCHHE, 
KOHCYJIBTAHT,  KOHCYJIBTHPOBaHHE,  KOHCYIIETUPYEMEIIĂ,  KJIaCCHEIĂ  PyKOBOHUTEIE,  A3PIKOBOE BOCIIATAHUC, 
JIMTEPaTypHO-Xy1O0XECTBEHHOE BOCIIHTAHUE, JHYHAA  KyJIBTYypa, KYyJIbTypa UIKOJIBHUKA, HOPMEI, OPHEHTaNUA, 
TIOTPeGHOCTU, IIEHHOCTU. 

OnuCaHBI HEKOTOPHIE TCOPETHYECKHE IPUHIIAIIEI TEPMEHEBTUKU AEATEIbHOCTH KIMO, B T.4. rurepaTypHoiă 
TEPMEHEBTUKU. 

IIKIIIO, paccmarpuBaeMO Kak OHO H3 NEAaroruuecKUXx HayK, TpeOOBaINO Pa3BuTHE HEKOTOPEIX KOHNENNUIĂ 
BOCIIHTAHUA CTApINHX IOApOCTKOB, KAK  HarlpHMEp HX IICHXOHHTEINIEKTYaJI5HOE pa3BHTHE A35IKOBEIMU, 
JIATEPaTypHEIMU H ICUXONOrHueCKAMU CpezCcrBaMu. Ha Gase TeopeTuuecKOro HCCIEAOBAHUA UACĂ, KOHNENNHĂ H 
reopuiă IKIO, agrop paspaGorana CO6CTBEHHYIO KOHHENLHIO ITOĂ ACATEIJIEBHOCTU, COTJIACHO KOTOPOIĂ JCATEJIHOCTE 
no IIKILIO nonxHo OXBaTUTE BCE NOAPOCTKU, HE TOJIbKO TEX, Y KOTO CIICNHaJIEHEIE NOTPeGHOCTU, NpPU35IB YUHTEIA 
COBETHUKa GyA1yuu HanpaBJICHHPIM Ha Y/OBIIETBOPEHUE CHEUMPHYCECKHX NOTpeGHoCcTeii NOHpOCTKOB, IPH 3TOM 
neaTrensHocTe NO [IKIO noro ÕbITb OGA3aHHOCTEIO HE TOJIbKO UIKOJIBHOTO IICHXOJNOTa, HO H BCEX CyGOPEKTOB 
BOCIIHTAHUA, Ipex/Ie Bcero porureneii H yuureneiă. 

OGmuă xapakrep IIKIIIO u noBoe onpenenenue cy6OsexkroB IIKIIIO, a rakke cucrema cnenupuueckux 
TIOTPeGHOCTEI NOAPOCTKOB, KOTOpbIe GPUIA OINpPeHeJeHBI aBTOPOM Ha OCHOBE HCCIIEAOBAHHA HX OTHOIICHHĂ K 
TIIABHEĂINIUM HEHHOCTAM M OGUIECTBEHHEIM HHCTHTYTAM, XApaKTEpPHBIE JIA XU3HU IOJPOCTKOB — OPHTHHaJI5HBIE 
pa3paGoTKuU aBTopa — TEOPeTHuecKU M XKCIIEPHMEHTAJIBHO OGOCHOBAHEI B KOHTEKCTE A3BIKOBOTO H JIHTEPaTypHO- 
XYNOXECTBEHHOTO BOCIHHTAHHA JIHIEHCTOB. 

C ƏTOÑ HEJIbIO aBTOp pa3paGorarna H 9KCHEPMMEHTHpPOBANA CHCTEMY Monyileiă TKOT B KOHTEKCTE HIKOJIbHOTO 
npemmera Pymbinckuù azoik u numepamypa, TOCpPErCTBOM KOTOpEIX ÕbJIH arpoGHpoBaHbI CYINECTBEHHEIE 
XapaKTEepuCTUKU NOApOcTKa KAK KOHCYIIBTUHPYEMEIIĂ H KAK YHTATEJIb, a TAKKE OCHOBHÞIC XApaKTEpHCTHKH YUHTEIA 
KaK CJIOBECHHKaA H KOHCYIIBTUPYIIETO. J[OKa3aHO TAKE, YTO IIIKOJHBIĂ IIPEzIMET PymblHCKUŬ A3bIK U numepamypa 
OGNaAaeT HAHBAKHCEÑINMM NOTEHIIMAaJOM, ONaroHapA OCHOBONOINATaIOUIUM, KOMMYHHKATHBHOÑ M JIHTEPaTypHOă, 
JEATEJIÞHOCTHIO uenoBeka B TIKONI. YcranoBunoce, TAKUM 06pa30mM, uHTerparuBnaa KOHLENLMA 1B/JIXB u IKONI, 
KOTOPaA OCYIINECTBIIACT IENOCTHEIIĂ NOMXOM B IICUHXOINEZaTOrHueCKOM KOHCYJIBTAINHU M IKOJBHOÑ OpHeHTANHH B 
KOHTEKCTE A3ÞIKOBOTO H JIHTEPaTypHO-Xy10XECTBEHHOTO BOCHHTAHHA. 

Pe3yJIbTATHI HCCIIEAOBAHUA OGpaneHBI K MEHEPKMEHTAM OGpa30BaHHA, ABTOPaM KyppPUKyIIyMa, yIeOHUKOB H 


METOJIHUCCKHX nocoGuiă, TIPCIIOIaBATCIJIAM JNHNCEB. 

Termenii cheie 
Aptitudini, axiologie, cadru didactic, competenţe, comunicare, consilier, consiliere, consiliat, 
diriginte, educaţie lingvistică, educaţie literar-artistică, elev cititor, cultură proprie, cultură şcolară, 


norme, orientare, trebuinţe, valori. 


The key words 
The key notions that the research was based on are: abilities, axiology, didactic frame, 
competences, communication, counselor, counseling, counselee, main teacher, linguistic education, 


literary-artistic education, personal culture, school culture, standards, orientation, needs, values. 


KunroueBble CJI0Ba 
CnocoGHOCTU, aKCHOJIOTHA, MpenogaBaTeJb,  KOMIICTEHIUU,  OGIMIEHHE,  KOHCYIIBTAHT, 
KOHCYJIbTHPOBaHUE,  KOHCYIIBTHPYEMBIĂ,  KJIaCCHEIĂ  PyKOBO/UTEIb,  A3bIKOBOE  BOCIIHTAHUE, 
JIHTEPaTypPHO-XYANOXECTBEHHOE BOCIIUHTAHUE, JMYHAA KYJbTYpa, KYyJIbTypă INKOJÞHHKA, HOPMEI, 


OpPHeHTaluHA, TIOTpeOHOCTu, TCHHOCTUH. 

GLOSAR DE TERMENI 

Anturaj — mediu socio-uman constând din persoanele cu care copilul, adolescentul, se află în 
relații apropiate şi frecvente şi care îl influențează în formarea gusturilor, dorințelor, intereselor, 
aspirațiilor, idealurilor şi opţiunilor şcolare sau profesionale. În funcţie de calitatea sa, anturajul poate 
avea influenţe pozitive sau negative. 

Aptitudine - însuşire psihică individuală care condiționează îndeplinirea în bune condiții a unei 
anumite activităţi, a unei acţiuni. Reuşita oricărei activităţi, fie ea sarcină izolată conduită complexă, 
învăţare sau exercitare a unei profesiuni, necesită din partea subiectului capacități şi motivații adecvate. 
Capacitatea este ea însăşi condiționată de prezenţa unei aptitudini care poate fi dezvoltată prin 
experiență şi formare. 

Competenţă lingvistică sau verbală — definită de N.Chomsky, este ca aptitudine umană de a 
înțelege şi de a produce o infinitate de fraze plecând de la cunoaşterea unui număr mic de reguli şi de 
operaţii pe care le relevă structura limbii. Însă pentru a comunica nu este suficientă cunoaşterea limbii, 
la fel de importantă este capacitatea de a te folosi de limbă, în funcţie de contextul social. Competența 
de comunicare reprezintă cunoaşterea de care au nevoie participanţii la o interacțiune şi pe care o pun 
în practică pentru a comunica unul cu altul. D. H.Hymes s-a preocupat cu precădere de cunoaşterea 
acestui concept. 

Comunitate — unitate spațială sau teritorială de organizare socială în care indivizii au un sens al 
identității şi apartenenţei exprimate în relații sociale continue. 

Comportament — totalitatea faptelor, actelor, reacțiilor (motorii, verbale, afective) prin care 
individul răspunde solicitărilor externe. La nivelul persoanei, comportamentul apare ca un traductor de 
atitudini, cele două categorii aflându-se în raporturi de complementaritate. Atitudinea este un 
comportament virtual, iar comportamentul, la rândul său, este o atitudine explicită. De regulă 
comportamentul exprimă atitudini multiple, el fiind rezultanta configurației totale a atitudinilor. Alături 
de atitudini în comportament mai sunt implicate motivele (cu rolul de suport energetic) şi scopurile (ca 
modele mentale care prefigurează şi orientează anticipat comportamentul). Prin aceasta, 
comportamentul uman se află în cea mai strânsă legătură cu conştiinţa şi funcţionează sub controlul ei. 
La rândul ei, conştiinţa şi întreaga viaţă psihică a omului se oglindesc şi se regăsesc, mai pregnant sau 
mai şters, în comportament. 

Consiliat - persoană care solicită ajutor de specialitate psiho-pedagogic, persoană care necesită 
să fie asistat de specialitate. 

Consiliere - acţiune prin care se urmăreşte sugerarea modului de a proceda sau a modului de 


comportare ce trebuie adoptat într-o situație dată sau, în general în viața cotidiană. 

Contracultură — set de credinţe şi valori orientate către contestarea intensă a valorilor culturii 
dominante şi finalizate în comportamente bazate pe alternative exclusiviste. 

Cultură — ansamblu de comportamente, credințe, valori, atitudini şi idealuri învăţate şi 
împărtăşite de toți membrii unui grup sau ai unei societăţi. 

Cultură proprie - în cadrul culturii elevilor, se poate distinge între o cultură proşcolară şi o cultură 
antişcolară. Strategia rezistenţei este proprie culturii antişcolare, care promovează atitudinea de 
nonconformism. Cultura rezistenţei este puternic masculinizată; în raport cu băieţii, conduitele specifice 
de rezistență şcolară sunt considerate deviante, în timp ce în raport cu fetele, ele sunt interpretate ca 
reflectând o atitudine pasivă față de şcoală. La nivelul individului funcţionează o serie de modalităţi de 
producere, susținere şi impunere de manifestări . Printre acestea amintim: ritualurile şi ceremoniile, 
miturile, tendinţele, norme proprii etc. 

Cultură şcolară - — a asimilat o serie de idei privind natura umană, caracteristici ale acesteia, 
concretizate în opinii sau chiar modele explicite sau implicite privind copilul. Acestea sunt prezente în 
comportamentele şi atitudinile profesorilor fără ca acest lucru să fie conştientizat ca atare. Valorile 
constituie nivelul intermediar al culturii şcolii. Câteva dintre valorile dominante în cultura şcolară sunt: 
cooperare, competiţie, respect de sine şi faţă de ceilalți, respect față de şcoală, ataşament profesional, 
excelență academică, spirit critic, deschis şi liber, creativitate, educaţie democratică. La nivelul şcolii 
funcționează o serie de modalități de producere, susținere şi impunere de valori . Printre acestea 
amintim: ritualurile şi ceremoniile, povestirile, legendele şi miturile. Normele constituie expresia cea 
mai vizibilă, direct observabilă a culturii şcolii. Ele îşi au sursa în presupozițiile şi valorile dominante 
ale şcolii, trebuind să fie convergente cu acestea. Normele sunt de două feluri: norme instituționale 
(formale sau explicite) şi norme consensuale (predominant informale sau implicite). 

Devianţă — acţiune neconformă normelor sau valorilor acceptate de către majoritatea membrilor 
unui grup sau ai unei societăţi. 

Diriginte - profesor desemnat de conducerea şcolii să răspundă de buna desfăşurare a întregului 
proces de educaţie şi de instrucție a elevilor unei clase la care predă un obiect de învățământ. D. este 
educatorul direct al clasei de elevi, îndrumătorul apropiat al acestora, responsabil pentru procesul de 
învățătură şi comportamentul fiecărui elev: în acelaşi timp, el armonizează influenţele educative, 
conducând şi coordonând activitatea tuturor factorilor educativi: colectiv de profesori, părinți etc. 

Educaţie lingvistică — este, conform lui VI.Pâslaru, domeniul de formare şi dezvoltare a 
competenţelor de comunicare cultă, prin cunoaşterea sistemelor limbii (fonetic, lexical, gramatical şi 


stilistic) şi angajarea apropriată a elevului în producerea actelor comunicării. 

Educaţie literar-artistică - este (VI.Pâslaru) domeniul de formare a cititorului cult de literatură, 
prin cunoaşterea apropriată a unor opere şi fenomene literare de valoare şi prin angajarea elevului în 
producerea, redactarea unor texte literare şi interpretative. 

Emiţător/receptor — persoană sau organism care emite un mesaj sau un ansamblu de mod al 
mesajului, domenii de aplicaţie etc. Termenii sunt analogi. Pentru emiţător se pot întrebuința denumirile 
de locutor, destinator, comunicator, autor, narator, etc. Din perspectiva organicistă, deosebirea de 
operare dintre emiţător şi receptor devine pertinentă prin utilizarea termenilor de: interlocutori, 
participanţi, interactanţi etc. 

Etic / emic — unii lingvişti şi antropologi americani au propus utilizarea termenilor etic şi emic 
pentru a face deosebirea, pe de-o parte între elementele de ordin cultural, comportamental etc., puse în 
evidenţă de un observator şi, pe de altă parte, elementele relevante pentru cei care practică perspectiva 
culturală, adoptă respectivul comportament. În viziunea etică, cercetătorul utilizează o grilă de analiză 
savantă, exterioară, în timp ce în abordarea emică, asupra căruia insistă cu precădere etnografii 
comunicării, descrierea se construieşte în perspectiva membrilor comunităţii studiate. 

Familie — tip de comunitate alcătuită din indivizi ce se reunesc prin legături de sânge, căsătorie 
sau adopţie, în care adulții sunt responsabili pentru creşterea copiilor. 

Familie extinsă — grup familial alcătuit din mai multe generaţii de rude care trăiesc în aceeaşi 
gospodărie. 

Familie nucleară — familie alcătuită din părinți şi copii. 

Funcţionalism — orientare teoretică în sociologie care explică societatea prin funcțiile ce îi 
asigură stabilitate. 

Gen, gender — apartenenţa la sex în funcţie de aşteptările sociale referitoare la comportamentul 
masculin sau feminin; conştiinţa de apartenenţă la gen. 

Grupul de referinţă — unitate socială utilizată pentru evaluarea şi modelarea atitudinilor, 
trăirilor şi acțiunilor individului. 

Grup primar — grup alcătuit din două sau mai multe persoane care se situează în relații directe, 
intime şi coezive unele cu altele. 

Grup secundar — grup din două sau mai multe persoane implicate într-o relaţie impersonală cu 
un scop practic specific. 

Grup social — grup alcătuit din două sau mai multe persoane care împărtăşesc acelaşi sentiment 
de unitate şi identitate, reunite într-o structură stabilă de interacţiune socială şi dependenţă reciprocă, 


mijlocită de o activitate comună. 

Hiperrealitate — termen elaborat de Jean Baudrillat, prin care se consideră ca „realitate” ceea ce 
este structurat de actul comunicării. De pildă, subiectele relatate la ştiri definesc ceea ce sunt 
evenimentele la care se face referire. 

Icon — provenit din englezescul icon, propus de C.Peirce, desemnează un semn care are cu un alt 
semn o relaţie de asemănare. Ch.Morris desemnează drept iconice semnele care au proprietățile 
denotaţiilor lor (al acelora care îi desemnează). Un icon nu este neapărat o imagine; un sunet precum 
onomatopeea, poate fi foarte apropiat de realitate. O icoană nu este decât parțial iconică. Deşi 
recunoaştem trăsăturile chipului, nu-i simțim conturul, mirosul, căldura pielii. 

Identitate — trăsătură distinctivă a caracterului unei persoane sau al unui grup. 

Intenţie — voință conştientă ce intervine în producerea unui act. Nu există comunicare decât 
atunci când un emițător vrea în mod conştient să intre în contact cu un receptor. Dar când acceptăm 
punctul de vedere potrivit căruia orice comportament în prezența unei alte persoane înseamnă 
comunicare, elementul de ințenţionalitate îşi pierde consistenţa de criteriu definitoriu al comunicării. 

Interacţiune socială — orice formă de întâlnire între indivizi. 

Interpretare — atribuire de semnificații unei date. Această operaţiune pune în evidenţă regulile de 
natură (care permit integrarea selectivă în structurile de gândire şi acţiune şi de cultură) care orientează 
luarea în considerare a situaţiei şi contextelor de ocurență. În 1966, M.Mead propunea termenul 
semiotics pentru a vorbi despre studierea tuturor modalităților de comunicare structurată. L.Straus 
sugera în studiul Apologie structurală, că antropologia socială, ştiinţa economiei, lingvistica, teoria 
jocurilor aparținând lui F.M. Newmann şi S.Morgenstern, teoria informației aparținând lui Shannon şi 
Weaver, se vor asocia într-o bună zi pentru a pune bazele unei discipline comune, care ar fi ştiinţa 
comunicării. R.Jakobson recomandă crearea unei ştiinţe integrate a comunicării, care să cuprindă 
antropologia socială, sociologie şi economia. 

Loisir — termen de proveniență franceză care are două accepţiuni înrudite: prima se referă la un 
timp determinat ce se acordă liber şi care poate fi petrecut după bunul plac, a doua se referă la 
activitățile distractive, permise de legi şi morală, care se pot efectua în timpul liber. 

Macrosociologie — studiul grupurilor, organizațiilor sau sistemelor sociale la scară mare. 

Mentalitate — set de gânduri, de puncte de vedere, de modele de interpretare asupra realităţii, aşa 
cum apar în raporturile cotidiene. Exprimă o anumită viziune despre viața oamenilor în contexte istorice 
complete. 

Norme — reguli şi modele care determină ce comportament este corespunzător sau nu este 
corespunzător într-o situație dată, conform standardelor de comportament cerute de o cultură. 

Orientare (şcolară şi profesională) - sistem de acțiuni şi măsuri prin care un individ sau colectiv 


este ajutat să-şi aleagă şcoala, respectiv profesiunea , potrivit atât cu înclinațiile şi aptitudinile proprii , 

cât şi cu cerinţele sociale. Realizarea unei concordanţe maxime între structura şi profilul personalității, 
pe de o parte şi cerinţele sociale, pe de altă parte, constituie obiectivele o. s. şi p. , ea tinde să-l ajute pe 
individ să-şi cunoască disponibilităţile şi să le cultive în vederea alegerii studiilor sau profesiunii, 
ținând seama de nevoile de dezvoltare ale societății de împlinirea personalităţii sale. Orientarea tinde să 
devină tot mai mult o autoorientare, o autodezvoltare şi o autodeterminare. Mai multe dicţionare 
definesc diferit acţiunea de orientare şcolară şi pe cea de orientare profesională. Prin prima se înţelege, 
în acest caz, acțiunea de orientare a elevului spre acel tip de şcoală, existent în sistemul de învățământ al 
unei ţări, care-i asigură dezvoltarea maximă a capacităților sale. Cea de-a doua, la rândul ei, este 
definită ca o activitate bazată pe un sistem de principii, de metode şi procedee prin care omul este ajutat 
să-şi aleagă acea profesiune pe care o poate exercita mai bine spre folosul său şi al colectivități. 

Poziţie socială — identitate socială a unui individ într-un grup sau societate. 

Prejudecată — set de credinţe, stereotipuri şi emoţii puternice tipic negative despre un grup de 
indivizi, care predispune pe un ins să acţioneze într-un anumit mod faţă de acel grup. 

Relaţii formale — relații ce decurg din organizarea ierarhică a unui grup pe bază de legi, ordine, 
decizii, finalizată într-o organigramă care vizează obiective ale grupului, iar funcțiile sale sunt definite 
în raport de aceste obiective. 

Relaţii informale — relaţii rezultate din interacțiunea membrilor grupurilor, caracterizate prin 
afectivitate. 

Relaţii interpersonale — relații stabilite între persoane ce decurg din necesitățile umane. 

Relaţii sociale — un sistem de legături durabile de dependenţă ce cuprinde cel puţin doi parteneri 
(indivizi sau grupuri), un contact, atitudini, interese şi situaţii, un sistem de drepturi şi obligații pe care 
partenerii trebuie să le realizeze. 

Rol social — totalitatea aşteptărilor care definesc comportamentul oamenilor exprimate în drepturi 
şi responsabilități ca fiind proprii şi improprii pentru ocuparea unui status şi punerea în act a cerințelor 
conținute în status. 

Schimbare socială — transformare în structurile fundamentale ale unui grup social sau ale unei 
societăţi. 

Segregare — acţiune de a interzice accesul unor grupuri minoritare la instituții publice sau de a 
comunica cu grupul dominant. 

Sfera publică — este spațiul dezbaterii publice şi a controverselor în societățile moderne. 
Termenul a fost dezvoltat de J.Habermas. 

Simbol — semn care înlocuieşte un obiect şi reprezintă altceva. 

Socializare — procesul fundamental de transmitere a culturii şi organizării sociale generaţiilor 


următoare, asigurându-se astfel continuitatea, stabilitatea şi perpetuarea societății. 

Status social — poziţie ocupată de o persoană în societate. Treapta pe care se află un individ într-o 
structură socială reflectă tipul de apreciere asupra lui dată de către ceilalți pentru că fiecare om este 
evaluat în funcție de această poziţie a sa, iar recunoaşterea ei depinde atât de personalitatea insului, cât 
şi de normele şi valorile sociale. 

Subcultură — sistem de valori şi norme diferite de cele ale majorităţii, deținute de către un grup 
din cadrul unei societăți mai largi. 

Sfătuire — oferire de instrucțiuni şi/sau informaţii date cu intenţia de a ajuta sau a direcționa. 
Sfătuirea diferă de consiliere prin aceea că ea pune un accent mai mic pe procesele decizionale ale 
clientului. 

Teorie etichetantă — perspectivă de explicare a devianței prin explicarea unei anumite etichete 
comportamentului oamenilor de către autoritățile publice sau de către alții. 

Tip ideal — tip pur constituit din anumite dimensiuni ale unui fapt social, care nu există în 
realitate, dar este construit şi investit cu virtuţii de instrument metodologic de către sociolog pentru a 
descrie proprietăţile esenţiale ale unui anumit fenomen. 

Trebuinţe - stare de deficit sau de dereglare a echilibrului homeostatic care declanşează 
comportamente specifice la nivelul organismului, în scopul de a ajunge la actul consumatoriu, pentru a 
satisface deficitul şi a restabili echilibrul. Această definiţie, care explică noţiunea de homeostazie 
corespunde trebuinţelor fiziologice primare (foame, sete, oboseală, trebuinta sexuală), şi firesc, duce la 
considerarea comportamentelor ca fiind instrumente ale reducerii trebuinţei, noțiune centrală pentru una 
dintre teoriile importante ale motivaţiei. În special la om, satisfacerea trebuinţelor primare părând să nu 
permită explicarea ansamblului conduitelor, s-a apelat la trebuinţe secundare, concepute fie ca 
mecanisme motivaţionale mai puţin vitale, dar care sunt în serviciul trebuinţelor primare (trebuinţe de 
imitație, de afiliere la un grup etc.), fie ca motivații care se dezvoltă prin experienţa cu obiecte de 
satisfacere intermediare în raport cu satisfacțiile primare sau cu cele derivate din ele (este vorba de 
trebuință sau de drive dobândit). Pe de altă parte, îndepărtându-se de o explicație exclusivistă a 
conduitei prin reducerea trebuinţei, teoriile hedoniste acordă un loc important trebuinţelor legate de 
exercitarea unei activități din plăcere pentru activitatea în sine, decât pentru a ajunge la desăvârşirea ei: 
trebuinţa de stimulare (în care fenomenul de autostimulare intracerebral constituie o demonstraţie la 
nivel fiziologic), trebuința de explorare, trebuinţa estetică la om, atestând menţinerea conduitelor care 
nu sunt orientate spre reducerea deficitului biologic. 

Valori — modul optim de comportare şi acţiune într-o comunitate despre ceea ce este de dorit sau 
necesar, care-i îndreaptă pe oameni către acțiuni şi concepții pentru că numai astfel li se conferă 


realitatea de membri ai comunităţii. 

Anexa 1. Exerciţiul formativ. Apud Proiect DESLO, Teachers as learners, 
Viarregio, Italia, 2004 
Exerciţiu de formare cu rol de formare de competenţe, ca metode am folosit problematizarea, 


exercițiul, jocul de rol şi ancheta. 

Realizarea exerciţiului formativ a fost conceput în două direcţii: 

- cu elevii din şcoală — exercițiu formativ de lungă durată, aflat în desfăşurare. 

- cu profesorii aflaţi la un Simpozion pe problema Interdisciplinarităţii, eveniment organizat de 
Casa Corpului Didactic, Cluj , eveniment care a avut loc în data 29. 05. 04 — exerciţiu formativ de 
scurtă durată. 

Exerciţiul formativ a avut ca pretext participarea la un curs desfăşurat în localitatea italiană 
Viarregio, cu tema Teachers as learners. Redau în cele ce urmează experiența asimilată la una din orele 
de curs. 

Exerciţiul a presupus desfăşurarea unor activități practice, la clasă, care au implicat folosirea unui 
materialul teoretic, cu privire la conceptul, natura, funcțiile, mecanismul, caracteristicile consilierii, 
raportate la criteriile de evaluare a relației de comunicare profesor-elev; consiliat — elev/grup. 

A. Exerciţiu de constatare. Chestionar pentru profesorii consilieri 

Problema mea nr. 1 este (Cum să eficientizez activitatea didactică/consiliere?,; lipsa de motivaţie 
a elevilor pentru disciplina X...) (C.T, S.V., M.M) 

Paşii pe care îi urmez în rezolvarea problemei mi-au fost sugeraţi de: 

- cursuri universitare în specialitate (C.M)......... 

- cursuri postuniversitare (A.F).............. 

- programe de formare naţionale (S.V., E.B, C.M)........... 

- experienţa dobândită prin activitatea didactică unde includem o activitate de diseminare 
Program DESLO. (A.F) 

Exerciţiu de evaluare. Chestionar pentru profesorii consilieri 

Problema mea nr. 1 este................ 

Paşii pe care îi urmez în rezolvarea problemei mi-au fost sugeraţi de: 

- cursuri universitare în specialitate......... 

- cursuri postuniversitare.............. 

- programe de formare naţionale........... 

- experienţa dobândită prin activitatea didactică unde includem o activitate de diseminare 


Program DESLO. 

Paşii pe care îi urmez în rezolvarea problemei sunt: 

1 Fiecare participant se gândeşte le o metodă proprie de predare învățare/consiliere 

2 Vizionarea casetei cu secvențele decupate din film pentru prima dată 

3. Comentarea secvențelor şi discutarea tehnicilor aplicate în respectiva activitate 

4 Vizionarea casetei cu secvențele decupate din film pentru a doua oară 

5. Ce au ales şi ce au respins participanţii din respectivele tehnici sau metode 
Analiza cantitativă a scos la iveală că participanții au apreciat tehnicile prezentate, mai puțin cea 
tradițională, cea cu pedeapsa, şi au recunoscut, în munca domniilor lor, pe unele dintre acestea. Cu toții 
au fost de acord că învăţarea prin exerciţiu este cea mai practicată. La modul cel mai realist, fiecare 
dintre metode este practicată de către cadrul didactic/consilier. Dacă în activitatea de consiliere frica de 
ceva sau de cineva nu se regăseşte, s-a recunoscut că elevii mai au, încă mentalitatea învăţării de frică, 
chiar şi la vârsta adolescenţei. Frica poate lua diverse aspecte: frica de un profesor prea exigent, de 
frica notei, de frica părinţilor, de frica unei posibile corigenţe etc. 


Tehnici şi metode folosite de alţii în rezolvarea unor probleme similare se găsesc în: 


1. următoarea carte: CD, (Cursuri universitare, lucrări de specialitate, CD DESLO)... 
2: în Raportul activității educative a MEC 
3. in modele de cursuri opționale... 


Fazele precise pe care le voi pune în practică după consultarea acestui model de curs sunt: 


1. paşii după modelul strategiei microconsilierii: de focalizare şi de influențare......... 


Data verificării........ (după o lună) 
Evaluarea progreselor făcute : 


satisfăcător 


mai este nevoie de timp 


nesatisfăcător 


trebuie schimbate metodele 
- alte soluţii.......... 
Model pentru Fişă de observare 
Profesor diriginte: cu sprijinul profesorului consilier, familiei adolescentului, colectivului didactic 
1. Informaţii generale: număr de elevi (fată, băiat, originea socială ; starea sănătăţii ; situaţia la 
învățătură (media generală, media generală la disciplinele fundamentale); elev cu aptitudini deosebite ; 


elevi cu probleme deosebite; starea de disciplină a lui, perspectiva lui. 

2. Dinamica adolescentului: totalitatea transformărilor care au avut loc în interiorul lui pe 
parcursul unui an şcolar; scopul imediat şi de perspectivă al acestuia 

3. Specificul adolescentului în calitate de membru al unui microgrup social: climatul 
socioafectiv/microgrupuri formate, rolul lui; raportul dintre el şi alții: de coincidenţă, de colaborare, de 
opoziţie; norme şi valori propagate la nivelul clasei. 

4. Concluzii: starea psihosocială a subiectului exprimată printr-un: a. calificativ şi b. 
caracterizare: la nivelul succesului şcolar, apreciat în raport cu posibilitățile maxime minime; la 
nivelul disciplinei ; la nivelul profilului socio-moral conturat; la nivelul liniei de perspectivă. 

B. Exerciţiu de formare 

Suport C.D. Proiect DESLO 


Exemplul]. Secvenţă din filmul Liam, ataşat chestionarului. Aceasta trimite la o situație de 


consiliere cerută de răspunsul unor elevi la o metodă de învăţare coercitivă învățatul de frică. Profesorul 
are deplină putere asupra elevilor, iar metoda prin care îşi desfăşoară activitatea de predare este frica. 
Iată-o: Poate cineva să-mi spună ce este păcatul? Răspunsul nu vine din partea elevilor, aşa cum ne-am 
fi aşteptat, ci din partea profesorului: Păcatele conduc cuiele în mâinile lui Isus Christos! De fiecare 
dată când păcătuieşti sporeşti suferințele lui Christos. 


Exemplul 2. Secvenţă de filmul / Soliti Ignoti, ataşat chestionarului, se referă la învățarea prin 


succesiune: teorie-practică. Învăţarea pasivă, ce presupune metoda prelegerii, este dublată de una 
activă, de cooperare cu un scop practic. Secvența de film dezvoltă o situaţie în care un spărgător de 
seifuri predă o lecție mai puţin experimentaţilor săi tovarăşi. Ideea este următoarea. Fiecare cutie de 
valori diferă una de cealaltă. Unele sunt triunghiulare, altele circulare. De asemenea, şi sistemul de 
închidere este diferit: unele sisteme blochează tot, sunt ermetice, dar cu o singură încuietoare. Altele au 
trei sau patru încuietori, dar numai una contează. Situația de învăţare apare în momentul în care elevii 
„hoţi” trebuie să înveţe cum pot recunoaşte încuietoarea potrivită. Aceasta este cea prin care dacă 
foloseşti un tub de apă, nu permite trecerea apei prin ea. Filmul ne permite o paralelă cu situaţia de 
consiliere: respectiv: predare-învăţare. Fiecare metodă este unică, după cum fiecare elev este unic. 
Teoria la care se apelează este una solidă: metoda practicată de cel mai renumit spărgător. Ceea ce 
trebuie noi să înţelegem de aici este că fiecare profesor consilier trebuie să aleagă metoda cea mai bună: 
„Ţineţi minte...singura metodă absolut sigură este cu un ferăstrău circular”. De aici se trece la un 
exemplu practic „cu un seif de exercițiu”, spune profesorul. Secvența aceasta întăreşte importanţa 
exerciţiului în procesul de învăţare. Dacă exersezi, reuşeşti. 


Exemplul 3. Secvența din filmul Karate kid. În această secvenţă, profesorul de Karate îl învaţă pe 


5 


discipolul său două lucruri. Primul spune că important este ca într-o competiție să participi, nu neapărat 


să învingi: Câştigi, pierzi, nu contează! Câştigi respect dacă te lupți bine. Puse în practica şcolară, 

aceste cuvinte se traduc prin: Nu trebuie să fii neapărat olimpic, sau cel mai bun, important este să 
reuşeşti să te faci remarcat printr-o documentare solidă, prin informaţiile acumulate, prin respectul 
faţă de învățătură, faţă de ceilalți. 

Cel de-al doilea lucru predat este sintetizat într-un exemplu concret de viaţă: Dacă mergi pe drum 
pe partea dreaptă este sigur, dacă mergi pe drum pe stângă, este de asemenea sigur, dar dacă mergi pe 
mijloc, mai devreme sau mai târziu eşti strivit ca un strugure. Că profesorului/consilierului trebuie să i 
se acorde deplina încredere şi că povaţa sa nu trebuie pusă sub semnul întrebării ne-o demonstrează tot 
profesorul de karate. De aceea în relaţia Elev-profesor, consilier-consiliat trebuie să existe un pact: Îi 
promit că îți predau karate. Asta este partea, meseria mea. Tu îmi promiți că înveți. Eu îți spun. Tu faci. 
Fără întrebări. Când elevul consimte la aceasta, activitatea poate să se deruleze. Atunci profesorul îi 
solicită elevului să spele toate maşinile şi apoi să le lustruiască după modelul: Lustruieşti cu mâna 
dreaptă, apoi cu stânga şi repeți. Aşadar, ce-a de-a doua învăţătură este aceea prin acţiune. Faci, nu 
întrebi, înveţi prin repetare. Există lucruri pe care trebuie să le faci şi să le repeți, nu neapărat să ştii 
cum să le faci, de aceea şi în consiliere este important să ştii ce să faci, ce metodă să aplici. 

Exemplul 4. Secvența din filmul Good fellas. Din secvenţa filmului se învață că două lucruri sunt 
importante în viaţă: niciodată să nu-ţi torni prietenii. Să ţii gura închisă întotdeauna. În ideea că o 
consiliere sau învățătură trebuie să-ţi facă plăcere, am asociat ideea cu filmul The Commitment. În 
anumite contexte, care sunt legate de emoţii afective puternice, rămâi cu amintiri de lungă durată. 
Asociezi învăţătura cu ceva plăcut, senzual. Trompeta mea a fost întotdeauna Gina Lolobrigida. Elevul 
poate asimila sau introduce ceva în comportament, făcând asocieri cu ceva plăcut, senzual. Succesul 
învățării/consilierii constă în: atitudine. 

Exemplul 5. Secvența de film Sisters Act. Exerciţiul din film solicită un efort de imaginație. I se 
cere subiectului că se află într-o încăpere plină de oameni care fac gălăgie. Acestora li se adaugă 
ospătarii care servesc şi fac zgomote cu vesela. Vocea trebuie să treacă însă dincolo de zgomot, peste 
întregul vacarm şi să se facă auzită în spatele vacarmului: Soră, dă-mi un do...ţine minte asta când 
cântăm. Asta numim noi un do cu atitudine. De asta avem nevoie . Trebuie să pui atitudine în tot ceea 
ce cânţi. Aşadar, transpusă în practică, povestea călugăriței cu cântatul poate accentua rolul, 
însemnătatea atitudinii pe care o are profesorul/educatorul, precum şi atitudinea pe care o are 
consiliatul. Se mai introduce ideea de grup, corul. În acest context, al corului, grupului, de învăţat este 
următorul lucru: Trebuie să vă ascultați una pe alta dacă vreți să fiți un grup. 


Exemplul 6. Concluzia o realizăm dintr-o ultimă secvenţă de film Patch Adams. Ideea este că atât 


în activitatea de consiliere, cât şi în cea de învăţare, este să vezi dincolo de ceea ce se vede. A vedea 
dincolo de aparenţă, dincolo de superficial sau de concret, real constă în succesul unei activităţi . Ideea 


este că dacă te concentrezi pe o problemă nu poţi să vezi soluţia. Consilierul sau profesorul trebuie să 

vadă dincolo de ceea ce ceilalți nu pot sau nu vor să vadă, din cauza fricii sau pentru că se conformează 
la un principiu sau o lege; după cum şi profesorul trebuie să vadă dincolo de disciplina sa, la fel cum 
discipolul reuşeşte să vadă dincolo de cele patru degete ale maestrului şi să dea răspunsul corect la 
întrebarea: Câte degete vezi?. Răspunsul corect este 8 nu 4 . Răspunsul corect vine ca urmare a faptului 
că discipolul reuşeşte să pornească de la un lucru concret. El reuşeşte să lipească paharul fisurat prin 
care curgea cafeaua peste lucrările maestrului, stârnind astfel încrederea maestrului. 

C. Exerciţiu de evaluare 

Un alt pas a solicitat elaborarea şi completarea de chestionare. Astfel, profesorii au primit 
chestionare tip, privind pregătirea, realizarea şi analizarea situaţiilor de comunicare pornind de la nişte 
secvenţe de film, prezentate în anexă şi pe suport video/CD. Scopul acestora a fost de a asigura 
evaluarea/feedback-ul caracteristicilor cursului. 

Proiect DESLO (Developing European Schools into Learning Organization) 

Nume: 

Instituţia de învățământ: 

Specialitate:. 


Vă rugăm să completaţi tabelul cu răspunsurile pe care le considerați adecvate: 


Filmul Care este Pe care dintre | Argumentaţi | Ce repere 

secvența pe care | secvenţe nu o | fiecare importante ați 
o identificaţi cu | identificaţi în | opțiune desprins din fiecare 
propriul stil de stilul de aleasă secvență? 
consiliere? consiliere? 

Liam 

I Soliti Ignoti 

Good fellas 

Karate Kid 

The 

Commitment 

Sister Act 

Patch Adams 

Data verificării........ (după o lună) 


Evaluarea progreselor făcute : 
- satisfăcător 

- mai este nevoie de timp 

- nesatisfăcător 

- trebuie schimbate metodele 


- alte soluţii.......... 

Anexa 2. Atitudinile adolescenților faţă de valori 


Chestionar: De unde vă sunt cunoscute valorile enumerate în tabelul de mai jos: familie, 


biserică, şcoală, media/internet, cărți, filme, nu ştiu/nu răspund? 


Familie 


Biserică 


Şcoală 


Media / 
Internet 


Cărţi 


Filme 


NŞ/NR 


Valori materiale şi 
fizice: sănătate, 
confort, securitate 


Valori economice: 
productivitate, 
eficacitate 


Valori morale: 
onestitate, echitate 


Valori sociale: 
filantropie, politeţe 


Valori 
politice/civice: 
libertate, dreptate, 
egalitate, toleranță 


Valori estetice: 
frumuseţe, simetrie, 
armonie 


Valori religioase / 


spirituale: milă, 
puritate, iubire, 
iertare 


Valori intelectuale: 
inteligență, claritate 


Valori profesionale: 
considerație, reuşită 
profesională 


Valori 
sentimentale: 
dragoste 

Anexa 3. Modelul Călători şi călătorii în consilierea şi orientarea şcolară în cadrul 
educaţiei lingvistice şi literare 

Folosirea sugestiei este una dintre tehnicile cu rezultate pozitive în obținerea unui anume lucru 
încă din cele mai vechi timpuri. Sugestiile directe şi indirecte pot induce atitudini şi preocupări noi, 
speranțe sau, dimpotrivă, suspiciuni şi îndoieli. La început, sugestia a fost utilizată în scopuri curative, 
fapt despre care mărturiseşte Papirusul Evers. Faptul este confirmat şi de religia creştină care 
sugestionează prin afirmaţii gen: Îndrăzniți, eu am biruit lumea [Cf. Biblia]. În epoca modernă, sugestia 
este un proces specific de comunicare, în care rezultatul acceptarea cu convingere a propoziției 
comunicate, deşi lipseşte o bază logică adecvată de acceptare. 

Folosirea călătoriei literare în actul de creaţie induce în organismul elevului starea de linişte 
interioară, provoacă libertatea imaginației de a construi lumea metafizicului, a autoreflexiei [182], sau 
chiar de a stabili ingredientele necesare pentru a putea trăi fericiți. Este posibil şi exercițiul imaginării 
unei lumi nedorite, acțiune care îi învață pe elevi să prevadă eşecurile şi decepțiile. Experiențele „trăite” 
pot fi consemnate într-un Jurnal de călătorie. 


Călătoria în somn şi în vis. Odihna activă/simulată se foloseşte în scopul recuperării stării de 


oboseală şi încordare acumulată de către elevi în timpul orelor de curs şi vine în sprijinul 
redobândirii/stimulării inspiraţiei. În cazul orelor de creaţie, o tehnică deosebită se dovedeşte a fi aceea 
a „somnului”, care se realizează prin simularea actului real. Durata exerciţiului este de 3-5 minute. 
Pentru acest interval de timp li se sugerează elevilor să „viseze” la călătoria ideală; să „viseze” la locuri 
şi lumi pe care ar vrea să le exploreze; să „viseze” la momentul când vor deveni adulţi etc. Exerciţiul ne 
permite trecerea spre „întâlnirea” cu poeţii şi scriitorii romantici. Aceştia au în crezul lor ideea de 
visare. Nemulțumiţi fiind de realitatea obiectivă, încearcă să o depăşească, să evadeze din ea şi una din 
căile de evadare este visul. Parafrazându-l pe V.Hugo cu Ecoul sonor al veacului său, poetul trebuie să 
fie şi călăuza acestuia spre ideal, profesorul de LLR trebuie să fie călăuza elevilor săi spre a-şi 
îndeplini visul. Ocolind ceea ce este trecător, el le va arăta marele drum spre ideal. Astfel, elevii 
evadează din prezent în trecut sau în viitor, din spațiul cunoscut spre un spațiu fără contururi clare, 
condiţie indispensabilă receptării/creării cronotopului (a spaţiului şi timpului) artistic. Acestei activități 
se potrivesc operele scriitorilor romantici. Noi am antrenat în cercetarea noastră pe: 

Novalis, cu romanul Henrich von Ofterdingen şi pe M.Eminescu, cu poemul Floarea albastră şi 
nuvela Sărmanul Dionis; 

- G.G.Byron,cu drama Cain şi pe Eminescu cu poemul Luceafărul; 

- Al.Macedonski, cu poemul Noapte de decemvrie şi pe St.A.Doinaş, cu Mistreţul cu colți de 


argint, precum şi pe 

- P.Istrati, cu romanul Ciulinii Bărăganului. 

Elevii vor afla, cum în basm şi în vis, Novalis găseşte lumea perfectă pentru a trăi. El se cufundă 
în mit şi odată cu sine purcedem şi noi în această aventură. Elevilor li se solicită să pornească alături de 
protagonistul romanului, Henrich, un alter ego al artistului, în călătoria descoperirii „florii albastre”. 
Metoda folosită este visul. Eroul romantic zăreşte floarea în vis şi de atunci este atras necontenit de 
această împărăție de glasuri care se găsesc în sufletul său: Mi-e dor să văd floarea albastră. Ea îmi 
stăpâneşte veşnic gândurile, şi nu pot să scriu sau să cuget despre altceva. 

Un alt exercițiu pe aceeaşi temă ne este prilejuit de M.Eminescu, care, aflat tot în căutarea „florii 
albastre”, ajunge la concluzia: ...totuşi este trist în lume. Elevii pot să dezbată pe problema: de ce 
poetul a ajuns la această concluzie. 

Pentru a doua propunere — Byron şi Eminescu — sarcina de lucru vizează o comparaţie: zborul lui 
Cain însoțit de Lucifer în genunea văzduhului, şi cel al Luceafărului, care zboară în spațiul intergalactic 
spre Demiurg în dorința de a obţine de la acesta dezlegarea de nemurire (Tabelul 17). 

Pentru eroul lui P. Istrate, Matache, visul înseamnă a cuteza. Copilul revoltat de sărăcia în care se 
zbăteau, el şi familia sa, se entuziasmează de universul fascinant reprezentat de Câmpia Bărăganului. 
Acesta contempla fascinat un răsărit de soare de pe câmpia încremenită, care-l făcea să treacă în altă 
lume, admira razele strălucitoare reflectate în miile de ciulini cenuşi, iar pentru copilul dornic de visare, 
boabele de rouă nu sunt altceva decât diamante violacee, pe care le atinge cu degetele sau le culege cu 
vârful limbii. Tărâmul acesta şi ciulinii îi creau universul compensativ care să-i satisfacă nevoia de 
depăşire a condiţiei de trai mizer: voiam să alerg şi eu cu vântul şi cu ciulinii, s-alerg, să scap de apa 
asta care făcea să-mi putrezească picioarele, de peştele pe care-l strângeam de pomană [128]. Eroul 
este însetat de poveşti, în stare să-i dea ghes la visat, la cuteza [Ibidem]. Modelul său era Matei, un 
consătean plecat o dată cu ciulinii şi ajuns negustor bogat în Bucureşti. Cu toate acestea, băiatul 
recunoaşte că nu visa la nici o mărire. Visa, atât. De aici realismul visului său, spre deosebire de 
exemplele menţionate mai sus. 

Elevilor li se solicită să comenteze cele două tablouri înfățișând călătoria eroilor. 

O altă călătorie, la care elevii sunt invitaţi să participe, este cea oferită de către două fiinţe 
superioare însetate de absolut. Prin intermediul visului, acestea au posibilitatea transcenderii. Viziunea 
„mistrețului”, pe care o are poetul în Mistrețul cu colți de argint, înseamnă un sfârşit, urmat de un 
sfârşit al unei existente tragice închinate unui ideal: Dar visu-i nu este vis omenesc/ Și poamele de-aur 
lucesc — strălucesc —/ lar alba cetate rămâne nălucă. Şi un nou început, deoarece în cadrul acestui vis, 
Emirul transcende vieții pământeşti pătrunzând în Meka cerească. Emirul îşi urmează idealul până la 
moarte fără a se abate de la etica sa de om superior. Meka rămâne simbolul perfecțiunii. Mirajul cetăţii 


preasfinte devine o obsesie. Cetatea sfântă îl cheamă spre ea pe Emir cerându-i simțirea şi fiinţa, ca în 

Cain — Byron 
Lucifer: 
Să ne-avântăm şi 
Să plutim 


Pe aripile noastre tari şi mândre. 

Cain: 

Ah, cum tăiem azurul! Stele-mii 
Rămân în urma noastră. Dar pământul? 
Pământul unde-i? Fă să-l pot vedea; 
Căci sunt din el făcut. 

Lucifer: 

E hăt, departe, 

Mai ne-nsemnat în univers ca tine. 
Parcă scad, fugind, 

Luminile, de mine. Pân-acum, 

Pe cât ne-apropriem, creşteau mereu 
Ca nişte lumi. 

Ce stranie-i lumina! 

Nici urmă nu-i de soare, lună, stele, 

Ba chiar şi-albastru-mpurpurat al nopții 
Se schimbă-ntr-un amurg posac şi totuşi 
Eu văd gigante forme-ntunecate 
Asemenea unor ape uriaşe 

Cu brâie de lumină-nscrise, lumi 
Care-n plutirea lor, mi se părea 

Că seamănă adesea cu pământul. 


Lucefărul — Eminescu 
Porni Luceafărul. Creşteau 
În cer a lui aripe, 
Şi căi de mii de ani treceau 
În tot atâtea clipe. 


Un cer de stele dedesubt, 
Deasupra-i cer de stele — 
Părea un fulger ne-ntrerupt 
Rătăcitor prin ele. 


Şi din a chaosului văi, 

Jur împrejur de sine, 
Vedea, ca-n ziua cea dintăi, 
Cum izvorau lumine; 


Cum izvorând îl înconjor 

Ca nişte mări, de-a-notul... 
El zboară, gând purtat de dor, 
Pân piere totul, totul; 


Căci unde-ajunge nu-i hotar, 
Nici ochi spre a cunoaşte, 

Şi vremea-ncearcă în zadar 
Din goluri a se naşte. 


Nu e nimic şi totuşi e 
O sete care-l soarbe, 
E un adânc asemene 
Uitării celei oarbe. 


Tabelul 1 


Zborul lui Cain vs. Zborul Luceafărului 


orice act de creație perfectă. Ea reprezintă simbolul idealului greu de atins prin care fiinţa umană este 
nevoită să conştientizeze, lucid, tragismul existenţei, simbolizat în poem de „pustia” plină de jar. Tot în 
această călătorie, elevii au posibilitatea să descopere un mesaj etic, să discearnă între binele simbolizat 
de imaginea Emirului care alege calea cea dreaptă şi răul simbolizat de imaginea lui pocitan, care alege 
calea ocolită. 

Prin intermediul visului, imaginaţia cunoaşte o formă maximă de libertate. Astfel, elevii vor 
putea face călătoria pe care şi-o doresc, împlinindu-şi visul. 

Călătoria prin intermediul culorilor. Culoarea reprezintă un pas important înspre cunoaşterea 
lumii şi în cunoaşterea de sine. Această tehnică ar putea reprezenta şi un pas în dezvoltarea imaginației, 
a creativităţii în materie de proză şi vers. Ea poate fi folosită la începutul lecţiei sau pe întreg momentul 


orei şi chiar în evaluare, unde elevii pot aprecia răspunsurile corecte prin cartonaşe de culoare verde, iar 

răspunsurile greşite vor putea fi sancţionate prin ridicarea cartonaşelor galbene. Exerciţiile solicitate 
elevilor pot fi formulate astfel: 

- să vorbească despre ce culoare predomină în lumea în care au ajuns şi ce stare le transmite o 
anumită culoare: roşul = pasiune, apus/răsărit de soare; căldură; inimă etc.; 

- să îşi aleagă o culoare cu care să coloreze o coală albă şi pe care să o păstreze în față atâta timp 
cât durează concentrarea lor la actul de creaţie şi care poate să reprezinte/să corecteze starea de spirit în 
care ei se află. 

Combinația de culori din punctul de vedere al reuşitei performanţei în procesul de învăţare este 
prezentată de P.Mureşan [164], potrivit căruia anumite culori, precum roşul, verdele şi galbenul, 
stimulează memoria, facilitează o şi mai bună reținere, accelerează învăţarea, ... măresc de 2-3 ori 
viteza de identificare şi recunoaştere a elementelor esențiale ale textelor de învăţat prin controlul 
cromatic creat între acestea şi fond [Ibidem, p. 75]. Culorile au putere de influențare asupra stărilor 
fiziologice ale organismului, proceselor psihice şi stării noastre afective [Ibidem, p.22]. De aceea 
utilizarea eficientă a culorilor în actul de creaţie sporeşte calitatea şi randamentul muncii intelectuale; 
creează o stare de confort psihic, înviorare şi bună dispoziţie; asigură diminuarea oboselii intelectuale 
şi deconectarea nervoasă; facilitează percepţia vizuală; concentrarea atenției şi memorarea, dezvoltă 
imaginația şi gândirea creatoare; sporeşte gradul de receptivitate, înțelegere şi asimilare a 
cunoştinţelor de către cei care învaţă |lbidem, p.76]. 

Elevilor li se solicită să descopere rolul culorilor în creaţia literară. Astfel, călătorul elev 
descoperă terenul fertil pentru acestea, reprezentat în operele simboliştilor. La A.Rimbaud, în sonetul 
Vocale, descoperim că fiecare vocală evocă o anumită culoare şi o anumită ordine de imagini şi 
sentimente: 

A negru, E alb, I roşu, U verde, O de-azur. 

Ca exercițiu propunem discutarea unei poezii a lui A.Rimbaud din culegerea //uminările, şi a unei 
poezii a lui Al.Macedonski, Noapte de decemvrie. Bagdadul este pictat în culori care creează o stare de 
spirit optimistă: sălile sunt albe/albastre, bolțile sunt de argint şi de azur, lumea este vie, viaţa este 
dulce. La rândul său, calea dreaptă stă sub semnul focului: Și foc e în aer, în zori, şi-n amurg, al 

Jlăcărilor de soare şi al sângelui. Dominantă este culoarea roşie, simbol al vieţii, dar şi al patimii dusă 
la extrem, patima de a ajunge la Meka, devenită, în afara visului, doar o nă/ucă sublimă. 

Muzica eliberează şi descătuşează suflete şi energii. În literatură, scriitorii sunt iremediabil ataşați 
de muzică. W.Shakespeare include în textele sale momente muzicale. La Ch.Baudelaire cuvântul este 
anolog cu limbajul exprimat de Wagner. La Proust, muzica reuşeşte să recupereze din frumuseţile 
distruse de timpul pierdut. G.Bălan declară despre G.Călinescu că muzica vibra în el tot timpul. 


[G.Bălan, 25, p.121]. În cazul H.Papadat Bengescu, muzica lui Bach este un adevărat pretext romanesc. 

Călătoria muzicală se poate realiza şi în literatură. Una dintre caracteristicile de bază ale poeziei 
simboliste este căutarea muzicalităţii. Aceasta este obținută prin ritmuri şi rime perfecte şi în mod 
special prin repetiţia obsedantă a unor cuvinte sau a unor anumite vocale. Poetul simbolist, care acordă 
o mare importanță efectelor muzicale ale versurilor, este Paul Verlaine. Repetiția de cuvinte, utilizarea 
refrenului sau a vocalelor din culegerile sale de poezii (Serbări galante, Romanţe fără cuvinte) îl 
transportă pe călătorul — cititor în lumi nebănuite şi îi prilejuieşte trăiri speciale. 

Exerciţiul pentru această secțiune aduce față în față la această temă doi poeți simbolişti. Elevii 
sunt solicitați să compare efectele sonore dintr-o poezie a lui G.Bacovia cu cele din poezia lui Verlaine. 

Mirosul reprezintă un alt stimulent pentru creativitatea elevilor. De la parfumul natural al 
plantelor, în special al florilor, la parfumul din produsele cosmetice, toate pot să-l „transporte” pe 
călătorul elev pe un tărâm ideal, capabil să-l facă fericit. Un anumit miros/parfum îi va putea sugera 
elevului asocieri cu muzica, poezia sau cu pictura. Exerciţiul presupune „testarea” diferitelor mirosuri 
de flori precum: liliac, lăcrimioară, trandafiri, tei, iasomie, muşeţel etc., iar apoi elevul poate să îşi 
imagineze cum ar arăta un spațiu îmbibat de una din aceste miresme. 

Principiul corespondenţelor între senzaţii este fundamental în poezia simbolistă. Prin această 
corespondenţă simboliştii urmăresc să creeze senzaţii de ordin diferit: olfactive, tactile, gustative, 
auditive şi vizuale. 

Călătoria în lumea lingvistică ne prilejuieşte câteva incursiuni deosebite. Călăuza profesor 
recurge la câteva popasuri pentru elevii călători precum: călătoria corespondenţelor cuvintelor în lumea 
artelor; călătoria formării de cuvinte; călătoria comparaţiilor; călătoria metaforelor; călătoria 
personificării ş.a. 

Călătorind astfel aflăm că termenii de specialitate din orice domeniu au pătruns în limba uzuală 
printr-o călătorie inedită în urma căreia au suferit o metamorfoză semantică atât de desăvârşită încât 
originea lor literară sau muzicală nu mai transpare. Elevii vor fi călăuziţi să descopere că între literatură 
şi muzică există o reală corespondență. S.Stati [239] afirmă că destinele cuvintelor şi notelor sunt 
asemănătoare. Drumul parcurs are algoritmul: se porneşte în călătorie de la un lucru arhicunoscut: se 
ştie că de-a lungul timpului s-au format termeni noi prin contopirea a două sau mai rar chiar a mai 
multor cuvinte existente cum ar fi cele care compun termenii tragicomic, meloman, tragedie, polifonie. 

Un alt exercițiu poate stabili corespondențele între aceste domenii. Astfel, contrapunct îi 
sugerează unui cititor de literatură un titlu de roman de A.Huxley sau o tehnică de structurare a firului 
narativ la H.Papadat Bengescu, iar unui meloman un - concept fundamental din teoria muzicii. O 
definiție de la 1412 a contrapunctului ni-l prezintă ca reprezentând executarea concomitentă a unor 
melodii diferite care dau o combinaţie plăcută, concordantă. Termenul a fost compus de muzicieni la 


sfârşitul secolului al XIV-lea şi formula completă era punctum contra punctum. Explicaţia ar fi că 

notele muzicale şi melodiile intonate simultan arătau ca o serie de puncte. Fiecărei note din melodia 
întâi îi corespunde câte o notă din melodia secundă gen: notă contra notă. 

Călătoria lingvistică ne prilejuieşte întâlnirea cu tărâmurile pe care au luat naştere cuvinte 
precum: laitmotiv. La finalul drumului putem declara că termenul provine din elementele germane 
leiten (a conduce) şi motiv care au dus iniţial la constituirea termenului muzical leitmotiv, adică motiv 
conducător. În muzică, termenul reprezintă o temă sau o formulă muzicală caracteristică, o scurtă 
înlănţuire de note zugrăvind un personaj dintr-o operă, dintr-un balet etc. Laitmotivul se aude de câte 
ori intră în scenă sau este pomenit personajul respectiv. Sunt cunoscute laitmotivele wagneriene, cum 
sunt acelea din Tetralogia Nibelungilor. Termenul a fost preluat şi de literatură. În cadrul poemului 
Noapte de decemvrie, epitetul dreaptă devine laitmotiv. Este folosit de poet pentru a avertiza cititorul 
că eroul optează pentru un drum cu final tragic. Tetralogie este tot un cuvânt compus: tetra-, vine din 
grecescul patru şi logos, adică, vorbire. Tetralogiile sunt şi opere muzicale alcătuite din patru diviziuni. 
Aşa cum în literatură există trilogiile, alcătuite din trei părți. 

Un alt joc în această călătorie poate fi prilejuit de cuvântul compus guiproguo-ul, la bază fiind 
format din trei forme latineşti: quid + pro + quod. Termenul reprezintă numele unui procedeu comic, 
care tradus ar însemna. ceva pentru ceva. În literatură, termenul trimite la o încurcătură amuzantă 
provocată de o substituire de personaje în care unul este luat drept altul. Elevii sunt solicitaţi să 
descopere quiproquo-uri în lucrări precum Comedia erorilor a lui W.Shakespeare şi comediile lui 
I.L.Caragiale D-ale carnavalului şi O noapte furtunoasă. 

Jocul comparaţiilor deschide/trimite imaginaţia elevului spre alte lumi prin intermediul 
termenului magic ca. 

Călătorie ca o muzică; 

Călătorie repede ca fulgerul; 

Călătorie întunecată ca noaptea; 

Călătorie veselă ca primăvara; 

Călătorie ca la 20 de ani. 

Jocul metaforei ar putea să ne sugereze răspunsuri precum: 

Călătorie în lumea necuvântătoarelor; 

Călătorie pe 16 milimetrii; 

Călătorie inițiatică; 

Călătorie în lumea de dincolo. 

Jocul personificării ne poate sugera următoarele combinaţii: 

Călătorie: veselă, tristă, blândă, vorbitoare, măiastră, tăcută, tainică, visătoare, ipocrită, 


îndrăgostită, cu inimă, s.a. 

Călătoria ca şi intercunoştere şi autocunoaştere de sine. Cunoaşterea de sine se dezvoltă treptat, 
odată cu dezvoltarea personalităţii, sub influenţa aprecierilor pe care copilul le primeşte din familie 
(părinți, fraţi, surori, rude), din şcoală (profesori, directori, colegi), a observării propriei conduite sau a 
comparației cu ceilalți. Definiţia imaginii de sine o găsim la U.Şchiopu, care o consideră mod în care o 
persoană conştientă se vede pe ea însăşi [244]. 

Cei mai mulți specialişti susțin că în componența imaginii de sine intră: 

- numele / sexul / vârsta / profesia; 

- imaginea corporală; 

- imaginea propriilor posibilităţi de acțiune; 

- imaginea rolurilor sociale îndeplinite în grup; 

- diverse achiziţii; 

- orice face că o persoană să fie diferită de ceilalți. E. Cocoradă, citându-l pe psihologul 
D.Hamachek, distinge şase aspecte ale eului. Acestea sunt: 

- Eul fizic, care include imaginea corporală, rezultată din mediul în care persoana îşi percepe 
propriul corp. Eul fizic e influenţat de factori culturali şi sociali şi prin raportare la eul fizic real, poate 
genera satisfacție şi nemulțumire, încredere în sine sau neîncredere. 

- Eul emoţional, cuprinde sentimentele, emoțiile persoanei față de sine sau față de lume. 
Stabilitatea eului emoţional la adolescenţi este mai slabă. El se simte amenințat de aceea se manifestă 
de multe ori prin anxietate, nelinişti, sau dimpotrivă, prin acte sau gesturi de bravură. De aceea, în 
cadrul orelor de consiliere psihopedagogică, elevii trebuie învăţaţi să vorbească, să îşi exteriorizeze 
emoțiile, sentimentele. 

- Eul social sau interpersonal este persoana aşa cum se prezintă ea lumii, cum aceasta ar vrea să 
pară. În literatura de specialitate, se susţine ideea că există la unele persoane discrepanțe majore între 
ceea ce este şi ceea ce are a fi între esenţă şi aparenţă. Unele persoane afişează o imagine diferită de cea 
reală pentru a se adapta mai uşor sau pentru a fi acceptat de un anume grup. În cadrul orelor de COŞ 
este bine ca elevii să fie sfătuiți să nu cedeze în faţa dorinței de a fi acceptat. El nu trebuie sfătuit că o 
mască pe care o poate purta din când în când este o soluţie fericită. Va veni un moment în care nu-şi va 
putea juca rolul impus, fie din cauza că va întâlni persoane mai experimentate decât el, fie din cauza 
oboselii, şi de aici deziluzia. Pe de altă parte, sunt persoane care nu merită să le trădeze aşteptările. Este 
de dorit să se prezinte în fața lor cu limitele, temerile sale. 

- Eul cognitiv este conturat de totalitatea informaţiilor pe care persoana o deține despre sine. 


Acesta poate avea grade diferite de obiectivitate. 


166 


- Eul ideal vizează persoana aşa cum ar dori să fie incluzând numai evoluția pozitivă. Eul ideal 
este influențat de factori culturali şi sociali. Prin raportare la eul real poate genera mulțumire sau 
nemulțumire faţă de propria persoană, încredere în sine sau neîncredere. 

- Eul posibil sau eul anticipat se referă la persoană, aşa cum ar putea fi în viitor cu evoluţie 
pozitivă sau negativă [51, p.41]. 

Călător şi călătoria în/prin sine în lumea artei plastice şi literare. Fiinţa se poate cunoaşte pe sine 
prin mai multe căi: prin mijloace proprii, întoarcerea reflexivă asupra caracterului, dar şi cu ajutorul 
celorlalţi. Relaţiile cu ceilalţi sunt văzute de E.Cocoradă ca surse ale cunoaşterii de sine. Întâlnirea cu 
sine prilejuieşte aflarea de răspunsuri care nu sunt neapărat pozitive: egoismul, aroganţa, lipsa de 
toleranță, perfidia, rigiditatea etc. Aceste trăsături trebuie conştientizate pentru a le diminua şi chiar a le 
elimina definitiv. Autocunoaşterea înseamnă confruntarea impresiilor despre sine cu cele ale altora cu 
privire la propria persoană şi extragerea unor concluzii realiste. Subiectul supus autocunoaşterii trebuie 
să pună în balanță realizările personale, potenţialul propriu, calitățile şi trăsăturile individuale 
conştientizate cu cele pe care ceilalți le consideră că le are sau nu le are. Elevilor grupați în perechi, li 
se poate solicita un exerciţiu eficient în cunoaşterea de sine gen: scrieți 3 calităţi şi 3 defecte pe care 
consideraţi că le aveţi, acelaşi lucru cerându-i-se şi colegului de bancă. Astfel că sunt puse în balanță 
caracteristicile conştientizate de subiect, prin autoobservare, cu cele rezultate din observarea celuilalt. 
Factorii care ajută la formarea unei imagini de sine corecte, conform E.Cocoradă, sunt: 

- şcoala, care reuşeşte să vorbească despre relațiile cu profesorii şi colegii, aprecierile pozitive 
sau negative ale acestora, notele obținute, comparația cu ceilalți; 

- familia, care dezvoltă relaţiile cu membrii ei care pot fi catalogate ca tensionate sau armonioase. 
Este bine ca din familie copiii să vină cu o imagine de sine pozitivă. Ei nu trebuie descurajaţi, ci 
încurajați, astfel că în locul unei aprecieri gen Nu pierde atâta timp în oglindă, că tot urâtă eşti sau Eşti 
atât de prost încât nu ştiu cum o să te descurci în viață pot fi înlocuite cu, respectiv: Eşti atât de 
frumoasă încât nu ai nevoie de nici un artificiu în plus, vei fi o fericită toată viaţa! şi Ai atâtea calități 
încât ar fi păcat să nu le exploatezi, încearcă să te remarci! sau Încearcă, ştiu că poți, nu-i mare lucru, 
vei reuşi! 

- prietenii au un rol important în câştigarea respectului de sine. Dacă un tânăr este apreciat de 
cercul său de prieteni, el va avea o imagine de sine pozitivă [51, p.53]. 

Cunoaşterea reciprocă se poate realiza printr-o metodă propusă de psihologul A.Ivey într-un 
model numit Fereastra Johari, care caracterizează individul în relația lui cu altul. Ideea a fost preluată 
de [E. Cocoradă, 51, şi M.Agabrian, 2] şi porneşte de la prezumția că fiecare individ posedă la nivelul 
cunoaşterii propriei personalități şi a relaţiei cu celălalt două zone: o zonă supusă controlului conştient 


şi o alta de umbră, care scapă cunoaşterii. Fereastra Johari este o reprezentare a acelor aspecte care 

nouă ne sunt sau nu cunoscute, pe de-o parte, iar pe de alta, acestea pot fi cunoscute sau necunoscute şi 
pentru alții. Prima fereastră, domeniul public,cuprinde informaţiile cunoscute de tine sau de alții (vârsta, 
sexul, statusul, rolul). În a doua fereastră, domeniul ascuns, sunt cuprinse informaţiile cunoscute de tine, 
dar nu şi de alţii. Sunt acele lucruri despre care noi cunoaştem, dar despre care nu vrem să se ştie (frica 
de înălțime, fantezii ascunse). În a treia fereastră, zona oarbă, sunt cuprinse informaţiile cunoscute de 
alţii, dar nu de tine. Sunt aspecte ale sinelui despre care nu ştim, dar celălalt ştie (un tip temperamental, 
zgomotos). În cea de-a patra fereastră, domeniul necunoscut, sunt cuprinse fenomenele fiinţei noastre, 
necunoscute şi nouă şi altora (o istorie a unui abuz la care am fi putut fi supuşi în copilărie, dar pe care 
am reprimat-o cu un aşa succes că n-o mai avem în memorie, dar care poate determina un anumit 
comportament în unele situaţii ale relației noastre cu alţi oameni). [2, p. 47-48; 51, p. 113]. 

Se desenează un dreptunghi împărțit în patru ecrane cu denumirile: deschis, orb, ascuns, 
necunoscut. Cadranul deschis conţine informaţii cunoscute de eu şi cunoscute de altul. Cunoaşterea 
acestor informaţii beneficiază de retroacțiune în sensul că eu ştie că altul ştie el şi reciproc. Cadranul 
orb conţine informaţii pe care altul le are despre eu, dar pe care eu le ignoră. Cadranul ascuns conţine 
informații pe care eu le deține despre sine, dar intenţionat nu le dezvălui altuia. Ultimul cadran, cel 
necunoscut, reprezintă zona a cărei existenţă a fost pusă sub semnul întrebării, deoarece include 


fenomene ale eu pe care nici eu şi nici altul nu le cunoaşte [51, p. 113] (Tabelul 2). 


Tabelul 2 
Lumina zilei Zona întunecată 
Cunoscut de eu Necunoscut de eu 
Cunoscut de altul Necunoscut de altul 
Faţa ascunsă Necunoscut 
Cunoscut de altul Necunoscut de eu 
Necunoscut de altul Necunoscut de altul 


Lumină / Întuneric Eu vs. Lumină / Întuneric Alţii 
Modelul Ferestra Johari ne-a sugerat un chestionar în care am urmărit felul în care subiecții se 
dezvăluie. Cercetarea a angajat 10 elevi, de la cele două licee (Tabelul 3, Tabelul 4). Scopul 
chestionarului - cunoaşterea abilităților de asociere ale adolescenților. Rezultatele arătă că elevii se 
dezvăluie, în primul rând în ceea ce priveşte domeniul public, cunoscut sub denumirea de lumina zilei. 
Tabelul 3 


Liceu Teoretic / Grup Şcolar 
1. Care este vârsta şi sexul tău? (status, rol) 
2. Care sunt trăsăturile pozitive ale voastre, dar cele negative? 
3. Numeşte, descrie tipul de temperament pe care îl ai? (de ex., vorbăreţ, certăreţ, 
sociabil...) 
4. Prezintă în 5 rânduri o întâlnire care te-a schimbat. 
Călătoria în/prin Sine 

Tabelul 4 


Liceu Teoretic / Grup Şcolar 
1. Care este vârsta şi sexul prietenului tău? (status, rol) 
2. Care sunt trăsăturile pe care le consideri valoroase la colegul/prietenul tău? 
3. Indică, descrie tipul de relaţie pe care îl ai cu colegul/a ta 
4. Prezintă în 5 rânduri o întâmplare / situaţie care v-a legat/despărțit 
Călătoria ca şi cunoaştere a Celuilalt (Feedbacik-ul consiliaţilor aflat de la colegi) 


La domeniul ascuns, răspunsurile au arătat că liceenii se cunosc şi doresc să se expună colegilor. 

Zona oarbă sau fața ascunsă arată că adolescenţii sunt conştienţi de existenţa unor aspecte ale 
temperamentului lor, indiferent dacă ei le cunosc sau nu, sau dacă vor să fie cunoscute sau nu. 

Pentru domeniul necunoscut, informațiile colectate arată că imaginea proprie se dezvoltă şi prin 
intermediul interacțiunii cu alții. 

Prin chestionarul al doilea s-au urmărit relațiile care rezultă din interacțiunea elev - elev. 
Răspunsurile lor arată că ei doresc socierea. Îşi urmăresc colegii şi-i admiră. Majoritatea elevilor au 
arătat că ei cunosc, în primul rând, aspectele fizice ale celuilalt. Aceasta înseamnă că s-a lărgit 
domeniul public. Relaţiile au trecut din domeniul ascuns spre domeniul public, relaţia este de asociere. 
Au fost şi subiecți care s-au abținut să dea informaţii. Ei fac parte dintr-o categorie specială, care au 
nevoie consiliere, acest comportament fiind un semnal că sunt nesociabili, că ei funcționează doar pe 
fațadă. Cei care au excelat în a da informaţii despre zona oarbă demonstrează că relaţia pe care o au cu 
colegii este superficială. La cei care a dominat domeniul necunoscut, înseamnă că ei consideră 
importantă în relație comunicarea interumană. 

Feedback-ul consilierului aflat de la elevi a rezultat următoarea descriere: 

Domeniul public a primit următoarele răspunsuri: 16 ani, 17 ani, 18 ani, 19 ani, sexul tare, sexul 
frumos, feminină, mascul feroce; elev; sunt fotomodel (M.C., A.A, M.P., I.B., D.D., D.C., L.N., V.M., 
M.B.). 

Domeniul ascuns a adunat răspunsuri precum: Îmi ajut colegii, părinţii, fraţii ..., sunt prea 
vorbăreață, mă aprind repede, critic (M.C., A.A, M.P., I.B., D.D.D., C.L., N.V., M.M.). 

Zona oarbă a primit următoarele răspunsuri: Vorbăreaţă, panicară, certăreață, țâfnos, sociabil, 
veselă, neperseverent, tolerant, leneş, timid, ruşinos (M.C., A.A., M.P., I.B., D.D., D.C., L.N., V.M., 
M.B.). 

Domeniul necunoscut a primit răspunsuri gen: În clasa a IX-a când am ajuns în liceu, o colegă cu 
un defect vizual, avea dioptrii foarte mari, era ţinta băieților sau a unor fete cu fiţe. Eu am fost singura 
care m-am apropiat de ea. Odată chiar i-am propus să fumăm şi am fumat împreună, lucru care ne-a 
amuzat şi ne-a unit, tocmai pentru că ştiam că avem un secret comun. Părinţii nu ne dau voie să 


fumăm. Pe ea n-o lasă nici la discotecă, dar eu reuşesc s-o scot din casă şi chiar dacă părinții ei nu 

sunt de acord, ca eu s-o transform, le este frică să nu umblăm cu băieţii...eu cred c-am s-o fac să aibă 
mai multă încredere în ea. Ea mă iubeşte ca pe o soră şi-mi spune orice şi eu la fel îi spun ei (F.C.). 

Coleg-prieten: 

Domeniul public: Mărturiile elevilor sunt: Am un iubit şi ne înțelegem de minune. sau Nu am 
prieten. Am o prietenă, o colegă de clasă (M.P., A.A.). 

Domeniul ascuns: Mărturiile elevilor sunt: este inteligent, are valoare, este bine lucrat, este cult, 
este prezentabil, autoritar (M.P., A.A.). 

Zona oarbă: Mărturiile elevilor sunt: Suntem la bine şi la rău împreună; Suntem cele mai bune 
prietene; Suntem o gaşcă, dar nu cu cei din şcoala asta, am păstrat legătura cu vechii mei colegi, nu ies 
niciodată cu clasa mea; Sunt încrezuţi, pârăsc (T.A., M.M., L.B., L.M.). 

Domeniul necunoscut. Mărturiile elevilor: Eu nu am avut o relaţie bună cu un coleg. El era fiu de 
profesor. Profesorul preda în şcoala noastră şi eu am crezut că el este încrezut şi că îl favorizează 
profesorii. Odată, la o teză de istorie în clasa a VIII-a, dirigintele, care era profesor de istorie, ne-a 
prins copiind. Ne-a dat 1 la mai mulți elevi. El n-a copiat, dar n-a vrut să ne pârască şi aşa a încasat şi 
elun l. De atunci toată clasa l-a privit cu alți ochi. A demonstrat că are caracter şi nu este un trădător. 
Deşi nu suntem acum la acelaşi liceu, el este prietenul meu cel mai bun (M.S.). 

Această metodă a dezvăluirii poate fi raportată la unele criterii de evaluare a raportului de sociere 
şi disociere. 

Metode de cunoaştere şi autocunoaştere. Testul Cine sunt eu/cine aş vrea să fiu? 

Autodefinirea printr-un obiect. De ex., prezentările directe pot fi înlocuite cu prezentări 
metaforice dacă un elev/elevă spune despre sine că este un soare, un fruct,o apă, desenul întruchipat de 
acesta îi permite ca pe razele soarelui, pe crengile unui copac, pe valurile apei, să aştearnă calitățile, dar 
şi defectele pe care le are. 

Portretul chinezesc. Pe o foaie de hârtie elevii completează fraze eliptice de genul: Dacă aş fi 
Jloare aş vrea să fiu... pentru că ... 

Ghemul de aţă. Elevilor li se cere să formeze un cerc. Profesorul este dotat cu un ghem de aţă. El 
îşi înfăşoară degetul arătător de la mâna dreaptă cu un capăt al sforii după care aruncă ghemul unui 
elev. Acela care prinde ghemul se prezintă cu numele mic şi spune care crede că este cea mai 
importantă calitate a sa. Ghemul trece de la un elev la altul, astfel ca pânza iubirii să se ţese formând o 
rețea care-i leagă pe toți elevii, inclusiv pe profesorul lor. Pentru ca ghemul să ajungă din nou la 
profesor, acesta trebuie să refacă din nou traseul de la un elev la celălalt. Fiecare participant adresează 
în acest moment celui care urmează să-i dea ghemul câte un compliment cu privire la trăsătura pe care 


acesta o consideră a fi cea mai importantă la acea persoană. 

Hârtia inimii. Se solicită elevilor să deseneze conturul unei inimi şi apoi să o împartă în cinci 
încăperi. În prima parte, vor scrie trei dintre calitățile pe care ei cred că le au. În a doua vor introduce 
trei calități pe care le realizează bine şi cu plăcere. În a treia se vor scrie trei caracteristici proprii pe care 
ar dori să le schimbe. În a patra, vor scrie trei trăsături pe care ar vrea ca alţii să le creadă că le posedă. 
În a cincia., colegii de grup vor nota una sau două calităţi ale posesorului desenului. Finalitatea 
exerciţiului: realizarea unui poster care să reprezinte inima grupului. 

Eroul preferat. Exerciţiul presupune ca elevii să împartă foaia în două jumătăţi egale, pe verticală. 
Fiecare elev este rugat să se gândească la un personaj preferat din literatură sau la un personaj care nu-i 
place deloc. După aceea li se solicită elevilor ca în dreapta foii să caracterizeze/deseneze personajul, iar 
în stânga foii să noteze trei motive pentru care îl place/nu-l place pe personajul respectiv. Se poate 
dezbate pe tema de ce-l place s-au nu-l place pe personaj, de ce-l admiră sau îl detestă. Se poate ajunge 
la concluzia că personajul întruchipează chiar propriile trăsături ale personalității elevului de care nu 
este conştient, iar consilierea trebuie orientată spre a-l face să şi le asume. [E.Cocoradă, 51, p. 55]. 

S-a constatat, din răspunsurile elevilor, că aceştia fac trimiteri la valorile morale. Exemple: 

Vitoria Lipan este caracterizată astfel: Mamă devotată; mamă care ştie să-şi educe copiii (|.M., 
L.M). 

Julieta din tragedia shakesperiană este dedicată persoanei iubite; nu-şi înşeală dragostea chiar 
dacă plăteşte cu viața (V.B., L.M., I.M). 

Harap Alb din basmul lui I.Creangă este persoana care este răsplătită de viaţă pentru faptele sale 
bune şi pentru curajul său (C.B., A.V.). 

La categoria valori materiale este nominalizat lon cu dragostea lui pentru pământ este mai presus 


de viaţă ( A.a.). 


Pentru valorile intelectuale a fost numit eroul lui G.Călinescu, Felix, intelectualul care reuşeşte şi 
fără suport material (T.V.). 


In categoria personajelor negative, cu care subiecții nu ar vrea să se identifice şi a căror 


comportamente sunt criticate de aceştia, a fost indicat Lică al lui I.Slavici, pentru: nerespectarea 
normelor morale şi sociale: crud, nemilos, hoț, nu respectă legea (V.M.). 

La o altă categorie de valori respinse (=nonvalori) este indicat Dinu Păturică al lui N.Filimon, 
pentru un comportament civic nedorit: categoria avarului (|.M.). 

Trifoiul reuşitei. Se solicită elevilor să deseneze conturul unui trifoi cu patru foi (aduce noroc). În 
prima petală vor scrie 1-2 calități proprii care îi ajută să reuşească în viață. În a doua, 1-2 defecte pe 
care le au şi care pot deveni piedici în propria reuşită. În a treia, 1-2 caracteristici pe care ar dori să le 


schimbe, iar în a patra petală, completează colegii de grupă cu 1-2 recomandări. 


171 


Răspunsurile subiecților pentru prima petală, calități proprii, sunt din sfera relaţiilor: sociabilă, 
prietenoasă, sinceră, comunicativă (L.M.). 

Din sfera practică am reţinut: muncitoare, talentată, săritoare, disciplinată, punctuală (L. M., 
I.M., V.B.). 

Din sfera sentimentală amintim răspunsuri precum: sensibilă, afectivă, iubitoare, caldă (A.U., 
L.P.). 

Pentru a doua petală, defecte, răspunsurile primite vin din sfera psihologicului: pesimist; prea 
mare încredere în cei din jur (M.M., V.B., L.M., I.M.). 


Din sfera aptitudinilor: neîndemânatică (M.B.). 


Petala a treia, recomandări ale colegilor, a fost completată cu răspunsuri din sfera psihologicului 
precum: impulsivitate, încăpățânare, nehotărâre (V.B., L.M., I.M.). 
Din sfera comunicării şi interrelațiilor avem: aş dori să fiu mai comunicabilă/deschisă cu ceilalți 


(A.A.). 


Cadranul patru a înregistrat următoarele recomandări: fii mai veselă/optimistă; nu fi aşa zăpăcită; 
fii punctuală; ai mai multă încredere în tine şi în ceilalți; nu fă o tragedie din condiția ta socială (V.B., 
L.M., L.M., M.D.). 

Răspunsurile primite pot fi rezolvări sau probleme din practica persoanei care consiliază. 

Aşadar, atât intercunoaşterea cât şi autocunoaşterea se învață, iar şcoala este principalul loc de 
realizare al acestui proces alături de familie, anturaj etc. Câştigul rezultat din cunoaşterea de sine 
obiectivă presupune realism, intuiție, luciditate, responsabilitate şi existența capacității de autoanaliză. 
După cunoaşterea propriilor calităţi sau defecte, pasul următor îl constituie acceptarea lor prin 
integrare. 

Călătoria în lumea cărţii şi în pictură: metodă de terapie în consiliere 

Cartea poate primi numeroase valenţe simbolice de la Cartea Cărţilor, Biblia, şi până la cartea 
care încă nu s-a scris şi pe care viitorul o aşteaptă de la noi, precum: cunoaşterea propriului eu 
cunoaşterea realității exterioare; aflarea tainelor şi rosturilor zămislite de Dumnezeu; descifrarea 
poetică a realității; imaginarea unei lumi perfecte şi stabile; sursă de descifrare a enigmei vieţii; 
promisiunea schimbării. 

Abordăm călătoria în/prin sine din două perspective: sub forma autoportretului din pictură şi sub 
cea a discursului autobiografic, din literatură (jurnalul). Intenţia de a trata un subiect interdisciplinar 
are drept scop surprinderea mecanismelor intime care generează imaginea narcisiacă, precum şi 
relaţiile posibile care ar putea susţine un studiu fondat pe dialogul real al artelor plastice si literară. 

Pentru exemplificare, recurgem la autoportretele pictorului St.Luchian şi la textele de factură 


autobiografică ale lui I.Negoiţescu, reunite în volumul Ora oglinzilor. La întrebarea Cum se poate 

configura eul? Cum ajungi să-l cunoşti?, |.Negoiţescu răspunde: Azi se împlinesc un an şi o lună de 
când am început să-mi scriu Jurnalul. 

Circumsceriind cele două tipuri de discurs - imagine şi text — descoperim aceleaşi problematici ale 
eului creator care se obiectivează într-un artefact spre a se putea cunoaşte, dar şi spre a putea fi 
cunoscut de către ceilalți. Călătoria ne îndreaptă paşii spre a ajunge în punctul în care putem cunoaşte 
felul în care se configurează eu-rile. Pentru a picta sau pentru a scrie un text autobiografic, artistul 
desemnează o voce, alege un ton, un registru al discursului, încearcă să-şi definească lectorul şi 
raporturile pe care le presupune cu acesta. Ambele discursuri autobiografice, imaginea (autoportretul) 
şi textul (jurnalul) se află la intersecția a două întrebări: Este eul origine sau fel al mărturisirii? 
Specialiştii ne trimit la următorul răspuns: Eul este o cauză în măsura în care doreşte o denudare 
revelatorie a propriei identități şi este scop pentru că intenţionează o mişcare auto-revelatorie a 
sinelui. El se configurează printr-o dublă raportare, ce ţine de interioritatea, respectiv exterioritatea 
produsului cultural obținut [Cf. 25, 86, 94, 239, 247, 255]. 

În cazul lui I.Negoiţescu, identitatea se naşte din egalitatea narator-personaj. Afirmându-și 
capacitatea de a se scinda în observator şi observat, |.Negoiţescu îşi defineşte practic situaţia de eu aflat 
la ora oglindirilor: ...am dobândit ceva de care pot să fie invidioşi toți oamenii acestui pământ. E 
posibilitatea de a mă despărți în două: în piatră şi sculptor. Sunt în acelaşi timp modelatorul şi materia 
brută pe care o modelez [Ora oglinzilor]. I.Negoitescu ni se oferă la vârsta adolescenţei, la 16 ani. 
Scrutându-se cu o obiectivitate programatic de orice sentimentalism, în fragmentaritatea ce domină 
jurnalul său de adolescenţă, autorul îşi construieşte, prin sine ca narator, fiinţa. Adolescentul 
Negoiţescu se configurează ca persoană din suma de acte şi gesturi pe care le înfăptuieşte. El este un 
produs al voinţei sale, hrănită de o ambiţie nemăsurată de a deveni. Această devenire controlată, la care 
se supune subiectul, vine dintr-o tendinţă de justă auto-apreciere. I.Negoițescu se distanțează sensibil de 
imaginea unui banal adolescent prin sobrietatea preocupărilor şi fermitatea cu care se ia pe sine în 
serios. Dincolo de lecturi, impresionante prin varietate şi cantitate, filme vizionate sau activităţi şcolare 
sau intelectuale, el încearcă să se înțeleagă. Nici eu nu mă mai înțeleg este trădarea unei temeri de a nu 
fi acel mare om pe care îl visează pentru sine. Gândind mai ales prospectiv, tânărul îşi expune 
identitatea prezentă doar pentru a trimite la fiinţa sa viitoare. La finalul călătoriei, am putea afirma că 
Jurnalul îl inventează pe I.Negoiţescu aşa cum ar vrea să devină prin prisma unui adolescent ce încă 
este. El îşi disecă individualitatea spre a identifica acele categorii ale personalităţii ce atestă 
dimensiunea superlativă a eului său. Valorizări precum geniu, glorie ţin la el - mai mult decât de un 
teribilism al vârstei orgoliilor - de o pragmatică a concepției de viață: Ceea ce am visat şi visez 
totdeauna e gloria. În vederea cuceririi ei, găsesc forţa de a lucra în continuu, încredinţat că ceea ce 


lucrez e de valoare - altfel n-aş mai lucra. 

Ca şi exerciţiu se poate solicita elevilor o paralelă între Jurnalul lui I.Negoiţescu şi cel al lui 
T.Maiorescu. Elevii călători pot să descopere în paginile jurnalului maiorescian cum se poate explica 
faptul că acesta a ajuns să devină creator de cerc literar. Ei descoperă că imensa personalitate a 
criticului se putea observa încă de la vârsta de 17 ani. De atunci manifesta abilități de pedagog, având 
acea capacitate de a urmări, evalua şi corecta traseele unor colegi de şcoală din Viena, în faţa cărora a 
reuşit să depăşească în scurt timp un mare handicap creat de necunoaşterea la perfecțiune a limbii 
germane şi să termine ca şef de promoţie: Rechtemberg este un băiat plin de spirit, dar cam obrăznicuț. 
Tegetthoff e o fire aspră, respingătoare privită din afară, dar lăuntric însuflețit de o mare ardoare 
ştiinţifică. Din Armin Lohner cap bun, sunt şanse să iasă ceva, la rândul său, L.Ozegovic este un 
gentilom, un patriot integru, aspru; când şi când teoretician al legării de tradiţie, ceea ce însă, lui, 
lucru curios, nu-i Stă rău. Impresionant şi stimulativ ar putea fi pentru elevii călători cunoaşterea 
conținutului Jurnalului din 31 decembrie 1857. Vârsta şi mai ales ziuă, care pentru mulți adolescenţi 
poate să însemne pledoarie doar pentru distracție, pentru tânărul Maiorescu însă este ora bilanţului 
acumulărilor de ordin spiritual şi al proiecţiilor pentru dezvoltarea ulterioară: De cea mai mare 
însemnătate pentru orientarea mea ştiinţifică a fost inițierea în filozofie. Ea m-a dus să năzuiesc... spre 
cea mai bună formulare a cugetării, spre adevărata exprimare, fără greşeli... 

Călătorind prin lumea tablourilor lui Şt.Luchian, descoperim că subiectul ales să reprezinte 
tablourile sale este chiar propria ființă, dar că pictorul se desparte de sine pentru a se regăsi în 
distanțarea artist — model. Denumirea generică aproape unanim folosită de el pentru a-şi intitula 
tablourile ce-i redau figura drept Autoportret rămâne dovada separării pictorului în narator al propriului 
chip şi personaj al confesiunii vizuale. Deşi apelează de cele mai multe ori la semnătura pusă în 
imagine, Şt.Luchian are totuşi câteva autoportrete nesemnate, printre care şi cel mai cunoscut - Un 
Zugrav. Lipsa numelui primeşte valoarea unei interdicții pe care artistul si-o impune cu scopul de a-l 
conduce pe privitor la o epifanie; abătând atenţia receptoare de la însemnul autenticităţii, el o 
canalizează înspre figura reprodusă, înspre eul ce se vrea descoperit şi înțeles. 

Călătoria în lumea cărţii şi în pictură: metodă de terapie în consiliere 

Cartea poate primi numeroase valenţe simbolice de la Cartea Cărților, Biblia, şi până la cartea 
care încă nu s-a scris şi pe care viitorul o aşteaptă de la noi precum: cunoaşterea propriului eu 
cunoaşterea realităţii exterioare; aflarea tainelor şi rosturilor zămislite de Dumnezeu; descifrare poetică 
a realităţii; imaginarea unei lumi perfecte şi stabile; sursă de descifrare a enigmei vieţii; promisiunea 
schimbării. 

Abordăm călătoria în/prin sine din două perspective: sub forma autoportretului din pictură şi sub 


cea a discursului autobiografic, din literatură: jurnalul. Intenţia de a trata un subiect interdisciplinar are 


174 


drept scop ideea de a surprinde mecanismele intime care generează imaginea narcisistă, precum şi 
relaţiile posibile care ar putea susţine un studiu fondat pe dialogul real al artelor picturală si literară. 

Pentru exemplificare, recurgem la autoportretele pictorului St.Luchian şi la textele de factură 
autobiografică ale lui I.Negoiţescu, reunite în volumul Ora oglinzilor. La întrebarea Cum se poate 
configura eul? Cum ajungi să-l cunoşti?, |.Negoiţescu răspunde: Azi se împlinesc un an şi o lună de 
când am început să-mi scriu Jurnalul. 

Circumsceriind cele două tipuri de discurs - imagine şi text — descoperim aceleaşi problematici ale 
eului creator care se obiectivează într-un artefact spre a se putea cunoaşte, dar şi spre a putea fi 
cunoscut de către ceilalți. Călătoria ne îndreaptă paşii spre a ajunge în punctul în care putem cunoaşte 
felul în care se configurează eu-rile. Pentru a picta sau pentru a scrie un text autobiografic, artistul 
desemnează o voce, alege un ton, un registru al discursului, încearcă să îşi definească lectorul şi 
raporturile pe care le presupune cu acesta. Ambele discursuri autobiografice, imaginea (autoportretul) şi 
textul (jurnalul) se află la intersecția a două întrebări: Este eul origine sau fel al mărturisirii? 
Specialiştii [Cf. 25, 86, 94,239, 247, 255] ne trimit la următorul răspuns: Eul este o cauză în măsura în 
care doreşte o denudare revelatorie a propriei identități şi este scop pentru că intenționează o mişcare 
auto-revelatorie a sinelui. El se configurează printr-o dublă raportare, ce ţine de interioritatea, respectiv 
exterioritatea produsului cultural obținut. 

În cazul lui I.Negoiţescu, identitatea se naşte din egalitatea narator-personaj. Afirmându-şi 
capacitatea de a se scinda în observator şi observat, |.Negoiţescu îşi defineşte practic situaţia de eu aflat 
la ora oglindirilor: ...am dobândit ceva de care pot să fie invidioşi toți oamenii acestui pământ. E 
posibilitatea de a mă despărți în două: în piatră şi sculptor. Sunt în acelaşi timp modelatorul şi materia 
brută pe care o modelez (Ora Oglinzilor). În Ora Oglinzilor, L.Negoitescu ni se oferă la vârsta 
adolescenţei, la 16 ani. Scrutându-se cu o obiectivitate programatic de orice sentimentalism, în 
fragmentaritatea ce domină jurnalul său de adolescenţă, autorul îşi construieşte, prin sine ca narator, 
fiinţa. Adolescentul Negoiţescu se configurează ca persoană din suma de acte şi gesturi pe care le 
înfăptuieşte. El este un produs al voinţei sale hrănită de o ambiţie nemăsurată de a deveni. Această 
devenire controlată, la care se supune subiectul vine dintr-o tendință de justă auto-apreciere. 
I.Negoiţescu se distanțează sensibil de imaginea unui banal adolescent prin sobrietatea preocupărilor şi 
fermitatea cu care se ia pe sine în serios. Dincolo de lecturi, impresionante prin varietate şi cantitate, 
filme vizionate sau activităţi şcolare sau intelectuale, el încearcă să se înțeleagă. Nici eu nu mă mai 
înțeleg este trădarea unei temeri de a nu fi acel mare om pe care îl visează pentru sine. Gândind mai ales 
prospectiv, tânărul îşi expune identitatea prezentă doar pentru a trimite la fiinţa sa viitoare. La finalul 
călătoriei am putea afirma că Jurnalul îl inventează pe I.Negoiţescu aşa cum ar vrea să devină prin 


prisma unui adolescent ce încă este. El îşi disecă individualitatea spre a identifica acele categorii ale 


175 


personalităţii ce atestă dimensiunea superlativă a eului său. Valorizări precum geniu, glorie ţin la el - 
mai mult decât de un teribilism al vârstei orgoliilor - de o pragmatică a concepției de viață: Ceea ce am 
visat şi visez totdeauna e gloria. În vederea cuceririi ei, găsesc forţa de a lucra în continuu, încredințat 
că ceea ce lucrez e de valoare - altfel n-aş mai lucra. 

Ca şi exerciţiu se poate solicita elevilor o paralelă între Jurnalul lui I.Negoiţescu şi cel al lui 
T.Maiorescu. Elevii călători pot să descopere în paginile jurnalului maiorescian cum se poate explica 
faptul acesta a ajuns să devină creator de cerc literar. Ei descoperă că imensa personalitate a criticului se 
putea observa încă de la vârsta de 17 ani. De atunci manifesta abilități de pedagog, având acea 
capacitate de a urmări, evalua şi corecta „traseele” unor colegi de şcoală din Viena, în faţa cărora a 
reuşit să depăşească în scurt timp un mare handicap creat de necunoaşterea la perfecțiune a limbii 
germane şi să termine ca şef de promoţie: Rechtemberg este un băiat plin de spirit”, dar „cam 
obrăznicuţ ”. Tegetthoff e „o fire aspră, respingătoare privită din afară, dar lăuntric însujlețit de o 
mare ardoare științifică”. Din Armin Lohner „cap bun”, sunt şanse să iasă „ceva, la rândul său 
L.Ozegovic este „un gentilom, un patriot integru, aspru; când şi când teoretician al legării de tradiție, 
ceea ce însă, lui, lucru curios, nu-i stă rău. Impresionant şi stimulativ ar putea fi pentru elevii călători 
cunoaşterea conținutului Jurnalului din 31 decembrie 1857. Vârsta şi mai ales ziuă, care pentru mulți 
adolescenţi poate să însemne pledoarie doar pentru distracție, pentru tânărul Maiorescu, însă, este ora 
bilanţului acumulărilor de ordin spiritual şi al proiecțiilor pentru dezvoltarea ulterioară: De cea mai 
mare însemnătate pentru orientarea mea ştiinţifică a fost inițierea în filozofie. Ea m-a dus să 
năzuiesc... spre cea mai bună formulare a cugetării, spre adevărata exprimare, fără greşeli... 

Călătorind prin lumea tablourilor lui Şt.Luchian descoperim că subiectul ales să reprezinte 
tablourile sale este chiar propria ființă, dar că pictorul se desparte de sine pentru a se regăsi în 
distanțarea artist — model. Denumirea generică aproape unanim folosită de el pentru a-şi intitula 
tablourile ce-i redau figura drept Autoportret rămâne dovada separării pictorului în narator al propriului 
chip şi personaj al confesiunii vizuale. Deşi apelează de cele mai multe ori la semnătura pusă în 
imagine, Şt.Luchian are totuşi câteva autoportrete nesemnate, printre care şi cel mai cunoscut - Un 
Zugrav. Lipsa numelui primeşte valoarea unei interdicții pe care artistul si-o impune cu scopul de a-l 
conduce pe privitor la o epifanie; abătând atenţia receptoare de la însemnul autenticităţii, el o 
canalizează înspre figura reprodusă, înspre eul ce se vrea descoperit şi înțeles. 

Călătoria în/prin sine spre eul ce se vrea descoperit şi înțeles. 

Călătorul aflat între călăuză şi observator 

Asociaţiile la cuvântul Călătorie. Pentru ora de literatură având ca temă Călătoria, sarcina cerută 
elevilor poate fi aceea de a nota pe o coală de hârtie numărul maxim de asociaţii care le vin în minte în 


legătură cu o serie de cuvinte precum: călător, călătorie, drum, inițiere, carte etc. (familie de cuvinte 

sau câmp lexical). Unui alt grup de elevi li se poate da un alt exercițiu şi anume să redacteze scurte 
pasaje argumentative care să reunească toate punctele de vedere prin care îşi exprimau 
acordul/dezacordul față de un text de referință, constituit din scurte pasaje aparținând unor autori 
români, care fac trimitere la tema Călătoriei (P.Istrati, Ciulinii Bărăganului). 

Drumul spre carte necesită atribute care îl determină pe călătorul — cititor să-şi recapete aşa cum 
spunea M.Eliade, sacralitatea pierdută în urma săvârşirii păcatului originar. 

Călătoriile urmăresc obiective diferite şi presupun obligatoriu existenţa unor călători. R. Enescu 
face o clasificare a tipurilor de călători şi distinge între: pelerin, misionar şi explorator. Scopul 
peregrinului este să se întoarcă acasă, spre deosebire de pelerin, care are ca scop final atingerea 
pământului sfânt sau posternarea în fața lucrurilor sacre. Misionarul este un peregrin cu scopul 
permanent de a racola prozeliți, permiţându-şi uneori să cadă în extaz în faţa peisajelor insolite. Autorul 
consideră că întreaga filozofie europeană modernă este ispitită de gustul aventurii, pătrunsă de simţul 
riscului, impulsionată de curiozitatea de a explora şi anexa zone inaccesibile ale realităţii. Filozofii 
europeni sunt obsedaţi de depăşirea tautologiei, cu alte cuvinte de noutate. Pentru ei, adevărații 
peregrini spirituali, primordiale nu sunt soluțiile, rezultatele, punctul terminus, ci punerea 
problemei, investigația ca acţiune, calea, drumul, itinerariul... [86, p. 9-12]. Cei care călătoresc în 
trecut sunt considerați peregrini spirituali. Ei reiau întrebări şi probleme pe care umanitatea şi le-a pus 
de-a lungul timpului încercând să formuleze o anumită perspectivă integratoare în domeniul cunoaşterii. 
De aici, rezultă funcția primordială a cărţii: cognitivă. Acesteia i se adaugă o alta, la fel de importantă: 
aceea de a provoca emoţii şi uimire în faţa descoperirii făcute. În cazul literaturii, identificăm în 
peregrin, prin persoana călătorului emir din Noapte de decemvrie a lui Al.Macedonski, însetat de 
atingerea/cunoaşterea cetăţii sfinte. 

Cartea este un simbol al legilor care guvernează materia, legi în care transpare prezenţa lui 
Dumnezeu, cel pe care noi trebuie să-l căutăm mereu. lar în ceea ce ne priveşte, parafrazându-l pe 
R.Enescu, suntem peregrinii care am acceptat problema, am făcut investigația deschizând astfel calea şi 
v-am propus itinerariul ... 

Asociaţiile la cuvântul Călătorie. Orice călătorie necesită un efort constructiv de mobilizare şi 
punere în valoare a capacității omului de a visa la lumi şi timpuri diverse. Diversitatea lumii este 
determinată de acțiunea contrariilor de genul: întuneric şi lumină, mişcare şi repaus, stânga şi dreapta, 
bază şi acid, pozitiv şi negativ, simpatie şi antipatie, iluzie şi realitate, artă şi viaţă, impresie şi 
autenticitate, simetrie şi diformitate. 

Literatura de specialitate din domeniul psihologiei susţine că Eul este dispus să se confrunte cu 
toate aceste dihotomii dintr-un motiv puternic: căutarea/nevoia celuilalt. Celălalt, fie el individ sau 


grup, reprezintă instanţa referenţială în viaţa fiecăruia dintre noi şi constituie însoţitorul nostru 

nemijlocit în cadrul unui destin în care sensul drumului/călătoriei şi miza acesteia se construiesc doar în 
condițiile prezenţei sale — reale sau imaginare. Explicaţia practic o găsim în teoria piagetiană, care 
vorbeşte despre evoluţia personalităţii umane în context social, în care partenerul de relație 
antropologică e de neînlăturat. În evoluţia ontologică, începutul constituie pentru fiinţa nou intrată în 
lume un continuum, un univers de simboluri şi reprezentări centrate pe sine ca pe un întreg nedespărțit 
de lume. Toată lumea fizică şi afectivă cu elementele ei este reunită, parte a unui sine acaparator până în 
jurul vârstei de un an, când se produce despărțirea. Ceea ce era până acum întregul cu care copilul se 
identifica, se destramă în elemente particulare. În acest moment celălalt, adică părintele, mamă sau tată, 
devine separat de sine. Eul îşi începe în acest moment călătoria într-un destin particular, dar mereu 
întrețesut cu destinul celuilalt (spaţiul mioritic) Treptat, subiectul ajunge să-l descopere pe celălalt, 
mereu altfel, să dialogheze cu el într-un joc al semnificațiilor valorilor socio-morale, să se compare cu 
celălalt şi nu în ultimul rând să se privească cu ochii celuilalt [J.Piaget, 196]. 

În ceea ce priveşte mediul literar, în special al orei de curs, explicăm raportul dintre sine şi celălalt 
prin adaptarea unei teorii ce aparține lui Floyd Allport potrivit căreia fiinţa atunci când efectuează o 
activitate nu este singură, ci dimpotrivă secondată de: 

- public martor (audienţă), în care ceilalți sunt reuniți într-un grup spectator sau 

- public de co-acțiune în care celălalt participă alături de subiect la realizarea sarcinii. 

Concluzia la care a ajuns Allport este următoarea: în condiţiile prezenţei unei audienţe, 
comportamentul subiectului suferă modificări semnificative faţă de condiţia acțiunii izolate. 

În ceea ce priveşte rezultatul şi performanţele subiecţilor puşi în situaţia de a lucra în prezenţa 
celuilalt, părerile specialiştilor sunt împărțite. Astfel, în timp ce unii autori, între care şi Allport, susțin 
că prezenţa „celuilalt” determină o sporire a performanței individuale, alții, din categoria cărora fac 
parte şi J.Dashiell (1930) şi J.Pessin (1933) dimpotrivă susţin că subiecţii care se abat de la regulă obţin 
rezultate superioare şi că atât publicul martor cât şi co-autorii determinau o diminuare a performanţei 
subiecților, mai ales atunci când sarcinile erau mai complexe. La rândul său autorul american Robert 
Zajonc (1965) susţine că prezenţa altor persoane determină o creştere a neliniştilor, generând deopotrivă 
anxietate, dar şi o concentrare asupra sinelui, subiectul fiind interesat în conturarea unei imagini de sine 
pozitive. În termenii psihologiei experimentale, celălalt determină o sporire a excitării, iar în ocurență, 
aceasta întăreşte răspunsul dominant. Dacă acesta este corect, prezenţa celuilalt duce la sporirea 
performanței, şi dimpotrivă prezenţa celuilalt are ca rezultat o deteriorare a performanţei, atunci când 
răspunsurile sunt incorecte aşa după cum se poate observa din schema de la figura de mai jos. 

Pentru ora de literatură având ca temă „călătoria”, sarcina cerută elevilor poate fi aceea de a 
Pentru ora de literatură având ca temă Călătoria, sarcina cerută elevilor poate fi aceea de a nota pe o 


coală de hârtie numărul maxim de asociaţii care le vin în minte în legătură cu o serie de cuvinte 

precum: călător, călătorie, drum, iniţiere, carte etc. (familie de cuvinte sau câmp lexical). Unui alt grup 
de elevi li se poate da un alt exercițiu şi anume să redacteze scurte pasaje argumentative care să 
reunească toate punctele de vedere prin care îşi exprimau acordul/dezacordul față de un text de 
referință, constituit din scurte pasaje aparținând unor autori români, care fac trimitere la tema Călătoriei 


(P.Istrati, Ciulinii Bărăganului). 


Prezenţa celuilalt ——> Stimul ——> Răspuns 


e e S 


- co-actor 
Corect Incorect 
Creşte performanța Scade performanța 


Figura Semnificația prezenței celuilalt în sarcina eului 


(adaptat după A.Gavreliuc, 94; Apaud R.Zajonc, p.35) 


Drumul spre carte necesită atribute care îl determină pe călătorul — cititor să-şi recapete aşa cum 
spunea M.Eliade, sacralitatea pierdută în urma săvârşirii păcatului originar. 

Cartea este un simbol al legilor care guvernează materia, legi în care transpare prezenţa lui 
Dumnezeu, cel pe care noi trebuie să-l căutăm mereu. lar în ceea ce ne priveşte, parafrazându-l pe 
R.Enescu, suntem peregrinii care am acceptat problema, am făcut investigația deschizând astfel calea şi 


v-am propus itinerariul ... 

Anexa 4. Activitatea de consiliere şi orientare şcolară din perspectiva relaţiilor acesteia 
cu activitatea educațională din sistemului național de învăţământ 

Activitatea de consiliere şi orientare are ca suport operațional domeniile consilierii cum ar fi: 
relația profesor - elev, relația adolescentului cu colegii, relaţia adolescentului cu părinții, relația 
profesorului cu părinţii. 

Trebuie subliniat faptul că obiective ale activităţii de Consiliere şi orientare precum: să ofere 
elevului sprijin pentru învăţare; pentru evitarea eşecului, a abandonului şcolar şi dezvoltarea personală; 
să optimizeze relațiile impersonale ale elevilor, cele din grupul — clasă şi a favoriza participarea lor la 
viața comunităţii locale; să răspundă nevoilor de intercunoaştere şi autocunoaştere ale elevilor, să 
întărească stima de sine; să formeze capacitatea de orientare şcolară şi să sprijine orientarea pentru 
carieră, pot fi transferate oricărei activități didactice şi oricărei discipline. 

În cele ce urmează, propunem câteva dintre activităţile cuprinse în domeniul Consilierii şi 
Orientării Şcolare, în funcţie de câteva sfere de activitate reperate în sistemul naţional de învăţământ. 

Studiile de specialitate (A. Rotaru, A. Băban, E.Cocoradă, Rober, S., E. Vrăjmaş Bertrand, 
Valois, C.Rogers, A. Ivey) tratează Consilierea şi Orientarea Şcolară ca pe o activitate ce intră în sfera: 

a. serviciilor: consiliere individuală, consiliere de grup; asigurată de psihologi sau pedagogi; 

b. educaţiei: ora de dirigenţie; asigurată de cadrul didactic; 

c. curriculară: opțional-consiliere şi orientare; asigurată de cadrul didactic; 

d. extracurriculară: consiliere educațională asigurată de consilierii educativi, cadrul didactic. 

e. activității didactice: ora de curs, asigurată de cadrul didactic. 

La această ultimă sferă a activităţii, am încercat, pe parcursul lucrării, să vedem cât de implicat 
este cadrul didactic prin disciplina pe care o predă în activitatea de consiliere şi orientare. Studiul nostru 
reconsideră activitatea de consiliere şi orientare ca pe o activitate care nu poate să lipsească/face 
parte integrantă din activitatea oricărui cadru didactic, la diverse niveluri. Pentru această 
demonstraţie, însă, avem nevoie să cunoaştem şi să înțelegem ce se petrece în celelalte domenii care 
abordează clasic consilierea: consilierea şi orientarea şi ora de dirigenţie. 

În învăţământul românesc, consilierea şi orientarea şcolară se realizează ca: disciplină 
opțională cuprinsă în Curriculum la decizia şcolii, prin orele educative susținute de profesorii diriginți, 
prin şedinţe de consiliere desfăşurate de psihologi şi psihopedagogi şi ne permitem să fundamentăm / 
susţinem activitatea în sfera activităţii didactice. 

Astfel, la un prim nivel regăsim o activitate care constă în şedinţe speciale de consiliere 
individuală şi consiliere de grup dirijate de psihologi în cabinetele şcolare. Consilierul sau profesorul 


consilier are o pregătire de specialitate în pedagogie, psihologie care îi oferă un instrumentar de lucru 

prevăzut din concepte, teorii, idei experimente cu rezultate pozitive în această activitate. Cel care oferă 
asistență trebuie să se adapteze conform solicitării, manipulând cu tact grupul sau individul, le câştigă 
încrederea creând punți spre sufletele lor.  Valorizându-le potenţele, ataşându-i de grup, el le oferă 
prilejul să-şi construiască experienţe de viaţă pozitive. Problematica educației adolescentului, cu 
particularitățile psiho-morale specifice adolescenței, stă în atenţia profesorului consilier care cu tact şi 
măiestrie îl supune unor exigențe şi unui mod de viaţă care să-i trezească conştiinţa de sine, 
conştientizându-l că ființa umană este singura înzestrată cu conştiinţă şi cu un caracter reflexiv, 
reconstructiv şi inteligent. 

Un al doilea nivel care include consilierea, ca activitate ce intră în sfera educaţiei, este cel 
reprezentat de ora de dirigenţie. Aceasta este tratată ca proces complex cu o arie foarte largă de 
intervenţii care impune liderilor de grup atribuţii specifice. Pe parcursul întregii cariere, profesorul 
diriginte desfăşoară un management al activităţii educative având o concepţie modernă, o experiență 
acumulată şi cunoştinţe care fac din munca sa o acţiune umană eficientă. El îndeplineşte următoarele 
roluri: profesor, moderator, facilitator, consilier, formator, adult, rămânând atent şi receptiv la 
problemele care impun o acţiune fermă, unitară şi inteligentă: 

- creşterea continuă a numărului adolescenților care abandonează studiile; 

- creşterea numărului adolescenților care nu finalizează învățământul secundar; 

- creşterea numărului adolescenților care sunt nemulțumiți de alegerea făcută sau la care s-a ajuns 
în urma repartizării computerizate după absolvirea învățământului gimnazial; 

- rolul supralicitat al familiei în orientarea şi opțiunea elevului pentru un anume tip de liceu, profil 
şi mai târziu a profesiei; 

În general, în învăţământul secundar românesc, domeniul consilierii şi orientării şcolare este 
acoperit de ora de dirigenţie. Ea este realizată de profesorul diriginte şi nu face parte din norma 
didactică, conform Legii nr. 103 din 27.08.1998. În activitatea de consiliere şi orientare şcolară 
desfăşurată de către diriginte, acesta acționează ca şi lider de grup care serveşte şi deserveşte idealul 
educaţiei. Grija lui este de a găsi mijloacele adecvate pentru educarea sensibilităţii adolescenților 
punându-i în cele mai favorabile circumstanţe şi roluri educaţionale şi sociale pentru completarea 
disponibilităților native. Dirigintele investeşte energie şi pricepere, probează inteligenţă şi însuşiri 
sufleteşti. Pe măsură ce câştigă experiență, competențele sale se îmbogăţesc şi se rafinează. Profesorul 
diriginte, ca lidere de grup şi consilier, gestionează colectivitatea de elevi pe care o are în sarcină. 
Scopul său esenţial este să le dezvolte elevilor spiritul asociativ, sociabilitatea şi adaptabilitatea la viaţa 
de grup. Astfel, adolescenţii vor avea conştiinţa apartenenţei şi unității grupului lor, vor avea obiective 
comune şi acțiuni concertate. Ataşamentul leagă membrii grupului prin fire nevăzute având sentimente 


împărtăşite şi scopuri unitare. Schimbul de informaţii, de idei întrețin atitudini şi concepții care 

favorizează înţelegerea. Organizarea internă a grupului, ierarhia interioară dovedesc că dirigintele- 
consilier a realizat o strategie de lucru corectă, realizând coeziunea grupului, acordul între membrii 
grupului cu implicarea lor liberă şi sinceră. Pentru a-l ajuta pe elev să-şi însuşească cunoştinţe dar mai 
ales să-i trezească interese şi motivații, profesorul diriginte se simte dator să studieze continuu 
formându-se şi perfecționându-se pe tărâmul vast al pedagogiei. Volumul Noi repere privind activitatea 
educativă. Ghid metodologic, oferă materiale utile pentru a desfăşura o muncă de calitate la clasă. 
Strategia profesorului consilier urmăreşte realizarea a trei obiective: prevenţia stărilor de criză, a 
comportamentului de risc, a conflictelor inter- şi intra-personale; promovarea stării de bine cu 
funcționarea optimă a nivelului mintal, emoțional, fizic şi social al individului; dezvoltarea personală 
prin autocunoaştere, imagine de sine pozitivă, tehnici de învăţare eficiente, atitudini creative, opțiuni 
vocaţionale realiste. 

Fiecare profesor, ca lider de grup, ştie să comunice cu clasa, să capteze bunăvoința elevului, să 
creeze un etos specific, să manifeste respect şi consideraţie pentru elevul cu probleme. Îl ascultă activ, îi 
respectă confidenţialitatea şi îi creează confort emoţional. Dacă situația elevului necesită consultarea 
unui specialist, cadrul didactic conduce elevul la psihologul şcolii pregătindu-l pentru comunicarea cu 
acesta. Răspunderea familiei este deplasată adesea asupra şcolii, care trebuie să soluţioneze toate 
ipostazele educative dificile ce apar pe parcursul anilor de studii. 

Toate cadrele didactice sunt desemnate prin profesiune să deţină calitatea de manager educaţional 
realizând o interferenţă între caracterul metodico-didactic al lecţiei şi cel psiho-pedagogic. 

Consecințele negative ale unui management defectuos al clasei sunt: alterarea climatului educativ, 
univers relațional depreciat, lipsa comunicării, neîncredere, limbaj violent etc. A fi un cadru didactic 
performant înseamnă a fi o prezență semnificativă atât în viaţa obiectivă, cât şi în viața subiectivă a 
elevilor. Profesorul formează şi se formează permanent pentru o comunicare eficientă cu grupul de 
elevi. 

În contextul actual al reformei, distingem un al treilea nivel, care intră în norma didactică şi 
anume: curs opţional de consiliere. Legislaţia şcolară, în vigoare, permite apariţia unei arii curriculare 
destinate domeniului consilierii. Cursul de consiliere şi orientare şcolară poate fi ţinut de cadre orice 
cadru didactic şi aprobat doar de consiliul de administraţie al şcolii. La acest nivel, identificat în cazul 
unui opțional de consiliere, cadrul didactic se ocupă de clasa pe care o are atribuită şi realizează o 
terapie de grup. Obiectivele sale vizează componentele stării de bine: relațiile pozitive între adolescenţi, 
controlul de sine, acceptarea de sine şi autocunoaşterea, autonomia personală, sensul şi scopul în viață. 
Tehnicile de lucru utilizate în cadrul acestor ore sunt: fişele, exerciţiile, studiul de caz, lecturi 
terapeutice, jocuri de rol, anchete, diferite jocuri. Starea de bine obținută şi menţinută trebuie să fie 


deopotrivă în atenţia familiei şi a şcolii. Adolescentul, pentru a realiza o dezvoltare personală normală, 

pozitivă, creativă, trebuie să trăiască într-un mediu optimist, de siguranță şi de încredere. Practica 
managerială consideră educaţia ca știință şi artă . (C. Bîrzea, 1995, p.71) 

Un al patrulea nivel, extracurriculară: consiliere educațională, face trecerea de la aspectele 
teoretice de la a şti la a şti să faci, a şti să fii. Adolescenţii pot fi învăţaţi să fie actori, să interpreteze 
diferite roluri, să sesizeze relații şi raporturi noi. Consilierul educativ are rolul de a raporta individul la 
realitate. 

Un al cincilea nivel se referă la activitatea didactică. Pe acest stadiu se concentrează lucrarea 
prezentă. Este ştiut faptul că, în general, în activitatea didactică, există situații de ordin negativ precum: 
eşec şcolar, dificultăți de adaptare şi agresivitate. Unii elevi au caracteristici aptitudinale pentru o 
anumită disciplină scăzute. Cu toate că acestora nu le lipsesc însuşirile intelectuale şi psihice care să-i 
conducă la rezultate pozitive, ei întâmpină dificultăți şi prin urmare au nevoie de consiliere în şi pentru 
disciplină. De asemenea, elevii cu rezultate excepţionale la învățătură, olimpicii au trebuinţe specifice 
statusului lor. Rolul cadrului didactic este de a oferi repere în planificarea viitoarei cariere cât şi jaloane 
practice pentru păstrarea unei stări de sănătate mentală, emoţională şi fizică de nivel înalt. A. Rotaru 
identifică acest nivel ca fiind cel al sfatului, al sprijinului continuu pe care orice profesor îl acordă 
elevilor, prin exercitarea activității didactice. 

În calitate de cadre didactice, considerăm că asumarea rolului de conducător al activităţii 
didactice, care implică dimensiunea educativă şi formativă, este o coordonată transferată din activitatea 
de bază a consilierii. Din însăşi definiția educației rezultă caracterul conştient, rațional, coordonat al 
formării personalităţii elevilor de către educator la diverse niveluri. Ora de curs, ca proces instructiv 
educativ, are între caracteristicile sale şi pe aceea că reprezintă un proces de consiliere şi 
orientare. Preluând de la C. Bîrzea, termenul de artă, acesta în activitatea didactică are sens de 
măiestrie, pricepere, talent în a conduce elevii, iar termenul de ştiinţă se referă la gândirea şi acţiunea 
cadrului didactic care realizează funcțiile manageriale într-o manieră eficace (cu economie de timp) şi 
eficientă (câştig maxim şi efort minim); în contextul complexității şi diversităţii activităţii instructiv 
formative. 

Cadrul didactic, la rândul său, în rolul profesorului care consiliază, nu va neglija impulsurile, 
nevoile, tendinţele fireşti ale adolescentului şi cu receptivitate şi disponibilitate îl va încuraja să-şi 
valorizeze potenţele native, să-şi manifeste capacitățile, îl va pregăti să-şi împlinească destinul. Prin 
urmare, activitatea de consiliere educativ formativă este desfăşurată în şcoală de către toţi profesorii, nu 
numai de cei care au în sarcină gestionarea unui grup de elevi, sau specialiştii. Această muncă, care 
solicită energia, atenția şi timpul dascălului, este complexă şi dacă nu este asigurată de către educator se 
poate ajunge la insucces sau eşec. Prezenţa cadrului didactic, în calitate de consilier, este necesară 


zilnic, pentru orice elev. 

